
INTRODUCERE 


l. Importanţa Dunării pentru istoria naţiunii române 

Brăila şi Galaţii sunt în conştiinţa străinilor (în primul rând) 
porturi şi ulterior oraşe cu autohtoni şi îndeletniciri cotidiene, diferite 
faţă de cele care ţin strict de zona portuară. Secolul al XlX-lea a adus 
în conştiinţa occidentalilor lucruri care până la acea oră păreau o 
eternă excludere a spaţiului gurilor Dunării din geopolitica vest- 
europeană. Societatea europeană occidentală, în plină revoluţie 
industrială şi mutaţii în plan demografic, resimţea pe deplin o nevoie 
acută de resurse alimentare primare, iar cerealele româneşti au 
constituit o atracţie extrem de ieftină, la concurenţă cu hinterlandul 
rusesc nord pontic. Perioada coincide cu cea a afirmării identităţii 
naţionale a românilor, la care au contribuit pe deplin evenimentele 
politico-diplomatice ce ţin de „chestiunea orientală”. 

Drept argument pentru cele afirmate mai sus stă faptul că pentru 
istoria românilor dincolo de codru, Dunărea a fost cel mai importat 
element al vieţii locuitorilor acestui spaţiu. Simion Mehedinţi a 
subliniat perfect importanţa Dunării pentru naţiunea română: „Viaţa 
poporului nostru a avut şi are două coordonate: deoparte Muntele şi 
Codrul, de altă parte Muntele şi Marea. Cine zice Dunărea trebuie să 
zică numaidecât şi Marea Neagră. Dar numai atât: trebuie să adauge 
şi Bosforul (care nu-i decât o prelungire a Dunării) apoi şi 
Dardanelele - continuare a Bosforului” 1 . Dunărea maritimă situată 
între Brăila şi Sulina reprezintă, pe cei 170 km, cel mai important 
sector al acesteia din totalul de 2.379 km navigabili de la Regensburg 
la vărsarea în Marea Neagră 2 . 

Nicolae lorga considera că „viaţa unui neam este adeseori 
hotărâtă intr-un chip decisiv şi fatal [...] de aria geografică pe care a 


1 Simion Mehedinţi, Legăturile noastre cu Dunărea şi Marea, Bucureşti, 1938, p. 7. 

2 Enciclopedia României, voi. IV, Economie şi Comerţ, Bucureşti, 1941, p. 78; 
Arthur Viorel Tuluş, Dunărea maritimă între Aranjamentul de la Sinaia şi Acordul 
de la Belgrad (1938-1948), Galaţi, 2008, p. 11. 

trebuit să se dezvolte” 3 . Indisolubil cel mai important fluviu al 
Europei, Dunărea, a deţinut un rol marcant în creşterea şi 
descreşterea poporului român. La acestea adăugăm afirmaţia lui Jean 
Bart conform căreia „istoria neamului nostru” reprezintă „un capitol 
din chiar istoria bătrânei Dunări” 4 , iar schimbările produse în 
domeniul relaţiilor internaţionale de tratatele semnate de Marile 
Puteri, între 1774 şi 1829, au legătură cu Dunărea şi au contribuit pe 
deplin la integrarea celor două Principate Române în sistemul 
internaţional. 

La scurt timp după semnarea tratatelor de pace de la Versailles, 
Grigore Antipa contribuia exponenţial la definirea lucrurilor prin 
care se putea rezolva chestiunea Dunării: „punerea şi menţinerea în 
cea mai bună stare de navigabilitate a întregului fluviu şi gurilor sale 
[...]; legarea Dunării prin canale cu bazinele celorlalte fluvii; 
asigurarea libertăţii navigaţiunii pentru vasele de comerţ ale tuturor 
naţiunilor, cu respectarea deplină a tuturor naţiunilor, cu respectarea 
deplină a drepturilor de suveranitate ale riveranilor şi excluderea 
oricăror interese lăuntrice şi tendinţe de acaparare şi monopolizare 
sau de amestec în afacerile care decurg din acest drept de 
suveranitate” 5 . 

Din punct de vedere geostrategic cea mai importantă formă de 
relief în istoria naţiunii române a fost Dunărea. Cu toate că se 
consideră că Munţii Carpaţi au fost un obstacol în calea realizării 
unirii celor trei Principate Române, cea mai de seamă formă de relief 
în istoria naţiunii române a fost „bătrânul” Istros. Reputatul om 
politic român Alexandru Lahovary sublinia faptul că „interesul ce 
avem pentru Dunăre este ce mai vechiu, cel mai mare şi mai 
permanent interes al României şi că nu ar fi existat altă „chestiune 
care să fie mai importantă pentru această ţară” 6 . 


3 Nicolae Iorga, Locul românilor în istoria universală, ediţie îngrijită de Radu 
Constantinescu, Bucureşti, 1985, p. 13. 

4 Navigatorul şi literatul român Jean Bart dedică mare parte din opera sa poporului 
român, ca parte a istoriei Dunării. Vezi Eugeniu P. Botez, Cum se desleagă 
chestiunea Dunării, Conferinţă, Chişinău, 1919, p. 26; Constantin Ardeleanu, 
Evoluţia intereselor economice şi politice britanice la gurile Dunării (1829-1914), 
Brăila, 2008, p. 3. 

5 Grigore Antipa, Dunărea şi problemele ei ştiinţifice, economice şi politice. 
Bucureşti, 1921, pp. 119-120. 

6 Alexandru Lahovary, Interpelarea domnului ~ în Chestiunea Dunării, Bucureşti, 
1881, p. 3. 

în istoriografia actuală se consideră că formule precum cele de 
mai sus sunt apanajul unor clişee, mai degrabă, „încărcate de valoare 
literar-ştiinţifică decât realităţi ştiinţifice argumentate pe baza unor 
solide demonstraţii istorice, economice sau geopolitice” 7 . Redactarea 
de către specialişti în: biologie, hidrologie, geografie, istorie, 
economie sau inginerie, a unor lucrări de specialitate, în care se 
utilizează un limbaj tehnic strict specific domeniului lor de activitate, 
constituie o încorsetare pentru cercetătorii din alte arii de activitate, 
într-o lume în care se tinde tot mai mult către specializarea pe o 
singură ramură disciplinară, studii precum cele ale lui Gr. Antipa sau 
Jean Bart constituie elemente esenţiale în cunoaşterea constantelor 
istorice ale „chestiunii Dunării” 8 în epoca afirmării şi desăvârşirii 
unităţii naţionale a românilor. 

Istoricul francez Fernand Braudel considera că „Europa nordică, 
de dincolo de măslini, este una dintre realităţile constante ale istoriei 
mediteraneene. Şi tocmai ascensiunea acestei Europe, legată de 
Atlantic, va hotărî, o dată cu sfârşitul secolului al XVI-lea, întregul 
destin al mării” 9 . Dunărea prin integrarea sa, după 1829 şi războiul 
Crimeii, la sistemul internaţional al protecţionismului Marilor Puteri, 
la lumea mediteraneană, a devenit o cale de comunicaţii esenţială 
între Europa Centrală, de sorginte germanică, şi celelalte colţuri ale 
lumii 10 . 

Problema Dunării a reapărut în conştiinţa europeană pe fondul 
divergenţelor ruso-austriece pentru controlul gurilor fluviului. 
Imperiul Habsburgic a primit compensaţii, pentru teritoriile pierdute 
în centrul şi vestul Europei, în Balcani şi gurile fluviului avute de noi 

7 Cf. C. Ardeleanu, în C. Ardeleanu, op. cit., p. 3. 

8 Ibidem, p. 4. 

9 Fernand Braudel, Mediterana şi lumea mediteraneană în epoca lui Filip a II-lea, 
voi. I, traducere de Mircea Gheorghe, Bucureşti, 1985, p. 55. 

10 Tratatul de la Adrianopol (septembrie 1829) prevedea accesul Rusiei la gurile 
Dunării, deschiderea strâmtorilor Bosfor şi Dardanele pentru toate vasele 
comerciale, liberaliza comerţul cu cereale, animale vii şi lemn. A fost momentul în 
care Ţara Românească îşi redobândea fostele kazale otomane de pe linia Dunării, dar 
şi momentul impunerii Regulamentelor Organice în cele două Principate Dunărene. 
Dintre toate aceste aspecte, cel mai importat pentru emanciparea ideii naţionale la 
românii a fost cel al înlăturării monopolului otoman asupra comerţului şi navigaţiei 
pe Dunărea românească, Marea Neagră şi redeschiderea strâmtorilor. Lucruri care au 
pennis românilor accesul la lumea occidentală. Pentru români, calea către lumea 
occidentală a venit prin accesul la o poartă deschisă în estul celor două ţări de care 
aparţineau. 

în vedere. Rusia a căutat frecvent de la ţarul Petru cel Mare ieşire la 
mările calde şi controlul strâmtorilor Bosfor şi Dardanele. Sub aceste 
auspicii, cele două Principate Române au devenit câmp de bătălie şi 
de discordie între Imperiul otoman, puterea suzerană, şi cele două 
imperii pretendente la controlul gurilor Dunării. 

Pentru istoria universală, Dunărea a devenit, după 1829, parte 
integrantă a lumii mediteraneene şi, implicit, parte a mutaţiilor care 
au survenit în plan tehnic, sanitar, comercial, legislativ şi ideologic. 
Intervalul dintre 1829 şi 1914 trebuie să fie considerat unanim ca cel 
de apogeu al istoriei Dunării maritime. în această vreme se 
liberalizează şi se ajunge la punctul maxim al exploatării resurselor 
locale, dar şi al desfacerilor debuşeurilor pieţelor occidentale în 
porturile amplasate aici. Tot atunci, se dezvoltă pe deplin comerţul şi 
navigaţia datorită noilor descoperiri tehnice aduse rapid pentru a fi 
testate de încurcatele căi ale Dunării 11 . în această epocă apar şi primii 
consuli străini, gata să atragă piaţa locală către sistemul colonial 
impus de metropola reprezentată; constituind elemente care îşi 
păstrează din atribute şi în perioada interbelică şi pe care le vom 
analiza, în parte, în lucrarea de faţă. 

2. Marile Puteri şi gurile Dunării. Obiectivele lucrării 

Pentru cunoaşterea realităţilor istorice de la Dunărea maritimă, 
în intervalul 1919-1940, este absolut necesară apariţia unei lucrări 
care să aibă în centrul atenţiei problema ataşaţilor diplomatici străini 
din porturile Brăila şi Galaţi 12 . Chestiunea de faţă este extrem de 
complexă şi continuă caruselul relaţiilor internaţionale antebelice, 
aliniindu-se la noua politică internaţională. România, în perioada 
interbelică, a jalonat între aplicarea reglementărilor Societăţii 
Naţiunilor, suveranitatea naţională şi protecţia faţă de colonialismul 
impus de Marile Puteri europene ale epocii. Cu toate că a dorit să fie 
un actor important pe scena relaţiilor internaţionale, a rămas în 


11 Vezi cap. I Navigaţia cu aburi şi unificarea Dunării, în Constantin Ardeleanu, 
Gurile Dunării - o problemă europeană. Comerţ şi navigaţie la Dunărea de jos în 
surse contemporane (1829-1853), Brăila, 2012, pp. 11-41. 

12 A se vedea o primă încercare, aparent reuşită, de a crea o sinteză asupra 
desfăşurării activităţii consulare la Galaţi în prima jumătatea a veacului al XlX-lea 
în Ana-Maria Cheşcu, Reprezentanţe consulare europene la Galaţi în prima 
jumătate a secolului al XlX-lea: (Franţa, Anglia, Sardinia), Iaşi, 2015. 

mentalul colectiv al pieţei internaţionale ca fiind un loc de desfacere 
a produselor coloniale şi tehnice, un bun producător de cereale şi 
lemn, dar şi un loc excelent pentru acumularea unui profit 
substanţial. 

Pe acest fond de pur interes economic au funcţionat consulatele 
locale. Ele au darul de a constitui puncte de informare pentru 
centrală asupra pieţei locale. Cu toată evoluţia tehnologică şi 
integrarea spaţiului românesc la infrastructura internaţională, cele 
mai bune rapoarte şi cei mai fideli au rămas ataşaţii diplomatici 
permanenţi din cele două porturi, care se vor substitui şi-n poziţii de 
control al comerţului şi navigaţiei pe linia dintre Dunărea maritimă şi 
Marea Mediterană. 

în epocă de tranziţie a societăţii româneşti de la metehnele lumii 
medievale la cele ale secolului naţiunilor, apar pe teritoriul Moldovei 
şi Valahiei primele misiuni diplomatice permanente ale Marilor 
Puteri ale vremii. Multe dintre acestea au funcţionat în porturile 
Dunării maritime, Galaţi şi Brăila (după 1829 13 ). Cele două porturi 
dunărene au fost considerate de statele de apartenenţă ca fiind mult 
mai importante în comparaţie cu reşedinţele domneşti, cu menţiunea 
că toate aceste consulate se aflau în jurisdicţia misiunii diplomatice 
de la Constantinopol. Imperiul otoman fiind la acea vreme puterea 
suzerană asupra celor două Principate Române. Hotărâtoare pentru 
istoria românilor a fost decizia luată de Marile Puteri în 1856, la 
Congresul de la Paris, privind înfiinţarea Comisiei Europene a 
Dunării. 

Cum şi între cele două războaie mondiale, state precum Marea 
Britanie, Franţa, Germania sau Italia au văzut în România o zonă de 
exploatare a resurselor proprii pentru un profit simţitor, au dorit ca 
situaţia antebelică să se menţină. în acest sens, menţinerea CED şi 
exploatarea de către aceasta a sectorului maritim al Dunării, dar şi 
apariţia Comisiei Internaţionale a Dunării, pentru sectorul de la 
izvoare până la Brăila, au contribuit masiv la lucruri care de multe 
ori au fost rezolvate în favoarea celor mai influenţi şi capabili de a se 
preta la jocuri de culise. 

Problema esenţială a epocii interbelice a fost menţinerea 
articolului 53 al Tratatului de la Berlin din 1878. Articolul prevedea 


13 Pentru Brăila se poate vorbi de acest fenomen după eliberarea oraşului de sub 
stăpânirea otomană, 1829. 

că „organismul internaţional beneficia de completă independenţă 
faţă de autoritatea teritorială în exercitarea atribuţiilor, drepturilor şi 
privilegiilor care îi fuseseră conferite prin tratate, aranjamente, acte 
şi decizii” 14 . Situaţia conflictuală era întreţinută de mirajul pe care 
încă îl aveau produsele româneşti, dar şi de poziţia strategică a 
gurilor Dunării, integral situate pe teritoriul României Mari, în 
apropierea pericolului bolşevic. Spaţiul era considerat în literatura de 
specialitate ca fiind „cordonul sanitar” împotriva extinderii 
comunismului spre centrul şi vestul continentului european 15 . 

Primele contacte ale porturilor Galaţi şi Brăila cu ataşaţii 
diplomatici străini au avut loc în perioada care a urmat păcii de la 
Kuciuk-Kainargi, când Rusia a deschis la Galaţi prima reprezentanţă 
diplomatică străină, urmată la scurtă perioadă de timp de Austria. în 
primii ani ai veacului al XlX-lea, Anglia şi Franţa şi-au stabilit în 
portul Moldovei primele viceconsulate de pe teritoriul celor două 
Principate Române 16 . La Brăila situaţia a fost diferită din cauza 
prezenţei otomane până în 1829. în ianuarie 1835, se înfiinţa la 
Brăila viceconsulatul englez, fiind urmat de cel habsburgic, al Rusiei, 
Greciei şi Piemontului 17 . 

Pe parcursul secolului al XlX-lea interesele economice şi 
politice occidentale s-au dezvoltat simţitor. Evoluţia importurilor 
României arată o creştere de la o medie anuală de 22 de milioane de 
lei, în intervalul 1832-1837, la una de 70 de milioane de lei, în 
perioada 1860-1864. înainte de Primul Război Mondial, 1911-1914, 
s-a ajuns la o medie anuală a importului de 575 de milioane de lei 18 . 


14 Pentru România, problema CED a rămas şi-n perioada interbelică o chestiune 
divergentă cu Anglia, Franţa şi Italia, ulterior în anii ’30 şi cu Germania nazistă, 
pentru drepturile asupra sectorului maritim al Dunării. Cu toate că s-au făcut eforturi 
pentru armonizarea situaţiei, lucrurile au decurs în maniera impusă de cei „trei mari” 
şi la finalul perioadei interbelice de către cel de al Treilea Rcich. Vezi A.V. Tuluş, 
op. cit., p. 15. 

15 Matei Cazacu, România interbelică , Bucureşti, 2006, p. 6. 

1,1 Paul Cernovodeanu, The setting up of the English consulate in the Romanian 
Principalities (1803) and its activity until 1807, în „Revue Roumaine d’etudes 
internaţional”, an V, nr. 1 (11), 1971, pp. 139-162. 

17 Cristian Constantin, Activităţi şi rapoarte diplomatice cu privire la oraşul şi 
portul Brăila (1919-1940), în ,Analele Brăilei”, Seria Nouă, an XII, nr. 12, 2012, 
pp. 197-198. 

IS Bogdan Murgescu, România şi Europa. Acumularea decalajelor economice 
(1500-2010), Iaşi, 2010, p. 114; şi Constantin Ardeleanu, Comerţul exterior şi 
navigaţia prin gurile Dunării: serii statistice: 1901-1914, Galaţi, 2008, p. 21. 




15 


Activitatea consulară la Brăila şi Galaţi (1919-1940) 

în perioada interbelică, se ajunge la un import care variază între 3,7 
miliarde de lei în 1919, 31,6 miliarde de lei în 1928 şi de 18,7 
miliarde de lei în anul 1938 19 . 

Capitolul exporturi a fost dominat pe parcursul secolului al XIX- 
lea de cereale şi în mai mică măsură de lemn, iar în perioada 
interbelică interesele pieţei occidentale asupra celei româneşti s-au 
axat pe cereale la concurenţă cu produsele petrolifere. Şi în perioada 
interbelică situaţia s-a dorit să fie identică cu cea din epoca modernă, 
în acest caz, Marile Puteri au menţinut şi chiar unele, precum Franţa, 
şi-au extins controlul asupra societăţilor de navigaţie şi comerţ care 
activau la gurile Dunării, şi-n special în porturile Brăila şi Galaţi. 
Doar în anul 1922 se înregistrau în portul Brăila 28 de societăţi de 
agenţii de vapoare maritime şi 29 de birouri de expediţie 20 . 
Majoritatea dintre acestea aparţineau unor familii extrem de 
importante din domeniul afacerilor cu cereale şi care deţineau flote 
impresionante. Aproape toţi antreprenorii locali activau sub protecţia 
unui paşaport străin, iar de multe ori chiar unii din membrii unor 
asemenea familii ocupau demnităţi consulare în porturile Dunării 
maritime. Scopul acestei duble activităţi a fost de a controla situaţia 
economică, dar şi de a fi controlaţi, mai uşor, de autorităţile statului 
pe care-1 reprezentau. 

Numărul reprezentanţelor străine din porturile Brăila şi Galaţi a 
variat în funcţie de contextul internaţional, de nevoie de a avea un 
funcţionar în porturile dunărene sau pur şi simplu de dorinţa unui 
localnic de a deţine o asemenea demnitate. Cazul consulului Estoniei 
din Galaţi, Devy Calmanovici, este elocvent pentru ultima dintre 
variante. însă se ridică o altă chestiune demnă de detaliat pe 
parcursul acestei lucrări. Pe cine au reprezentat aceşti consuli? în 
acest sens, vom recurge la un scurt studiu demografic asupra celor 
două porturi, cu regiunile care le înconjoară şi care formează, în 
mare, circumscripţia consulară a acestora. 

Conform recensământului din decembrie 1930, în România 
Mare structura populaţiei arata astfel: 71,9% români, 7,9% unguri, 


19 Anuarul statistic al României pe anul 1939-1940, Bucureşti, 1940, p. 575; vezi şi 
Victor Axenciuc, Evoluţia economică a României. Cercetări statistico-istorice 
1859-1947, voi. III, Monedă - credit - comerţ - finanţe publice, Bucureşti, 2000. 

20 SJAN BR, fond Inspectoratul Regional al Muncii Brăila, dosar 44/1922, f. 17. 
Vezi anexa 5, tablou de agenţii de vapoare maritime şi birouri de expediţie din 13 
noiembrie 1922. 

4,1% germani, 4% evrei, 3,2% ruteni şi ucraineni, 2,3% ruşi şi 1,5% 
ţigani. în judeţele Brăila şi Covurlui situaţia se prezenta cu totul 
altfel. Cele mai importante comunităţi, după cea românească 
majoritară, au fost cele elene şi iudaice, stabilite în jurul portului şi 
zonelor comerciale din oraş 21 . în Brăila anului 1930, românii 
reprezentau 89,4% din totalul populaţiei, pe poziţia secundă se aflau 
evreii cu 3,1%, grecii cu 2,2%, găgăuzii cu 1,5% şi ţiganii 1,2%. în 
1932, structura populaţiei oraşului pe naţionalităţi se prezenta astfel: 
47.000 de români (66%) dintr-un total de 69.200, evrei 12.000 
(17,3%), greci 5.000 (7,2%), restul aflându-se în jurul valorilor de 
400 sau 1.000 de locuitori. Populaţia Brăilei de altă naţionalitate era 
de 22.200 de locuitori (34%) 22 . în judeţul Covurlui, conform 
recensământului din 1930, 83,7% din populaţie a fost de naţionalitate 
română. Cele mai importate etnii erau cea iudaică (9,5% din total), 
ruşii (1,7%) şi grecii (1,4%) 23 . 

Cu toate acestea, o mare parte dintre figurile marcante ale vieţii 
publice din cele două porturi a dorit să-şi apere interesele economice 
obţinând o cetăţenie străină. Cu ajutorul acestui privilegiu nu numai 
că obţinea scutirea taxelor şi impozitelor impuse de statul român 
propriilor cetăţeni, dar beneficia de protecţia internaţională a unui 
stat mult mai bine clasat la masa negocierilor. De acest statut s-au 
folosit, în special, localnicii de rit mozaic. Concluzia fiind că nu 
pentru numărul mare de străini au activat misiunile diplomatice 
deschise aici, ci pentru apărarea intereselor politice şi economice. 


21 Datele statistice aparţin recensământului din 1930, vezi Ioan Scurtu, Ioan Dordea 
(coord.). Minorităţile Naţionale din România 1925-1931. Documente, Bucureşti, 
1996, pp. 458-459; şi Recensământul general al populaţiei României din 29 
decembrie 1930, voi. II: neam, limbă maternă, religie şi voi. IV: locul naşterii, 
situaţia în gospodărie, menaje colective, mărimea gospodăriilor, cunoaşterea limbii 
române, cetăţenia, vârsta. Bucureşti, 1938. 

" 2 Date conform Oficiului Stării Civile de pe lângă Primăria Brăila din 1932, în Gh. 
Mihăilescu, Populaţia Brăilei studiu de demografie dinamică şi statistică, în 
.Analele Brăilei”, an IV, 1932, pp. 106-137. Statisticile nu prezintă mare siguranţă, 
ele fiind aproximate, iar valorile cele mai frecvente sunt de 400 şi 1.000 de locuitori. 
In cazul austriecilor putem vorbi de integrarea lor la naţionalitatea germană sau la 
cea mozaică. 

23 I. Scurtu, I. Dordea, op. cit., p. 459; şi Recensământul general al populaţiei 
României din 29 decembrie 1930, voi. II şi IV. 

O analiză a ataşaţilor diplomatici străini la gurile Dunării, în 
perioada interbelică, lipseşte. Cu toate acestea, subiectul este atins de 
domenii conexe: activitatea CED, marile momente ale istoriei 
diplomatice interbelice, elemente de drept internaţional, diplomatic şi 
consular, care ţin de statutul juridic al navigaţiei pe Dunăre, mărturii 
calitative şi cantitative ale schimburilor comerciale ale României 
Mari. Se adaugă elemente care ţin de amenajările hidrotehnice, 
aspecte demografice, dar şi culturale ale celor două porturi pe care le 
avem în atenţie. „Chestiunea Dunării” constituie o vastă sursă 
bibliografică, care este dispersată în numeroase lucrări ce aparţin 
domniilor multiple amintite. Toate, însă, nu ating în esenţa 
chestiunea misiunilor diplomatice din Brăila şi Galaţi. Cu o singură 
excepţie, activitatea diplomaţilor de la CED. Comparativ cu sursele 
aferente perioadei antebelice, situaţia pentru intervalul dintre cele 
două conflagraţii mondiale nu se ridică la acelaşi nivel 24 . Nu ne vom 
referi la lucrări care deja au fost disecate de volumele dedicate 
„chestiunii Dunării”, în secolele al XlX-lca şi al XX-lea. Precum 
sunt cele ale lui J. Bart, Gr. Antipa, N. Iorga sau A. Lahovary. 

Esenţiale sunt, în primul rând, sursele edite sau inedite din 
istoriografia românească şi străină. Din punct de vedere al 
importanţei, în elaborarea acestei lucrări, se detaşează documentele 
extrem de puţin utilizate de literatura de specialitate din fondurile: 
Prefecturii judeţului Brăila, Primăriei municipiului Brăila şi 
Inspectoratul Regional al Muncii Brăila (1919-1940), conservate de 
Serviciul Judeţean al Arhivelor Naţionale Brăila. Se adaugă fondul 
Comisiei Europene a Dunării, de la Serviciul Judeţean al Arhivelor 
Naţionale Galaţi, destul de bine exploatat de cercetătorii chestiunii 
Dunării în perioada interbelică. Dintre aceştia se disting Ştefan 
Stanciu şi Arthur Tuluş, cu lucrări ce punct accentul pe jurisdicţia 
Dunării 25 . Neutilizate până acum sunt şi fondurile Prefecturii 
judeţului Covurlui şi Primăriei municipiului Galaţi, dar şi foarte 
puţin exploatatul fond al Consulatului Portugaliei la Galaţi (1920- 
1946), care numără 47 de unităţi arhivistice (dosare), aflate în 
custodia arhivelor gălăţene. Singurele menţiuni asupra utilizării 


24 C. Ardeleanu, op. cit., p. 13. 

25 Ştefan Stanciu, România şi Comisia Europeană a Dunării: Diplomaţie, 
suveranitate, cooperare internaţională. Galaţi, 2002; şi A. Tuluş, op. cit. 

acestui fond arhivistic aparţin istoricilor gălăţeni Paul Păltănea şi 
Valentin Bodea, care fac referiri la familia Macry 26 . 

Datorită valorificării în ultimii ani a spaţiului virtual, de către 
deţinătorii publici de arhive din Regatul Unit al Marii Britanii şi 
Irlandei de Nord şi cei din Olanda (în mai mică măsură), am avut 
acces la documente conservate de către aceştia. Ne-au fost utile 
studiului nostru materialele arhivistice din fondul Cabinet Papers 27 
de la Arhivele Naţionale ale Angliei şi inventarele Arhivelor 
Naţionale ale Olandei 28 . Au fost utilizate surse externe şi pentru 
aflarea datei la care unii dintre consulii de la Dunărea de Jos au 
primit exequatur -ul din partea suveranului Marii Britanii. în acest 
sens, de mare ajutor au fost variantele electronice ale publicaţiilor 
similare „Monitorului Oficial al României” 29 . La acestea trebuie să 
menţionăm utilizarea parţială a unor anuare diplomatice, economice 
şi de navigaţie din epocă 30 . Ele au fost realizate de către specialişti 


2(1 Pe parcursul anilor 2000, Paul Păltănea publică mai multe articole în cotidianul 
local „Viaţa Liberă”cu privire la retrocedarea casei Macry, dar şi asupra originilor 
acestei familii din Galaţi. Vezi şi Valentin Bodea, Casa Macri, în „Dunărea de Jos”. 
Seria Nouă, an IX, nr. 99, mai 2010, pp. 44-45. 

27 Arhivele Naţionale ale Angliei, CAB/24/145; CAB/24/148 şi CAB/24/84; Online 
pe http://nationalarchives.gov.uk/ (consultat pe 10.03.2012). 

28 Inventaris van het archief van den Nederlandse Consulaten in Roemenie, 1860- 

1954. Nummer archiefinventaris 2.05.337. Nationaal Archief, Ministerie van 
Onderwijs, Cultur en Wetenschap. (traducere: Inventarul arhivelor Consulatelor 
Ţările de Jos în România. 1860-1954. Inventarul arhivei cu numărul 2.05.337. 
Arhivele Naţionale, Ministerul Educaţiei, Culturi şi Ştiinţei din Olanda), 2010, 
Online pe 

http://www.gahetna.nl/collectie/archief/ead/index/zoekterm/Nederlandse%20Consul 
aten%20in%20Roemenie/eadid/2.05.337/wollig/uit/volledige- 
tekst/aan/gebruikersinbreng/aan (consultat pe 12.03.2012). 

29 „The London Gazette”, Online pe http://www.londongazette.co.uk/ (consultat pe 
02.04.2012); „The Edinburgh Gazette”, Online pe http://www.cdinburgh- 
gazette.co.uk/ (consultat pe 05.07.2012); „The Belfast Gazette”, Online pe: 
http://www.belfast-gazette.co.uk/ (consultat pe 05.07.2012). 

30 Vezi: Denmark Udenrigsministeriet, Udenrigsministeriets holender, Trykt hos 
F.E. Bording, 1938; Export Directory of Denmark, Kraks legat., 1938; Great Britain. 
Dept. of Overseas Trade, Report on Economic and Commercial Conditions in 
Roumania, H.M. Stationery Office, 1920; Lloyd's Register of Shipping, voi. II, 
Wyman and sons, 1933; Lloyd's Register of Shipping: Register book. Register of 
ships, voi. II, 1938; E. D. Price, William Palmer. Hammond, Hali, Thomas Allan 
Ingram, The New Hazell Annual and Almanack, Oxford University Press, 1921; 
Sveriges statskalender, Almqvist & Wiksells, 1940; The British Corporation 
Register of Shipping and Aircraft, 1928; The Foreign Office List and Diplomatic 

din România şi din statele pe care le avem în vedere. Au fost extrem 
de utile studiului nostru Anuarele Statistice ale României interbelice 
şi ediţiile din Comerţul exterior al României , din intervalul 1926- 
1940 31 . Am alocat un loc semnificativ şi studierii materialelor 
istoriografice interbelice. Mare parte din acestea au constat în 
cotidienele locale din Brăila şi Galaţi 32 . 

Din păcate, am utilizat prea puţine dintre acestea din cauză 
aproape inexistentelor referiri la chestiunile care să intereseze 
demersului nostru. Au fost utilizate pe deplin anuarele locale 33 şi 
revista de cultura regională „Analele Brăilei” 34 . 

în perioada comunistă, au fost elaborate numeroase lucrări care 
au în centrul atenţiei lor arealul Dunării, dar dintre acestea a fost util 
redactării acestei lucrări volumul editat de Horia Brestoiu 35 . Autorul 
său valorifică, în plină perioada de relaxare a regimului Ceauşescu, 
activităţile de spionaj din preajma celui de al Doilea Război Mondial. 
Astfel, ne sunt clarificate câteva detalii privind acţiunile secrete 
întreprinse de ataşaţii diplomatici străini de la Brăila şi Galaţi, după 
luna septembrie 1939. 

în plan publicistic, în ultimul deceniu au apărut o serie de lucrări 
care pun accentul pe studierea aspectelor economice ale României. în 


and Consular Year Book, Harrison and sons., 1928; The Ship Compendium and 
Yearbook, Compendiums Ltd., 1922. Menţionăm faptul că utilizarea lor ne-a fost 
accesibilă parţial, datorită integrării lor în baza de date a site-ul http://books.google.com/ 
(consultat pe parcursul anilor 2012-2013). 

31 Vezi Anuarul Statistic ale României, ediţiile din intervalul 1922-1940, şi numerele 
din Comerţul exterior al Românie, perioada 1926-1940. 

32 Am utilizat materiale din cotidienele brăilene, „Expresul” şi „Cuvântul”, dar şi 
„Acţiunea”, an VIII, nr. 2205, vineri, 8 octombrie 1937, din Galaţi. 

33 Vezi Anuarul Brăilei 1913, Brăila, 1913; Anuarul General al oraşului şi judeţului 
Brăila, 1922, Brăila, 1922; S. Semilian, Anuarul economic al Municipiului Brăila pe 
anul 1933, Brăila, 1933; Anuarul General al Municipiului şi Judeţului Brăila, ediţia 
1937-1938, editat de ziarul „Busola”, Brăila 1938; Anuarul Municipiului şi Judeţului 
Brăila, Brăila, 1940; Gheorghe Munteanu Bârlad, Galaţii, Societatea de editură 
ştiinţifică-culturală Galaţi, Galaţi, 1927; Radu Volbură, Anuarul oraşului Galaţi şi 
judeţului Covurlui 1936-1938, Galaţi, 1938; Petrică Lăzărescu, Radu Volbură, 
Siluete Gălăfene, Galaţi, 1926. 

34 Publicaţia ,Analele Brâilei”( 1929-1940) cuprinde studii de istorie locală. 
Relevante pentru lucrarea noastră sunt articolele care privesc activităţile portuare, 
economice şi ale docurilor Brăila, elaborate de către Paul Demetriad şi Vasile T. 
Ciobanu. 

35 Horia Brestoiu, Acţiuni secrete în România în preajma celui de-al doilea război 
mondial, Bucureşti, 1973. 

cadrul acestora se găsesc şi studii asupra comerţului şi navigaţiei, 
etniilor şi diplomaţiei la Dunărea maritimă. Dintre acestea, amintim 
volumul lui Bogdan Murgescu' 6 şi articolele publicate în buletinele 
ştiinţifice de către Arthur Tuluş 37 , Alexandru David 38 , Silviu 
Miloiu 39 , Leontin Negru 40 şi Alina Stoica 41 . 

Ne asumăm riscul de a prezenta o imagine neclară asupra acestui 
subiect, datorită nestudierii de către noi a fondurile arhivistice din 
străinătate, care păstrează documente aparţinând misiunilor acestor 
state în cele două oraşe avute în atenţie. De asemenea, ne-au fost 
neaccesibile cele 16 unităţi arhivistice ale Consulatului Portugaliei 


36 B. Murgescu, op. cit. 

37 Arthur Tuluş, Situaţia refugiaţilor în judeţul Covurlui între 1939-1940, în 
,Analele „Universităţii „Dunărea de Jos” din Galaţi seria XIX - istorie”, an II, , nr. 
2, 2003, pp. 103-120; idem. Interese economice şi politice la gurile Dunării între 
1936 şi 1940, în „Analele Universităţii „Dunărea de Jos” din Galaţi seria XIX - 
istorie”, an IV, nr. 4, 2005, pp. 229-253; idem, Dunărea maritimă în anii celui de-al 
Doilea Război Mondial (1941-1945), în ,Analele Universităţii „Dunărea de Jos” din 
Galaţi seria XIX - istorie”, an V, nr. 5, 2006, pp. 155-193; idem, România şi 
neutralizarea Dunării (septembrie 1939-iunie 1940), în „Analele Universităţii 
„Dunărea de Jos” din Galaţi seria XIX - istorie”, an VI, nr. 6, 2007, pp. 137-146; 
idem. Cereri şi intenţii interbelice de aderare ale unor state la Comisia Europeană 
a Dunării. în „Analele Universităţii „Dunărea de Jos” din Galaţi seria XIX - 
istorie”, an VIII, nr. 8, 2009, pp. 89-102. 

38 Alexandru David, Aspecte ale traficului naval derulat prin portul Brăila între anii 
1920-1928, în ,Analele Universităţii „Dunărea de Jos” din Galaţi seria XIX - 
istorie”, an IV, nr. 4, 2005, pp. 213-228; idem. Lucrările tehnice efectuate pe 
Dunărea maritimă în perioada 1918-1938, în ,Analele Universităţii „Dunărea de 
Jos” din Galaţi seria XIX - istorie”, an IX, nr. 9, 2010, pp. 119-144; idem, Trade 
and Shipping on the maritime Danube during the Interwar Period (1919-1938), în 
,Analele Universităţii „Dunărea de Jos” din Galaţi seria XIX - istorie”, an IX, nr. 9, 
2010, pp. 113-133. 

39 Silviu Miloiu, România şi Ţările Baltice în perioada interbelică, ediţia a Il-a, 
Târgovişte, 2012. 

40 Leontin Negru, Identităţi etnice la Dunărea de Jos şi ultimatumul sovietic (23 
august 1939-28 iunie 1940), în ,Analele Universităţii „Dunărea de Jos” din Galaţi 
seria XIX - istorie”, an IV, nr. 4, 2005, pp. 267-276; idem, Contribuţii la 
cunoaşterea stării de spirit şi activităţii politice a populaţiei ţinutului Dunărea de 
Jos în anul 1939, în „Buletinul cercurilor ştiinţifice studenţeşti.”, an VII, nr. 7, 2001, 
pp. 233-238. 

41 Alina Stoica, Relaţii diplomatice româno-portugheze 1919-1933. Martinho de 
Brederode. Ambasador la Bucureşti, Oradea, 2011; eadem, The image of Romanici 
and the Romanians, the Portuguese Legation Perspective in Bucharest, în Ethno- 
Confessional Realities in the Romanian Area. Historical Perspectives (XVIII-XX 
Centuries), Oradea, 2011, pp. 157-170. 




Activitatea consulară la Brăila şi Galaţi (1919-1940) 21 

la Brăila (1915-1943), care după transferul de la SJAN Galaţi la 
SJAN Brăila au devenit inaccesibile cercetării. 

4. Structura lucrării 

Cu ajutorul surselor istorice, pe cât de numeroase pe atât de 
diverse, vom dori ca în lucrarea de faţă să oferim o perspectivă 
asupra unei perioade de început de declin a istoriei celor două porturi 
dunărene. Ţinem să subliniem faptul că mai întâi de a fi oraşe celor 
două aşezări trebuie să fie privite ca schele cu o importantă activitate 
economică. Jean Bart, un obişnuit al acestui areal, sublinia foarte 
bine în lucrarea sa din 1919 faptul că: „Nu se află act mai de seamă 
din viaţa noastră naţională, nu găsim pagină din istoria trecutului 
nostru în care să nu găsim pomenit numele acestei ape, care ne 
scaldă ţara, ne-a ocrotit şi ne dă viaţă” 42 . 

Am dorit ca această lucrare să aibă, în structura sa logică şi 
metodologică, elemente cât mai clare, cu relevanţă de ordin politico- 
diplomatic, juridic şi, mai ales, comercial şi etnic. în primul capitol, 
vom prezenta geneza intereselor politice şi economice străine la 
gurile Dunării, materializate în instalarea primilor consuli (în 
perioada secolului al XlX-lea şi până la intrarea României în cel de 
al Doilea Război Mondial), dar şi elemente care trasează situaţia 
dreptului internaţional şi consular şi aspecte demografice ale celor 
două oraşe. 

în cel de al doilea capitol sunt prezentate date, în parte, despre 
aproape fiecare consulat străin şi ataşat diplomatic din cele două 
oraşe. Cu menţiunea că, se fac referiri doar la cei care au lăsat urme 
adânci în istoriografia problemei avute în atenţie de noi. La acestea 
se adaugă elemente despre CED şi despre protocoalele privind 
funcţionarea coipurilor consulare din Brăila şi Galaţi. Aplecându-ne 
mai mult asupra normelor de funcţionare ale corpului consular din 
Galaţi, datorită păstrării statutului şi uzanţelor de funcţionare 43 din 
anul 1927. Următorul capitol ţine să evidenţieze rolul jucat de 
ataşaţii diplomatici străini în comerţul şi navigaţia din hinterlandul 
danubian. Fiind capitolul cu cele mai multe referiri exclusiv la 
arhivele locale şi lucruri care din punct de vedere istoriografie sunt 

42 Eugeniu P. Botez, Cum se desleagă chestiunea Dunării, p. 8. 

43 Statul şi Uzanţele Corpului Consular Galaţi din 1927, în SJAN GL, fond 
Consulatul Portugaliei la Galaţi , dosar 28/1927, ff. 11-16, 20-22. 

catalogate ca fiind inedite. Din acest capitol se deduc informaţii care 
privesc implicarea directă în activităţi comerciale, de navigaţie, 
juridice şi sabotaje ale unor consuli străini precum: membrii 
familiilor Vuccino, Boscoff, Mendl, Grupper, Corbu etc. Cu toţii au 
acţionat preponderent în interesul statului şi societăţilor pe care le 
reprezentau, dar de multe ori şi în interes propriu. Singura parte ieşită 
deplorabil din această ecuaţia a fost ce a română, care nu a putut face 
faţă tăvălugului pieţei economice mondiale şi rigorilor ei, acumulând 
un decalaj simţitor faţă de concurenţa occidentală. 

Capitolul al IV-lea, cu întindere mult mai mică în comparaţie cu 
precedentul, pune laolaltă date mai vechi, dar şi investigaţii proprii 
privind acţiunile de propagandă ideologică, spionaj şi sabotaj la care 
au participat consulii străini din Brăila şi Galaţi. După care urmează 
capitolul al V-lea, dedicat relaţiilor dintre ataşaţii diplomatici, 
cetăţenii statului lor şi autorităţilor locale. Fără să pară un studiu 
exclusiv subiectiv asupra oraşului Brăila, datele arhivistice privind 
portul din amonte de Galaţi sunt mult mai numeroase în această 
privinţă. La acestea trebuie subliniată muncă depusă în ultimii ani de 
Muzeul Brăilei „Carol 1” privind editarea a două volume dedicate 
etniilor din oraşul în care îşi desfăşoară activitatea şi pe care-1 
reprezintă . 

Ultimul capitol priveşte activitatea consulară întreprinsă la 
consulatul Portugaliei din Galaţi şi relaţiile avute, în special, de 
consulul Cristopher Macry cu lumea politică portugheză. Noutăţile 
aduse de aceste pagini constau în completarea cercetărilor întreprinse 
în ultimii ani de cercetători din România în privinţa relaţiilor 
româno-portugheze 45 . Perioada interbelică manifestă un recul 
semnificativ al stării Portugaliei de mare imperiu colonial şi nevoii 
acesteia de a găsi pieţe de desfacere, dar şi de import de produse 
alimentare, la un preţ scăzut. Produsele erau dedicate pieţei interne şi 
nicidecum dorinţei ca porturile Lisabona şi Porto să devină 
antrepozite de produse româneşti. 


44 Vezi date în: Un grec, doi greci, trei greci... Brăila, ed.: Camelia Hristian, Ghena 
Pricop, Brăila, 2009; şi ... Greci, Evrei, Ruşi lipoveni. Turci... Brăila. Reactivarea 
memoriei culturale a oraşului", ed.: C. Hristian, G. Pricop şi E. Smaznov, Brăila, 
2012 . 

45 Cea mai importantă sursă istoriografică pentru relaţiile româno-portugheze îi 
aparţine Alinei Stoica, cu Relaţii diplomatice româno-portugheze 1919-1933. 
Martinho de Brederode. Ambasador la Bucureşti, Oradea, 2011. 

*** 

Această lucrare reprezintă rodul a mai multor ani de cercetare 
întreprinsă în arhivele şi bibliotecile din România. Suntem conştienţi 
de faptul că, pe lângă deschiderea unui drum în cercetarea vieţii 
diplomatice interbelice la gurile Dunării, lucrarea de faţă are şi foarte 
multe carenţe. Neîmplinirile se datorează lipsurilor documentare, în 
ceea ce priveşte fondurile arhivistice din statele de care aparţineau 
misiunile diplomatice deschise în cele două porturi dunărene. La 
acestea se adaugă imposibilitatea de a studia sistematic într-un timp 
relativ scurt, doi ani atât cât a durat stagiul de masterat, fondurile 
arhivistice aparţinând aceloraşi state, dar care sunt conservate de 
Arhivele Naţionale ale României şi de către Arhiva Diplomatică a 
Ministerului de Externe al României, dai - şi de legislaţia română şi 
internaţională privind publicarea anumitor fonduri documentare. 
Trebuie luată în calcul şi meteahna instituţiilor publice din România 
de a se adapta mai greu tehnologiei actuale şi disponibilitatea 
acestora de a pune în prim-plan cercetarea ştiinţifică. 

Adresăm cuvinte de apreciere istoricilor de la Dunărea de Jos 
care, nu de puţine ori, s-au pus în slujba noastră şi au reprezentat, 
prin calitatea lor profesională deosebită, un exemplu demn de urmat 
pentru un tânăr adept al muzei Clio. 





CAPITOLUL I 

GENEZA INTERESELOR POLITICE ŞI 
ECONOMICE STRĂINE LA GURILE DUNĂRII 


1.1. Activităţi şi rapoarte diplomatice 
cu privire la gurile Dunării 

Interesul cercurilor politice şi economice ale Marilor Puteri 
pentru comerţul şi navigaţia pe sectorul maritim al Dunării a 
reprezentat o constantă a relaţiilor dintre Principatele Române şi 
acestea, în interstiţiul dintre afirmarea ruşilor şi austriecilor, la 
concurenţă cu Imperiul otoman, la gurile Dunării. începuturile 
reprezentărilor diplomatice ale Marilor Puteri pe sectorul maritim al 
Dunării au fost destul de ezitante, făcându-şi debutul pe fondul 
apatiei prin care trecea Imperiul otoman şi pe cel al compensaţiilor 
primite de Imperiul Habsburgic şi cel Rus la nord de Balcani. 
Raporturile diplomatice asupra acestei regiuni se intensifică după 
anul 1774 (Tratatul de la Kuciuk-Kainargi), şi vin ca semn al 
expansiunii ruso-austriece în detrimentul otomanilor. La acea vreme 
Austria dispunea de cea mai bine organizată reţea consulară şi de cei 
mai numeroşi supuşi trimişi în Principate. Raţiunea monarhiei 
habsburgice a fost de a-şi proteja supuşii, comerţul şi navigaţia faţă 
de autorităţile străine, dar şi de a observa activităţile statutului 
suveran şi pe cele ale celorlalte puteri care îşi desfăşurau activitatea 
în acest spaţiu 1 . 

în Principatele Române, introducerea consulatelor străine a avut 
scopul promovării schimburilor comerciale între statele europene şi 
pe cel al integrării comerţului acestora în cadrul sistemului 
internaţional. Spaţiul românesc devenind alternativă la cel rus din 
nordul Mării Negre. Sub aceste auspicii, se putea oferi occidentului, 
aflat în plin proces de industrializare, materii prime relativ ieftine şi 
posibilitatea calmări situaţiilor de foamete şi a reprofilării ţăranilor în 


1 Steluţa Mărieş, înfiinţarea Agenţiei consulare austriece în Principatele Române, în 
„Danubius”, nr. 6-7, 1972-1973, pp. 69-70. 

muncitorii necesari noilor centre industriale, fenomene care au venit 
şi pe fondul eliminării presupusului monopol otoman asupra 
producţiei Ţărilor Române 2 . După ce Principatele Române au fost 
teatru de operaţiuni, în cadrul războiului ruso-turc (1767-1774), 
guvernul rus a introdus în cadrul Tratatului de pace de la Kuciuk- 
Kainargi (10/21 iulie 1774) câteva prevederi care-i priveau direct şi 
pe români. Dintre acestea amintim: Rusia avea dreptul de a interveni 
în favoarea Ţărilor Române, devenea protectoarea creştinilor din 
Imperiul otoman, obţinea dreptul de navigaţie pentru flota 
comercială în bazinul Mării Negre şi prin Strâmtori, dar şi dreptul de 
a înfiinţa consulate şi viceconsulate în Imperiul otoman, acolo unde 
interesele sale necesitau acest aspect. Menţiunea referitoare la 
consuli a fost introdusă în capitolul al Xl-lea al Tratatului de pace de 
la Kuciuk-Kainargi 3 . La 7 decembrie 1779, Rusia l-a numit pe 
Serghei Lazarevici Laşcarev în funcţia de consul al său în Moldova 
şi Ţara Românească 4 . 

în contra pondere, Austria a decis să înfiinţeze şi ea un consulat 
în cele două state române extracaipatice. Având în intenţie să 
anexeze cele două state române extracarpatice, diplomaţia imperială 
a făcut presiuni asupra Porţii pentru aplicarea Convenţiei de comerţ 
şi navigaţie semnată de cele două state la Passarowitz (27 iulie 1718) 
şi reconfirmată la Belgrad (în 1739) 5 . Articolul 5 al acestui tratat 
habsburgo-otoman prevedea dreptul Austriei de a numi agenţi, 
consuli şi viceconsuli în toate porturile şi centrele comerciale ale 
Imperiului otoman. în vara anului 1782, Austria l-a numit pe Ignaţiu 
Ştefan Raicevich în funcţia de agent (secretar imperial) în cele două 
state române 6 . Agentul consular austriac îşi desfăşura activitatea în 
cele două capitale ale Principatelor, laşi şi Bucureşti, fiind suplinit în 
lipsă de câte un cancelar 7 . 


2 Ibidem', Constantin Ardeleanu, Evoluţia intereselor economice şi politice britanice 
la gurile Dunării (1829-1914), Brăila, 2008, pp. 8-15. 

3 Al. Vianu, Aplicarea tratatului de Ia Kuciuc-Kainargi cu privire la Moldova şi 
Ţara Românească (1775-1783), în „Studii”, an XIII, 1960, nr. 5, pp. 89-90. 

4 Mai multe detalii în ibidem. 

5 Ibidem, p. 72. 

6 Gheron Netta, Expansiunea economică a Austriei şi exploatările ei orientale. 
Bucureşti, 1930, p. 27. 

7 S. Mărieş, op. cit. p. 78. 

Anii care au urmat au condus la o permanentă dispută între 
consulul austriac şi cel rus pentru influenţarea domnitorilor din 
Moldova şi Valahia, dar şi acapararea acestora la idealurile imperiale 
ale unuia dintre cele două Mari Puteri Europene 8 . în anul 1797, 
interesele austriece au determinat înfiinţarea la Galaţi a unei agenţii 
consulare, numite stărostie, care a fost ridicată la nivel de 
viceconsulat în 1833. în preajma Războiului Crimeii (1853-1856) s- 
au înfiinţat viceconsulate la Brăila (1848), Tulcea (1850) şi Sulina 
(1857) 9 . Apariţia agenţiilor consulare austriece şi ruse în perimetrul 
gurilor Dunării demonstrează şi prezintă evoluţia intereselor politice 
şi economice ale celor două imperii în acest hinterland aflat în plină 
expansiune, lucruri irealizabile pe fundalul unui Imperiu otoman 
solid (s.n.). 

Franţa a deschis primele reprezentanţe consulare în spaţiul 
românesc în anul 1798, un consulat la Bucureşti şi un viceconsulat la 
Iaşi. Diplomaţii francezi îndeplineau rolul de avangardă a ideilor 
revoluţionare şi a noului imperiu francez 10 . în timpul războaielor 
napoleoniene şi al apariţiei pretenţiilor franceze la gurile Dunării, 
Anglia a reacţionat prin înfiinţarea, în anul 1803, a unui consulat în 
Principate, cu sediul la Bucureşti. Acest oficiu consular nu a fost 
dependent de Foreign Office, ci s-a aflat în serviciul Companiei 
Indiilor Răsăritene (East India Company ). Francisc Summerer a fost 
primul consul englez numit în Ţările Române (Summerers), care şi-a 
desfăşurat activitatea până în 1807, din cauza războiului ruso-turc 
dintre anii 1806-1812. între 1813 şi 1818, William Wilkinson, la 
iniţiativa Companiei Levantului, a condus consulatul britanic din cele 
Două Principate Dunărene. Perioada 1818-1826 a fost una în care 
activitatea consulară engleză în teritoriile româneşti a fost atribuită 
consulului austriac din Bucureşti. în 1826, s-a desfiinţat Compania 
Levantului iar Foreign Office- ul a deschis în Principate un consulat 
remunerat de către administraţia britanică 11 . 


8 Ibidem, pp. 73-77. 

9 Ibidem , p. 78. 

10 Relaţiile româno-franceze sunt cu mult anterioare, dar ele se concretizează la nivel 
consular în anul 1798, vezi http://paris.mae.ro/node/22 1 (consultat pe 19.03.2013). 

11 Date conform: Paul Cemovodeanu, The Setting up of the English Consulate in the 
Romanicul Principalities (1803) and its Activity until 1807, în „Revue Roumaine d’etudes 
internaţional”, an V, nr. 1 (11), 1971, pp. 187-188; C. Ardeleanu, op. cit, pp. 33-35; şi Rapoarte 

Principatul Moldovei a dispus în prima jumătatea a secolului al 
XlX-lea de un singur port la Dunăre, Galaţii. Creşterea numărului de 
supuşi străini a venit pe fondul măririi intereselor economice 
occidentale asupra perimetrului Dunării maritime. Aceste lucruri l-au 
făcut pe Talleyrand să precizeze faptul că „centrul de gravitaţie al 
lumii” se muta „la frontierele Europei, pe Dunăre” 12 . în anul 1784, 
Prusia îşi înfiinţase un consulat la Iaşi, iar după aplombul economic 
luat de cele două Principate Române, în urma Tratatul de la 
Adrianopol (1829), Prusia a decis trimiterea unui agent consular la 
Galaţi (1837), în rang de viceconsulat. în urma tratativelor dintre 
Prusia, Imperiul otoman şi autorităţile române, intermediate de către 
ataşaţii lor diplomatici, se ajunge la numirea lui Kraus, negustor 
prusac din Galaţi, în funcţia de viceconsul ( staroste ) al Prusiei la 
Galaţi. Kraus deţinea la acea oră funcţia de agent la Galaţi al 
Societăţii vieneze de navigaţie cu vapoare pe Dunăre 13 . Spiritul 
negustoresc al lui Kraus l-a împins pe acesta să vândă unor turci 
paşapoarte prusace, motiv pentru care a fost înlocuit în 4 iulie 1839. 
în toamna aceluiaşi an a început numirea provizorie a mai multor 
persoane şi chiar administrarea misiunii prusace de către consulul 
rus 14 . Trebuie precizat faptul că aceste inexactităţi ale politicii Prusiei 
la gurile Dunării veneau pe fondul declarării Galaţiului porto-franco 
(1837) şi al creşterii importanţei economice a acestuia. La acestea se 
adaugă elementul naţionalist german care încă nu-şi definea, încă, 
apartenenţa la Prusia sau Austria, aspect care conducea la intrigi şi 
inexactităţi în luarea unor decizii în mediul german de teama 
concurenţei celuilalt stat (s.n.). 

Noile realităţi create în spaţiul european de Tratatul de la 
Adrianopol (1829) au condus şi la apariţia consulilor unor state cu 
pretenţii şi nevoi mult mai mici ca cele prezentate până acum. Dar cu 
toate acestea au dorit, şi au reuşit în parte, să joace un rol important 
în viaţa economică a Principatelor şi ulterior a României. Spre 
exemplu, unul dintre cele mai importante antrepozite din ultimele 


consulare şi diplomatice engleze privind Principatele Dunărene 1800-1812, ed. Paul 
Cemovodeanu, Brăila, 2007, p. XIII. 

12 Vasile Docea, înfiinţarea reprezentanţei consulare a Prusiei la Galaţi (1837), în 
„Danubius”, nr. 13-14, 1992, p. 145. 

13 Pentru detalii suplimentare vezi ibidem, pp. 146-148. 

14 Arhivele Naţionale ale României, fond Microfilme Germania, rola 47, c. 117, 
apuci ibidem, pp. 147-148. 

secole a fost portul Rotterdam. Interesele olandeze la gurile Dunării 
au survenit şi ele odată cu liberalizarea comerţului şi navigaţiei în 
Marea Neagră şi pe sectorul maritim al Dunării, dar şi pe fondul 
creşterii puterii de export a cerealelor româneşti. 

Regatul Ţărilor de Jos (Olanda) a deschis prima reprezentanţă 
consulară din România la Galaţi, pe 21 decembrie 1841 15 . Consulatul 
din Galaţi se afla în circumscripţia teritorială a ambasadei Olandei la 
Constantinopol, deoarece România nu era la acea vreme un stat 
independent, principatul Moldovei fiind un stat autonom în cadrul 
Imperiului otoman. Titularul postului a fost numit Anton Vlasto. La 
sfârşitul Războiul Crimeii, în 1856, Olanda a deschis un viceconsulat 
şi la Brăila. într-o situaţie similară cu cea a Olandei s-a aflat şi 
Belgia, stat de sine stătător după revoluţia din 1830. în 1838, s-a 
înfiinţat la Galaţi primul consulat belgian din România, mutat în 
1842 la Bucureşti şi transformat, în 1870, în agenţie diplomatică. 
După anul 1855, s-au înfiinţat consulate şi viceconsulate la Brăila, 
Craiova, Iaşi, Constanţa şi Sulina 16 . 

Prima reprezentanţă diplomatică stabilită la Brăila a fost cea a 
Angliei, care a funcţionat din ianuarie 1835. în următorii doi ani, şi 
alte state îşi deschid în acest oraş viceconsulate - Imperiul 
Habsburgic, Rusia, Grecia şi Piemontul. Privind comparativ la 
situaţia similară a oraşului vecin din aval, Galaţi, observăm că exista 
un decalaj de mai bine de jumătate de secol în defavoarea Brăilei, 
datorat ocupaţiei otomane 17 . însă, până la începutul Primului Război 
Mondial, numărul ataşaţilor diplomatici în urbea brăileană a crescut 
exponenţial, fiind atraşi de nivelul din ce în ce mai ridicat al 
comerţului înregistrat în acest port. Printre factorii creşterii 
economice menţionăm obţinerea, în anul 1836, a statului de porto- 
franco, precum şi necesităţile sporite de cereale înregistrate de statele 
din Apusul Europei care determină creşterea exportului de grâne din 
Muntenia. înainte de izbucnirea primei conflagraţii mondiale existau 


15 Vezi httD://www.haga.mae.ro/index.php?lang=ro&id=126153 (consulat pe 03.11.2012). 

16 Vezi http://bruxelles.mae.ro/node/ 167 (consulat pe 04.11.2012). 

17 Vezi Cristian Constantin, Activităţi şi rapoarte diplomatice cu privire la oraşul şi 
portul Brăila (1919-1940), în „Analele Brăilei”, Seria Nouă, an XII, nr. 12, 2012, 
pp. 197-215. 

în Brăila 16 reprezentanţe diplomatice deschise de state din Europa şi 
Asia 18 . 

în anul 1856, s-a înfiinţat provizoriu, apoi a devenit o unealtă a 
Marilor Puteri, Comisia Europeană a Dunării. Care a servit nevoilor 
societăţilor comerciale şi de navigaţie. Situaţia consulatelor străine 
din Brăila şi Galaţi a evoluat pe parcursul veacului al XlX-lca în 
funcţie de interesele economice şi politice occidentale asupra 
chestiunii orientale. După Congresul de Pace de la Berlin (1878) şi 
recunoaşterea de către alte state a independenţei României se puteau 
realiza între acestea, în baza dreptului diplomatic şi consular, relaţii 
la nivel de legaţie şi/sau consulat. 

în cei doi ani de neutralitate ai României din Primul Război 
Mondial, 1914-1916, starea de incertitudine din punct de vedere 
diplomatic a României s-a transmis şi acestor agenţii, care au aşteptat 
alunecarea Bucureştilor către una dintre taberele beligerante. în cele 
din urmă, intrarea României în război de partea Antantei a avut ca 
principală consecinţă locală ocuparea Brăilei în decembrie 1916 de 
către armata Puterilor Centrale. Până la finalul războiului, oraşul 
suferă de pe urma regimului militar impus. Spaţiul păstrează aceeaşi 
destinaţie - furnizor de cereale, după cum rezultă din relatările făcute 
de serviciile secrete britanice în primăvara anului 1918. Guvernul 
britanic era informat cu această ocazie de intenţiile Germaniei de a 
aduce şi transporta cereale din zona Munteniei şi a Ucrainei, 
utilizând în acest sens şi portul Brăila 19 . Nu ne vom opri asupra 
acestei perioade de ocupaţie, deşi ea se arată extrem de interesantă 
din perspectiva materialelor furnizate de colegiul redacţional al 
revistei „Analele Brăilei” 20 , de cele cuprinse în publicaţia locală 
editată de Comandatura germană condusă de către contele von der 
Goltz, de rapoartele germane şi austriece trimise la Centrală din 
Brăila, precum şi de materialele păstrate în fondurile arhivistice 


18 Anuarul Brăilei 1913, Brăila, 1913, p. 99. Pentru mai multe detalii vezi tabelele 
Corpurilor consulare din Brăila şi Galaţi. 

19 Arhivele Naţionale ale Angliei, CAB/24/145 şi CAB/24/148, Online pe: 
http://www.nationalarchives.gov.uk/ (consultat pe 10.03.2012). 

2,1 Vezi „Analele Brăilei”, revistă de cultură regională, ce a apărut în Brăilei în 
perioada 1929-1940, cu: Gh. T. Marinescu. Note în „Analele Brăilei”, an I, nr. 4-6, 
1929, pp. 107-108; şi S. Semilian, Presa brăileană sub ocupaţie „Donau- Armee- 
Zeitung” în „Analele Brăilei”, an III, nr. 3-4, 1931, pp. 151-156. 

locale. O mare parte dintre acestea se găsesc menţionate în lucrarea 
dedicată Brăilei de către istoricul Constantin C. Giurescu 21 . 

în anul 1919, rapoartele făcute pentru Guvernul Majestăţii Sale a 
Marii Britanii fac referiri la încercările Franţei de a stabili baze 
militare în zona Brăila - Galaţi cu rolul de a lupta împotriva 
bolşevismului. în faţa acestor iniţiative franceze, România răspunde 
cu oarecare reţinere, de teama ca nu cumva prin intermediul trupelor 
să nu se răspândească ideile bolşevice asupra întregii populaţii 
româneşti. în cele din urmă, francezii s-au hotărât să se stabilească în 
zona Varna 22 . 

Pentru toate statele, portul Brăila a însemnat doar o atracţie 
economică. în acest sens, au fost elaborate studii în scopul creşterii 
tranzacţiilor economice. O problemă în epocă, şi subliniată de multe 
dintre aceste planuri redactate de ataşaţii diplomatici străini în 
România, a fost regimul navigaţiei pe Dunăre reglementat de 
tratatele internaţionale şi de Comisia Europeană a Dunării cu sediul 
la Galaţi. Unul dintre aceste studii i-a aparţinut comisarul de clasa a 
11-a Mercier adresat căpitanului de vas Belloy, ataşat naval pe lângă 
Legaţia franceză din Bucureşti. în data de 19 aprilie 1919, Mercier a 
înmânat documentul, care în capitolul a 111-lea conţinea referiri la 
regimul navigaţiei pe Dunăre şi problemele cu care se confrunta 
România în amenajarea şi întreţinerea şenalului navigabil de una 
singură, fără ajutor din partea celorlalte state riverane 23 . O săptămână 
mai târziu, ministrul plenipotenţiar al Franţei la Bucureşti, Saint- 
Aulaire, a adresat ministrului de externe al Franţei un raport ce 
privea parte Dunării din amonte de Brăila 24 . Preocupările din partea 
Franţei vin în aceeaşi perioadă cu cele ale Anglie şi au ca punct de 
interes controlarea comerţului la gurile Dunării. Preocupările Angliei 
erau ca Franţa, prin forţele sale armate prezente în acest spaţiu, să nu 
devieze de la acţiunile întreprinse împotriva instalării regimului 


21 Constantin. C. Giurescu, Istoricul oraşului Brăila din cele mai vechi timpuri până 
astăzi , Bucureşti, 1968. 

~ Arhivele Naţionale ale Angliei, CAB/24/84, f. 3, pe: http://www.nationalarchives.gov.uk/ 
(consultat pe 10.03.2012). 

23 Arhivele Naţionale al României, colecţia Microfilme Franţa, r. 205, c. 524-526 
(Ministere des Affaires Etrangeres Archives Diplomatiques. Europe 1918-1929, 
Roumanie, voi. 124) ap ud Brăila file de istorie. Documente privind istoria oraşului 
1919-1944, voi. II, Bucureşti, 1989, pp. 49-52. 

24 Ibidem, pp. 52-55. 

bolşevic în Rusia şi să intervină în regimul de navigaţie şi comerţ pe 
Dunăre. 

Astfel de intervenţii au continuat până la încheierea sistemului 
de pace de la Versailles şi reglementarea navigaţiei pe Dunăre. După 
aceia, în apărarea intereselor economice au intervenit ataşaţii 
diplomatici din Brăila. Mulţi dintre aceştia, fiind localnici, au 
cunoscut mediul financiar local şi au desfăşurat chiar ei activităţi 
economice prin societăţile conduse. Mendl a fost familia brăileană cu 
cei mai mulţi reprezentanţi diplomatici. Dintre aceştia îi amintim pe 
Alfredo B. Mendl şi Achille B. Mendl, reprezentanţii consulari ai 
Belgiei şi respectiv Norvegiei, în preajma primei conflagraţii 
mondiale 25 . în cazul Galaţilor un rol semnificativ în privinţa politicii 
europene pe Dunăre l-a jucat, ca şi-n perioada antebelică Comisia 
Europeană a Dunării. 

După încheierea ostilităţilor şi revenirea oraşului Brăila sub 
administraţie românească, relaţiile diplomatice cu celelalte state 
revin treptat la normal, fapt care a determinat reîntoarcerea ataşaţilor 
diplomatici la post. Primele menţiuni privind activitatea diplomatică 
la Brăila, după Primul Război Mondial, sunt legate de deschiderea 
unei „misiuni diplomatice ucrainene” şi de evoluţia războiului civil 
din Rusia. Izolarea în faţa pericolului reprezentat de bolşevismul din 
Rusia şi, mai ales, a pericolului contagiunii cu acest flagel ideologic 
a continuat şi în anii următori. Spre exemplu, aducem în discuţie 
raporturile dintre autorităţile române şi o aşa-zisă misiune 
diplomatică ucraineană care se dorea să fie deschisă în porturile 
româneşti dunărene. Corespondenţa purtată între autorităţile locale şi 
cele centrale este sugestivă în acest sens. Periodic, Ministerul de 
Interne avertiza oficialităţile locale să nu se lase păcălite de insistenţa 
acestor presupuşi diplomaţi ucraineni şi să le răspundă, deoarece 
existenţa unei asemenea corespondenţe oficiale ar putea servi ulterior 
ca argument adus guvernelor străine că partea română a recunoscut 
misiunea respectivă 26 . Documentele în cauză sunt datate ca fiind 
emise în intervalul iulie - septembrie 1922, perioadă în care relaţiile 
diplomatice dintre România şi Rusia rămăseseră întrerupte, însă, pe 
plan internaţional, Rusia sovietică făcuse deja primii paşi pentru a 


23 Anuarele Brăilei din anii 1913 şi 1922. 

26 SJAN BR. fond Prefectura judeţului Brăila, dosar 117/1922, ff. 38, 39 şi 43. 

ieşi din izolarea diplomatică, prin semnarea la 16 aprilie 1922 a 
Tratatului de la Rapallo cu Germania. 

în 1922, în paginile unui anuar al oraşului şi judeţului Brăila, 
sunt prezentate persoanele care compun corpul consular local 27 . 
Aceste sunt primele însemnări ale revenirii misiunilor diplomatice 
din Brăila la normal. Se constată aici un număr de 9 reprezentanţe 
consulare, cum ar fi: Anglia, Belgia, Franţa, Grecia, Italia, Norvegia, 
Portugalia, Spania şi Suedia. Datele prezentate cuprind pe lângă 
numele diplomaţilor şi pe cele ale unor subalterni, aşa cum este cazul 
consulatului grec, la care este prezentat şi secretarul consular, şi 
adresele de reşedinţă ale acestora. Care, probabil, în lipsa unor surse 
ne fac să credem că ele corespundeau şi cu sediul consular. în multe 
dintre aceste misiuni erau numiţi afacerişti locali. Doisprezece ani 
mai târziu se observă pe baza unui anuar, elaborat în oraşul Brăila, 
existenţa a 13 misiuni diplomatice. Unele dintre cele existente în 
cursul anului 1922 au dispărut, dai - atunci sunt consemnate altele, 
precum cele ale: Cehoslovaciei, Danemarcei sau Olandei 28 . Peste 
patru ani numărul consulatelor locale a scăzut la 12. De semnal, 
pentru perioada 1937-1938, a fost prezenţa la Brăila a lui Conrad 
Grupper în postura de ataşat diplomatic al statului Panama 29 . 
Numărul constat de douăsprezece-treisprezece misiuni diplomatice 
s-a păstrat până la începutul celui de al Doilea Război Mondial. 
Atunci se înregistrau, conform datelor prezentate în Anuarul 
Municipiului şi Judeţului Brăila 30 , aferent anilor 1939-1940, prezenţa 
a 13 reprezentanţe diplomatice. 

Pentru ataşaţii diplomatici din Brăila interbelică o şansă de 
afirmare a constituit-o organizarea de banchete în cinstea unor 
sărbători naţionale. Prin astfel de manifestări se putea exprima clar 
gradul de civilizaţie şi bunăstare materială a ţării aflată în centrul 
atenţiei în acea zi. Mare parte dintre ataşaţii diplomatici străini la 
Brăila au considerat de bun augur, ca la fiecare aniversare a vreunei 


27 Anuarul General al oraşului şi judeţului Brăila, 1922, Brăila, 1922, p. 97. 

28 S. Semilian, Anuarul economic al Municipiului Brăila pe anul 1933, Brăila, 1933, 
p. 93. 

29 Anuarul General al Municipiului şi Judeţului Brăila, ediţia 1937-1938, editat de 
ziarul „Busola”, Brăila 1938, p. 17. 

30 Anuarul Municipiului şi Judeţului Brăila, Brăila, 1940, p. 27. Mai multe detalii 
privind elementele statistice ale reprezentanţelor diplomatice se găsesc în cadrul 
anexelor acestei lucrării. 

sărbători naţionale a statului lor, să organizeze manifestări la care să 
fie invitaţi cei mai elocvenţi reprezentanţi ai ţării respective. La 
aceştia se adăugau corpul consular din localitate, dar şi oficialităţi 
brăilene. 

Cu ajutorul unor asemenea acţiuni se putea socializa, dar şi 
discuta la nivel local situaţii cheie ale epocii. Astfel de recepţii erau 
considerate în epocă o bună metodă de a scoate din anonimat 
misiunea diplomatică în cauză, inclusiv pe liderul ei., dar şi o şansă 
pentru a arăta celor din jur noile tendinţe ale modei din ţara în cauză. 
Aceste fapte trebuiau să demonstreze şi o bunăstare economică. 
Multe dintre persoanele care erau acreditate în funcţii diplomatice la 
Brăila, în această epocă, erau localnici. O parte dintre aceştia îşi 
desfăşurau activitatea economică în port, iar astfel de întâlniri 
constituiau prilejuri de creare de relaţii cu factorii politici locali, 
aflate la limita legii 31 . Cu ocazia apropierii unui asemenea moment 
aniversar, reprezentanţii diplomatici adresau autorităţilor locale 
invitaţii de participare la astfel de întruniri. Aşa s-a întâmplat şi în 
cazul Brăilei, unde consulii statelor din Apusul Europei, cu 
precădere, organizau serate dedicate sărbătorii diverselor 
personalităţi ale respectivei ţări. Cele mai frecvente au fost erau la 
celebrarea zilei naţionale sau de ziua de naştere, cea autentică sau cea 
convenită, a suveranului său. Multe astfel de invitaţii au fost cele 
adresate Prefecturii Brăila de către ataşaţii diplomatici britanici şi 
francezi din localitate. 

Asemenea manifestări au fost mai frecvente şi mai importante, 
pentru fiecare din părţile implicate, în timpul marii crize economice 
dintre anii 1929-1933. Spre exemplu, în luna iunie a anului 1931, 
viceconsulul Regatului Unit al Marii Britanii la Brăila, Jack Corbu, îl 
invita pe Prefectul Brăilei la sărbătorirea aniversării regelui George 
al V-lea 32 . Pe 10 iulie acelaşi an, reprezentantul Franţei a adresat şi el 
oficialităţilor brăilene invitaţia de a participa la o recepţie în cinstea 
zilei naţionale a Franţei, 14 iulie 33 . A doua zi a sosit confirmarea 


31 Cu ocazia unor astfel de întâlniri se puteau pune la punct planuri de afaceri între 
persoana consulului, în multe din cazuri proprietarul unor importante societăţi 
locale, şi autorităţile sau alţi ataşaţi diplomatici. Se realiza un cartel al proprietarilor 
firmelor de navigaţie şi de docheri din portul Brăila în defavoarea lucrătorilor. 

32 SJAN BR. fond Prefectura judeţului Brăila, dosar 148/1931, f. 16. 

33 Ibidem, dosar 148/1931, f. 18. 

participării şi felicitările din partea invitatului 34 . Menţiuni de acest 
gen s-au păstrat în tot intervalul studiului nostru şi au cam aceleaşi 
coordonate: invitaţii adresate autorităţilor locale, iar în cel mai scurt 
timp răspunsul favorabil oferit de către acestea. Situaţii identice s-au 
înregistrat şi la Galaţi, dar numărul documentelor păstrate de 
fondurile documentare este mult mai subţire în acest sen şi de altfel, 
încă o enumerare de acest gen nu îşi are rostul. 

în Galaţi, situaţia consulatelor străine a evoluat după prima 
conflagraţie mondială, la fel ca şi la Brăila, în funcţie de nevoile 
comerciale sau de dorinţa ferventă a vreunui localnic de a reprezenta 
un stat care-i să-i ofere protecţia sa. Numărul misiunilor diplomatice 
din Galaţi a fost tot timpul mai mare ca cel din Brăila. Comparativ, 
în Galaţi cifra consulatelor străine s-a aflat în jurul valorii de 20, în 
timp ce la Brăila se situează în jurul cifrei de 15; semn clar al 
importanţei perimetrului gurilor Dunării pentru interesele Marilor 
Puteri şi nu numai. 

1.2. Reglementări ale dreptului diplomatic şi consular 

Pentru a înţelege cauzele şi efectele care urmează să fie expuse 
trebuie să facem apel la reglementările şi normele dreptului 
internaţional, consular şi diplomatic. Din punct de vedere juridic, 
dreptul internaţional reprezintă un coip de reguli care face trimiteri la 
drepturile şi obligaţiile statelor în relaţiile dintre ele şi conţine şi 
dreptul diplomatic şi consular. Dreptul diplomatic şi consular fiind 
„privit” ca un „beneficiar” al surselor, doctrinei şi principiilor de 
drept internaţional, fiind considerat subramură a dreptului public, 
mai precis a ramurii sale „externe”, aşadar dreptul internaţional 
public (just genţium), [este] parte a ansamblului de norme cu privire 
la drepturile şi obligaţiile statelor şi ale organizaţiilor internaţionale, 
ca şi la drepturile şi obligaţiile companiilor şi ale indivizilor pe 
planul relaţiilor interstatale” 35 . în ceea ce urmează, ne vom referi 
strict la noţiunile care ţin de dreptul consular, de legăturile dintre 
două state de la apariţia la închiderea unui oficiu consular. 

Misiunea diplomatică permanentă (aici se include şi postul 
consular) este înfiinţată cu scopul „atingerii obiectivelor din 


34 Ibidem, f. 19. 

35 Dan Năstase, Drept diplomatic şi consular , Bucureşti, 2006, p. 11. 

domeniul relaţiilor diplomatice şi consulare” 36 , fiind constituită 
pentru a funcţiona pe termen delimitat, înţelegându-se de la sine că 
între cele două state există relaţii diplomatice. Domeniul dreptului 
diplomatic şi consular este în strânsă legătură cu următoarele 
domenii: politică externă, interes naţional, identitate naţională, 
securitate naţională şi securitate internaţională, fiind apanajul 
statelor, iar, în acest scop, politica externă utilizează diplomaţia. 
Termenul diplomaţie se poate defini ca fiind modalitatea, priceperea, 
de a soluţiona o chestiune delicată cu tact şi politeţe între 
reprezentanţii statelor. Termenului i s-a adăugat şi sensul de 
duplicitate 37 . 

Dreptul diplomatic şi consular se bazează pe reguli scrise şi 
unanim acceptate de către state. în perioada Evului Mediu, au apărut 
colecţii scrise de cutume care au avut rolul reglementării diplomaţiei, 
în dreptul internaţional cutuma internaţională este exprimarea tacită a 
consimţământului statelor cu privire la recunoaşterea unor reguli care 
reprezintă norma de conduită obligatorie în relaţiile dintre ele 3s . 

Elveţia a găzduit la Lausanne, în intervalul 22 noiembrie 1922 şi 
24 iulie 1923, o conferinţă iniţiată de Franţa, Italia şi Marea Britanie. 
Scopul acestei întâlniri internaţionale a fost găsirea unei soluţii la 
situaţia creată după ce Turcia a denunţat Tratatul de pace încheiat în 
1920, la Sevre. Au mai participat reprezentanţii Japoniei, Greciei, 
României, Iugoslaviei, Turciei şi S.U.A., în postura de observator, 
precum şi Bulgariei, Albaniei, Olandei, Spaniei, Portugaliei, 
Norvegiei şi Suediei, ca invitaţi. Reprezentanţii Uniunii Sovietice au 
fost acceptaţi doar la dezbaterile privind problemele teritoriale, 
militare şi regimul strâmtorilor. Pe parcursul conferinţelor, a fost 
asasinat un membru al uneia dintre delegaţii. Autorităţile elveţiene au 
arătat că victima nu fusese notificată drept participantă la conferinţa 
internaţională, iar statul elveţian a refuzat să-şi asume răspunderea 
pentru neasigurarea protecţiei necesare. Poziţia elveţiană 
demonstrează că Elveţia îşi asumase obligaţia de a-i proteja pe 


36 Ibidem. 

37 Ibidem, p. 17. 

38 „în Evul Mediu, s-au alcătuit colecţii scrise de cutume, „oglinzi”, precum 
Sachsenspiegel, în 1230, Schwabenspiegel, între 1273 şi 1282, sau Les 
Etablissements, pe care regele Franţei, Louis al IX-lea (Saint Louis). le-a dat în 
1270. Hegel considera culegerea de cutume a fi „cod de legi” în ibidem, p. 27. Vezi 
şi Jules Cambon, Le diplomate. Paris, 1926. 

membrii delegaţiilor, în conformitate cu norma cutumiară potrivit 
căreia statul-gazdă este ţinut să acorde protecţie participanţilor la o 
conferinţă internaţională 39 . 

Carol Quintul, împăratul Sfântului Imperiu Roman de naţiune 
germană, şi Henry al VUI-lea, regele Angliei, au încheiat în anul 
1520 un tratat cu privire la instalarea de ambasadori. Anexa a Vil-a a 
Actului final al Congresului de la Viena (adoptată în 19 martie 1815) 
este primul cod al dreptului diplomatic. în 21 noiembrie 1818, la 
Aix-la-Chapelle (Aachen), s-au adus adăugiri la regulamentul 
adoptat la Viena, făcându-se o clasificare a agenţilor diplomatici. De 
la finalul secolului al XlX-lea şi până la Primul Război Mondial au 
avut loc în lume mai multe congrese, care au reglementat codul după 
care funcţionează relaţiile diplomatice dintre state. în decembrie 
1924, experţii desemnaţi de Consiliul Societăţii Naţiunilor să 
examineze posibilitatea de dezvoltare a dreptului internaţional au 
avut în atenţia lor şi capitolul destinat privilegiilor şi imunităţilor 
diplomatice. Materialele adunate cu această ocazie aveau rolul de a 
îmbunătăţi Regulamentul din 1815. în următorii ani au avut loc mai 
multe conferinţe internaţionale, care au avut pe agenda de zi 
problema reglementărilor dreptului internaţional şi a activităţilor 
consulare 40 . în 1856, s-au adăugat reglementările aduse dreptului 
internaţional de apariţia primului organism care gestiona un fluviu. 
Comisia Europeană a Dunării 41 . 

Misiunea diplomatică reprezintă acţiunea de a trimite, a investi 
o persoană, în numele statului, cu rolul de a îndeplini o activitate. 
Misiunile diplomatice sunt îndeplinite de agenţi diplomatici, 
demnitari şi funcţionari ai statului. în funcţie de rangul agenţilor 
diplomatici, misiunile diplomatice se împart în misiuni 
diplomatice la nivel înalt şi misiuni diplomatice auxiliare. Cele la 
nivel înalt aparţin şefului statului, prim-miniştrilor şi a miniştrilor de 
externe, şi a locţiitorilor acestora. Cele auxiliare includ şi misiunile 
consulare şi aparţin diplomaţilor de profesie. Misiunea diplomatică 
este alcătuită din persoane care îndeplinesc funcţii diplomatice şi 


39 Ion M. Anghel, Dreptul diplomatic. Diplomaţia ad-hoc şi diplomaţia 
multilaterală , Bucureşti, 1987, p. 127. 

40 D. Năstase, op. cit., pp. 38-39. 

41 Comisia Europeană a Dunării a fost organismul internaţional care a reglementat 
pentru uzul internaţional, chestiuni care ţin de la un sistem comun de unităţi de 
măsură şi până la navigaţie sau diplomaţie. 

realizează activităţile necesare îndeplinirii funcţiilor diplomatice. în 
cadrul unui grup, una dintre persoanele desemnate urmează să aibă şi 
atribuţia de şef al misiunii diplomatice. Cei care nu pot participa la 
îndeplinirea funcţiilor misiunii diplomatice sunt declarate persona 
non grata, semn că acea persoană nu este dorită sau binevenită. De 
asemenea, pe parcursul exercitării atribuţiilor statul pe a cărui 
teritoriu se desfăşoară misiunea îşi poate retrage consimţământul şi-l 
poate declara pe diplomat persona non grata. în acest caz, persona 
non grata trebuie rechemată în ţară de care aparţine misiunea 
diplomatică, iar în locul său este numită altă persoană sau misiunea 
se desfiinţează (fie şi temporar) 42 . 

Cel mai important privilegiu de care se bucură o misiunea 
diplomatică este cel care permite supunerea misiunii diplomatice 
doar statului care a constituit-o, dar are şi obligativitatea de a 
respecta legile statului străin pe teritoriul căruia acţionează. Atât 
misiunea diplomatică, cât şi personalul misiunii, beneficiază de 
privilegiul inviolabilităţii. Statul pe a cărui teritoriu se desfăşoară 
misiunea diplomatică are obligaţia să asigure paza şi protecţia 
sediilor şi personalului acesteia. Membrii misiunilor diplomatice 
beneficiază de privilegiul de a fi scutiţi de controlul bagajului 
personal. Libertatea de a comunica şi a circula este un alt privilegiu 
inviolabil, pe care ambele state au obligaţia să-l respecte. Cu 
menţiunea că statul pe a cărui teritoriu se desfăşoară misiunea poate 
impune anumite restricţii în zone de conflict sau considerate că ar 
putea pune în pericol viaţa diplomaţilor. De asemenea, diplomaţii 
beneficiază de imunitate diplomatică 43 . 

Cuvântul consul a fost utilizat de latini pentru a face referire la 
cei doi colegi cărora le revenea magistratura supremă, fiind 
succesorii ai regilor. în latina medievală termenul îi era atribuit 
consilierului regal. Pentru limba franceză termenul de concile sau 
console a evoluat din secolul al Xlll-lea spre cel de consul, în secolul 
al XVII-lea, cu trimitere la magistratul municipal din Marsilia. în 
timpul Revoluţiei Franceze, magistraţii supremi, cei care guvernau 
Republica Franceză, au fost denumiţi consuli. Din 1799, Napoleon 
Bonaparte a fost numit prim-consul, iar din 1802 proclamat consul 


42 Traian Chebeleu, Dreptul diplomatic şi consular. Oradea, 2000, p. 569. 

43 D. Năstase, op. cit., pp. 57-64; şi Jules Cambon, op. cit., cap. V Les Consuls, pp. 
73-80. 

pe viaţă. Din secolul al XlX-lea, consulul este agentul diplomatic 
care îndeplineşte atribuţiile unui stat în străinătate 44 . 

Relaţiile consulare se stabilesc între două state şi ţin de 
acordurile încheiate între ele. Postul consular este considerat ca 
fiind instituţia administrativă constituită de un stat pe teritoriul altui 
stat, pe baza reciprocităţii din tratatele încheiate între ele şi este o 
misiune diplomatică permanentă, care nu are o durată de funcţionare 
determinată. Postul consular poate fi în funcţie de rangul claselor 
de posturi consulare: consulat general, consulat, viceconsulat sau 
agenţie consulară. Consulatul general şi consulatul sunt înfiinţate de 
statul care le trimite, cu acordul prealabil al statului pe teritoriul 
căruia se desfăşoară misiunea. Viceconsulatul şi agenţia consulară 
sunt înfiinţate de consulatul general sau de consulat, fiind 
subordonate acestora. Postul consular poate fi de carieră - trimis 
(, missus ), şi este condus de un funcţionar consular de carieră, sau 
onorific - consul ales ( electus ), fiind condus de un funcţionar 
consular onorific. Circumscripţia consulară reprezintă teritoriul pe 
care îşi exercită funcţiile consulare un post consular 45 . 

Ruperea relaţiilor consulare dintre două state are loc pe fondul 
dispariţiei unuia dintre ele sau atunci când unul dintre statele care au 
stabilit relaţii consulare consideră că aceste relaţii trebuie să înceteze. 
Conform unor doctrinari şi pe baza unor exemple concrete se poate 
constata că în momentul ruperii relaţiilor diplomatice sau a 
războiului dintre două state nu este neapărată nevoie ca relaţii 
consulare să înceteze. „întreruperea sau ruperea relaţiilor consulare 
nu poate fi înţeleasă de la sine, mai ales că dreptul diplomatic 
stabileşte că relaţiile consulare pot continua şi dacă relaţiile 
diplomatice au încetat” 46 . 

O misiune consulară îşi începe activitatea atunci când este numit 
un şef de post consular şi acesta este acceptat. Numai statele pot 
numi funcţionari consulari. Numirea unui şef de post consular este 
un act unilateral al statului de care depinde postul consular, 
acceptarea depinde de statul de reşedinţă. Fără acorduri între cele 
două state privind înfiinţarea posturilor consulare nici un stat nu 
poate face acest lucru. în funcţie legislaţia internă privind politica 


44 Ibidem. 

45 Ion Diaconu, Tratatul de drept internaţional public, voi. II. 2003, p. 151, apud 
ibidem, p. 260. 

46 D. Năstase, op. cit., p. 261. 

externă fie şeful statului, fie Guvernul numeşte consulii. Statul pe a 
cărui teritoriu urmează să se desfăşoare misiunea diplomatică poate 
doar să refuze acceptarea funcţionarului consular. Nu se poate 
implica în numirea sau activitatea acestuia 47 . 

La numirea unui şef de post consular se emite un document 
numit patentă. Documentul specifică datele personale ale celui 
desemnat să conducă misiunea şi dacă aceasta este de carieră sau 
onorifică, circumscripţia şi sediul, dar şi alte elemente pe care statul 
emiţător le consideră că ar putea fi utile. Patenta este emisă de şeful 
statului dar în anumite condiţii ea poate fi emisă şi de alţi 
reprezentanţi ai statului emitent, în funcţie de legislaţia internă 
privind politica externă a unui stat. Patenta este prezentată 
autorităţilor statului de reşedinţă pe cale diplomatică. Documentul 
prin care şeful de post consular este acceptat de statul pe a cărui 
teritoriu urmează să-şi desfăşoare activitatea se numeşte exequatur A% . 
După emiterea exequatur- ului. statul de reşedinţă, este obligat să 
asigure condiţiile îndeplinirii misiunii de către cel acceptat şi să 
informeze autorităţile competente din circumscripţia consulară de 
numire. în caz de necesitate, continuitatea misiunii diplomatice era 
asigurata temporar de către un gerant . 

Desfiinţarea unei misiunii consulare are loc atunci când relaţiile 
consulare între cele două state încetează. Acestea se produc în 
condiţiile în care unul dinte titularii acestora decide în acest sens sau 
atunci când numai poate adopta decizii în această chestiune, 
nemaifiind subiect de drept internaţional. Statul trimiţător poate să 
desfiinţeze postul consular sau să-l recheme pe un membru al unui 
post consular. De asemenea, un membru al unui post consular îşi 
poate da demisia sau poate deceda. Se poate aplica şi atunci când 
statul de reşedinţă îl declară persona non grata. încetarea de către un 
funcţionar consular a misiunii sale se comunică de către statul 
trimiţător statului de reşedinţă prin retragerea exequatur- ului 50 . în 
aceste condiţii, statul de reşedinţă este obligat să facă cele necesare 
pentru a facilita transportul, plecare consulilor şi a familiilor 
acestora, chiar şi în condiţiile unui conflict. Consulii care şi-au 
încheiat misiunea au obligaţia ca împreună cu familia lor să 


47 Ion M. Anghel. Dreptul consular, Bucureşti, 1978, pp. 75-76 şi 136-138. 

48 Ibidem, pp. 141-142. 

49 D. Năstase, op. cit., pp. 265-266. 

50 Anghel, Drept consular, 1978. p. 119. 

părăsească teritoriul statului de reşedinţă într-un timp foarte scurt de 
la retragerea exequatur- ului, putând să-şi ia cu ei bunurile dobândite 
în timpul misiunii 51 . 

Personalul postului consular este alcătuit din funcţionari 
consulari şi din angajaţi administrativi, tehnici şi persoane de 
serviciu casnic. Personalul postului consular include personalul 
consular, alcătuit din şeful postului consular, şi de alte categorii de 
personal. La conducerea unui post consular se află şeful consular 
care este inclus într-una din clasele: consul general, consul, 
viceconsul, agent consular. Şi ceilalţi membrii ai personalului 
consular se supun, de obicei, aceloraşi rigori de eliberare de 
exequatur. Ordinea şi atribuţiile fiecărui membru al unei misiuni 
consulare sunt stabilite de statul de care aparţin şi care este 
reprezentat de aceştia. O persoană poate fi numită funcţionar 
consular pentru mai multe state simultan, cu consimţământul statului 
de reşedinţă 52 . în dreptul diplomatic şi consular actual se specifică 
faptul că funcţionarilor consulari de carieră le sunt interzise 
activităţile profesionale sau comerciale din care pot obţine foloase 
personale 53 . Aceste prevederi nu se aplică şi în cazul perioadei 
interbelice, unde vom vedea că una din funcţiile primordiale ale unui 
consul a fost aceea de a efectua profit pentru statul său cât şi pentru 

54 

sine . 

Postul consular funcţionează într-un local consular. în această 
clădire sau o parte de clădire se desfăşoară exclusiv activităţile 
postului consular. în componenţa postului consular intră şi arhiva 
care cuprinde toate înscrisurile, documentele, corespondenţa, 
inclusiv evidenţa acestora, indiferent de suportul lor, precum şi 
mijloacele folosite pentru protecţia şi păstrarea acestora 55 . 


51 Ibidem. 

12 D. Năstase, op. cit., pp. 269-270. 

53 Convenţia de la Viena privind relaţiile consulare, din 24 aprilie 1963, prevede în 
articolul 57 unnătoarele: „Dispoziţii speciale referitoare la ocupaţia particulară cu 
caracter lucrativ. Funcţionarii consulari de carieră nu vor exercita în statul de 
reşedinţă nici o activitate profesională sau comercială în profitul lor personal”, în 
ibidem, p. 270. 

54 Ibidem, pp. 120-121. 

55 Ibidem, p. 271. Pe baza acestora se poate reconstitui activitatea din trecut a unei 
misiuni diplomatice. 

Funcţiile unui post consular se exercită numai în circumscripţia 
consulară care-i revine pe teritoriul statului de reşedinţă şi este 
îndreptăţit să îndeplinească următoarele îndatoriri 56 : 

1) să protejeze şi să apere drepturile şi interesele statului 
trimiţător şi ale cetăţenilor săi; 

2) să favorizeze relaţiile bilaterale ale statului trimiţător şi ale 
statului de reşedinţă; 

3) să culeagă, pe căi licite, informaţii şi să informeze statul 
trimiţător şi persoanele interesate despre statul de reşedinţă; 

4) să funcţioneze ca birou de evidenţă a cetăţenilor statului 
trimiţător din statul de reşedinţă şi de înregistrare a acestora. Să le 
emită documente de identitate şi de călătorie, paşapoarte, precum şi 
vize pentru persoanele care doresc să meargă în statul trimiţător; 

5) să le acorde ajutor şi asistenţă cetăţenilor statului trimiţător, 
oferindu-le informaţii şi comunicări oficiale cu privire la obligaţiile 
cetăţeneşti, la referendumuri şi la alegeri. Şi sprijin pentru a putea 
participa la ele, îndrumări şi servicii îndeosebi în domeniul securităţii 
sociale, asistenţei sociale şi medicale; 

6) să exercite şi să emită acte notariale, de stare civilă şi 
administrative; 

7) să apere interesele cetăţenilor statului trimiţător în privinţa 
succesiunilor; 

8) să apare interesele minorilor şi ale incapabililor, cetăţeni ai 
statului trimiţător; 

9) să-i reprezinte pe cetăţenii statului trimiţător sau să le asigure 
reprezentarea adecvată în faţa autorităţilor statului de reşedinţă; 

10) să transmită acte judiciare şi extrajudiciare sau se efectueze 
rogatorii; 

11) să exercite drepturile de control şi de inspecţie asupra 
navelor maritime, a navelor fluviale, a aeronavelor şi a echipajelor 
lor având naţionalitatea statului trimiţător; 

12) să acorde asistenţă navelor şi echipajelor lor, să primească 
declaraţiile asupra curselor lor, să examineze şi să vizeze 
documentele de bord, să ancheteze incidentele şi să soluţioneze 
divergenţele dintre căpitan şi marinari; 

13) să îndeplinească şi alte funcţii încredinţate de statul 
trimiţător; 


56 Ibidem, pp. 274-281. 




Activitatea consulară la Brăila şi Galaţi (1919-1940) 


43 


Şi în cazul funcţionarului cu titlu de consul onorific se aplică 
aceleaşi prevederi aferente celui de carieră, cu anumite diferenţe. 
Funcţionarul consular onorific nu primeşte salariu şi este ales dintre 
rezidenţii de pe teritoriul statului de reşedinţă sau dintre cetăţenii 
acestui stat şi pot avea o ocupaţie paralelă chiar şi în domeniul 
comercial, iar membrii familiei sale nu beneficiază de privilegiile 
consulare 57 . 

Acestea sunt câteva din reglementările pe care dreptul 
diplomatic şi consular le prevede cu privire la consuli. Mare parte din 
prevederile actuale sunt în vigoare de la Congresul de Pace de la 
Viena, din 1815, fiind doar adaptate mediului diplomatic actual. în 
următoarele capitole vor fi dezbătute probleme care ţin de cele 
prevăzute şi reglementate mai sus. 

1.3. Realităţi demografice în Brăila şi Galaţi (1829-1940) 

Demografia reprezintă studiul dinamicii populaţiilor umane. 
Cuprinde studiul mărimii, structurii şi distribuţiei populaţiei, precum 
şi modul în care o populaţie se modifică în timp, în urma naşterilor, 
deceselor, migraţiei şi îmbătrânirii. O analiză demografică se poate 
referi la societăţi întregi sau la grupuri care sunt definite după 
anumite criterii: nivel de educaţie, naţionalitate, religie etc. Un studiu 
demografic asupra istoriei unui spaţiu are rolul de a da dimensiunea 
evoluţiei umane într-o anumită epocă sau comparativ cu alta 58 . 

Galaţii sunt cunoscuţi de la sfârşitul secolului al XVllI-lea ca un 
centru al populaţiei alogene din Ţările Române. Documentele 
păstrează amprenta unor conflicte interetnice care îi priveau pe evrei. 
De asemenea, sunt menţionaţi ca locuind în portul Galaţi un număr 


57 Ibidem, pp. 302-303. în perioada interbelică, de care ne ocupăm noi, nu erau 
prevăzute aceste distincţii. Consulii de carieră puteau avea ocupaţii paralele în 
domeniul comercial, iar laa acea dată erau în vigoare prevederile cu privire la 
privarea de salariu a consulului onorific şi cea de reşedinţă. Reglementările 
ulterioare celui de al Doilea Război Mondial s-au bazat şi pe situaţiile concrete 
petrecute înainte, dar şi de implicaţiile comerciale ale consulilor de carieră. 

58 Vezi un studiu asupra demografiei spaţiului românesc, în secolul al XlX-lea, în 
Ştefan Ştefănescu, Demografie, dimensiune a istoriei, Timişoara, 1974, pp. 24-27. 

important de comercianţi şi navigatori: greci, armeni, turci ctc . 
Conform unei catagrafii din 1828, oraşul Brăila avea 545 de familii 
de români şi 46 familii de străini, dintre acestea 25 au fost de armeni 
şi 21 de evrei 60 . Evoluţia economică a Brăilei, după anul 1829, a 
condus la creşterea numărului etniilor care s-au aşezat în oraş, cu 
scopul de a întreprinde activităţi economice în raza portului. După 
impunerea Regulamentului Organic în Ţara Românească, în 1831, 
autorităţile au realizat în anul 1838 o catagrafie a oraşului Brăila. 
Situaţia locuitorilor săi este detaliată pe număr de familii, repartizare 
în funcţie de sex, pe fiecare mahala (vopsea) în parte. 

Populaţia Brăilei a evoluat şi a ajuns la 46.715 locuitori în anul 
1891. Recensământul din 1891 arată că din cei 46.715 locuitori ai 
Brăilei 30.277 au fost români, 6.752 evrei, 4.238 greci, 1.785 
unguri 61 , 978 de bulgari şi alte naţionalităţi care nu depăşeau 500 de 
locuitori 62 . Trebuie precizat faptul că pe parcursul secolului al XIX- 
lea s-au refugiat din motive politice în oraşele Brăila şi Galaţi un 
număr important de locuitori ai Imperiului otoman, dar care erau de 
naţionalitate bulgară, elenă, albaneză, dar şi români din Transilvania, 
aflată sub stăpânirea dualismului austro-ungar. în acest sens, se poate 
aminti faptul că Brăila a devenit locul preferat de bulgari pentru a-şi 
controla acţiunile revoluţionare, având în Hristo Botev un important 
lider 63 . După înlăturarea otomanilor, 1828-1829, s-au aşezat în 
comuna Pisc de lângă Brăila (astăzi în interiorul oraşului) un număr 
de 3.000-4.000 de ruşi lipoveni 64 . 

Primul şi cel mai important recensământ desfăşurat pe întreg 
teritoriul României Mari a avut loc în anul 1930. Conform acestuia, 
România avea 18.057.028 de locuitori, dintre care 12.981.324 


59 N. Iorga, Studii şi documente cu privire la istoria românilor, XXIII, Bucureşti, 
1913, p. 46, apud Elena Emilia Lica, Localism creator la Dunărea de Jos în 
perioada interbelică , Brăila, 2003, p. 54. 

60 M. Popescu, Catagrafia locuitorilor şi venitului din oraşul şi judeţul Brăila în 
1828, în „Analele Brăilei”, an V, nr. 2-3, 1932, pp. 61-64. 

61 Probabil se includ aici şi românii din Transilvania care conform dualismului 
austro-ungar din 1867 aparţineau de Budapesta. 

62 Recensământul populaţiei din 1891, în Marele Dicţionar Geografic al României, 
voi. I, Bucureşti, 1898, p. 616. 

63 S. Semilian, Emigranţii şi revoluţionarii bulgari în Brăila. Rolul Brăilei în 
renaşterea naţională şi culturală bulgară, în „Analele Brăilei”, an IV, nr. 2-3, 1932, 
pp. 106-137. 

94 E. Lica, op. cit., p. 54. 

(71,9%) erau români, restul aparţineau minorităţilor naţionale, 
protejate conform sistemului de alianţe încheiate de România la Paris 
în anii 1919-1920 65 . în 1930, din totalul de 237.549 de locuitori 
(100%), în judeţul Brăila românii au reprezentat 214.347 de locuitori 
(89,4% din populaţia locală). Cea mai numeroasă minoritate etnică a 
fost cea a evreilor 6.825 (3,1%), fiind urmată de greci 4.738 (2,2%), 
găgăuzi aproximativ 3.600 (1,5%) şi ţigani 3.181(1,2%). în judeţul 
Covurlui, din totalul de 211.196 locuitori (100%): 83,7% au fost 
români, evrei 9,5%, ruşi 1,5 %, greci 1,4%, unguri 1,1% şi ţigani 
0,6% 66 . în cele ce urmează vom detalia situaţia demografică a celor 
două porturi şi hinterlanduri începând cu anii premergători Primului 
Război Mondial şi până în intrarea României în cea de a doua 
conflagraţie mondială. 

Judeţul Brăila dispunea şi în perioada interbelică aceeaşi 
suprafaţă ca înainte de Primul Război Mondial, 4.358 km 2 . Populaţia 
judeţului Brăila a fost la 1910 de 174.629 de locuitori şi a crescut cu 
10% până în 1915. în anul 1914, erau în Brăila 187.680 de locuitori, 
iar în anul următor cifrele statistice au ajuns la 191.426 de locuitori. 
Densitatea populaţiei a variat între 40 şi 43 de locuitori/km 2 . în anul 
1915, locuiau în oraşul Brăila 34% din locuitorii judeţului 67 . Judeţul 
Covurlui avea o întindere de 2.961 km 2 şi o populaţie de 166.174 de 
locuitori în 1910. în anul 1914, erau 177.375 de locuitori iar un an 
mai târziu populaţia Covurluiului a ajuns la 180.086 de locuitori. 
Densitatea populaţia a fost de 25 locuitori/km 2 în 1910 şi ulterior de 
32 locuitori /km 2 . în 1915, locuiau în oraşul Galaţi aproximativ 40% 


65 Marile Puteri au impus României semnarea Tratatului privind minorităţile la 9 
decembrie 1919. In baza acestui tratat internaţional. România dădea garanţii egale 
locuitorilor Vechiului Regat cât şi noilor teritorii unite cu ţara. 

66 Pentru judeţul Brăila datele sunt mai clare datorită păstrării graniţelor judeţului 
spre deosebire de judeţul Covurlui, care împreună cu altele se v-a transforma în 
judeţul Galaţi, după reorganizarea teritorială din 1968. Vezi date statistice în 
Enciclopedia României, voi. II, Bucureşti, 1938, pp. 84, 163, 482; şi Recensământul 
general al populaţiei României din 29 decembrie 1930, voi. II: neam, limbă 
maternă, religie şi voi. IV: locul naşterii, situaţia in gospodărie, menaje colective, 
mărimea gospodăriilor, cunoaşterea limbii române, cetăţenia, vârsta. Bucureşti, 
1938. 

hl Pentru judeţele din noile teritorii unite cu România la sfârşitul Primului Război 
Mondial s-au efectuat recensăminte în anii 1919-1922. Pentru cele din Vechiul 
Regat s-a utilizat şi-n statisticile de până în anul 1930 datele din 1915. Anuarul 
Statistic al României pe anul 1922, Bucureşti, 1923, pp. 22-23. 




46 


Cristian Constantin 


din locuitorii judeţului Covurlui 68 . Gh. Munteanu Bârlad îşi începe 
lucrarea sa din 1924, Galaţii, cu un studiu asupra geografiei fizice şi 
a demografiei., care include şi un tabel, efectuat de Prefectura 
judeţului Covurlui, cu numărul şi naţionalitatea străinilor, aflaţi în 
oraş până la 1 octombrie 1924 69 . 

în municipiul Brăila trăiau legal, în 1930, 68.310 locuitori. 
Dintre aceştia 32.328 erau bărbaţi şi 35.982 femei. în municipiul 
Galaţi locuiau 101.148 de persoane, dintre care 49.690 au fost de sex 
masculin şi 51.458 de sex feminin 70 . Un recensământ efectuat în 
1932, pentru Primăria Municipiului Brăila, arăta că în oraşul Brăila 
trăiau circa 47.000 de români (66%). Evrei erau în număr de 12.000, 
fiind urmaţi de greci în număr de 5.000 şi de alte naţionalităţi 71 . 
Cifrele înscrise aici nu reprezintă o sursă sigură. Ele sunt aproximate 
şi conduc la ideea că acest recensământ nu a avut la bază o 
metodologie specifică acestui domeniu, ci a fost realizat pentru 
orientarea autorităţilor locale asupra stării populaţiei după 
naţionalităţi. 

în plan confesional, pe baza recensământului din 1930, în 
judeţul Brăila 93,6% din populaţie s-a declarat de religie ortodoxă, 
greco-catolicii reprezentau 0,2%, iar celelalte confesiuni 6,2%. în 
judeţul Covurlui, 87% din populaţie a fost de religie ortodoxă, 0,2% 
greco-catolică şi 12,8% de alte confesiuni 72 . Existau la începutul 
anilor ’30, în Brăila, 93 de biserici ortodoxe (din care una greacă şi 
una bulgară), o biserică greco-catolică, patru biserici lipoveneşti, 
patru temple şi sinagogi, o biserică lutherană (evanghelică) şi alte 
numeroase lăcaşuri de cult protestante 73 . în judeţul Covurlui existau 


68 Ibidem. 

69 Gh. Munteanu Bârlad, Galaţii, Galaţi, 1924, p. 11. 

70 Enciclopedia României, voi. II, Bucureşti, 1938, pp. 84, 163, 482; şi 
Recensământul general al populaţiei României din 29 decembrie 1930, voi. II şi voi. 
IV. 

71 Date conform Oficiului Stării Civile de pe lângă Primăria Brăila din 1932, în Gh. 
Mihăilescu, Populaţia Brăilei studiu de demografie dinamică şi statistică, în 
„Analele Brăilei”, an V, 1932, pp. 106-137. Statisticile nu prezintă mare siguranţă, 
ele fiind aproximate. Valorile cele mai frecvente fiind de 400 şi 1.000 de locuitori. 
In cazul austriecilor putem vorbi de integrarea lor la naţionalitatea germană sau la 
cea mozaică. 

72 E. Lica, op. cit., p. 209, anexa 10. 

7j Ibidem, p. 210. 

106 biserici ortodoxe, una romano-catolică, un templu mozaic (plus 
23 de sinagogi) şi numeroase lăcaşuri de cult protestante 74 . 

în anul 1939, populaţia României a ajuns la 19.933.802 de 
locuitori. în vara anului 1940 a început destrămarea statului român şi 
realităţile demografice interbelice s-au modificat radical. Datele 
acestui studiu demografic au fost mai accentuate asupra oraşului 
Brăila, datorită cercetărilor întreprinse de-a lungul timpului de grupul 
redacţional de la „Analele Brăilei” cu ocazia centenarului eliberării 
oraşului de sub stăpânirea otomană, dar şi de studiile mai noi 
apărute. Rolul acestora este de a prezenta evoluţia Brăilei de la 1829 
şi până la începutul celui de al Doilea Război Mondial. Un studiu 
demografic amplu asupra oraşului Galaţi încă este bine venit 
cercetărilor ulterioare. 


Tabelul 1.1. 

împărţirea administrativă şi numărul 
de locuitori ai oraşului Brăila în 1838 


Vopseaua 

Mahalaua 

Nr. familii: 

Număr locuitori: 

Bărbaţi 

Femei 

Total 

Galbenă 

430 

749 

654 

1.403 

Roşie 

516 

1.113 

978 

2.091 

Albastră 

236 

492 

291 

783 

Verde 

557 

1.059 

1.051 

2.110 

Total: 

1.739 

3.413 

2.974 

6.387 


74 Ibidem. 

75 Spiridon Cristocea, Oraşul Brăila în Catagrafia din anul 1838, Brăila, 2012, p. 7. 

Tabelul 1.2. 

Compoziţia etnicii a oraşului Brăila în anul 1838 76 


Nr. 

crt. 

Etnia 

Vopseaua / Mahalaua 

Total 

Galbenă 

Roşie 

Albastră 

Verde 

1. 

Armeni 

50 

16 

13 

- 

79 

2. 

Amăucheni 

- 

6 

2 

- 

8 

3. 

Amăuţi 

26 

- 

- 

- 

26 

4. 

Botezaţi 

- 

2 

5 

2 

9 

5. 

Bulgari 

262 

37 

3 

- 

302 

6. 

Catolici 

- 

- 

1 

- 

1 

7. 

Creştini 

1 

- 

- 

- 

1 

8. 

Englezi 

- 

3 

- 

- 

3 

9. 

Evrei 

79 

8 

93 

8 

188 

10. 

Greci 

252 

725 

195 

283 

1.455 

11. 

Lipoveni 

21 

239 

10 

1 

271 

12. 

Luterani 

2 

- 

- 

- 

2 

13. 

Maloruseni 

6 

- 

- 

- 

6 

14. 

Mocani 

3 

- 

- 

- 

3 

15. 

Nemţi 

15 

6 

17 

4 

42 

16. 

Poleci 

6 

1 

5 

- 

12 

17. 

Români 

307 

555 

205 

1.314 

2.381 

18. 

Ruşi 

22 

66 

3 

1 

92 

19. 

Sârbi 

331 

402 

223 

473 

1.429 

20. 

Saşi 

- 

- 

- 

4 

4 

21. 

Sclavuni 

- 

9 

1 

- 

10 

22. 

Talieni 

6 

5 

- 

- 

11 

23. 

Ţigani 

- 

6 

4 

4 

14 

24. 

Unguri 

4 

3 

- 

3 

10 

25. 

Ungureni 

8 

2 

- 

16 

26 

26. 

Zaporojeni 

2 

- 

- 

- 

2 


Total: 

1.403 

2.092 

784 

2.109 

6.387 


76 Ibidem, p. 9. La etnia greacă din mahalaua roşie, cifra corectă este 725 nu 7265 
cum notează eronat autorul lucrării. 

Tabelul 1.3. 

Străinii după ţările de origine în judeţul Covurlui 
şi oraşul Galaţi - în anul 1924 77 


Nr. 

crt. 

Naţionalitatea 

în comunele 
rurale 

în oraşul 
Galaţi 

1. 

ruşi 

11 

260 

2. 

poloni 

5 

356 

3. 

cehoslovaci 

5 

177 

4. 

unguri 

15 

105 

5. 

iugoslavi 

17 

209 

6. 

bulgari 

86 

17 

7. 

greci 

38 

1.000 

8. 

turci 

5 

115 

9. 

germani 

3 

187 

10. 

austrieci 

3 

135 

11. 

italieni 

35 

386 

12. 

francezi 

- 

95 

13. 

englezi 

- 

19 

14. 

americani 

- 

- 

15. 

egipteni 

- 

- 

16. 

alte ţări 

4 

502 

Total: 

227 

3.563 


77 Gh. Munteanu Bârlad, op. cit., p. 11. în text apare cifra de 3.237 de străini în 
oraşul Galaţi, calculele făcute de noi indică un număr de 3.563 alogeni. 

Tabelul 1.4. 

Starea populaţiei din oraşul Brăila în anii 1891 şi 1932 7S 


Nr. 

crt. 

Naţionalitatea 

Nr. locuitori 
în 1891 

Nr. locuitori 
în 1932 

1 . 

română 

30.277 (59%) 

47.000 (66%) 

2. 

evreiască 

6.752 

12.000 

3. 

greacă 

4.238 

5.000 

4. 

bulgară 

978 

400 

5. 

ungară 

1.785 

1.000 

6. 

austriacă 

406 

0 

7. 

germană 

356 

400 

8. 

iugoslavă 

56 

400 

9. 

turcă 

384 

400 

10. 

armeană 

0 

400 

11. 

poloneză 

0 

400 

12. 

cehoslovacă 

0 

400 

13. 

rusă 

257 

400 

14. 

italiană 

182 

c. 1.000 

15. 

franceză 

51 

c. 1.000 

16. 

engleză 

46 

c. 1.000 

17. 

elveţiană 

10 

c. 1000 

18. 

belgiană 

1 

c. 1.000 

19. 

albaneză 

0 

c. 1.000 

20. 

persană 

0 

c. 1.000 

Total străini: 

15.442 (41%) 

22.200 (34%) 

Total general de 
locuitori: 

45.719 

69.200 


7N E. Lica, op. cit., pp. 207-208; şi Gh. Mihăilescu, Populaţia Brăilei..., pp. 106-137. 

Tabelul 1.5. 

Populaţia statornică în 1930 după neam 
în judeţele Brăila şi Covurlui 79 


Nr. crt. 

Etnia 

Brăila 

Covurlui 

1 . 

români 

89,4% 

83,7% 

2. 

unguri 

0,7% 

1,1% 

3. 

germani 

0,5% 

0,6% 

4. 

ruşi 

0,6% 

1,5% 

5. 

ruteni, ucraineni 

* 

* 

6. 

sârbi, croaţi, 
sloveni 

0,1% 

0,1% 

7. 

bulgari 

0,2% 

0,2% 

8. 

cehi. slovaci 

* 

* 

9. 

polonezi 

* 

0,2% 

10. 

huţanii 

- 

- 

11. 

evrei 

3,1% 

9,5% 

12. 

greci 

2,2% 

1,4% 

13. 

albanezi 

* 

* 

14. 

armeni 

0,1% 

0,3% 

15. 

turci 

0,2% 

* 

16. 

tătari 

* 

* 

17. 

găgăuzi 

1,2% 

* 

18. 

ţigani 

1,2% 

0,6% 

19. 

alte neamuri 

* 

0,5% 


79 I, Scurtu; I, Dordea (coord.), Minorităţile naţionale din România 1925-1931. 
Documente, Bucureşti, 1996, pp. 458-459; şi Recensământul general al populaţiei 
României din 29 decembrie 1930, voi. II şi voi. IV. 





CAPITOLUL II 

CONSULATELE DIN BRĂILA ŞI GALAŢI 


II. 1. Consulatele din Brăila interbelică 

Unul dintre cele mai importante acte diplomatice ale ataşaţilor 
străini la Brăila, între cele două conflagraţii mondiale, a fost 
existenţa unui corp consular. Acesta trebuia să reprezinte interesele 
comune ale celor acreditaţi în portul de la Dunărea de Jos. 
Cercetările întreprinse, în cadrul materialelor disponibile în fondurile 
arhivelor din Brăila, întrevăd existenţa unui asemenea organism 
începând cu anul 1935. Principalele amănunte legate de activitatea 
corpului consular de la Brăila sunt prezente în cadrul corespondenţei 
dintre acest organism şi autorităţile locale ale vremii. Ele sunt 
păstrate în fondul Prefecturii judeţului Brăila de la Serviciul 
Judeţean al Arhivelor Naţionale Brăila. 

O cercetare a acestor chestiuni presupune aflarea informaţiilor 
care privesc legătura dintre factorii locali de decizie şi membrii 
reuniţi în acesta instituţie comună. Cele mai frecvente referiri sunt 
cele care prezintă reprezentanţilor Guvernului la Brăila numele celor 
care formează organismul de conducere al „Corpului Consular 
Brăila”. Se observă clar o participare comună şi fără animozităţi a 
reprezentanţilor statelor care dispuneau la acea vreme de o misiune 
consulară în portul în cauză. Prima referire arhivistică existentă, ce 
priveşte acest organism, datează din 21 decembrie 1935. Aceasta este 
adresa decanului, M. Sachellaridis, care informează că toţi 
reprezentanţii diplomatici, acreditaţi în Brăila, fac parte din „Corpul 
Consular” 1 . Primul decan al acestei formaţiuni a fost M. 
Sachellaridis, consulul Greciei. Secretar a fost desemnat M. Boscoff, 
agentul consular francez, iar funcţia de trezorier a fost deţinută de 


1 SJAN BR, fond Prefectura judeţului Brăila , dosar 36/1935, f. 40; Cristian 
Constantin, Activităţi şi rapoarte diplomatice cu privire la oraşul şi portul Brăila 
(1919-1940), în „Analele Brăilei”, Seria Nouă, an XII, nr. 12, 2012, pp. 203-205. 

viceconsulul Marii Britanii, Jack Corbu. Pentru suplinitor al 
decanului a fost ales viceconsulul Norvegiei, A. Mendl 2 . 

Surse privind existenţa şi înainte de Primul Război Mondial, a 
unei astfel de formaţiuni, se constantă în însemnarea din 1913 din 
Anuarul Brăilei 1913 3 . în dreptul numelui reprezentantului 
Imperiului otoman, A. Bechir Bey, apare specificată funcţia de 
„consul decan”. Iar dacă la acest aspect mai adăugăm şi faptul că 
toate referirile din anuarele interbelice consultate au în dreptul 
titlului destinat prezentării misiunilor diplomatice locale pe cel de 
„Corpul Consular”, uneori fiind adăugat şi numele localităţii, 
„Brăila”, rezultă clar existenţa sa de mai multă vreme. Ultima 
referire existentă (în arhivele brăilene) la această formaţiune 
diplomatică este o adresă către Prefectul V Atanasiu. Prin ea li se 
înştiinţau autorităţile române din Brăila faptul că Sourlas Constantin, 
agentul diplomatic al Greciei, ocupă funcţia de decan al organismului 
adus în discuţie 4 . 

Reprezentanţele diplomatice din Brăila au dispus de un personal 
care a întreprins şi alte activităţi decât cele strict diplomatice. 
Acestea au fost din cele mai diverse, mulţi dintre consulii străini au 
fost legaţi de mediul economic portuar, dar au avut şi alte activităţi 
care trebuie expuse în dreptul fiecăruia dintre ei. în cele ce urmează 
o să prezentăm, pe scurt, cele mai longevive misiuni diplomatice din 
Brăila prin imaginea ataşaţilor lor, luând fiecare dintre aceste state în 
ordine alfabetică. 

1. ANGLIA (MAREA BRITANIE) 

După Primul Război Mondial, în funcţia de viceconsul al Marii 
Britanii la Brăila a fost numit domnul Mariotti. Acesta s-a făcut 
remarcat în anul 1922, în urma unui scandal public în care a fost 
angrenat împreună cu soţia. Pe parcursul lunii februarie 1922, 
fondurile documentare ale arhivelor locale au păstrat amprenta unui 
jaf la care a fost supusă consoarta ataşatului britanic. în data de 8 
februarie 1923, în jurul orei 9, doamnei Mariotti i-a fost furată suma 


2 Ibidem. 

3 Anuarul Brăilei 1913, Brăila, 1913, p. 99. 

4 SJAN BR, fond Prefectura judeţului Brăila, dosar 50/1940, f. 21. Vezi şi Cristian 
Constantin, Etniile din Brăila - o problemă europeană (1919-1940), în „... Greci, 
evrei, ruşi lipoveni, turci... Brăila. Reactivarea memoriei culturale a oraşului”, ed.: 
Camelia Hristian, Ghena Pricop şi Evdochia Smaznov, Brăila, 2012, p. 444. 

de 800 de lei când se întorcea de la piaţă. După ce, conform 
afirmaţiilor ataşatului diplomatic, asupra lor a mai existat un 
precedent, nereuşit, pe 3 februarie acelaşi an. Consecinţa a fost 
sporirea pazei pe străzile centrale din Brăila 3 * 5 . 

Jack Corbu a fost succesorul lui Hugh William Border, despre 
care se cunoaşte faptul că în august 1925 a fost mutat la 
viceconsulatul britanic de la Constanţa 6 . Jack Corbu a deţinut funcţii 
secundare în cadrul corpului consular local, a fost membru al 
Instituţiei Constructorilor de vapoare din Scoţia şi asociat al 
Instituţiei arh i tccţi 1 or navali din Londra. împreună cu Aschbold, a 
deţinut pe strada C.A. Rosetti, la nr. 7, o societate de antreprenori de 
lucrări publice - arhitecţi, experţi şi ingineri navali. Reprezenta 
societăţile: Lloyd’s Register of Shipping; Registro Navalo Italiano', 
American Bureau of Shipping ; Brithis Corporation for the Registry 
of Shipping 7 . în preajma Primului Război Mondial, s-a căsătorit cu 
Hortensia, localnică. Aceasta din urmă avea un copil din prima 
căsătorie, pe Roger Fresco-Corbu, născut la Constantinopol în data 
de 22 iulie 1912, gerant şi el, în septembrie 1936, când tatăl său 
vitreg a fost în imposibilitatea exercitării funcţiei 8 9 . Jack Corbu a fost 
şi autorul mai multor lucrării, dintre care se distinge Chestiunea 
înfiinţărei unei linii maritime sub pavilion român. A decedat în ziua 
de 6 iunie 1938 la sanatoriul central din Bucureşti, iar bunurile sale 
au fost lăsate soţiei, care a trebuit să facă faţă unui proces de 
succesiune 10 . 


3 Vezi SJAN BR, fond Prefectura judeţului Brăila, dosar 82/1923, ff. 10-12. 

6 Scrisoarea consulului general al Marii Britanii de la Galaţi, Laurence Milner 

Robinson, din data de 13 august 1925, către Prefectura judeţului Brăila. Prin aceasta, 
Jack Corbu a fost numit viceconsul interimar la Brăila. Vezi ibidem, ff. 78-79; 

Cristian Constantin, Etniile din Brăila - o problemă Europeană (1919-1940), pp. 
444-445; şi The Foreign Office List and Diplomatic and Consular Year Book, 1940, 
pp. 78, 174, 205. 

7 Infonnaţii despre societăţile britanice de navigaţie vezi în Lloyd's Register of 
Shipping, voi. 11, Wyman and sons, 1933, pp. 885, 938, 995; Lloyd's Register of 
Shipping: Register book. Register of ships, voi. II, 1938, pp. 29, 98, 181; şi The 
British Corporation Register of Shipping and Aircraft, 1928, p. XXIV. 

8 SJAN BR. fond Prefectura judeţului Brăila, dosar 30/1936, f. 16. 

9 Corbu Jack, Chestiunea înfiinţărei unei linii maritime sub pavilion român. Brăila, 
1912. 

10 „Jack Corbu, Deceased. Pursuant to the Trustee Act, 1925. ALL persons having 
claims against the estate of Roumania Engineer (who died at The Central 
Sanatorium Bucharest Roumania on the 6' 1 ' day of June 1938 and ofwhose English 

Maiorul William Watson a primit confirmarea numirii în funcţia 
de viceconsul al Marii Britanii la Brăila în data de 4 septembrie 
1939, după o perioadă în care de probleme consulare de Brăila s-a 
ocupat ataşatul de la Galaţi. A locuit pe strada împăratul Traian, la 
nr. 15, şi a fost implicat în misiuni de sabotaj pe Dunăre. A fost ales 
de autorităţile britanice pentru că participase, în timpul Primului 
Război Mondial, la acţiunile de distingere a instalaţiilor petrolifere 
de pe Valea Prahovei". 


2. BELGIA 

înainte de Primul Război Mondial, de consulatul belgian la 
Brăila s-a ocupat Alfredo B. Mendl, din familia Mendl - antreprenori 
de cereale. în perioada interbelică funcţia a fost deţinută pe rând de: 
H. Giurescu, până în noiembrie 1927, când a încetat din viaţă; Eugen 
van Roy a fost în funcţie din iunie 1928 şi până în 1936, iar la 26 
februarie 1936, ataşat diplomatic al Belgiei la Brăila a devenit Alfred 
Trivier 12 . 


3. CEHOSLOVACIA 

Dr. Haim zis şi Heinerich Braun, născut în luna mai 1874, şi 
naturalizat român la 21 februarie 1919. A fost un evreu de seamă al 
urbei, dar şi un aprig susţinător al intereselor Cehoslovaciei la Brăila, 
deţinând funcţia de consul al acestui stat. Heinerich Braun a fost 
posesorul unei societăţi individuale, care avea ca obiect de activitate 
comerţul de birou de expediţiei şi expeditor vamal, fiind implicat în 
activităţi economice care trebuiau să aducă profit familiei sale. 


estate letters of administration with the Will annexed were on the 27 ,h day of April 
1939 granted by the Principal Probate Registry to Midland Bank Executor and 
Tmstee Company Limited as attomey of Hortense Jack Corbii) are required to send 
particulars thereofin writing to the undersigned on or before the S h day ofjuly next, after 
which date the administrator will proceed to distribute the assets, having regard only to the 
claims of which the administrators slutii then have had notice. - Dated Ist day of May 1939. 
BADDELEY. WARDLAWand CO., 77, Leadenhall Street, London, E.C. 3, Solicitors (171) 
for the said Administrator”. In „The London Gazette”, 5 mai 1939, 3045, ordine pe: 
http://www.londongazette.co.uk/issues/34622/supplements/3045/pagc.pdf (consultat pe 
15.05.2012). 

11 Ioan Munteanu, Stradele Brăilei. Documente pentru viitor, voi. II, Brăila, 2009, p. 
119; vezi şi Horia Brestoiu, Acţiuni secrete în România în preajma şi la începutul 
celui de-al doilea război mondial. Bucureşti, 1973. 

12 Date conform documentelor din SJAN BR. fond Prefectura judeţului Brăila. 

împreună cu soţia sa, Feighe zisă Fany născută Grunberg, au avut o 
fiică, Leontina (7 ani), şi un băiat, Marcel (12 ani) 13 . Reşedinţa 
familiei Braun era situată în Brăila pe Bulevardul Carol, la nr. 70. 
Informaţiile despre Dr. Haim vin din sfera activităţilor comerciale 
din raza portului Brăila şi noii legislaţii impuse de statul român 
pentru agenţiile de vapoare care îşi desfăşurau activitatea pe teritoriul 
său. Societatea lui Heinerich Braun a fost înregistrată la Tribunalul 
Brăila în 11 iunie 1913 şi dispunea de un sediu pe strada Mistiilor 14 . 

Pe 15 august 1916, Braun a fost mobilizat pe front şi şi-a 
efectuat stagiul militar la Administraţia Financiară în intervalul 1 
octombrie 1916 - 6 octombrie 1916. Din 9/10 octombrie 1916 şi 
până în 1 noiembrie 1916 a fost internat la spitalul Bălcescu, ca din 
21 noiembrie 1916 să fie mobilizat la batalionul de miliţie, de unde, 
pe 15 mai 1918 a fost scos de la „drepturi şi demobilizat” 15 . Conform 
documentelor existente, Heinerich Braun nu a săvârşit acte care să-i 
fi adus condamnări sau să fie implicat în acte de o moralitate 
îndoielnică. Pentru Brăila a rămas o persoană retrasă care, ca mai toţi 
evreii, şi-a îndreptat atenţia spre spectrul comercial al urbei, dar şi a 
celui diplomatic 16 . 


4. FRANŢA 

De problemele consulare ale Franţei la Brăila s-a ocupat, multă 
vreme, familia Vuccino. în anul 1913, funcţia de reprezentant al 
intereselor franceze la Brăila a fost deţinută de Marc Vuccino, ca 
după război să fie înregistrat Charles Vuccino. Din 14 martie 1929, 
agentul consular al Franţei a devenit Michel Boscoff. Familia 
Boscoff (sau Boskoff) este atestată în oraşul Brăila în jurul anului 
1845, când un anume Gheorghe Boskof a fost directorul Băncii 
Filemborice. Unul dintre membrii familie Boscoff a deţinut funcţie 
de consul al Franţei la Brăila între 1884 şi 1908 17 , dar şi al Rusiei. în 


13 SJAN Brăila, fond Colecţia Agenţii de vapoare Brăila , dosar 17/1933, f. 3 urm. 
Vârsta copiilor era cea din dată întocmirii documentului la care facem referire. 

14 Ibidem, f. 1. 

15 Ibidem, f. 5. 

16 Cr. Constantin, Etniile din Brăila - o problemă europeană (1919-1940), pp. 440- 
441. 

17 Ibidem, pp. 442-443; şi Ana-Maria Vele, Reprezentarea diplomatică a Franţei în 
România (1866-1914), în „Anuarul Institutului de Istorie G. Bariţiu din Cluj- 
Napoca”, tom. XLVII, 2008, pp. 143-156. 

calitatea de reprezentant diplomatic al Rusiei ţariste, a fost donatorul 
materialului de construcţie necesar ridicării Bisericii armeneşti din 
Brăila 18 . 

Familiile Vuccino şi Boscoff au deţinut împreună mai multe 

societăţi comerciale şi agenţii de vapoare. Acestea au avut în centrul 

atenţiei lor relaţiile comerciale dintre Franţa şi România. Firme 

precum: Vuccino & Boscoff, Fraissinet sau Societe Franqaise de 

Navigation Danubienne, înfiinţată la Paris în 1920 şi un an mai târziu 

şi-a început activitatea la Brăila, au fost conduse de cele două familii. 

Atât Vuccino, cât şi Boscoff, au fost pe parcursul anilor 1920-1940 

angrenaţi în dispute privind mişcările sindicaliste din rândurile 

muncitorilor portuari. în 1923, Vuccino a întreprins chiar şi activităţi 

de caritate, donând Bibliotecii „Petre Armencea” din Brăila suma de 

1.250 de lei pentru achiziţionarea de cărţi străine traduse în limba 

română 19 . Conform datelor din martie 1940, Michel Boscoff era 
w w . 20 
necăsătorit" . 


5. GERMANIA 

După prima conflagraţie mondială, Germania a intrat într-un con 
de umbră în relaţiile internaţionale, până la semnarea la 16 aprilie 
1922 a Tratatului de la Rapallo cu Rusia sovietică. La 2 aprilie 1930, 
Jean Bessi 21 (de multe ori apare doar Besi) a devenit consulul 
Germaniei la Brăila. Pe parcursul deceniului patru, al secolului 
trecut, a întreprins acţiuni diplomatice şi economice pentru societatea 
George Bessi & Fii. Această firmă a fost reprezentanta societăţilor 
comerciale şi a agenţiilor de vapoare germane, implicate în 
diferendurile de muncă dintre patronate şi muncitorii angajaţi în 
muncile specifice portului Brăila. Jean Bessi apare ca solicitant al 
unor „privilegii” din partea autorităţilor locale brăilene, cu privire la 


18 Maria Stoica, Brăila. Memoria oraşului. Imaginea unui oraş românesc din secolul 
al XlX-Iea, Brăila, 2009, p. 563. 

19 ,Am onoarea a vă remite, odată cu aceasta, suma de lei 1.250 (una mie două sute 
cincizeci) ce am primit de la Jacques Vuccino, spre a vi-i transmite ca o donaţie, cu 
destinaţia de a cumpăra cele mai bune traduceri româneşti din clasicii latini, francezi 
şi italieni, pentru biblioteca ce conduceţi. După efectuarea cumpărăturilor, vă rog să 
comunicaţi d-lui Vuccino o listă a cărţilor”. In SJAN BR, fond Primăria 
municipiului Brăila, dosar 29/1923, f. 14, apuci Brăila file de istorie. Documente 
privind istoria oraşului 1919-1940, voi. II, Bucureşti, 1989, p. 112. 

20 SJAN BR. fond Prefectura judeţului Brăila, dosar 50/1940. f. 8. 

21 Ibidem. 

organizarea de sărbători tipice regimului nazist sau cereri de 
confirmare a religiei unora dintre cetăţenii germani născuţi la Brăila. 
Tot reprezentantul diplomatic al Germaniei la Brăila, a fost şi cel 
care apare alături de alţi cetăţeni germani în operaţiuni de 
„supraveghere a transporturilor de cereale” româneşti către 
Germania, conform tratatelor dintre cele două state din preajma celui 
de al Doilea Război Mondial 22 . 

6. GRECIA 

I. Stefanos a deţinut funcţia de consul al Greciei la Brăila după 
Primul Război Mondial. Au mai fost semnalaţi în această funcţie: D. 
Inglessis, M. Sechelaridis (consul din octombrie 1927) 23 , Hristu 
Xantopol şi Constantin A. Sourlas. Aceştia s-au evidenţiat prin 
implicarea în aplanarea unor conflicte care îi vizau pe supuşii greci. 
Multe dintre aceste altercaţii i-au privit pe supuşii eleni aflaţi la 
limita legii sau nemulţumiri ale acestora, în ceea ce priveşte 
întârzierea cu care se emiteau actele la consulatul local. C.A. Sourlas 
şi M. Sechelaridis au deţinut funcţia de decan al Corpului Consular 
Brăila 24 . 


7. ITALIA 

La începutul perioadei interbelice, în postura de ataşat 
diplomatic al Italiei la Brăila s-a aflat L. Arduni. Ca ulterior, 
Alexandru Gattomo să ocupe aceste atribuţii începând cu 22 
decembrie 1922, dată la care decretul de numire a fost semnat de 
regele Ferdinand al României, conform exequatur- ului oferit de 
Regele Victor Emmanuel al 111-lea, în data de 29 octombrie acelaşi 
an 25 . Familia Gattorno a deţinut societatea de navigaţie Gattomo 
S.A.R. , fondată în anul 1857, care era cea mai veche din portul Brăila 
şi dispunea de un capital de 5.000.000 de lei. Aceasta a fost 
reprezentanta companiilor: Aclriatica S.A. di Navigazione, Venezia ; 
Compagnia Genovese di Navigazione a Vapore, S.A., Genova', Lloyd 
Triestino S.A. di Navigazione , Trieste; Italia S.A. din Navigazione, 


22 Cr. Constantin, Activităţi şi rapoarte diplomatice cu privire la oraşul şi portul 
Brăila (1919-1940). pp. 203-205. 

23 SJAN BR, fond Prefectura judeţului Brăila, dosar 54/1927, f. 59. 

24 lbidem, f. 21, vezi pentru relaţia dintre consuli şi supuşii străini Cr. Constantin, 
Etniile din Brăila o problemă europeană (1919-1940), pp. 453-457. 

25 SJAN BR, fond Prefectura judeţului Brăila, dosar 82/1923, ff. 3-5. 

Genova 26 . Cu această societate a fost implicat în litigii de muncă 
privind muncitorii ruj ari şi elevatorişti din port. 

A urmat decizia Romei de a adăuga circumscripţiei consulare 
Galaţi şi pe cea a Brăile şi de a-1 numi la Brăila pe Vittorio Seganti, 
în funcţia de viceconsul 27 . Din 1930. funcţia de viceconsul al Italiei 
la Brăila a fost deţinută de Vicenzo Gulii. Ultimii doi au fost 
implicaţi în distribuirea de propagandă fascistă în rândurile 
funcţionarilor brăileni. Scopul era atragerea, în plină criză 
economică, a românilor către modelul lui Mussolini din Italia, dar şi 
de a afla informaţii ale statului român. în februarie 1933, Vicenzo 
Gulii a fost mutat la Callao, în Peru. în locul său a fost numit, pentru 
scurtă vreme, Sonino până la găsirea unei soluţii locale, dr. 
Belafronte 23 . Belafronte a intrat în posesia postului său la sfârşitul 
lunii august, 1933. în presa locală, a apărut un articol care considera 
că „numirea d-sale a produs o excelentă impresie, d.sa bucurându-se 
de multe simpatii în sânul coloniei italiene din localitate”. La care se 
adaugă informaţii importante despre persoana şi simpatiile 
ideologice ale lui Belafronte: „D. dr. Belafronte aparţine tineretului 
care militează pentru succesul şi buna reputaţie a fascismului italian 
în afară, astfel că numirea d-sale este, desigur, o alegere bine 
făcută” 29 . 

La începutul lunii februarie 1938, atribuţiile viceconsulatului au 
fost preluate de A. Pancaldi 30 , ca din 24 februarie, acelaşi an, 
Giuseppe Toffoletto să se ocupe de aceste chestiuni 31 , până la 
începutul războiului. 


26 Municipiul Brăila a XXI-a Adunarea Generală a uniunei oraşelor din România. 
29. 30 şi 31 octombrie 1937, Brăila, 1937, p. 58. 

~ 7 SJAN BR. fond Prefectura judeţului Brăila, dosar 32/1928, f. 25. 

~ s Vezi Noul consul al Italiei la Brăila, în .Ancheta”, an IV, nr. 649, marţi 22 august 
1933, p. 1. 

~ 9 Ibidem. Nu se cunoaşte numele autorului articolului, dar pare extrem de 
entuziasmat de numirea lui Belafronte ce constituia un pion important în cadrul 
intereselor lui Mussolini la gurile Dunării. 

30 SJAN BR. fond Prefectura judeţului Brăila, dosar 32/1938, f. 7. 

31 Ibidem, f. 10. 

8. NORVEGIA 

Interesele Norvegiei la Brăila au fost apărate de către familia 
Mendl. înainte de prima conflagraţie mondială, mai exact în 1913, 
Achille B. Mendl este menţionat ca deţinând aceste atribuţii. Din 
1922, a fost semnalat Alfredo B. Mendll. Familia Mendl, de religie 
mozaică, a dispus de imense proprietăţi în judeţul Brăila, iar în 
timpul răscoalei din 1907 a dorit chiar să părăsească ţara. A întreţinut 
relaţii economice prospere în exportul de cereale, de pe terenurile 
proprii, prin intermediul caselor de comerţ şi agenţiilor de vapoare 
deţinute de omologii săi din Franţa, Polonia, Belgia etc 32 . 

9. OLANDA 

Viceconsulatul Olandei la Brăila a fost înfiinţat în anul 1872. 
Reprezentanţa a fost condusă pe rând de: J.B. Screm (1874-1894), 
J.M. Kars (1894-1921), V.B. Mendl (1921-1925) şi Petre M. 
Costersuss (1925-1946, data desfiinţării) 33 . 

începând cu anul 1925 (20 februarie), Petre M. Costeruss a fost 
reprezentantul diplomatic al Olandei în Brăila. Consulatul a fost 
situat, la început, pe strada Rubinelor nr. 3, iar din 1939, să apară la 
adresa din strada R.S. Campiniu nr. 20. Multe dintre datele privind 
existenţa şi activitatea ataşaţilor diplomatici ai Olandei sau ai Ţărilor 
de Jos la Brăila se găsesc în arhivele olandeze 34 . 

10. PANAMA 

Conrad Grupper, evreu de naţionalitate română şi negustor de 
seamă al urbei, şi-a intrat în atribuţiile de consul al statului Panama 
la Brăila, în data de 24 martie 1933. Relatările despre activităţile sale 


32 Detalii suplimentare în Cr. Constantin. Etniile din Brăila - o problemă europeană 
(1919-1940), pp. 441, 449-450. 

33 lnventaris van het archief van den Nederlandse Consulaten in Roemenie, 1860- 
1954. Nummer archiefinventaris 2.05.337. Nationaal Archief, Ministerie van 
Onderwijs, Cuitur en Wetenschap. (traducere: Inventarul arhivelor Consulatelor 
Ţările de Jos în România. 1860-1954. Inventarul arhivei cu numărul 2.05.337. 
Arhivele Naţionale, Ministerul Educaţiei, Culturi şi Ştiinţei din Olanda), 2010, p. 10. 

34 Inventarul aduce în discuţie aproximativ 2,3 metrii liniari de documente ce au 
aparţinut misiunilor diplomatice olandeze din România, în intervalul 1860-1954. 
Acestea constituie, conform inventarului, creat în 2010, date despre corespondenţa 
Brăila - centrală, rapoarte economice, numiri de consuli, starea populaţiei etc., în 
ibidem. Vezi şi Sveriges statskalender, Almqvist & Wiksells, 1940, p. 245. 

diplomatice lipsesc din cadrul arhivelor locale. Sunt menţionate, 
însă, raporturile acestuia cu mediul economic local. începând cu anul 
1933 el a fost înregistrat, frecvent, în litigiile economice dintre 
muncitorii portuari şi compania sa, G. & F. Grupper S.A - Comision 
şi exportator de cereale 35 . Tot el a întreţinut şi raporturi comerciale 
cu societăţile deţinute de Vuccino şi Boscoff. în anul 1932 a deţinut 
funcţia de preşedinte al Bursei Brăila. De multe ori sunt semnalate 
încălcări ale legii, în special în activitatea portuară, de către angajaţii 
lui Grupper. Nu se cunoaşte dacă aceştia făceau aceste lucruri la 
cererea patronului lor 36 . 


11. POLONIA 

în 21 decembrie 1927, Michel Boscoff a primit Decretul Regal 
de numire în funcţia de consul al Poloniei la Brăila, având drept 
circumscripţie consulară judeţul Brăila şi Delta Dunării 37 . 

Anton Theodoridi a fost pe parcursul anilor 1931-1940 un 
important întreprinzător brăilean, dar şi consulul Poloniei din data de 
10 februarie 1931. A deţinut societatea Theodoridi & Co, care 
funcţiona în Brăila din anul 1900. şi era reprezentanta intereselor 
străine ale societăţilor: Soc. Affreteurs Reunis - Paris, Lloyd Royal 
Belge, A, Regier - Londra, Maritima - Brăila, Soc. Belgia Gulf Oii 
Ltd., Armement Deppe S.A. Anversa, etc. precum şi pe mulţi armatori 
din Grecia. Avea ca obiect de activitate armamentul şi vapoarele, 
reuşind să încarce în ambarcaţiunile sale, aproximativ 600, peste 17 
milioane de tone de cereale şi cherestea. A fost, ca şi mulţi dinte 
omologii săi, angrenat în incidentele privind mediul economic 
portuar brăilean 38 . 


12. PORTUGALIA 

în perioada interbelică, sunt amintiţi în funcţia de ataşaţi 
diplomatici ai Portugaliei la Brăila: losef Goldberg, Spiru Valerianos 
şi Panaghi Theodossatos. Unul din primarii Brăilei de la începutul 
anilor ’30, Nicolae Petrovici, îi face primului dintre cei amintiţi mai 


35 SJAN BR. fond Inspectoratul Regional al Muncii Brăila, dosar 14/1933. f. 382. 

36 Cr. Constantin. Etniile din Brăila - o problemă europeană (1919-1940), p. 442. 

37 SJAN BR. fond Prefectura judeţului Brăila, dosar 32/1928, ff. 1-2. 

38 Idem, fondurile Inspectoratul Regional al Muncii Brăila şi Prefectura judeţului 
Brăila. Vezi şi Cr. Constantin, Activităţi şi rapoarte diplomatice cu privire la oraşul 
şi portul Brăila (1919-1940). 

sus o descriere ce data din perioada ocupaţiei germane asupra 
oraşului Brăila, 1916-1918: „Pentru asigurarea curăţeniei oraşului şi 
de teama epidemiilor care s’ ar fi putut ivi, mai cu seamă că 
primăvara se anunţa călduroasă, s’ a instituit un comitet de asanare, 
pus sub conducerea lui Iosef Goldberg, azi decedat, un evreu bogat, 
fost bancher, care se bucura de stima tuturor” 39 . Spira Valerianos a 
preluat atribuţiile consulatului Republicii Portugalia la Brăila pe 4 
iulie 1925, după acordarea exequatur -ului de către regele Ferdinand 

j40 

P. Theodosatos a intrat în serviciu 41 la data de 18 septembrie 
1931, sediul consular, în anul 1940, aflându-se pe strada Galaţi, la nr. 
54. Din datele de la acea oră, Theodossatos nu era căsătorit. Asupra 
acestuia a planat, în vara anului 1940, un scandal diplomatic care a 
privit emiterea de paşapoarte false 42 . Se poate spune că relativa stare 
de neutralitate a regimului lui Salazar, dar şi modelul dat de Aristides 
de Sousa Mendes, consulul Portugaliei la Bordeaux în aceeaşi 
perioadă, au fost un imbold pentru apărarea unor persoane ce au 
simţit nevoia refugierii din România anului 1940, ce tindea tot mai 
mult spre relaţii cordiale cu cel de al Treilea Reich. în urma acestor 
incidente, problemele consulatului de la Brăila au fost preluate de 
către Cristopher Macry, consulul portughez din Galaţi 43 . 

13. SUEDIA 

în preajma Primului Război Mondial, Victor B. Mendl s-a 
ocupat de reprezentarea supuşilor suedezi la Brăila. în aceeaşi 
manieră ca ceilalţi membrii ai familiei sale, Mendl, a avut în centrul 
atenţiei afacerile cu cereale. La începutul anilor ’30, Keneth 
Archbold a fost cel care a deţinut aceste atribuţii până în aprilie 


39 Vezi pe larg în Nicolae Petrovici. Brăila sub ocupaţie, 23 Decembrie 1916-10 
Noembre 1918, Brăila, 1939, passim. 

40 SJAN BR, fond Prefectura judeţului Brăila, dosar 54/1925, ff. 63-64 

41 Ibidem , dosar 50/1940, f. 8. 

4 ' Perioada de care discutăm , vara anului 1940, a fost una extrem de dramatică 
pentru Europa care devenea o partidă paşnică de vânătoare de teritorii dusă de 
Germania şi URSS. In acest context, unii ataşaţi diplomatici au încercat pe tot 
posibilul să scape anume grupuri etnice, evrei în cele mai multe dintre cazuri, de 
măsuri represive din partea noilor autorităţi. Astfel, s-au luat măsuri împotriva 
aplicării ideologiei naziste prin emiterea de acte care atestau apartenenţa la un alt 
stat. In acest caz Portugalia, în ibidem , ff. 31-32. 

43 Ibidem. 

1935, când a demisionat. Keneth Archbold a fost un diplomat de 
carieră care a servit, la nevoie, şi interesele Olandei la Constanţa în 
perioada interbelică 44 . Funcţia a fost preluată de G.B. Marshall, ca 
din 24 noiembrie 1937 misiunea diplomatică să-i revină inginerului 
Ioan M. Daniel 45 . 


Tabelul II.1. 

Corpul consular din Brăila în anul 1913 46 


Nr. 

crt. 

Statul 

reprezentat 

Numele 

reprezentantului 

diplomatic 

Adresa 

reprezentanţei/ 

reprezentantului 

diplomatic/e 

1 

Anglia 

Norcop W. 

Str. Polonă nr. 11 

2 

Austro-Ungaria 

Hakman Nicolaus 

Bulev. Cuza nr. 147 

3 

Belgia 

Alfredo B. Mendl 

Str. Călăraşi nr. 6 

4 

Franţa 

Vuccino Marc 

Str. Fortificaţiei nr. 8 

5 

Germania 

Kars M. I. 

Str. Vapoarelor nr. 17 

6 

Grecia 

Contoumas 

Str. Galaţi nr. 56 

7 

Italia 

Pascale Giov 

Str. Orientală nr. 14 

8 

Muntenegru 

Zerman Max 

Str. Polonă nr. 9 

9 

Norvegia 

Mendl B. Achille 

Str. Germană nr. 6 

10 

Olanda 

Kars M. I. 

Str. Vapoarelor nr. 17 

11 

Persia 

Lobi Ioseph 

Str. Radu Campiniu 
nr. 15 

12 

Portugalia 

Litziaca Achille 

Str. Grădinei Pub. nr. 

17 

13 

Serbia 

Nicolici George 

Str. Carol nr. 313 

14 

Spania 

Cavadia George 

Str. Grădinei Pub. nr. 

10 

15 

Suedia 

Mendl B. Victor 

Str. Pension nr. 19 

16 

Turcia 

A. Bechir Bey 

Str. Danubiu nr. 16 


44 Inventarul Arhivelor Naţionale ale Olandei despre consulatele sale din România. 

45 Vezi şi Cr. Constantin, Etniile din Brăila - o problemă europeană (1919-1940), 
pp. 441-443. 

46 Tabele care prezintă Corpul Consular din Brăila au fost întocmite de noi, pe baza 
anuarelor statistice brăilene şi a documentelor de arhivă, vezi Cr. Constantin, 
Activităţi şi rapoarte diplomatice cu privire la oraşul şi portul Brăila (1919-1940), 
pp. 207-209. 

Tabelului II.2. 

Corpul consular din Brăila în anul 1922 


Nr. 

crt. 

Statul 

reprezentat 

Numele 

reprezentantului 

diplomatic 

Adresa 

reprezentanţei/ 

reprezentantului 

diplomatic/e 

1 

Anglia 

Mariotti 

Str. Coroanei nr. 14 

2 

Belgia 

Giurescu H. 

Str. Franceză 

3 

Franţa 

Vuccino Ch. 

Str. Călăraşi nr. 5 

4 

Grecia 

Stefanos I. (consul) 
Vartolonatos O. 
(secretar) 

Str. Teatrului nr. 9 

Str. Şcolii. Publice 
nr. 10 

5 

Italia 

Arduni L. 

Bulevardul Măriei 
nr. 10 

6 

Norvegia 

Mendl Alfred 

Str. Călăraşilor nr. 6 

7 

Portugalia 

Goldberg Iosef 

Str. Oituz nr. 11 

8 

Spania 

Topali Spiru 

Grădina Publică 
nr. 10 

9 

Suedia 

Mendl Victor 

Str. Vapoarelor nr. 6 


Tabelul II.3. 

Corpul consular din Brăila în anul 1933 


Nr. 

crt. 

Statul 

reprezentat 

Numele 

reprezentantului 

diplomatic 

Adresa reprezentanţei/ 
reprezentantului 
diplomatic/e 

1 

Anglia 

lack Corbu 

Str. Imp. Traian nr. 7 

2 

Belgia 

Eugen Van Roy 

Str. Rosetti nr. 6 

3 

Cehoslovacia 

Dr. Braun 

P-ţa Dum. Ionescu nr. 4 

4 

Danemarca 

Jack Corbu 

Str. Imp. Traian nr. 7 

5 

Franţa 

Michel Boscoff 

Str. Grădinei Publice 
nr. 94 

6 

Germania 

Jean Bessi 

Str. împ. Traian nr. 42 

7 

Grecia 

M. Sechelaridis 

Str. Şcoalei Publice 
nr. 2 

9 

Italia 

Vicenzo Gulii 

Str. Grădinei Publice 
nr. 4 

8 

Iugoslavia 

Dr. Ivan Bozie 

Str. Bolintineanu nr. 15 

10 

Norvegia 

A. B. Mendl 

Str. Cojocari nr. 12 

11 

Olanda 

P. Costerus 

Str. Rubinilor nr. 3 

12 

Portugalia 

D. Teodosatos 

Str. Galaţi nr. 7 

13 

Suedia 

Keneth Archbold 

Faţa Portului nr. 15 

Tabelul II.4. 

Corpul consular din Brăila în anii 1937-1938 


Nr. 

crt. 

Statul reprezentat 

Numele 

reprezentantului 

diplomatic 

Adresa 

reprezentanţei/ 

reprezentantului 

diplomatic/e 

1 

Belgia 

Eugene van Roy 

Piaţa Furtunei nr. 11 

1 

Cehoslovacia 

Dr. Braun 

Str. Pensionatului 

3 

Danemarca 

Jack Corbu 

Str. Imp. Traian 

4 

Franţa 

Boscoff 

Str. General 
Praporgescu 

5 

Germania 

Jonny Besi 

Str. Imp. Traian 

6 

Grecia 

Sakelaridis 

Str. Nicolae 
Filipescu 

7 

Italia 

Pancaldi 

Str. General 
Praporgescu nr. 4 

8 

Marea Britanie 

Jack Corbu 

Str. Imp. Traian 

9 

Norvegia 

Alfredo B. Mendl 

Str. Pensionatului 

10 

Olanda 

Petrus Costeruss 

Str. Rubinelor 

11 

Panama 

Conrad Grupper 

Str. Faţa Portului 

12 

Portugalia 

Teodosatos 

Str. Unirei 

Tabelul II.5. 

Corpul consular din Brăila în anii 1939-1940 


Nr. 

crt. 

Statul 

reprezentat 

Numele 

reprezentantului 

diplomatic 

Adresa 

reprezentanţei/ 

reprezentantului 

diplomatic/e 

1 

Belgia 

Alfred Trivier 

P-ţa Dumitru Ionescu 
nr. 12 

2 

Danemarca 

M.W. Parslow 

Str. Imp. Traian nr. 35 

3 

Franţa 

Michel Boscoff 

Str. Grădinei Publice 
nr. 11 

4 

Germania 

Jean Bessi 

Str. Gradinei Publice 
nr. 1 

5 

Grecia 

Hristu Xantopol 

Str. Călăraşi nr. 22 

6 

Italia 

Giuseppe Toffoletto 

Bulev. Cuza nr. 283 

7 

Marea 

Britanie 

După decesul lui Jack Corbul problemele 
diplomatice au fost preluate de consulatul din 
Galaţi. Din martie 1940 este consemnat la Brăila 
William Watson în funcţia de consul. 

8 

Norvegia 

Alfredo Mendl 

Str. Orientală nr. 41 

9 

Olanda 

Petre M. Costerus 

Str. Campiniu nr. 20 

10 

Panama 

Conrad Grupper 

Str. Const. Berlescu 
nr.17 

11 

Polonia 

Anton Theodoridi 

Str. Rosetti nr. 1 

12 

Portugalia 

P. Teodosatos 

Str. Galaţi nr. 54 

13 

Suedia 

Inginer Ion Daniel 

Str. Const. Berlescu 
nr. 39 


II.2. Consulatele din Galaţi 

Istoria primelor reprezentanţe diplomatice străine din Galaţi îşi 
are originea la sfârşitul veacului al XVIll-lea. Pe fondul unei bune 
dezvoltări politice şi economice, portul Galaţi a atras dorinţele Rusiei 
şi ale Austriei de a controla şi a se implica în treburile interne ale 
Moldovei. în acest context, Rusia şi-a trimis primul agent consular 
după Tratatul de la Kuciuk-Kainargi, iar acesta nu dispunea de 
atribuţii precise, dar avea ordin să se implice activ în politica statului 
în care era acreditat. „Starostele” austriac, însă, este considerat de 
mulţi, poate eronat, ca fiind „cel mai vechi reprezentant al intereselor 
străine la Galaţi”. Contradicţia apare chiar şi în lucrarea lui Gh. N. 

Munteanu Bârlad Galaţii 41 din anul 1927, unde se realizează o scurtă 
istorie a fiecărui consulat străin existent în Galaţi de-a lungul 
timpului. în cele ce urmează, vă propunem o scurtă istorie a fiecărei 
misiuni diplomatice străine, de la înfiinţare şi până la începutul 
perioadei interbelice. Scopul acestei prezentări este de a se vedea 
evoluţia numărului, dar şi a importanţei deschiderii în portul de la 
Dunărea maritimă a unui astfel de stabiliment 48 . Trebuie menţionat 
faptul că la Comisia Europeană a Dunării (CED), de multe ori, 
membrii supleanţi au fost aceiaşi consuli locali. 

1. ANGLIA (MAREA BRITANIE) 

în 1826, a fost deschis la Galaţi viceconsulatul englez sub 
administrarea Foreign Officc-u\u\, după ce în prealabil a fost 
avangarda intereselor economice ale Companiei Indiilor Răsăritene 
şi Companiei Levantului. Din 1840, acesta a fost ridicat la rangul de 
consulat, în fruntea lui situându-se Charles Cunnigham. 
Personalitatea acestuia a fost legată de perioada unionistă şi de 
primele intervenţii britanice la gurile Dunării, care au culminat cu 
apariţia CED. Cei mai importanţi ataşaţi diplomatici englezi la 
Galaţi, în perioada interbelică, au fost: Laurence Milner Robinson în 
anii ’20, T.B. Wildman, atestat după 1930, Cyril Mariott, în a doua 
jumătate a deceniului al IV-lea şi până în octombrie 1937, când 
postul de consul la Galaţi i-a revenit lui Dare Tis Wilianis 49 . Sediul 
consular s-a aflat pe rând în str. Lascăr Catargiu nr. 2, str. Hatmanul 
Arbore nr. 5 şi str. col. Boyle nr. 19. 

Pe 25 mai 1939, regele Carol al 11-lea a acordat exequatur- ul de 
numire în funcţia de consul general al Marii Britanii la Galaţi 
domnului R.D. Macrae 50 . Laurence Milner Robinson s-a născut pe 6 


47 Gheorghe Munteanu Bârlad, Galaţii, Galaţi, 1927, pp. 154-155. 

4N Datele privind activitatea fiecărui consulat prezentat aici sunt desprinse din 
lucrarea lui Gheorghe Munteanu Bârlad, Galaţii şi din fondurile SJAN GL. Pentru a 
nu reveni asupra lor o să omitem repetarea frecventă a lucrării lui Gh. Munteanu 
Bârlad. 

49 Presa locală gălăţeană prezintă în paginile sale primele vizite oficiale ale noului 
consul englez la Galaţi, în „Acţiunea”, an VIII, nr. 2205, vineri, 8 octombrie 1937, 
p. 3; vezi şi The Foreign Office List and Diplomatic and Consular Year Book, 1928, 
p. 78, 160, 201. 

50 Ministerul de Interne al României către prefectul judeţului Covurlui, pe 1 iulie 
1939: „Ministerul Afacerilor Străine, cu adresa Nr. 33251/939, ne face cunoscut că, 
prin înaltul Decret Nr. 2159 din 25 Mai 1939, Majestatea Sa Regele a bine voit a 

august 1885 la Catford, Kent, în Anglia, şi a decedat în 1957 la 
Surrey, în Anglia. Studiile l-au purtat pe la Marlborough College, 
Peterhouse College şi Cambridge University 51 . Din 1 ianuarie 1921, 
a deţinut funcţia de consul al Marii Britanii în Ungaria, cu reşedinţa 
la Budapesta 52 . Pe 1 ianuarie 1924, a primit numirea în funcţia de 
consul-general la Galaţi de la Majestatea Sa Regele Marii Britanii. 
Circumscripţia sa cuprindea: Bucovina, Basarabia, Vechiul Regat şi 
Dobrogea, iar reşedinţa îi era fixată la Galaţi 53 . La sfârşitul perioadei 
interbelice, Robinson a deţinut funcţia de consul al Marii Britanii la 
Hamburg, în Germania 54 . 


2. AUSTRIA 

Consulatul austriac a fost ce de-al doilea înfiinţat la Galaţi, în 
1797 55 . în luna decembrie a anului 1833, noile realităţi istorice şi 
implementarea Regulamentelor Organice au condus la ridicarea 
starostelui, doar cu atribuţii de supraveghere a negoţului austriac, la 
rang de viceconsulat, ca doi ani mai târziu să se facă trecerea la 
nivelul de consulat. Sediul consular, până la prima conflagraţiei 
mondială, s-a aflat în strada Codreanu la nr. 5, iar în perioadă 
interbelică a funcţionat în strada Portului nr. 143 şi în strada col. 
Boyle nr. 26. De conducerea consulatului austriac la Galaţi, în 
perioada interbelică, s-a ocupat Michel Angius. 

în epocă, M. Angius a fost descris astfel: „Două silabe-i 
formează numele. Masivitatea sobră-i compune caracterul. Unii se 
ridică cu succes de jos în sus, alţii oscilează, prudent, dintr’o parte în 


acorda exequaturul de rigoare Domnului R.D. Macrae, numit Consul General al 
Marei Britanii la Galaţi şi Ţinuturile Marea, Dunărea de Jos, Nistru, Prut şi 
Suceava.” Infonnaţii în SJAN GL, fond Prefectura judeţului Covurlui, dosar 
77/1939, f.7; şi în ibidem., ff. 13-14. 

51 http://www.cricketarchive.com/Archive/Plavers/1033/1033291/lQ33291.html , (consultat pe 
02.07.2012). 

52 „The Edinburgh Gazette”, 4 martie, 1921, Online pe: http://www.cdinburgh- 
gazette.co.uk/issues/13684/pages/331 , (consultat pe 05.07.2012). 

53 Informaţia apare în „Monitorul oficial al oraşului Belfast”, în „The Belfast 
Gazette”, vineri, 1 februarie 1924, Online pe: http ://www.belfast- 
gazette.co.uk/issues/136/pages/609 . (consultat pe 5.07.2012). 

54 http://www.abendblatt.de/kultur-live/articlel843808/Diplomatenberichte-aus-der- 
Nazi-Zeit.html , (consultat pe 02.07.2012). 

55 Cf. Paul Cernovodeanu primul consulat austriac în Moldova a fost înfiinţat în 
1797, în Rapoarte consulare şi diplomatice engleze privind Principatele Dunărene 
1800-1812, ed. Paul Cernovodeanu, Brăila, 2007, p. VII-XV. 

alta. D-l M. Angius, astăzi eminent Consul Austriac, s’a urcat din 
vale, unde este unanim apreciat, la deal, unde-i bucuros revendicat. 
Desăvârşit cancelarist, reprezintă laborozitatea în formă şi în fond, în 
toată adâncimea unui plurilateral, găsindu-se astfel bine pregătit în 
prezenţa celor mai multiple chestiuni de comerţ şi diplomaţie 56 ”. 

3. BELGIA 

în noiembrie 1839, a fost înfiinţat la Galaţi consulatul belgian, 
care avea de acoperit ambele Principate Române. Din 1855, a fost 
ridicat la gradul de viceconsulat, ca doi ani mai târziu să devină 
consulat. Sediul consulatului belgian a funcţionat pe strada Victor 
Macri, la nr. 22. Pe 31 decembrie 1921, M.S. Regele României, 
Ferdinand I, a acordat exequatur -ul de numire în funcţie lui E. 
Bribosia. Acesta era numit consul general al Belgiei la Galaţi şi avea 
drept circumscripţie consulară întregul regat al României 57 . La 
sfârşitul anului 1928, pe 20 decembrie, regele a acordat exequatur -ul 
de numire în funcţia de consul al Belgiei la Galaţi lui A. Herman 58 . 

Cel mai longeviv consul belgian la Galaţi, în perioada 
interbelică, a fost Alfred Hermann. Despre acesta, Fred (cum îi 
spuneau gazetarii vremii) se ştie că a deţinut funcţia de director al 
Societăţii de Gaz Aerian 59 . Tot sursele contemporane vorbesc despre 
o fire „înclinată profund spre urbanitate şi democraţie, acestea 
amândouă au făcut ca numele d-lui Herman să pătrundă în opinia 
publică gălăţeană” 60 . Despre Herman se mai ştie că a fost autorul, 
sub pseudonim, al cărţii Le temple de l’avenir 61 . 

4 . BRAZILIA 

Existenţa consulatului brazilian la Galaţi a depins de modul în 
care Ministerul Externe al statului sud-american a dorit să gestioneze 
misiunile sale diplomatice. La începutul anilor ’20, de atribuţiile 
consulare s-a ocupat şi viitorul consul al Portugaliei la Galaţi, 


56 Petrică Lăzărescu, Radu Volbură, Siluete Gălăţene, Galaţi, p. 76. 

57 SJAN BR. fond Prefectura judeţului Brăila, dosar 117/1922, f. 7. 

58 SJAN GL, fond Primăria oraşului Galaţi, dosar 2/1929, f. 3. 

59 Teodor Iordache, Albumul Galaţilor 1935-1936, Galaţi, 1936, p. 13. 

60 Ibidem. 

61 Ibidem. 

Cristopher Macry 62 . în aprilie 1929, a fost numit să se ocupe de 
administrarea Consulatului Braziliei la Galaţi Alfredo Polzin 63 . Doi 
ani mai târziu, în 23 martie 1931, Polzin şi-a anunţat colegii că este 
mutat la Belgrad, iar Consulatul Braziliei la Galaţi a intrat sub 
administrarea lui Brdail de la Legaţia din Bucureşti. Sediul 
consulatului brazilian s-a aflat pe strada col. Boyle, la nr. 26 64 . 
„Alfredo Polzin a fost însărcinat de Guvernul său să gireze afacerile 
Consulatului General al Braziliei, pe tot timpul absenţei D-lui Osorio 
Dutra” 65 . Interesele Braziliei la Galaţi au mai fost apărate de Georges 
Dahrouge şi Victor Bassili. 

Presa umoristică a epocii l-a caracterizat pe Osorio Duttra în 
modul următor: „Figură de pictor cubist. Paradoxală încurcătură de 
linii. E trimisul unei ţări complet exotice la noi: Brazilia. Publicist şi 
bibliofil. Complex de inteligenţă şi voinţă, de simpatică exteriorizare 
şi abilitate consulară. Vreţi să-l cunoaşteţi? Ascultaţi-1 când vorbeşte. 
Dar cine cunoaşte limba portugheză, să-i guste poezia. Estet delicat 
şi fin cunoscător al literaturii franceze. A publicat două volume de 
versuri, ce au avut un frumos răsunet în America latină şi Europa. 
Are o bibliotecă bogată. Actualmente lucrează la o monografie 
asupra „Romantismului francez” 66 . 

5. CEHOSLOVACIA 

După prima conflagraţie mondială, a apărut pe harta lumii şi 
statul cehoslovac. După sistemul de tratate de la Paris, Cehoslovacia 
şi-a început relaţiile diplomatice prin deschiderea de reprezentanţe 
consulare, iar unul dintre acestea s-a aflat şi la Galaţi. Principala ţinta 
a fost existenţa unui reprezentant al intereselor lor la gurile Dunării, 
Cehoslovacia fiind ţară riverană şi în plină dezvoltare economică. 
Principali ataşaţi diplomatici ai Cehoslovaciei la Galaţi au fost: 


62 SJAN GL, fond Consulatul Portugaliei la Galaţi, dosar 1/1920, f. 25. Scrisoarea 
lui M. Bredorede, din 9 august 1923 - Bucureşti, către C. Macry. Din câte se pare 
relaţiile avute de către familia Macry îl propulsau pe Cristophe(r) într-o poziţie 
privilegiată în raporturile sale ulterioare. 

63 SJAN GL, fond Primăria oraşului Galaţi, dosar 2/1929, ff. 11-12; şi SJAN GL, 
fond Consulatul Portugaliei la Galaţi, dosar 3/1920, f. 77. 

64 Informaţia este descoperită în corespondenţa oficială a consulatelor Brazilie şi 
Portugaliei, în SJAN GL, fond Consulatul Portugaliei la Galaţi, dosar 3/1920, f. 94. 

65 înştiinţarea Prefecturii judeţului Covurlui către Primăria oraşului Galaţi nr. 8.735, 
din 30 mai 1929, în SJAN GL, fond Primăria oraşului Galaţi, dosar 2/1929, f. 14. 

66 P. Lăzărescu, R. Volbură, op. cit., p. 76. 

Francis Kaderacek, Michel Lacko, din august 1928, şi Frantisek 
Trzicky, din iulie 1932 67 . 

Dr. Francis Kanderabec a fost prezentat de presa vremii astfel: 
„Originar din Praga, D-l Consul al Cehoslovaciei este doctor în 
drept. Fusese pe vremuri unul dintre cei mai naţionalişti combatanţi, 
împotriva opresiunei vechei Austrii şi s’a remarcat în răsboiul, care a 
dat independenţa şi Republica Cehoslovaciei, este chemat în 
diplomaţie şi destinat ca reprezentant în Fiume, dela 1920 a fost 
trimis în oraşul nostru, iar acum de cei plecaţi spunem numai de 
bine” 68 . 


6. DANEMARCA 

Din iulie 1853, a existat la Galaţi un consulat al Danemarcei. 
Alfons Dall’ Orso şi Cari Aage Jorgensen au fost ataşaţii diplomatici 
ai acestui stat la Galaţi, în perioada interbelică. Adresa sediului 
consulatului a variat, fiind situat pe: str. Sf Nicolae nr. 5, str. 
Domnească nr. 89 şi str. Sf. Apostoli nr. 5. 

Presa anilor ’20 îi realiza lui Dall’ Orso, într-o notă umoristică, 
următoarea descriere: „Figură complet occidentală. De o nobleţe 
progresist-conservatoare. Consulul Danemarcei, director de bancă, a 
fost preşedinte al Camerei de Comerţ, preşedinte al Intim Clubului 
preşedinte al ... (of! Doamne). Credeţi că e o titulatură de carte de 
vizită? Nu! Ferit-a sfântul. D-l Dall’Orso e prea modest pentru 
activitatea D-sale polilateră. Sânge de mediteranean, D-sa îşi încheie 
ziua printr’o privire retrospectivă: Am lucrat oare suficient azi? 69 ” 

7. ESTONIA 

începând cu anul 1933, Estonia a înfiinţat un consulat onorific la 
Galaţi 70 . Din noiembrie 1928, directorul de la cotidianul local 
„Vocea Galaţilor” a început demersurile pentru a se face remarcat şi 
ales pentru a îndeplini funcţia de ataşat diplomatic al Estoniei la 


67 Informaţiile reies din tabele existente în publicaţiile locale şi din documentele de 
arhivă semnate, disponibile în SJAN GL, fond Consulatul Portugaliei la Galaţi. 

<,7i P. Lăzărescu, R. Volbură, op. cit., p. 78. 

69 Am redat integral descrierea făcută de autorii volumului, în lipsa unei altei 
posibile prezentări asupra persoanei consulului, în ibidem, p. 72. 

70 Silviu Miloiu, România şi Ţările Baltice în perioada interbelică, ediţia a Il-a, 
Târgovişte, 2012, p. 103. 

Galaţi şi Brăila 71 . Acest Devy Calmanovici a fost numit de către 
autorităţile estoniene în mai 1933, după ce efectuase şi o călătorie în 
Estonia pe parcursul anului 1931. Născut pe 11 mai 1898, în comuna 
Bogdăneşti, districtul Bacău, D. Calmanovici a absolvit Şcoala 
Superioară Comercială şi cunoştea trei limbi străine: germana, 
franceza şi spaniola. Din 1914, la 16 ani, a devenit proprietar al 
cotidianului „Vocea Galaţilor”, apoi preşedinte al Sindicatului 
Jurnaliştilor Galaţi, vicepreşedinte al Societăţii Thalmud din Galaţi 
şi membru al comitetului de direcţie al Băncii de Credit Mărunt din 
Galaţi 72 . Pentru a putea ocupa funcţia dorită, Calmanovici a apelat la 
recomandări din partea consulului Letoniei la Galaţi, Panait 
Gherasim Avgherino, şi a prefectului judeţului Covurlui, Gheorghe 
Marinescu 73 . 

La jumătate de an de la numirea sa în funcţie, el a fost denigrat 
la Ministerul Afacerilor Externe din Tallin, în februarie 1934, de 
către o scrisoare a Cercului comercianţilor din Galaţi, care îl 
caracteriza astfel pe Calmanovici: „şantajist, incult escroc, 
calomniator, cupid, infam, lipsit de cultură generală, lipsit de 
cunoştinţe de limbi străine”, solicitându-se revocarea acestuia 74 . Din 
câte se pare, cel care a semnat aceste acuze a fost un concurent din 
presa gălăţeană, B. Marian. Acesta din urmă, în nou apărutul cotidian 
local „Noutatea”, din 21 martie 1934, a inclus acele acuze plus unele 
noi, legate de fals în privinţa diplomelor şi studiilor deţinute de 
Calmanovici, dar şi faptul că o alăturare între acesta şi consulatul 
estonian puteau aduce prejudicii de imagine statului baltic. Acuzele 
au fost rezolvate de o verificare a Siguranţei Galaţi şi a rapoartelor 
făcute de diplomaţii estonieni din România şi Polonia, dar şi de 
garantarea dată de către consulul Letoniei din Galaţi 75 . Ancheta a 
demonstrat că totul a fost o calomnie adusă de B. Marian, un fost 
angajat, jurnalist, la „Vocea Galaţilor” care a fost dat afară, iar în 
semn de răzbunarea a pus la punct acest plan 76 . 


71 Arhivele Naţionale al Estoniei, pachet 3, dosar 608, f. 25 (decizia nr. 2635), apud 
S. Miloiu, op. cit., p. 103. 

72 Ibidem. 

13 Ibidem, pp. 104-105. 

74 Ibidem. 

75 Ibidem, p. 105. 

76 Ibidem. 

Până la sfârşitul perioadei interbelice Calmanovici a putut să-şi 
continue ambele ocupaţi, cea de consul dar, mai ales pe cea de 
gazetar. 



Fig. 1 

Devy Calmanovici, consulul Estoniei 
la Galaţi şi Brăila (1933-1940) 77 


8. FRANŢA 

Primul ataşat diplomatic francez, prezent la Galaţi, datează din 
luna iunie a anului 1838. Agentul consular desemnat a fost Violier şi 
a condus destinele consulatului din strada Domnească până în 
perioada interbelică, sediul consulatului francez a funcţionat în strada 
G-ral Berthelot nr. 75 şi str. Egalităţei nr 21. Consulatul a fost 


77 Ibidem, p. 104. 

condus, în perioada interbelică, de către Gabriel Gaston Philippe 
Mouille, reprezentant şi la CED. în 20 iunie 1939, Gabriel Gaston 
Philippe Mouille aducea la cunoştinţa factorilor administrativi locali 
faptul că el se pensionează, iar în locul său a fost numit Gabriel 
Richard 78 . 

Presa anilor 20’ i-a realizat următoare descriere lui Mouille: 
„Avem o nobilă mândrie. Distinsul consul al Franţei în Galaţi este, o 
spunem cu drag şi noi o reproducere cu plăcere, moldovan. Ţine la 
bridegul dela Iţim Club şi la prietenii de afară. Grăeşte o românească 
impecabilă. în adevăr, s’a născut în fosta capitală a Moldovei, acel 
fericit oraş: Iaşii, cari au cunoscut atâtea figuri eminente. D-l 
Mouille, fiu de savant profesor universitar, a început studiile în 
Franţa, iar destinul amabil ni l-a adus Consul, nu numai pentru a 
reprezenta cu distincţie înţeleaptă Republică franceză, dar şi pentru 
ca să ne iubească ţara, pentru că o cunoaşte şi o apreciază din 
copilărie 79 ”. 


9. GERMANIA 

Primul ataşat diplomatic al Prusiei la Galaţi s-a stabilit în acest 
port în anul 1839. După finalizarea unificării Germaniei şi 
transformarea acesteia în imperiu, 1871, consulatul a reprezentat 
interesele tuturor germanilor până la sfârşitul celui de al Doilea 
Război Mondial. Pe toată perioada interbelică sediul consulatului a 
fost stabilit la adresa strada Holban nr. 1. Cei mai importanţi ataşaţi 
ai acestei perioade au fost: Wilhelm Otto Fritz Schonberg şi Gerhart 
Futkens, după 1936. Din mai 1939, consul al Germaniei a fost Alffed 
Fomer 80 . 


10. GRECIA 

Viceconsulatul elen la Galaţi a luat fiinţă în luna februarie a 
anului 1835, iar din 1851 a fost ridicat la rangul de consulat. Sediul 


78 Document în limba franceză adresat Prefectului judeţului Covurlui, colonelului T. 
Turturescu, în SJAN GL, fond Prefectura judeţului Covurlui , dosar 77/1939, f. 5. 

77 P. Lăzărescu, R. Volbură, op. cit., p. 74. 

80 „Prin înaltul Decret Nr. 2161 din 25 Mai 1939, Majestatea Sa Regele a binevoit a 
acorda exequatorul de rigoare Domnului Dr. Alfred Lorner, numit Consul de carieră 
la Galaţi, având drept circumscripţie consulară oraşul Galaţi şi Ţinuturile Dunărea 
de Jos, Nistru şi Marea”, în SJAN GL, fond Prefectura judeţului Covurlui, dosar 
77/1939, f. 6. 

consulatului a funcţionat pe strada Cuza, la nr. 15. Consulii amintiţi 
sunt: Constantin Pangalopoulos, Marino Sigouro(s) şi Denis N. 
Inglessis (spre sfârşitul anilor ’30). 

în epocă, presa locală gălăţeană i-a realizat următorul portret lui 
C. Pangalopoulos: „Arta, filosofia şi eleganţa greacă veche, are un 
demn reprezentant. D-l Pangalopoulos, le păstrează corect, distins, 
înăscut ... în paşi calculaţi şi siguri, par’că D-sa radiază supleţea 
jocurilor olimpice. în ochi: Socrat. în stil: Athena renăscută, Athena 
glorioasă, monumentală de altădată. Simpatic ... atât la supuşii 
statului elen cât şi la cei care au putut să-l cunoască. Consul Grec 
dela noi îşi poartă pe aripi de vânt parfumul măreţ al trecutului său 
glorios” 81 . 

Marino Sigouro a fost recunoscut Consul al Greciei la Galaţi, 
prin exequaturul dat prin Decretul Regal nr. 2889, din 26 noiembrie 
1928 82 . 


11. ITALIA 

în aprilie 1833, a luat fiinţă la Galaţi Consulatul Sardiniei. Din 
1859, a fost transformat în consulat general, iar din anul 1861 i-a 
reprezentat pe toţi italienii. Sediul consular a fost situat la 
următoarele adrese: str. Lascărnr. 4, Catargiu str. Domnească nr. 104 
şi 106. Reprezentanţii diplomatici ai Italiei au fost: Luigi Arduni 
(începând cu decembrie 1925), Giovanni Battista Dolfini, Amedeo 
Mammallela, A. Pancaldi şi Luigi Nardi. în 2 aprilie 1938, în funcţia 
de viceconsul girant s-a aflat A. Pancaldi, care a semnat în numele 
Consulatului Italiei o solicitare către ofiţerul stării civile din Galaţi 
prin care solicita o copie după actul de naştere al supusul italian 
Oscar Flax 83 . Din august 1938, actele consulare sunt semnat de către 
Luigi Nardi, consul general al Italiei 84 . 

Lui Luigi Arduini, presa epocii i-a realizat următoarea descriere: 
„Roma (ettema cittă ) ne-a trimis pe D-l Luigi Arduini; un torent 
intelectual. Părintele spiritual al coloniei locale, D-l Arduini 


81 P. Lăzărescu, R. Volbură, op. cit., p. 79. 

82 SJAN GL, fond Primăria oraşului Galaţi, dosar 2/1929, f. 1. 

83 Ibidem, dosar 169/1938, f. 10. 

84 Informaţiile se regăsesc în cererile adresate ofiţerului stării civile pentru eliberarea 
de documente pentru supuşii italieni, ce poartă semnătura lui Luigi Nardi în ibidem, 
dosar 169/1938, ff. 28-31. Ultima referire la A. Pancaldi datează din 25 iulie 1938, 
vezi ibidem, dosar 169/1938, f. 24. 

oscilează între organizaţia rece a spiritului sănătos al fasciei şi între 
sentimentalismul înnăscut al rasei. Politicos până la exagerare 
(diplomat nu?) e totuşi de o sociabilitate molipsitoare. Are cuvântul 
prieteniei distante şi al avântului specific. Talentul său oratoric va 
face farmecul celor ce vor pleca la Vălenii de Munte să-i asculte 
conferinţele” 85 . De menţionat faptul că în perioada interbelică 
consulul Italiei a fost şi reprezentantul acestui stat la CED. 

Consulul Amedeo Mamallela era descris de presa vremii ca fiind 
un bun gazetar, dar din câte se pare orientarea sa a fost una pro 
Mussolini. Acesta s-a născut la Napoli, a ocupat funcţia de deputat al 
Parlamentului Italiei, a fost decorat cu: medalia de argint „Valoarea 
Militară”, Comandat or al Coroanei Italiei şi Ofiţer al Sfinţilor 
Mauriziu şi Lazăr. Pe parcursul anilor 1921-1923, a deţinut funcţia 
de expert pe lângă Societatea Naţiunilor la Bureau International du 
Travail (Biroul Internaţional al Muncii) 86 . 

în luna mai 1940, M.S. Regele Italiei, Albaniei şi împărat al 
Etiopiei a luat decizia de a-1 muta pe Luigi Nardi la Koln şi a-1 numi 
pe Armando Odenigo în funcţia de consul al Italiei la Galaţi 87 . 

12. NORVEGIA 

Din 1850, a început să funcţioneze viceconsulatul norvegian din 
Galaţi. După şase ani a fost avansat la rangul de consulat. Sediul 
acestuia a fost situat pe strada Domnească, la nr. 90 bis, respectiv 
140. Einar Mathiesen a fost reprezentantul diplomatic al Norvegiei 
între cele două războaie mondiale. Norvegia şi ales cadrele din 
cadrul familiilor cu stare financiară şi socială importantă 88 . 

13. OLANDA 

Din 1841 a funcţionat un viceconsulat olandez, ridicat la rangul 
de consulat în octombrie 1882. Consulatul a funcţionat, în perioada 
interbelică, pe strada col. Boyle nr. 11. Consulul Wilhelm Roth a 
avut drept atribuţii reprezentarea entităţii statale a imperiului 
olandez, Pays Bas. Ataşaţii diplomatici ai Olandei la Galaţi au fost: 


85 P. Lăzărescu, R. Volbură, op. cit., p. 73. 

86 Teodor Iordache, Albumul Galaţilor 1935-1936, p. 13. 

87 SJAN GL, fond Prefectura judeţului Covurlui, dosar 23/1940, f. 17. 

88 Cf. Cr. Constantin, Activităţi şi rapoarte diplomatice cu privire la oraşul şi portul 
Brăila (1919-1940), pp. 200-206; coroborat cu anuarele interbelice gălăţene. 

G.S. Vlasto (1860-1876), Fa. Schmierer (1876-1928) şi W. Roth 
(1928-1951, data lichidării) 89 . 

Decretul de numire al lui W. Roth a venit în 19 februarie 1928, 
iar din 13 martie, acelaşi an, şi-a luat în primire funcţia 90 . 

14. PERSIA 

Până în iulie 1929, a funcţionat la Galaţi şi un consulat persan 
condus de Mehmed Vasfi Kessoglu. După această dată, Guvernul 
Imperial Persan a hotărât ca Legaţia Belgiei din Bucureşti să 
primească „însărcinarea de a se îngriji de interesele supuşilor 
Persiei”. 91 

Imaginea şi personalitatea lui Kessoglu au fost expuse în 
paginile presei gălăţene în următorul mod: „Figură blândă de om 
cum se cade. N’are nimic din răceala elegantă a reprezentanţilor 
streini. E sincer şi hotărât. Salută în stânga şi în dreapta, când trece 
pe stradă, pentru a evidenţia politeţa sângelui şi lungul sediu în 
Galaţi. E consul al celui mai strălucitor blazon. Un leu în două 
picioare (mai solide decât picioarele ... leului românesc), încercând 
să tae cu paloşul un soare, mai strălucitor decât ... o gheaţă lustruită 
de cel mai abil lustragiu persan. Reprezentantul Persiei e un bun 
prieten al nostru şi în faţa prieteniei ne descoperim (sau mai bine ne 
salutăm printr’un „salam-alek” profund)” 92 . 

15. POLONIA 

Până în octombrie 1929 de administrarea Consulatului Poloniei 
din Galaţi s-a ocupat Zdzislav Maciejewski. Acesta a fost înlocuit de 
către Antoine Swierzbinki 93 . în 1938, Apostol P. Popa a deţinut 
funcţia de consul al Poloniei la Galaţi 94 . 


89 Inventaris van het archief van den Nederlandse Consulaten in Roemenie, 1860- 
1954. Nummer archiefinventaris 2.05.337. Nationaal Archief, Ministerie van 
Onderwijs, Cultur en Wetenschap. (traducere: Inventarul arhivelor Consulatelor 
Ţările de Jos în România, 1860-1954. Inventarul arhivei cu numărul 2.05.337. 
Arhivele Naţionale, Ministerul Educaţiei, Culturi şi Ştiinţei din Olanda), 2010, p. 10. 

90 SJAN GL, fond Primăria oraşului Galaţi, dosar 2/1929, ff. 9-10. 

91 Ibidem, f. 17. 

92 P. Lăzărescu, R. Volbură, op. cit., p. 80. 

93 SJAN GL, fond Primăria oraşului Cedaţi, dosar 2/1929, f. 20. 

94 Infonnaţii despre acesta se găsesc în solicitarea făcută primarului Galaţilor de a 
elibera „un certificat de naştere al lui Simion Ludwig Spielberg, născut la Galaţi pe 

Lazislas Maciejowski a fost descris de presa epocii sale în 
următoarea manieră: „Vistula furioasă l-a contaminat. Ei îi datorează 
nervul ascuţit. Duios ca Paderewski şi hotărât ca Pildzuski în ritm de 
„Campanella”. Ataşat comercial: după personalitate, reuşeşte să 
strângă raporturile comerciale între cele două popoare prietene, 
intenţionează să ne aproprie de fierul lucrat al Bielitz-ului, de stofăria 
Lodz-ului, de blănurile Lembergului, de ciorapii „Seiden-flos” ai 
Varşoviei, de pielăria lucrată artistic a Teschen-ului. Şi dacă 
comercial ne desparte zlotul, sufleteşte în schimb, ne-a unit, 
indestructibil, definitiv, prietenia” 95 . 

16. PORTUGALIA 

Despre Consulatul Portugaliei la Galaţi stau mărturie, pentru 
perioada interbelică, cele 47 de unităţi arhivistice disponibile la 
SJAN Galaţi. Cel mai important ataşat diplomatic al Portugaliei la 
Galaţi, din prisma relaţiilor politico-economice, a fost Christopher 
Macri, din 1927 până în 1948, când consulatul şi-a încetat activitatea 
din ordinul autorităţilor române. Această decizie a venit pe fondul 
inexistenţei unei reprezentări diplomatice româneşti în Portugalia, 
dar şi de faptul că statul portughez era condus, la acea oră, de 
regimul cu iz fascist al lui Salazar. Până la venirea lui C. Macri în 
funcţia de consul, în 1927, atribuţiile consulare au fost exercitate de 
către Jean D. Vlassopoulo 96 . Sediul consulatul a fost situat, începând 
cu 1927, la reşedinţa Macri de pe strada Domnească nr. 112, astăzi 
nr. 80. 

Christopher Macri a fost fiul doctorului Nicolae Macri şi al 
Elenei Climis, căsătoriţi în anul 18 8 9 97 . S-a născut, ca şi sora sa, 
Alexandra, la Constantinopol, unde tatăl lor a fost medic voluntar. La 
16 mai 1919, Christopher Macri a obţinut diploma de licenţă în 
domeniul ştiinţelor fizico-chimice la Universitatea din Geneva. După 


20 Julie 1876 din părinţii Izac şi Sara Spielberg, de naţionalitate mozaică”, în 
ibiclem , dosar 169/1938, f. 11. 

95 P. Lăzărescu, R. Volbură, op. cit., Galaţi, p. 75. 

96 SJAN GL. fond Consulatul Portugaliei la Galaţi, dosar 1/1920, f. 13. 
Corespondenţa lui Jean D. Vlassopoulo cu Marthino de Brederode, diplomat 
portughez la acea oră la Belgrad, ulterior cu implicaţii în viaţa politică românească 
interbelică. Despre M. Brederode vezi Alina Stoica, Relaţii diplomatice româno- 
portugheze 1919-1933. Martinho de Brederode. Ambasador la Bucureşti, Oradea, 2011. 

97 Ion N. Caşu, Consulatul Portugaliei - Casa Macri, în „Altă Viaţă magazin”, an V, 
nr. 4.540, 16-17 octombrie 2004, p. 4. 

ce a revenit în România, a efectuat un stagiu, timp de jumătate de an, 
la Banca Crissoveloni din Galaţi. 

Cariera sa diplomatică a fost legată de căsătoria surorii sale, în 
1921, cu Martinho Nobre De Mello. Cumnatul său a fost un 
important avocat şi om politic portughez, fiind fiul unui fost 
guvernator al Insulelor Capului Verde şi devenind ulterior prim 
ministru al justiţiei în Portugalia, a putut înlesni o carieră diplomatică 
pentru rudele sale 98 . 

Căsătoria lui Christopher Macri (la Galaţi) cu Carolina Johanna 
Anneliesel Ost a constituit un alt prilej de înrudire cu un factor 
financiar şi de sprijin esenţial în dezvoltarea relaţiilor şi în mediul 
antreprenorial internaţional. Soţia sa a fost fiica reprezentantului la 
Galaţi al companiilor engleze Bessler, Waechter & Co. LTD. 
Lincoln, administrator delegat al Uzinelor Metalurgice Unite, Titan, 
Nădrag, Colan S.A.R 99 . 


17. SPANIA 

în luna iunie 1870, a fost deschis la Galaţi Consulatul Spaniei. 
Acesta a funcţionat până în perioada interbelică, ca şi celelalte, cu 
mici întreruperi în timpul Primului Război Mondial, dar şi în 
perioada războiului civil din Spania. Sediul a fost amplasat pe strada 
col. Boyle, la nr. 26. Ataşaţii diplomatici acreditaţi au fost: George 
Dahrouge şi Frederico-Ferrer Sicars, o scurtă perioada de timp până 
a revenit Dahrouge. Aceste întreruperi ale existenţei unui ataşat 
diplomatic spaniol la Galaţi se datorau războiul civil din Spania. în 
decembrie 1940, în funcţia de viceconsul al Spaniei lui Franco la 
Galaţi a fost numit George Dahrouge. Circumscripţia consulară 
cuprindea oraşul Galaţi şi judeţele Covurlui şi Brăila 100 . 

18. TURCIA 

Despre un consul recunoscut al Imperiului otoman şi ulterior al 
Turciei modeme se poate discuta după recunoaşterea independenţei 
României, în 1879. De la această dată în Galaţi a existat permanent 
un consul al turcilor. Sediul consulatului a fost amplasat în strada 
Brăilei, la nr. 20. Pe finalul perioadei interbelice acesta a fost mutat 


98 Valentin Boldea, Casa Macri în „Dunărea de Jos”, Seria Nouă, an IX, nr. 99, mai 
2010, pp. 44-45. 

99 Ibidem. 

100 SJAN GL, fond Prefectura judeţului Covurlui, dosar 23/1940, f. 26. 

pe strada Holban, la nr. 5. Dintre consulii Republicii Turcia la Galaţi, 
în perioada interbelică, îi amintim pe: Mouhiddin şi pe A. Assaf 101 . 

*** 

Reglementări ale Corpului Consular din Galaţi 

în Galaţi au fost înregistrate şi alte consulate, care au funcţionat 
într-un anumit interval, atunci când statele pe care le reprezentau au 
fost capabile să întreţină relaţii diplomatice cu România, dar şi să 
resimtă nevoia de a fi reprezentate. Acestea au fost: Elveţia, 
Guatemala şi Suedia. La acestea se adaugă cazul Rusiei, care după 
revoluţia bolşevică din toamna lui 1917 a întrerupt relaţiile 
diplomatice cu România. 

Una din principalele atribuţii ale unui ataşat diplomatic străin, în 
oraşul în care îşi desfăşoară atribuţiile, este de a participa la 
constituirea şi lucrările Corpului Consular din acea localitate. Ca şi-n 
cazul altor oraşe, nici Galaţii, nu au dus lipsă de un asemenea 
organism, care apăra drepturile diplomaţilor, dar şi pe cele ale 
diplomaţiei internaţionale. 

Scopul constituirii unei asemenea entităţi au fost acelea, 
conform articolului 1 din Statutul Corpului Consular din Galaţi pe 
anul 1927, de a consolida relaţiile personale dintre toţi membrii săi, 
de a dezvolta relaţiilor de prietenie dintre agenţii care locuiesc în 
Galaţi şi autorităţile locale, de a proteja drepturile şi privilegiile 
Corpului Consular şi să poată înlesnit legal discutarea problemelor 
de interes comun dintre membrii săi 102 . 

Cum din acest organism au făcut parte toţi consulii ataşaţi la 
Galaţi, dorim să redăm mai jos principalele obligaţii ale acestora. 
Membrii Corpului Consular din Galaţi se angajau să recunoască şi să 
respecte autoritatea de decan în îndeplinirea funcţiilor sale, după cum 
urmează: 

ART. 4 103 . 

Ei se angajează, în măsura în care este posibil: 

a) pentru a ajunge la fiecare şi fiecare, în special, de serviciile pe 
care colegii lor ar avea nevoie; 


101 Vezi tabele consulare şi anuarele locale ale epocii. 

102 Statul Corpului Consular Galaţi din 1927, în SJAN GL, fond Consulatul 
Portugaliei la Galaţi, dosar 28/1927, ff. 11-16. 

103 Ibidem. 

b) să furnizeze decanului, la cerere, orice informaţie de interes a 
Corpului Consular; 

c) de a fi reprezentat în faţa autorităţilor din ţară, de către decan, 
el va verifica atât de interesul general al Corpului Consular. 

d) la cererea decanului să facă revizuirile necesare; 

e) menţinerea de armonie perfectă de acţiune. 

Din cadrul consulatelor au fost membrii de drept, cu drepturi 
depline, ai Corpului Consular din Galaţi următoarele persoane: 

a) consulii generali, consulii, viceconsulii, agenţii consulari, 
agenţii comerciali, de carieră sau de onoare, numiţi de către 
guvernele, care au fost aprobaţi de administraţiile teritoriale: 

b) persoanele care, nu au obţinut procedura de exequatur sau de 
aprobare a Guvernului Teritorial, cu toate acestea, exercită la Galaţi, 
fiind numit sau desemnat de către reprezentanţii lor diplomatici, în 
funcţiile consulare. 

Conducerea Corpului Consular din Galaţi a fost asigurată de 
către un decan, apoi pe scara ierarhică era situat un prodecan, un 
secretar şi un trezorier. Aceştia trebuiau să respecte următoarele 
aspecte: 

DECANUL ŞI PRODECANUL 
ART. 6. 

Corpul Consular este reprezentat de către decan, sau decan 
asociat, în absenţa sau incapacitatea decanului: 

ART. 7. 


Decanul este consulul general din cele mai lungi cariere în 
activitate. 


ART. 8. 


Vice-decanul este viceconsul, consul general de carieră sau o 
carieră cu o poziţie anterioară, după decan. 

Tot actul după care funcţionează Coipul Consular, Statutul, 
reglementează şi cazul conducerii acestui organism în lipsa decanul 
sau vice-decanul în funcţie. 

ART. 9. 

In caz de absenţă sau incapacitate simultană a decanului şi vice- 
decanului, decanul revine consulului general de carieră, sau în lipsa 
acestuia, consulului cu cea mai lungă carieră în activitate. 

Decanului Corpului Consular din Galaţi îi revin următoarele 
atribuţii, conform articolului 10 din Statutul Corpului Consular din 
Galaţi, din anul 1927: 

ART. 10. 

Decanul vorbeşte în numele Corpului Consular, în toate 
întâlnirile oficiale la care acesta trebuie să participe; 

a) prezidează la reuniunile corpului consular şi Comitetul 
permanent; 

b) să semneze procesul-verbal, cu secretarul Comitetului; 

c) se stabileşte, în acord cu Comisia, în măsura posibilului, 
protocolul care urmează să fie urmat de membrii Corpului Consular 
la ceremoniile oficiale; 

d) convoacă membrii ai Corpului Consular, în toate cazurile în 
care le consideră adecvate. Acest aviz poate fi printr-o scrisoare 
personală a tuturor membrilor Corpului Consular sau circulare. 

Pentru stabilirea şi prioritatea vechimii unui ataşat diplomatic se 
luau în calcul data de la care acesta intra în posesia reprezentanţei 
diplomatice şi adresa scrisorii de anunţare membrilor Corpului 
Consular, ci nu data la care a primit exequaturul de numire din partea 
statului său sau de recunoaştere din partea regelui României. Acest 
articol 11 servea reglementării celor care urmau să ocupe funcţia de 
decan în lipsa titularului. 

VECHIMEA ŞI PRIORITATEA 
ART. 11. 

Pentru a stabili vechimea diferiţilor membri ai Corpului 
Consular din Galaţi vom lua ca punct de plecare data de la care 
agentul a intrat în posesia efectivă a atribuţiilor sale, de la data 
emiterii exequatur -ului până la numire, pentru că realitatea de timp 
nu corespunde întotdeauna cu serviciu la locuri de muncă. 

în cadrul Corpului Consular din Galaţi nu se făceau distincţii 
între membrii pe criterii de clase sau de calificări academice. 
Singurele care erau acceptate erau titlurile diplomatice şi cele 
consulare. 

ART. 12. 

Distincţia de consuli pe clase nu este luată în considerare. 

ART. 13. 

Nu există nici o menţiune a calificărilor academice sau a altor, 
cu excepţia titlurilor diplomatice şi consulare. 

Prioritatea membrilor Corpului Consular ţinea de titlul 
diplomatic ocupat de aceştia. în acest sens, se prezintă la articolul 14 
ierarhia funcţiilor conducătorilor unei misiuni diplomatice. 

ART. 14. 

Prioritatea Corpului Consular din Galaţi se stabileşte după cum 
urmează: 

a) consuli generali de carieră; 

b) consul onorific general; 

c) consulii de carieră; 

d) consulii onorifici; 

e) vice-consulii de carieră; 

f) adjuncţi consulilor onorifici; 

g) managerii de Consulat General; 

h) managerii unui Consulat; 

i) directorii unui viceconsulat. 

în situaţia în care o reprezentanţă diplomatică rămânea temporar 
fără titularul postului, managerul era cel care îl înlocuia. Acesta era 
numit fie de cel care nu îşi putea exercita temporar funcţia, fie de 
Guvernului statului în cauză, până la numirea altei persoane. 

ART. 16. 

Managerul este considerat un post consular în care o persoană 
înlocuieşte titularul, cu aprobarea Guvernului sau a reprezentantului 
său diplomatic din urmă. 

în anumite cazuri, cum este şi cel al Franţei, funcţia de 
viceconsul nu exista. Aceasta era însă similară cu cea de cancelar. La 
articolul 17 din Statut era făcută următoare precizare: 

ART. 17. 

Cancelarul de la Consulatul Franţei este tratat ca viceconsul de 
carieră la ani, după cum cariera franceză consulară în rang de 
viceconsul nu mai există şi că următorul rang mai mare decât cel al 
cancelarul este cel al consulului. 

Adunarea Generală reprezintă consiliul de conducere al Corpului 
Consular. Decanul o poate convoca de câte ori consideră că este 
necesar. La rândul său putea fi convocat la cererea scrisă a cel puţin 
un sfert din şefii de post consular din Galaţi. 

ADUNAREA GENERALĂ 
ART. 19. 

Adunarea Generală este convocată de către decan ori de câte ori 
crede de cuviinţă. El, de asemenea, este convocat la cererea scrisă 
semnată de cel puţin un sfert din şefii de post, precizând motivul 
pentru întâlnire. 

Reunită în fiecare an în luna decembrie, Adunarea Generală 
Ordinară, avea ca atribuţii: analiza gestiunii trezorierului şi a 

fondurilor, stabilirea bugetului pe anul următor, alegerea membrilor 
Comitetului, stabilirea cuantumului taxei anuale şi alte elemente 
introduse pe ordinea de zi de către membrii săi. în afară de această 
reuniune toate celelalte sunt extraordinare. 

ART. 20. 

Adunarea Generală Ordinară se va desfăşura în a doua 
săptămână a lunii decembrie a fiecărui an. Acesta îşi propune să facă 
următoarele lucruri: 

a) analiza de management financiar şi a îndeplinirilor 
trezorierului; 

b) să stabilească bugetul pentru anul următor; 

c) de a alege membrii Comitetului; 

d) stabileşte taxa anuală; 

e) discută orice elemente introduse pe ordinea de zi şi toate 
propunerile făcute de către unul sau mai mulţi dintre membrii săi. 

ART. 21. 

Toate celelalte reuniuni ale Adunării sunt extraordinare. 

Pentru luarea unei decizii se lua în considerare majoritatea de 
voturi. în situaţie de egalitate, decanul era cel care avea votul decisiv. 
La prima convocare, pentru a se putea lua decizii era necesară 
întrunirea majorităţii celor cu drept de vot. în caz contrar, avea loc o 
a doua şedinţă în termen de opt zile, unde prezenţa majorităţii numai 
era necesară. 

ART. 22. 

Deciziile sunt luate cu majoritate de voturi. în caz de egalitate de 
vot, Decanul are votul decisiv. 

ART. 23. 

La prima convocare, Adunarea poate delibera numai în cazul în 
care prezenţa majorităţii membrilor săi cu drept de vot este asigurată. 

ART. 24. 

A doua întâlnire să aibă loc în termen de opt zile, prezenţa 
majorităţii nu mai este necesară. 

Conform articolelor 25, 26 şi 27, la vot puteau lua parte nu 
numai cei cu drept de vot, fără, însă, să îşi exprime opţiunea. Dreptul 
la vot îl puteau primi în lipsa liderului reprezentanţei diplomatice. Un 
membru cu drept de vot putea delega, în scris, pentru o singură 
şedinţă, unul dintre colegi. Doar conducătorii de posturi consulare 
aveau dreptul la voturi decizionale. 

ART. 25. 

Doar şefii de posturi au dreptul la un vot deliberativ. 

ART. 26. 

Alţi membri pot lua parte la discuţie, dar poate vota numai în 
lipsa liderilor lor. 

ART. 27. 

Un membru cu drept de vot poate delega să-l reprezinte unul 
dintre colegii săi, care, de asemenea, votează. Această delegare 
trebuie să fie în scris şi trebuie să fie valabilă doar pentru o singură 
sesiune. 

Pentru fiecare şedinţă în parte ordinea de zi era stabilită de către 
decan, dar se puteau discuta şi alte aspecte dacă Adunarea îşi 
exprima acordul. 

ORDINEA DE ZI 
ART. 28. 

Ordinea de zi este stabilită de decan. 

ART. 29. 

Aspectele care nu sunt enumerate pe ordinea de zi pot fi 
discutate cu acordul expres al Adunării. 

Comisiile permanente al Corpului Consular din Galaţi au fost 
formate din: decan, prodecan, secretar, secretar adjunct, trezorier şi 
un trezorier adjunct. 

COMISIILE PERMANENTE 
ART. 30 

Pentru a ajuta Decanul în sarcinile sale, el a creat un comitet 
permanent format din preşedinte de drept, decanul, vice-preşedinte 
de drept, prodecanul, un secretar, un trezorier, un secretar adjunct şi 
un trezorier adjunct. 

ART. 31 

Secretarii şi trezorierul, sunt aleşi pentru o sesiune prin vot 
secret şi cu majoritatea Adunării Generale ordinare. Ei sunt realeşi. 

Secretarul Corpului Consular se afla sub conducerea decanului, 
în atribuţiile sale intrau corespondenţa, arhivarea documentelor, 
păstrarea registrelor cu toţi membrii, scrierea proceselor verbale ale 
reuniunilor Adunării Generale. în caz de urgenţă poate să 
contrasemneze corespondenţa semnată de decan. 

SECRETARUL 
ART. 37. 

Secretarul, sub conducerea Decanului, corespondenţa şi 
înregistrări. 

ART. 38. 


Cu excepţia cazului de urgenţă sau nu, să contrasemneze 
corespondenţa semnată de către Decan. 

ART. 39. 

El păstrează un registru de înregistrare a numelor tuturor 
membrilor. 

ART. 40. 


El scrie procesele-verbale ale reuniunilor Adunării Generale. 

Tot sub autoritatea decanului se înscrie şi trezorierul. Atribuţiile 
acestuia au constat în adunarea taxelor şi eliberarea de chitanţe 
pentru fiecare sumă de bani preluată. Cu acordul decanului suportă 
toate cheltuielile din bugetul Corpului Consular. 

TREZORIERUL 
ART. 41. 


Trezorierul este responsabil, sub direcţia decanului, de 
contabilitate. 


ART. 42. 


El adună încasările pentru toate sumele plătite, el dă o chitanţă 
pentru toate sumele plătite primite; 

El dă o chitanţă pentru toate sumele primite de el. 

ART. 43. 

Toate cheltuielile sunt suportate de către trezorier de acord cu 
Decanul. 

Fiecare membru al Corpului Consular era obligat să plătească 
taxa anuală, la începutul fiecărui an. 

ART. 44. 

Taxa anuală trebuie să fie plătite trezorierul în cursul celei de a 
două săptămâni a lunii ianuarie. Aceasta este plătită de către fiecare 
membru. 

Pentru a nu exista carenţe de comunicare, limba oficială utilizată 
de către Coipul Consular din Galaţi, a fost cea utilizată, în epocă, de 
diplomaţia mondială, franceza. 

LIMBA OFICIALĂ 
ART. 45. 

Limba oficială a Corpului Consular din Galaţi este limba 
franceză. 

*** 

Reglementări în cazul evenimentelor speciale 

La şedinţa din 9 decembrie 1927, Adunarea Generală a Corpului 
Consular din Galaţi a adoptat uzanţele generale admise 104 . Acestea 
aveau rolul de a reglementa chestiuni legate de: obligaţiile unui nou 
venit în rândul consulilor din Galaţi, festivităţile şi ceremoniile, 
vizitele de lucru, dar şi cele pe un vas de război, concediul şi 
plecarea unui coleg. 

La numirea şi sosirea unui nou coleg acesta trebuia să 
îndeplinească câteva reguli. în momentul preluării mandatului noul 
şef de post trebuia să înştiinţeze în scris autorităţile teritoriale şi pe 
colegii săi şi notifica în lista Corpului Consular asumarea de birou a 
subordonaţilor săi, aparţinând altor state reprezentate la Galaţi. 

Decanul putea solicita secretarului, atunci când considera 
necesar, o vizită la noul şef de post şi/sau întocmirea unui dosar care 
să-i ofere informaţii despre noul venit şi criteriile numirii sale. După 
preluarea postului, noul venit, avea obligaţia de a efectuat vizite, în 
ordine, la prefectului judeţului Covurlui, la decanul Corpului 
Consular Galaţi. Decanul are obligaţia, cu ocazia acestei vizite, să-i 
ofere o listă cu cele mai importante autorităţi locale, dar şi cu colegii 
săi, consulii, iar noul coleg îi înmânează informaţii utile ce pot fi 
incluse pe lista Corpului Consular. Noul şef de post efectua, în timp 
de maximum opt zile, vizite la colegii săi. Vizitele puteau fi realizate 
personal de către ambele părţi în „haine de stradă”, nefiind obligaţi 
să îmbrace uniforma specifică. 

Cu ocazia unor festivităţi şi ceremonii trebuiau respectate câteva 
prevederi. Fiecare consulat era obligat să marcheze, pe lângă sărbătorile 
naţionale ale statului lor, Ziua Naţională a Românie, 10 mai. Cu această 
ocazie, consulul purta uniforma cu decoraţiuni sau rochia (festivă). Cu 
ocazia fiecărei ceremonii oficiale membrii Corpului Consular erau invitaţi 
de către autorităţi sau de către colegi. In anumite cazuri speciale decanul 
putea să indice neparticiparea. 

Vizitele, între colegii Corpului Consular, pentru Ziua Naţională a 
fiecărui coleg se efectuau între orele 11 şi 1 şi se puteau efectua în „haine 
de stradă”. între membrii Corpului Consular nu se efectuau vizite de Anul 


104 Material disponibil în SJAN GL, fond Consulatul Portugaliei la Galaţi , dosar 
28/1927, ff. 20-22. 

Nou, dar cele la autorităţile locale erau opţionale. Cu ocazia sărbătorilor 
religioase consulatele erau libere să adopte propria lor decizie. 

In cazul în care vizita unei nave de război îi era anunţată consulului, 
acesta avea obligaţia să informeze Comisia Europeană a Dunării de data 
şi ora de sosire la Sulina şi solicita un pilot. De asemenea, avea obligaţia 
să i nf ormeze pe căpitanul portului Galaţi pentru a-i cere să i se asigure, 
navei, un loc în raza portului şi la nevoie un pilot pentru andocare. 
Consulul poate solicita decanului Corpului Consular o listă cu autorităţile 
pe care se obişnuia să se viziteze la asemenea ocazii. Pe durata şederii în 
port a navei de război, consulatul purta drapelul naţional. 

Cu ocazia plecării în concediu, şefii de birou aveau obligaţia să 
anunţe autorităţile locale, decanul Corpului Consular şi pe colegii săi. De 
asemenea, trebuie să menţioneze perioada concediului cât şi succesorii săi 
pe durata acestuia. 

Cu ocazia părăsirii serviciului de către un şef de post, consul, acesta 
anunţa în scris autorităţile teritoriale şi pe toţi şefii de birou de acest fapt. 
Cu această ocazie el efectua o vizită de rămas bun, aceasta se putea realiza 
în „haine de stradă”. Dacă unul dintre colegii săi îşi încheia activitatea 
anunţa acest aspect Corpului Consular. 

Decanul împreună cu colegul, aflat în situaţia de a părăsi postul, 
hotărau data şi ora plecării acestuia pentru a-i informa pe membrii 
Corpului Consular. La ora plecării, decanul, însoţit de unul sau mai mulţi 
membrii ai Comitetului Permanent, participa la acest eveniment. Dacă 
acest lucru nu se putea efectua în ziua plecării, decanul şi colegii săi 
realizau efectua vizita de rămas bun cu o zi înainte. 

Tabelul II.6. 

Corpul Consular din Galaţi în anul 1929 105 


Nr. 

crt. 

Statul 

reprezentat 

Numele 

reprezentantului 

diplomatic 

Adresa reprezentanţei/ 
reprezentantului 
diplomatic/e 

1 . 

Anglia 

Laurence Milner 
Robinson 

str. Hatmanul Arbore nr. 5 

2. 

Austria 

Michel Angius 

str. Boyle nr. 26 

3. 

Belgia 

Alfred Hermann 

str. Victor Macri nr. 22 

4. 

Brazilia 

Georges Dahrouge 

str. Mihai Bravu nr. 11 

5. 

Cehoslovacia 

Michel Lacko 

str. Codreanu nr. 7 

6. 

Danemarca 

Cari Aage Jorgensen 

str. Sf Nicolae nr. 5 

7. 

Elveţia 

Gottlieb Byland 

str. Maior Fotea nr. 2 bis 

8. 

Franţa 

Gabriel Gaston 
Philippe Mouille 

str. G-ral Berthelot 
nr. 73 bis 

9. 

Germania 

Wilhelm Otto Fritz 
Schonberg 

str. Holban nr. 1 

10. 

Grecia 

Marino Sigouro 

str. Cuza nr. 15 

11. 

Guatemala 

Edouard Schwab 

str. col. Boyle nr. 17 

12. 

Italia 

Giovanni Battista 
Dolfini 

str. Domnească nr. 106 

13. 

Letonia 

Panait Gherasim 
Avgherino 

str. Pasagiul Bursei nr. 1 bis 

14. 

Norvegia 

Einar Mathiesen 

str. Domnească nr. 140 

15. 

Pays- Bas 
(Ţările de Jos, 
Olanda) 

- 

str. col. Boyle nr. 11 

16. 

Persia 

Mehmed Wasfi 
Kessoglou 

str. Străjescu nr. 22 

17. 

Polonia 

Zdzislas Charles 
Maciejowski 

str. Mihai Bravu nr. 28 

18. 

Portugalia 

Cristophe Macry 

str. Domnească nr. 112 

19. 

Spania 

George Dahrouge 

str. col Boyle nr. 26 

20. 

Suedia 

Cyril Mendl 

str. col. Boyle nr. 17 

21. 

Turcia 

Mouhiddin 

str. Brăila nr. 20 


105 SJAN GL, fond Primăria oraşului Galaţi , dosar 2/1929, f. 8. 

Tabelul II.7. 

Corpul Consular din Galaţi în anii 1930-1931 106 


Nr. 

crt. 

Statul 

reprezentat 

Numele 

reprezentantului 

diplomatic 

Adresa reprezentanţei/ 
reprezentantului 
diplomatic/e 

1 . 

Anglia 

T. B. Wildman 

str. col. Boyle nr. 19 

2. 

Austria 

M. Michel Angius 

str. col Boyle nr. 26 

3. 

Belgia 

M. Alfred Hermann 

str. V. Macri nr. 22 

4. 

Brazilia 

M. Georges Dahrouge 

str. col. Boyle nr. 26 

5. 

Cehoslovacia 

M. Michel Lacko 

str. Codreanu nr. 7 

6. 

Danemarca 

M. Carls Joergensen 

str. Domnească nr. 89 

7. 

Elveţia 

M. Gottlieb Byland 

str. V. Poenaru 

8. 

Franţa 

M. Gabriel Gaston 
Philippe Mouille 

str. G-ral Berthelot 
nr. 73 bis 

9. 

Germania 

M. Wilheim Otto 
Fritz Schonberg 

str. Holban nr. 1 

10. 

Grecia 

M. Marino Siguero 

str. Cuza nr. 15 

11. 

Guatemala 

M. Eduardo Schwab 

str. Mihai Bravu nr. 7 

12. 

Italia 

M. Giovanni Battista 
Dolfini 

str. Domnească nr. 104 

13. 

Letonia 

M. Panait Gherasin 
Avgherino 

str. Hagi Stoian nr. 1 

14. 

Norvegia 

M. Einar Mathiesen 

str. Domnească nr. 140 

15. 

Polonia 

Antoine Swierzbinski 

str. Mihai Bravu nr. 28 

16. 

Portugalia 

M. Cristophe Macry 

str. Domnească nr. 112 

17. 

Spania 

M. Frederico-Ferrer 
Sicars 

str. col Boyle nr. 26 

18. 

Suedia 

M. Cyril Mendl 

str. Dr. Serfioti nr. 2 

19. 

Turcia 

M. Mouhiddin 

str. Brăilei nr. 20 


1H< ’ Radu Volbură, Anuarul General al oraşului Galaţi şi judeţului Covurlui, ediţia 
1930-1931, partea I, p. 73. 

Tabelul II.8. 

Corpul Consular din Galaţi în anii 1936-1938 1 


Nr. 

crt. 

Statul 

reprezentat 

Numele 

reprezentantului 

diplomatic 

Adresa reprezentanţei/ 
reprezentantului 
diplomatic/e 

1 . 

Anglia 

Cyril Mariott 

str. col. Boyle nr. 19 

2. 

Anglia 

Charles Alfred 
Macduff (vice¬ 
consul) 

str. col. Boyle nr. 19 

3. 

Austria 

Michel Angius 

str. col. Boyle nr. 26 

4. 

Belgia 

Alfred Hermann 

str. Victor Macri nr. 22 

5. 

Brazilia 

Victor Bassili 
(vice-consul) 

str. col. Boyle nr. 26 

6. 

Brazilia 

Const. Sp. Macri 
(agent, cons.) 

str. col. Boyle nr. 27 

7. 

Cehoslovacia 

Frantisek Trzicky 

str. Codreanu nr. 7 

8. 

Cehoslovacia 

Henry Kinel 
(cancelar) 

str. Codreanu nr. 7 

9. 

Danemarca 

Cari Aage 
Joergensen 

str. Sf. Apostoli nr. 5 

10. 

Estonia 

Devy 

Calmanovici 

str. Lahovary nr. 9 

11. 

Finlanda 

Apostol P. Popa 

str. Pasag. Bursei nr. 2 

12. 

Franţa 

Gabriel Gaston 
Philippe M. 

str. Egalităţei nr. 21 

13. 

Germania 

Gerhart Lutkens 

str. Holban nr. 1 

14. 

Germania 

Herman Sellien 
(inspect. super, al 
cancel.) 

str. Holban nr. 1 

15. 

Grecia 

Denis N. Inglessis 

str. Holban nr. 5 

16. 

Grecia 

Nicolas Inglessi 
(vice-consul) 

str. Holban nr. 5 

17. 

Italia 

Amedeo 

Mammalella 

str. Domnească nr. 104 

18. 

Italia 

Aristide Pancaldi 
(vice-consul) 

str. Domnească nr. 104 

19. 

Letonia 

Panait Gherasim 
Avgherino 

str. col Boyle nr. 17 

20. 

Norvegia 

Einar Mathiesen 

str. M. Bravu nr. 9 

21. 

Pays-Bas 

(Olanda) 

Wilhelm Roth 

str. col. Boyle nr. 11 


107 Radu Volbură, Anuarul oraşului Galaţi şi judeţului Covurlui 1936-1938, partea I, 
pp. 17-18. 





Activitatea consulară Ia Brăila şi Galaţi (1919-1940 ) 93 


22. 

Portugalia 

Cristophe Macry 

str. Domnească nr. 112 

23. 

Spania 

George Dahrouge 
(vice-consul) 

str. col. Boyle nr. 26 

24. 

Suedia 

Gotlieb Byland 

str. M. Bravu nr. 7 

25. 

Suedia 

William Scwaf 
(gir. cons.) 

str. M. Bravu nr. 7 

26. 

Turcia 

A. Assaf 

str. Holban nr. 5 


II.3. Relaţia dintre consulii străini de la 
Dunărea de Jos şi CED 

„Dunărea este cel mai important fluviu al Europei, cu un 
bazin de 817.000 km 2 care se întinde în 17 ţări. Fiind considerată 
o cale a comerţului şi civilizaţiei, Dunărea a avut şi va avea un rol 
important în viaţa popoarelor continentului. Pentru poporul 
român, fluviul are o însemnătate deosebită, fiind „partea care ne 
ţine în contact cu popoarele din apusul şi centrul Europei”. Nu 
numai din punct de vedere comercial, ci, mai cu seamă, ca spaţiu 
de succesiune şi colaborare între culturi şi civilizaţii. Dunărea a 
fost liantul. Importanţa economică, politică, culturală şi istoria 
aşezărilor umane din bazinul inferior al Dunării a atras atenţia 
unui însemnat număr de cercetători români, din diverse domenii, 
care au publicat studii, articole, sinteze şi monografii despre 
subiecte referitoare la fluviu”. 

(Ştefan STANCIU 108 ) 


De Ia afirmarea intereselor Austriei şi Rusiei pentru gurile 
Dunării şi, mai ales, de la creşterea nevoilor comerciale ale statelor 
care treceau la acea vreme de la revoluţiile liberale la cele 
industriale, porturile Brăila şi Galaţi au constituit un câmp de bătălie 
deschis luptelor economice şi intereselor statelor care în istoriografie 
sunt cunoscute drept Marile Puteri 109 . în lupta cu apa, dar şi cu 


108 Ştefan Stanciu, România şi Comisia Europeană a Dunării: Diplomaţie, 
suveranitate, cooperare internaţională, Galaţi, 2002, p. 9. Am redat integral primul 
paragraf al lucrării, în dorinţa de a subliniat acurateţea cu care autorul a surprins, 
încă din primele sale fraze, importanţa jucată de Dunăre în istoria lumii şi implicit a 
Ţărilor Române. 

109 „Marile Puteri” a fost sintagma care pentru Ţările Române a denumit, în secolele 
al XlX-lea şi prima jumătatea a veacului al XX-lea, grupul de state care au garantat 
şi s-au implicat direct în existenţa unui stat la gurile Dunării. Rolul acestui stat a fost 

nevoile economice, state precum: Anglia, Franţa, Prusia (ulterior 
Germania) sau Piemontul (ulterior Italia) au văzut în 
neexperimentatele politic, diplomatic şi naţional, Principate Române 
un pământ al făgăduinţei şi prosperităţii financiare pentru ele şi 
cetăţenii lor, dar nu neapărat şi pentru locuitorii micilor state care 
deveneau indirect colonii ale mai marilor exploatatori. 

Dacă pentru realizarea intereselor economice britanice în 
coloniile de peste Atlantic a fost înfiinţată Compania Incliilor 
Orientale în 1600. Pentru apărarea gurilor Dunării a fost înfiinţată un 
alt fel de companie, cu capital multinaţional, Comisia Europeană a 
Dunării. Din 1856, CED a funcţionat la Galaţi, având rolul 
primordial de lucra în slujba societăţilor franceze, britanice sau 
italiene, care transportau cereale şi cherestea pentru pieţele statele lor 
(s.n.). în acest context politico-diplomatico-economic, şi-au făcut 
apariţia permanent şi şi-au mărit numărul consulilor străini ataşaţi în 
cele două porturi 110 . 

în 1856, formau CED cele şapte Mari Puteri, ca la după Primul 
Război Mondial din cadrul acestui organism să facă parte patru state. 
România, Anglia, Franţa şi Italia au preluat frâiele unei comisii care 
a avut drept atribuţii oficiale teritoriul fluvial de la Sulina şi până în 
amonte de Galaţi sau cum se interpreta Tratatul de la Londra, din 
1883, până la Brăila. Pe tronsonul Ulm - Brăila jurisdicţia aparţinea 
unei noi comisii, Comisia Internaţională a Dunării. Toate statele 
componente ale CED, după prima conflagraţie mondială, au fost 
învingătoare în acest război şi, toate în afara României, au fost parte 
semnatară a tuturor comisiilor de pace de la Versailles, în anii 1919- 
1920. Au fost văduvite de şansa de a participa la deciziile din cadrul 
acestei comisii Rusia, în prag de sovietizare, Germania, marea 
vinovată a Primul Război Mondial, şi muribundul Imperiu otoman. 

Noul context mondial punea cele trei puteri şi statul care îşi 
dorea suveranitatea asupra teritoriului, care de fapt era situat în 
interiorul propriei ţări, în situaţia de a-şi disputa pe tărâm diplomatic 
doleanţele. întregul sector administrat de CED a fost practic situat, în 


acela de a fi un tampon între interesele Rusiei şi Austriei, moştenitoare ale 
supremaţiei balcanice a otomanilor. 

110 Primele „consulate” străine şi-au făcut apariţia la Galaţi după Pacea de la Kuciuk- 
Kainargi, din 1774. La începutul veacului al XlX-lea apar cele engleze şi franceze. 
In cazul Brăilei, primii ataşaţi diplomatici străini îşi stabilesc sediul după Tratatul de 
la Adrianopol, semnat în 1829. 

perioada interbelică, pe teritoriul României, dar acest aspect nu a 
împiedicat politica economică franco-britanică să facă rabat de la 
propriile interese. Noua conjunctură situa România de jure în poziţia 
de aliată cu dreptul depline a CED. De facto, însă, Anglia, Franţa şi 
Italia o plasau, datorită forţei lor economice şi politice, în postura 
unei colonii. Termenul nu trebuie să pară nici pe de parte dur, ci 
constituie o realitate atestată de modul de exploatare a resurselor 
României căutate de piaţa celor trei state. Pentru celelalte trei 
partenere ale României de la CED, cerealele, cheresteaua şi, mai nou, 
petrolul româneşti constituiau puncte esenţiale de controlat 111 . Cu 
toate că producţia românească de cereale era în declin, cheresteaua 
exportată prin Galaţi se menţinea la un nivel mediu iar petrolul 
începea să fie un punct de reper pentru comerţul românesc, mai ales 
în deceniul al IV-lea; interesele economice străine nu au deviat de la 
dorinţa controlului gurilor Dunării de către cele Trei Mari Puteri 
Europene 112 . 

în situaţia excluderii statelor germane şi a Rusiei de la Dunărea 
maritimă, comerţul României şi-a îndreptat atenţia către societăţile 
internaţionale existente în cele mai importante porturi ale sale. 
Printre aceste porturi s-au situat şi oraşele Brăila şi Galaţi, strâns 
legate de existenţa în vecinătatea lor a celui mai important fluviu 
european. Firmele internaţionale de transport şi achiziţii au simţit 
nevoia unor reglementări legale care să le favorizeze accesul la 
resursele găsite în cele două porturi. în acest sens, a lucrat CED 
pentru reglementarea şi apărarea intereselor statelor proprii. 

în 1927, situaţia CED a atins un punct semnificativ al existenţei 
sale din cauza neputinţei achitării creditelor realizate pentru 
funcţionarea comisiei şi efectuării lucrărilor de întreţinere a şenalului 
navigabil la bara Sulina. Pentru corectarea situaţiei deficitare, 
delegaţii CED, fără consultarea părţii române, s-au pus de acord 
pentru angajarea unor împrumuturi. Discuţiile care au urmat între 


111 Pentru mai multe detalii vezi capitolul dedicat implicării ataşaţilor diplomatici în 
economie. 

112 în timpul tratativelor de pace de la Paris din 1919-1920, s-au afirmat trei state 
europene ca „moştenitoare” ale puterii decizionale ale fostelor imperii declarate 
învinse şi destrămate după Primul Război Mondial. Imperiul Britanic, Franţa şi Italia 
au fost pentru Europa reperul şi garantul noului sistem internaţional generat de 
Sistemul de Pace de la Versailles. 

Carlo Rosseti 113 şi C. Conţescu 114 sunt edificatoare pentru cele 
afirmate de noi mai sus. Argumentul lui Rosseti, în apărarea 
deciziilor luate, a fost: „procedura întrebuinţată a fost, poate greşită, 
dar că nu putem să lăsăm Comisiunea la poarta falimentului, cei mai 
mulţi dintre creditori ameninţând cu protestarea poliţelor... 115 ”. în 
replică Conţescu a dat dovadă de orice lipsă de diplomaţie, dar cu 
toate acestea a fost plină de adevăr şi fără orice lipsă de prefăcătorie 
asupra necunoaşterii situaţiei reale, care a condus la cele făcute de 
către ceilalţi trei delegaţi: „încântat de această eventualitate, dar că 
aceste ameninţări nu mă impresionează câtuşi de puţin, creditorii 
noştri fiind aceeaşi vampiri obişnuiţi - agenţi consulari italieni, 
francezi şi englezi care fac pe mijlocitorii de mărfuri la Sulina - şi 
care nu riscă uşor a pierde un client aşa prodigios ca Comisiunea 
Europeană... 116 .” La acestea se adaugă, datorită studiilor noastre, şi 
cu siguranţă Conţescu ştia acest lucru, şi situaţia similară a consulilor 
din porturile Brăila şi Galaţi, care erau parte componentă a aceloraşi 
societăţi care îşi desfăşurau activitatea şi la Sulina. 

Am redat mai întâi o situaţie din 1927 pentru a se putea vedea 
clar contextul, cunoscut şi de contemporani, în care se afla comerţul 
pe Dunăre şi strânsa şi directa funcţionare a CED pentru apărarea 
intereselor celor trei state, care alături de România compuneau 
această comisie. Care au fost cauzele care au condus la această 
situaţie? Printre atribuţiile CED a fost, pe toată perioada existenţei 
comisiei, efectuare de lucrări pentru întreţinerea şenalului navigabil. 
Costurile erau achitate din bugetul comisiei la care contribuiau 
fiecare stat membru în parte. Pentru găsirea fondurile se apela rapid 
la credite în băncile străine care erau garantate de guvernele statelor 
membre. 

Problemele României au început încă de la Conferinţa 
Internaţională a Dunării (1920-1921), de la Paris, unde delegaţia 
României a fost condusă de Toma Stelian şi începând cu a doua 
sesiune de către Constantin Conţescu. Delegaţii români au cerut 


113 Delegatul Italiei la CED şi cel care împreună cu V. de Lacroix (Franţa) şi J. 
Baldwin (Anglia) s-au pus de acord pentru mărirea împrumutului de la 3,5 milioane 
de franci francezi la 7 milioane, fără a respecta regulamentele de funcţionare a CED. 

114 Delegatul României la CED între anii 1919-1939. 

115 SJAN GL, fond Comisia Europeană a Dunării. Delegatul României, dosar 
134/1927, f. 55, apuci Şt. Stanciu, op. cit., p. 259. 

116 lbidem. 

desfiinţarea Comisiei Europene a Dunării şi trecerea competenţelor 
ei puterii teritoriale. Cu toate încercările de menţinere a ideilor sale 
în faţa comisiei, România a trebuit să semneze Convenţia, care 
stabilea Statutul Dunării (înainte semnase un „Protocol interpretativ” 
cu ceilalţi trei membrii ai CED) 117 . Protocolul a stabilit drepturile de 
suveranitate pe sectorul maritim al Dunării urmând să fie respectat, 
iar CED urma să renunţe a-şi exercita jurisdicţia pe sectorul Galaţi - 
Brăila şi în celelalte porturi româneşti. România considera că cele 14 
puncte ale declaraţiei lui W. Wilson se aplică şi-n cazul suveranităţii 
sale asupra porturilor şi Dunării. în acest sens, a aplicat la 
concedarea unor prerogative ale suveranităţii sale către CED, nu 
către statele care compuneau comisia, pe baza unor convenţii 
internaţionale ce au avut rolul, în baza dreptul internaţional, la 
tranzit, comerţ şi navigaţie libere pe Dunăre 118 . Toate aceste idei 
promovate de către români au venit pe fundalul dreptului la 
autodeterminare, dar şi în condiţiile în care Europa de după Primul 
Război Mondial dorea să-şi refacă titlul de primă putere mondială, 
pierdut în dauna SUA. Noile condiţii impuse de refacerea 
economiilor internaţionale şi instabilitatea politică a statelor din 
partea orientală a Europei au impus atât CED, cât şi statelor care o 
compuneau, să aplice la tactici care nu ţineau, nici pe departe, de 
noua „legislaţie” internaţională a ideilor wilsoniene (s.n.). 

Nevoia acută de materie primă şi alimente de pe piaţa 
occidentală a impus celor trei state membre, alături de România, să 
treacă la practici neortodoxe şi tipice perioadei imperialiste. Cu toate 
că se afirmă că CED nu a găsit creditele necesare pentru efectuarea 
lucrărilor pe şenalul navigabil şi nu a putut garanta traficului 
comercial, măcar la nivelul antebelic, atunci cum se interpretează 
deschiderea de societăţi de navigaţie şi comerţ cu cereale, şi nu 
numai, ale statelor componente ale CED? 

Cum poate fi interpretată decizia Franţei de a da pe mâna 
viceconsulilor din Brăila Societe Frangaise de Navigation 
Danubienne, fondată după război la Paris şi care dispunea de un 
sediu secundar şi o direcţiune la Brăila. Capitalul societăţii era de 
5.000.000 de franci francezi, fiind dotată la sfârşitul perioadei 


117 Şt. Stanciu, op. cit., p. 333. 

1 ls România a crezut că se poate impune în faţa Marilor Puteri respectând noile idei 
care cuprinseseră lumea după război, vezi ibidem. 

interbelice cu 13 remorchere, 16 tancuri şi 53 de şlepuri 119 . Astfel că, 
familiile Boscoff şi Vuccino au controlat o parte semnificativă din 
comerţul cu cereale pe Dunăre, în contextul în care doar potenţialul 
agricol românesc se dublase. La acestea se adaugă numeroasele 
sucursale ale societăţilor controlate de ataşaţii diplomatici străini: 
italieni, englezi, greci, olandezi, norvegieni sau germani din Brăila. 
Aşa se poate explica şi tendinţa de a continua să fie considerată drept 
graniţă a prerogativelor CED zona din amonte de Brăila, prevăzută 
de Tratatul de la Londra din 1883 120 . Trebuie menţionat faptul că cea 
mai mare parte din tranzacţiile economice ale membrelor CED, din 
perioada interbelică, în afară de România, se realizau prin portul 
Brăila şi erau supervizate de către firmele reprezentanţilor 
diplomatici ai acestora, subalterni ai celor din Galaţi, care de multe 
ori au îndeplinit şi funcţia de membrii supleanţi la CED (s.n.). Cu 
toate acestea, comerţul românesc cu cereale de pe piaţa britanică 
făcea cu greu faţă produselor importate din America 121 . 

în noua conjunctură politico-economică. Marile Puteri au acuzat 
România de faptul că împiedică instituţia să-şi îndeplinească 
atribuţiile oferite de tratatele internaţionale. Tratate care prevedeau 
întreţinerea de către CED a şenalului navigabil şi efectuarea 
lucrărilor tehnice necesare, care costau, şi în noul context al 
importurilor din America de Nord nu îşi mai găseau rostul. Astfel, 
CED ar fi început să lucreze în folosul micilor state, care ar fi 
beneficiat de pe seama lucrărilor tehnice şi a unor taxe acceptabile, 
iar lucrul acesta nu ar fi fost pe placul celor trei Mari Puteri 
Europene. 

Dorinţa Angliei, Franţei şi Italiei de a controla întregul sector 
maritim al Dunării a condus Guvernul României şi pe cele trei la 
arbitrajul instituţiilor internaţionale abilitate pentru judecarea acestor 
speţe. Au fost judecate de către Societatea Naţiunilor şi Curtea 
Permanentă de Justiţie Internaţională de la Haga teritoriile asupra 


119 Municipiul Brăila a XXI-a Adunarea Generală a uniunei oraşelor din România. 
29. 30 şi 31 octombrie 1937, Brăila, 1937, p. 58. 

120 Tratatul de la Londra din 1883 presupunea mărirea jurisdicţiei CED până la 
Brăila, principalul port al exportului românesc. în perioada interbelică, Marile Puteri 
doreau continuarea stării de fapt de dinainte primei conflagraţii mondiale, în ceea ce 
priveşte exploatare de către ele a acestui spaţiu economic. 

121 Şt. Stanciu, op. cit., p. 333. 

cărora se aplică jurisdicţia CED 122 . în continuare, atribuţiile CED s- 
au întins de la Sulina până în amonte de Brăila. 

în 1927, legăturile dintre Corpul Consular din Galaţi şi CED au 
fost prevăzute de către „Reglementările Corpului Consular din 
Galaţi”. Atunci când vizita unei nave de război îi este anunţată 
consulului acesta avea obligaţia să informeze CED de data şi ora de 
sosire la Sulina şi putea cere un pilot. Aveau obligaţia să informeze 
pe căpitanul portului Galaţi pentru a-i cere să i se asigure, navei, un 
loc în rada portului şi la nevoie un pilot pentru andocare. Consulul 
poate solicita decanului Corpului Consular o listă cu autorităţile cu 
care se obişnuia să se viziteze la asemenea ocazii. Pe durata şederii 
în port a navei de război, consulatul purta drapelul naţional 123 . 

După trecerea crizei economice şi redresarea traficului la 
Dunărea de Jos, atât CED cât şi statele reprezentate în porturile 
Brăila şi Galaţi s-au confruntat cu expansiunea fascistă şi, mai ales, 
cu interesele naziste. Consulii Angliei, Franţei şi Italie au preluat 
mare parte din atribuţiile existenţei CED, fiind practic permanenţi la 
Galaţi, ocupând funcţia de delegaţi supleanţi. Doar în cazuri de 
discuţii şi conferinţe internaţionale participau delegaţii Marilor Puteri 
membre la CED. 

Spre exemplu, în anul 1932, delegaţii celor patru state membre 
ale CED erau C. Conţescu (România), J. Baldwin (Marea Britanie), 
C. Rosetti (Italia) şi O. Laporte (Franţa). Pentru buna funcţionare a 
organismului european, care se îngrijea de traficul pe sectorul 
Dunării maritime, au existat şi delegaţi supleanţi. în acest timp, cei 
patru supleanţi au fost E. Bonachi (România), T.B. Wildman (Marea 
Britanie), G. Batista Dolfini (Italia) şi G. Mouille (Franţa). 
Conducerea CED era asigurată de către secretarul general F. Rey 124 . 

T.B. Wildman, Batista Dolfini şi G. Mouille deţineau la acea oră 
şi funcţiile de consuli ai ţărilor lor la Galaţi, iar Eugen Bonachi a fost 
prim preşedinte al Curţii de Apel din Galaţi. Funcţia de consul 
presupunea apărarea intereselor propriilor cetăţeni, dar atribuţiile de 
la CED nu ţineau de apartenenţa la vreun stat, ci de respectarea 
legislaţiei internaţionale în baza căreia funcţiona Comisia. în postura 
dublă de ataşaţi diplomatici la consulatele străine din Galaţi, dar şi de 


122 Ibidem. 

123 SJAN GL. fond Consulatul Portugaliei la Galaţi , dosar 28/1927, ff. 20-22. 

124 Şt. Stanciu, op. cit., anexa XIII. 

delegaţi supleanţi la CED, cei trei puteau dirija deciziile Comisiei în 
funcţie de propriile interese. Propriile interese erau. de cele mai 
multe, cele ale agenţiilor navale şi comerciale aparţinând statelor lor. 

Cele mai frecvente divergenţe apăreau în încasarea taxei de 
tranzit a barei Sulina, impusă de CED. Un caz interesant a fost cel al 
barjei Viile de Toulon. Aceasta a intrat pe Dunăre efectuând un 
transport de cereale din nordul Basarabiei (portul Bugaz) şi până la 
Brăila, pentru a fi transbordate pe vase maritime, în lipsa unor astfel 
de vase în portul basarabean. La întoarcere, şlepul a ieşit din Dunăre 
pe braţul Sfântul Gheorghe pentru a nu fi nevoit să plătească taxele 
impuse de CED. Deşi mărfurile oricum ar fi ieşit pe vasele maritime 
prin braţul Sulina, administrat şi de a cărui îngrijire se ocupa CED 125 . 
La sfârşitul anilor ’30, devenise o modă ca astfel de lucruri să se 
petreacă în timpul războiului economic dintre cele trei puteri de la 
CED şi expansiunea Germaniei naziste, asistată de către flota elenă 
de la Dunărea maritimă. 

Responsabili la CED, în acea perioadă 126 , au fost: Gaston 
Mouille (delegat supleant al Franţei la CED şi consul la Galaţi), Cyril 
Herbert Marriott (supleant la CED şi consul al Marii Britanii la 
Galaţi), Amedeo Mammalella (supleant la CED şi consul al Italiei la 
Galaţi), Eugen Bonachi (supleantul României la CED şi prim 
preşedinte al Curţi de Apel Galaţi) şi girantul secretariatului general, 
Etienne Thilly. în asemenea cazuri, de „fentare” a legislaţiei 
Comisiei, s-au înscris multe dintre societăţile comerciale şi de 
navigaţie care nu au dorit să intre în jocul celor de la CED, care 
majoraseră enorm taxele faţă de perioada antebelică, de şapte ori în 
1919 127 . 

Revizionismul german şi-a făcut simţită prezenţa în cazul 
Dunării începând cu 1938, la doi ani după ce revizuise statutele 
internaţionale ale fluviilor, prevăzute de către tratatele de la 


125 SJAN GL, fond Comisia Europeană a Dunării. Secretariatul General, dosar 319, 
f. 129, apud Arthur Tuluş, Interese economice şi politice la gurile Dunării intre 
1936 şi 1940, în .Analele Universităţii „Dunărea de Jos” Galaţi, seria XIX - 
istorie”, an IX, nr. 9, 2005, p. 232. 

126 Vezi Radu Volbură, Anuarul oraşului Galaţi şi al judeţului Covurlui 1936-1938, 
Galaţi, 1938, Comerţ, p. 41. 

127 Vezi Şt. Stanciu, op. cit., capitolele dedicate perioadei interbelice. 

Versailles 128 . Prin aranjamentul de la Sinaia, din 18 august 1938, CED a 
recunoscut României suveranitatea deplină pe sectorul Sulina - Brăila. 
Negocierile finale au avut loc pe 1 martie 1939, când s-a semnat 
Acordul de la Bucureşti. Momentul consfmţeae primirea Germaniei în 
CED, ca membră cu drepturi egale şi depline ca celelalte patru de până 
atunci 129 . Paradoxal, nu România a fost cea care a beneficiat cel mai 
mult de pe urma acestor aranjamente, ci Germania, care prin intermediul 
societăţilor sale a practicat o politică de subordonare a comerţului 
internaţional de la gurile Dunării, prin acte de spionaj, acapararea 
societăţilor comerciale, alianţa cu Italia fascistă şi politica conciliatoristă 
dusă de către Franţa şi Anglia. 

Până în 1939, de comerţul prin bara Sulina s-a ocupat CED, după 
această perioada atribuţiile au revenit puterii suverane, România. Prin 
acest transfer de putere, România a preluat şi dreptul de a încasa 
contravaloarea taxelor impuse de CED pentru utilizarea barei Sulina, dar 
şi obligaţia întreţinerii şenalului navigabil. După ce obţinuse ce îşi 
dorise, Germania a revenit la politica sa normală în ceea ce priveşte 
piaţa românească şi a început transportul mărfurilor pe sectorul 
administrat de Comisia Internaţională a Dunării şi nici de cum utilizând 
ruta ocolitoare şi costisitoare a Dunării maritime. Astfel, mare parte din 
mărfurile care aveau ca destinaţie Germania au fost îmbarcate pe vase 
cu un tonaj redus şi au circulat pe traseul Galaţi/Brăila - porturile 
fluviale din Germania. Pentru Dunărea maritimă au fost păstrate 
produsele care necesitau ambarcaţiuni cu un tonaj ridicat (s.n.). 

în noul context internaţional, Grecia a devenit prima în clasamentul 
navelor care au utilizat bara Sulina. Au ieşit în mare utilizând braţul 
Sulina, în anul 1939, 152 de nave cu un tonaj total de 282.779 tone şi au 
intrat în fluviu 160 de ambarcaţiuni greceşti cu un total de 310.516 tone. 
Aliata Germaniei şi beneficiară politicii revizioniste a lui Hitler a fost 
cea care a dat „Regatului condus de Duce” poziţia secundă. Un număr 
de 72 de vase sub pavilion italian au ieşit din Dunăre, cu un total de 
192.011 tone, şi au intrat pe Dunăre 72 de ambarcaţiuni însumând 
197.357 de tone 130 . Se observă un import mai semnificativ în comparaţie 


128 A. Tuluş, Interese economice şi politice la gurile Dunării între 1936 şi 1940, p. 
233. 

129 lbidem, p. 234. în urma acestor negocieri la 17 mai 1939 la Sulina a fost arborat 
pavilionul românesc în locul celui al CED Atunci era maxima politică a 
conciliatorismului dusă de Franţa şi Anglia în folosul Germaniei naziste. 

130 Date statistice confonn A. Tuluş, în ibidem, p. 242. 

cu exportul românesc. Acestea lucruri aveau loc pe fundalul semnării de 
către România, în primăvara lui 1939, a acordurilor economice cu 
Germania şi respectiv Marea Britanie. Deşi beneficia de cea mai 
importantă flotă pe Dunăre, Franţa, nu s-a ridicat la nivelul comercial de 
dinainte afirmării Germaniei. Cauzele pot fi identificate în 
automulţumirea, credinţa în invincibilitatea sa în faţa Germaniei şi, mai 
ales, în politica sa de acceptare a tuturor doleanţelor celui de al Treilea 
Reich. 

în anul 1940, situaţia economică de la Dunărea maritimă a fost 
integrată în sistemul internaţional al celui de al Doilea Război Mondial. 
Autorităţile române au încercat pe cât posibil să păstreze intact şenalul 
navigabil şi să nu pună navele aflate în cele două tabere în situaţia de a fi 
vecine în rada portului sau în timpul navigaţiei. De asemenea, tratatele 
internaţional prevedeau transportul de armament de către ţările riverane, 
nu însă şi intrarea pe Dunăre a vaselor militare ale ţărilor beligerante 131 . 
Odată cu intrarea României în război, în 1941, noua situaţie nu a mai 
permis aplicare legislaţiei şi încasările de taxe şi efectuare lucrărilor de 
întreţinere a şenalului navigabil după modelul CED 132 . 

Comisia Europeană a Dunării a jucat pentru ataşaţii diplomatici 
străini la Brăila şi Galaţi din perioada interbelică drept instituţia de 
reglementare a drepturilor economice ale acestora, de multe ori 
favorizând interesele celorlalte membre componente ale Comisiei în 
dauna ţării suverane şi membre cu drepturi depline, România. Dar cu 
toate acestea, proasta gestionare şi incapacitatea de adaptare la noile 
realităţi internaţionale interbelice au silit ca CED să nu fie altceva decât 
o instituţie ce menţinea în viaţa un colonialism premodern, un mecanism 
incapabil de redresat, în ciuda pârghiilor constituite de societăţile de 
navigaţie proprii statelor membre şi a nevoilor de materie primă 
românească de pe piaţa franceză, italiană şi britanică. Cu toate acestea, 
cea mai „şifonată” din această încleştare de interese internaţionale a ieşit 
România. Altă dată, în secolul al XlX-lea, o perlă a intereselor austriece, 
britanice, italiene şi franceze, dar şi un loc al muncii tuturor „popoarelor 
mării”. 


131 Vezi Arthur Tuluş, România şi neutralizarea Dunării (septembrie 1939 - iunie 
1940), în .Analele Universităţii „Dunărea de Jos” Galaţi”, seria XIX - istorie”, an 
VI, nr. 6, 2007, pp. 137-146. 

132 Ibidem. 




CAPITOLUL III 

IMPLICAREA CONSULILOR STRĂINI 
DE LA DUNĂREA DE JOS ÎN 
ECONOMIA INTERNAŢIONALĂ 


Mediul economic prosper al gurilor Dunării a constituit un miraj 
pentru multe din statele care dispuneau de acces la Oceanul Planetar 
şi nu numai. Din Antichitate şi până în zilele noastre, termenul care 
ar putea defini ansamblul compus din geografie, resurse şi politică se 
numeşte geopolitică. Geopolitica poate fi definită simplu, ca fiind 
ştiinţa politică care studiază influenţa factorului spaţial asupra 
politicului, pe când geografia politică, paronim cu care este frecvent 
confundată geopolitica, studiază tocmai inversul, influenţa factorului 
politic asupra spaţiului (formarea hărţii politice a lumii) 1 . Geopolitica 
are ca obiect de activitate studiul raportului spaţiu-politică în 
ansamblu, fără a distinge sau separa aspectul vieţii politicii interne şi 
externe a unui stat 2 . 

De la Imperiul Roman şi până la sultanii otomani şi Napoleon 
Bonaparte, Marile Puteri au căutat să-şi aducă sub ascultare prin 
diferite moduri comerţul de la gurile Dunării. Termenul de 
„geopoliticiă” a început să fie utilizat frecvent din secolul al XlX-lea, 
atunci când are loc deschiderea navigaţiei pe Dunăre, după Tratatul 
de la Adrianopol, în detrimentul Imperiului otoman 3 . Pentru 
contracararea intereselor şi expansiunii ruse la Dunărea de Jos, şi 
eventual spre Strâmtori, Franţa şi Anglia au convenit asupra 


1 Vezi Ion Marin, Ţuţu Pişleag, Geopolitica şi terorismul, Craiova, 2009, pp. 72-79. 

2 Autorii prezintă definiţii diverse pentru tennenul de „geopolitică”, în ibidem. 

3 Tratatul de pace de la Adrianopol, a fost finalizat la încheierea războiului ruso-turc 
din 1828-1829. Acesta a adus faţă în faţă Imperiul Rus şi pe cel otoman. Imperiul 
otoman oferea ţarului, printre altele, accesul la gurile Dunării. Tratatul deschidea 
strâmtorile Dardanele şi Bosfor tuturor vaselor comerciale, liberalizând comerţul cu 
cereale, animale vii şi lemn. Pentru Principatele Române, tratatul prevedea 
recunoaşterea domniei pe viaţă a principilor aleşi, fixa hotarul dintre Imperiul 
otoman şi Muntenia pe talvegul Dunării şi restituia raialele Brăila, Giurgiu şi Tumu. 
Acest tratat aducea Rusia în situaţia de a înlocui treptat puterea Porţii asupra 
Principatelor Române. 

înfiinţării în anul 1856, la Galaţi, a Comisiei Europene a Dunării 
(CED). Aceste trei decenii, de la Tratatul de la Adrianopol şi până la 
Unirea Principatelor Române sub Cuza, 1859, au fost pentru oraşele 
Brăila şi Galaţi prilejuri de a cunoaşte importanţa consulatelor străine 
şi a intereselor economice ale statelor lor 4 . 

Astfel, pentru poporul român, Dunărea oferă starea de a fi 
„partea care ne ţine în contact cu popoarele din apusul şi centrul 
Europei” 5 , o legătură între civilizaţii şi comerţul mondial, o şansă de 
care nu a profitat doar noul stat ci însuşi statele puternice din Apusul 
Europei. In contextul revoluţiei industriale, perpetue, de pe parcursul 
secolului al XlX-lea, România a oferit cereale şi cherestea prin 
porturile sale de la Dunărea maritimă, Brăila şi Galaţii, în schimbul 
unor importuri cu mult sub exporturi şi la preţuri nici pe departe la 
fel de mici ca produsele româneşti. 

Contextul era favorizat de două mari chestiuni. Prima dintre ele 
a fost constituită de prezenţa, în ambele porturi, a unor reprezentanţi 
diplomatici specializaţi în două lucruri majore, comerţ, care de multe 
ori erau antreprenori-localnici, şi diplomaţi de carieră. Cei din urmă 
trebuiau să întrunească scopurile legislative şi să negocieze aplicarea 
legislaţiei internaţionale. A doua chestiune avea în prim-plan 
producţia românească de cereale, produse pe loturi imense de către 
marii proprietari, care utilizau o mână de lucru ieftină şi retardată 
faţă de standardele occidentale. Comparaţia şi producţia dintre anii 
antebelici şi perioada interbelică a fost frecvent făcută de către 
istoricii economiei. Concluziile oricăruia dintre aceşti specialişti 
prezintă situaţia extrem de diferită şi decadenţa perioadei interbelice, 
în comparaţie cu epoca antebelică. In cele ce urmează, vă propunem 
un studiu asupra intereselor străine la gurile Dunării, exemplificat 
ulterior de câte un studiu al implicării ataşaţilor diplomatici străini 
din Brăila şi Galaţi în economie, pe fiecare oraş în parte. 

Pentru localnici, dar şi pentru reprezentanţii statelor străine, 
perioada interbelică se dorea a fi, cel puţin, o continuare a situaţiei 


4 Pentru Galaţi au existat consulate ale Rusiei, Austriei, Franţei şi Angliei de la 
sfârşitul veacului al XVIII-lea şi începutul celui de al XlX-lea, purtând denumiri 
precum „starostele austriac”. în Brăila primele reprezentanţe consulare se pot 
deschide după eliberarea de sub otomani şi semnarea Tratatului de la Adrianopol. 

5 Gr. Antipa, Dunărea şi problemele ei ştiinţifice, economice şi politice. Bucureşti, 
1921, p. 2, apuci Ştefan Stanciu, România şi Comisia Europeană a Dunării. 
Diplomaţie. Suveranitate. Cooperare internaţională. Galaţi, 2002, p. 9. 

economice favorabile de dinainte de război, dar într-un context al 
statelor naţionale şi al începutului supremaţiei americane pe toate 
planurile. Aparent, în spaţiul românesc dar şi balcanic, perioada 
interbelică semnifică astăzi o epocă a apogeu a istoriei acestor state. 
Cu toate acestea nu se poate vorbi nici pe departe de o „epocă de 
aur” a României între cele două războaie mondiale, deşi în mentalul 
colectiv al celor care au trăit în perioada interbelică şi cea comunistă, 
comparaţia dintre cele două o fixează pe prima dintre ele cu mult 
înaintea celeilalte. Această poveste a „epocii de aur” româneşti, cu 
toate teritoriile unite în cadrul aceluiaşi regat, reprezintă o „fata 
morgana” creată în mentalul românilor întorşi la democraţie, după 
1989 6 . 

Ca să înţelegem implicaţiile economice în care au fost puşi 
reprezentanţii diplomatici ai statelor străine de la Galaţi şi, mai ales, 
Brăila în perioada interbelică, trebuie să înţelegem factorii care au 
condus la o nevoie crescândă de control a traficului comercial la 
gurile Dunării. Perioada interbelică a fost caracterizată ca o epocă a 
revenirii după prima conflagraţie mondială, o încercare de adaptare 
la sistemul de pace de la Versailles şi la politica revizionistă. L 
acestea s-au adăugat: creşterea populaţiei, în deceniul al patrulea, 
scăderea nivelului de trai, datorat şi incapacităţii noilor state, 
beneficiare de pe urma fostelor imperii, să se adapteze. Printre aceste 
state s-a înscris şi România. De asemenea, trebuie avută în vedere 
scăderea ponderii Europei în cadrul lumii în ceea ce priveşte 
populaţia şi produsul global brut 7 . Intervalul 1919-1925 poate fi 
caracterizat la nivel global ca fiind unul al refacerii după război sau 
al terminării acţiunilor militare, aşa cum a fost cazul Rusiei, Poloniei, 
Turciei şi Greciei, state care se învecinau perimetrului geopolitic al 
României. Politica de vecinătate cu state aflate în conflict sau care 
puneau lumea în faţa unui nou model de democraţie, populară, Rusia 
sovietică, au constituit alte impedimente în cale revenirii la situaţia 
antebelică pentru România şi comerţul acesteia. 

România şi-a bazat şi în perioada interbelică mare parte din 
economie pe exportul de cereale. Trebuie observat faptul că 
producţia românească de cereale a revenit la nivelul antebelic în anul 


6 Vezi Bogdan Murgescu, România şi Europa. Acumularea decalajelor economice 
(1500-2010% Iaşi, 2010, pp. 205-206. 

1 Ibidem. 

1926. Având în vedere şi sportul demografic, constatăm o scădere a 
producţiei cerealiere pe cap de locuitor. înainte de război. Vechiul 
Regat producea o medie de aproximativ 890 kg/locuitor, ca în anul 
1919 producţia să fie de undeva la 578 kg/locuitor şi nivelul să scadă 
la cifra de 550 kg/locuitor anual, în intervalul 1934-1938 8 . Din 
compararea cu cu producţia pe întregul teritoriu României Mari de 
dinainte de război se observă o scădere simţitoare datorată 
războiului, dar, mai ales fragmentării loturilor de pământ 9 . 

înainte de război, traficul fluvial pe întregul sector al Dunării 
româneşti prezenta o medie anuală de 5.520.000 tone, din care 
2.250.000 de tone au reprezentat intrările şi ieşirile din Portul Brăila, 
aproximativ 40%. La începutul perioadei interbelice media anuală a 
traficul total a fost de 2.895.000 tone, iar media traficului prin portul 
Brăila a fost de „doar” 1.000.000 tone (35%) 10 . în ceea ce priveşte 
traficul maritim, înainte de război se înregistra o medie anuală de 
4.120.000 tone, din care prin Brăila se încărcau 1.500.000 de tone 
(40%). După Primul Război Mondial se înregistra prin Dunărea 
maritimă şi Constanţa o medie anuală de 2.156.000 tone. în Brăila, 
se încărcau, în medie, 930.000 de tone, care reprezentau 44%. 

Radu Portocală încearcă să găsească în studiile sale din „Analele 
Brăilei” explicaţii pentru situaţia dezastruoasă a portului Brăila. 
Dincolo de: reforma agrară, parcelarea terenurilor agricole, seceta şi 
sistemul muncii, la acestea se adăugau cauze interne şi cele ce ţineau 
de noua configuraţie politică a Europei, care a deplasat axele 
mişcărilor economice, a despărţit prin noi graniţe pieţele de desfacere 
a grânelor româneşti de centrele de aprovizionare şi se schimbau 
rutele de aprovizionare. Deficitul de export al Rusiei (URSS) a fost 
acoperit de către cerealele din Moldova. Austria a utilizat cerealele 
din Oltenia şi Muntenia, folosind Dunărea în amonte, situaţie în care 
traficul prin porturile de la Dunărea maritimă a fost cel mai afectat 12 . 
Radu Portocală adaugă una dintre cele mai esenţiale cauze ale 
descreşterii traficului prin portul Brăila: „Nu fără o simţitoare 
însemnătate a fost şi politica muncitorească a portului. Organizaţiile 


8 Ibidem, pp. 226-227. 

9 Date suplimentare în B. Murgescu, op. cit., pp. 205-243. 

1(1 Radu Portocală, Evoluţia negoţului internaţional al Brăilei. Probleme economice 
regionale, în .Analele Brăilei”, an I, nr. 2-3, martie-iulie 1929, p. 54. 

11 Ibidem, pp. 54-55. 

12 Ibidem, p. 57. 

muncitoreşti ale porturilor Galaţi, Reni şi Constanţa au făcut o aprigă 
concurenţă Sindicatelor brăilene; căci deşi stabileau împreună tarife 
uniforme de muncă, pentru toate porturile, totuşi la încheerea 
contractelor ele consimţeau preţuri inferioare celor hotărâte, atrăgând 
astfel o parte din traficul destinat Brăilei” 13 . 

Am semnalat problemele sindicatelor şi muncitorimii portuare 
pentru a înţelege situaţia ulterioară în care au fost angrenaţi însuşi 
consulii străini cât şi firmele acestora sau cele care se aflau în 
administrarea lor. Aceaste cauze au fost extrem de semnificative în 
ceea ce priveşte exportul de cereale prin portul Brăila în epoca 
interbelică, cunoscându-se că Brăila a fost cel mai important port al 
exportului din România. 

Pentru situaţia noastră, cel mai important studiu este ce al 
mişcării vaselor maritime. După război s-a constat o scădere 
progresivă a traficului vaselor maritime (situaţia se aplică şi-n cazul 
vaselor fluviale) prin Brăila şi este cel mai elocvent indicator al 
traficului pentru import şi export. între anii 1911-1913, au intrat în 
medie, anual, în portul Brăila 549 de vase. în intervalul 1920-1933, 
se constată o medie anuală de 476 de vase, situaţia pentru segmentul 
1934-1938 este de 349 vase anual. Se observă între 1920-1933 o 
scădere de 13,3% faţă de perioada antebelică, iar în a doua jumătate a 
anilor ’30 descreşterea progresivă atinge 36,2% din cifra 
antebelică 14 . 

încărcătura vaselor intrate, în portul Brăila între anii 1911-1913 
a avut o medie de 260.220 de tone. După război situaţia s-a schimbat 
dramatic. Pentru intervalul 1920-1933 media anuală a fost de 66.617 
tone, iar între anii 1934-1938 media a sporti până la 119.833 de tone. 
Regresul anilor 1920-1933 faţă de perioada antebelică a fost de 74%, 
iar în ultimii ani ai studiul nostru doar de 53,5% din situaţia de 
dinainte de Primul Război Mondial 15 . Şi situaţia ieşirilor a fost 
afectată cam în aceeaşi măsură. între 1911-1913, ieşeau în medie 
1.173.340 de tone de produse prin portul Brăila şi se înregistra o 


13 Sublinierea lui Radu Portocală are drept consecinţă politica muncitorilor din 
portul Galaţi, în ibidem, p. 58. 

14 Date statistice prezentate de către directorul Docurilor Brăila din 1940, Vasile T. 
Ciobanu, în Comentarii asupra activităţii portului şi docurilor Brăila între anii 
1911-38. Concluzii pentru viitor, în „Analele Brăilei”, an XII, nr. 1-2, ianuarie-iunie 
1940. p. 31. 

15 Ibidem. 

medie anuală de 1.061.960 de tone, între anii 1920-1933. Pentru 
perioada 1934-1938, se înregistrează o medie anuală de 904.890 de 
tone de mărfuri exportate de vasele maritime din portul Brăila spre 
diverse centre comerciale ale lumii. Pentru prima perioadă 
interbelică, 1920-1933, se constată o scădere de 9,4% faţă de media 
anilor 1920-1913, iar în anii 1934 -1938 regresul a fost de 22,8%, 
faţă de aceeaşi medie antebelică 16 . La acestea se adaugă situaţia din 
intervalul 1934-1938, când 38% din traficul pentru această perioadă 
a constat în tranzitul mărfurilor străine, iar această situaţie nu a 
implicat direct servicii ale muncitorilor brăileni sau un profit pentru 
aceştia şi societăţile locale 17 . 

Cum Brăila a excelat la exportul de cereale, datele privind 
exportul acestui produs este relevant pentru scăderea traficului, 
profitului, dar şi menţinerea intereselor străine la gurile Dunării. în 
perioada antebelică, sosirile pe uscat ale cerealelor au fost de trei ori 
mai mari ca cele din perioada interbelică, de aici rezultă un 
scăzământ de 69%. Sosirile pe apă au crescut în perioada interbelică, 
dar acestea nu necesitau aceeaşi muncă de transferare ca cele de pe 
uscat pe vapoarele maritime. Ele utilizau un sfert sau cel mult 1/3 din 
muncile de manipulare a grânelor de pe uscat pe vas 18 . Astfel că, 
arată şi autorul studiului, dar vom exemplifica mai mult noi, doar 
25% din valoarea acestor speţe intra în buzunarele muncitorilor şi ale 
intermediarilor firmelor, restul lua calea conturilor armatorilor 
străini, aici îi integrăm şi pe ataşaţii diplomatici la Brăila. Aceştia din 
urmă au fost reprezentanţi diplomatici, dar şi afacerişti de seamă în 
domeniul transporturilor maritime. în cazul cerealelor româneşti s-a 
înregistrat prin portul Brăila un declin de 42,5% în intervalul 1920- 
1933, faţă de perioada antebelică şi de 50,5% între anii 1934-1938. 

Portul Brăila reprezenta înainte de război între 14% şi 20% din 
totalul importurilor României (Vechiul Regat). Maximul a fost atins 
în 1911 (200.118 de tone). După război s-a petrecut ceva straniu. 
Deşi populaţia şi punctele de import au crescut, procentajul Brăilei la 
importul naţional a variat între 4% şi 40%, cu un maxim de 118.417 
tone. Importul a totalizat o scădere cu 56% în perioada interbelică 
faţă de epoca antebelică. Principalele produse importate prin portul 


16 Calculele sunt efectuate de către Vasile T. Ciobanu, în ibidem, pp. 31-32. 

17 Ibidem. 

18 Ibidem , pp. 32-33. 

Brăila au fost: orezul necojit, fierul, oţelul (şi produse din acest 
material) şi cărbunii 19 , fiind destinate fabricilor locale nu întregii ţări. 
Aceste importuri se realizau de către societăţile internaţionale care 
aducea la Brăila marfa necesară şi pe care o considerau ca sigur 
vândută şi plecau înapoi, în special, cu produse cerealiere; o situaţie 
care prin controlul şi cu acordul statelor occidentale şi nu numai 
hotărau soarta produselor româneşti. Principala marfă, cerealele, 
constituia, cu toate că îi scăzuseră standardele, un element necesar în 
controlarea pieţei. 

Controlul pieţei locale şi stabilirea preţurilor, implicarea în 
conflicte de muncă, o piaţă întreagă de lucru la negru şi chiar 
deţinerea de către unii a unor rămăşiţe importante de proprietăţi 
funciare, semnificative pentru sectorul cerealier, de către 
reprezentanţii diplomatici ai unor state occidentale, poate induce 
ideea că Brăila devenise o colonie a Franţei, Angliei, Norvegiei şi 
Olandei. La sfârşitul anilor ’30, locul acestora a fost luat de către cel 
de al Treilea Reich. De aceea în studiul asupra implicării ataşaţilor 
diplomatici străini la Brăila o să se constate frecvente referiri la 
societăţile: Vuccino & Boscoff, Grupper , Mendl şi Bessi 10 . 

Prima parte a perioadei interbelice, anii 1920-1933, reprezintă 
pentru Galaţi o încercare de revenire la situaţia antebelică de 
principal port al importurilor pentru România. Anii ’20, după cum 
vom vedea, sunt doar o continuitate, în linii mari, ai epocii de 


19 Ibidem, pp. 33-34. 

20 Sunt frecventele menţiunile în care consulii şi viceconsulii: Marii Britanii, Franţei, 
Suediei, Norvegiei, Danemarcei, Italiei şi Germania, de la Brăila şi Galaţi, 
desfăşurau activităţi comerciale pentru societăţile de navigaţie şi comerciale ale 
statelor pe care le reprezentau în porturile Dunării maritime. în acest sens, sunt 
numeroase exemplele din anuarele economice, navale şi diplomatice, realizate de 
către aceste state, care atestă această dublă calitate. Vezi: Denmark 
Udenrigsministeriet, Udenrigsministeriets kalender, Trykt hos F.E. Bording, 1938; 
Export Directory of Denmark, Kraks legat., 1938; Great Britain. Dept. of Overseas 
Trade, Report on Economic and Commercial Conditions in Roumania, H.M. 
Stationery Office, 1920; Lloyd's Register of Shipping, voi. II, Wyman and sons, 
1933; Lloyd's Register of Shipping: Register book. Register of ships, voi. II, 1938; E. 
D. Price, William Palmer, Hammond, Hali, Thomas Allan Ingram, The New Hazell 
Annual and Almanack, Oxford University Press, 1921; Sveriges statskalender, 
Almqvist & Wiksells, 1940; The British Corporation Register of Shipping and 
Aircraft, 1928; The Foreign Office List and Diplomatic and Consular Year Book , 
Harrison and sons., 1928; The Ship Compendium and Yearbook, Compendiums Ltd., 
1922. 

dinainte de Primul Război Mondial. Perioada anilor 1934-1940 a fost 
cea care a afectat porturile de la Dunărea maritimă şi în special 
Galaţii. Prin surplusurile de cereale scoase la export de către 
Moldova dintre Prut şi Nistru. Galaţii au devenit şi, cu ajutorul unei 
munci ilegale, un centru semnificativ şi concurent al Brăilei la 
export. Nu există pentru această epocă date semnificative pentru 
implicare ataşaţilor diplomatici străini la Galaţi în practici ce tind 
spre contravenţii în favoarea propriilor societăţi şi supuşi 21 . Acest 
lucru se datorează lipsei documentelor arhivistice păstrate peste timp. 

Cele mai importante chestiuni, demne de a fi observate, sunt 
cele ale reprezentanţilor diplomatici străini în chestiunile economice 
din a doua jumătate a anilor ’30. Totalul mărfurilor exportate prin 
gurile Dunării între anii 1936 şi 1940 a fost influenţat de o serie de 
factori economici şi politici. Exporturile au depăşit anual 1.200.000 
de tone, excepţie a făcut anul 1940. Cei mai importanţi ani au fost 
1936 şi 1937, cu 1.893.108 tone de mărfuri exportate, respectiv 
1.650.832 de tone 22 . Interesant este că în a doua jumătate a anilor 
’30, interesele economice ale marilor state europene au fost la 
concurenţă cu cele ale unor ţări din „eşalonul secund” pentru care 
România devenise o piaţă importantă de achiziţii de materii prime. 
Această coexistare 23 a constituit atât o contrapondere găsită de 
România la scăderea traficului comercial cu Franţa, Anglia, dar şi o 
alianţă de război economic între firmele statelor cu valută slabă şi 
cele două blocuri militare din cel de al Doilea Război Mondial. 

După venirea la putere, în Germania, a lui Hitler a început să se 
intensifice în mentalul colectiv ideea integrării gurilor Dunării în 
planurile construirii unei artere navigabile de la Marea Neagră la 
Marea Nordului, care să se afle sub conducerea Fiihrerului. Dorinţa, 
uşor utopică, a lui Hitler dorea transformarea lacului Bodensse în 
centru al navigaţiei europene. Legarea fluviilor europene Elba, Oder, 


21 O comparaţie cu cei de la Brăila nu îşi are rostul. Cei din Brăila pot fi consideraţi 
„guvernatorii” gurilor Dunării şi exponenţii intereselor economice ale statelor 
occidentale. 

22 Arthur Tuluş, Interese economice şi politice la gurile Dunării între 1936 şi 1940, 
în .Analele Universităţii „Dunărea de Jos” Galaţi”, seria XIX - istorie”, an IV, nr. 4, 
2005, p. 236. 

23 Termen desemnat de către A. Tuluş pentru efectuarea de către România, în a doua 
jumătate anilor ’30, a comerţului atât cu statele tradiţional interesate de această piaţă 
cât şi cu cele cu valută slabă. Acestea ţări au fost: Grecia, Belgia, Egiptul, Siria etc. 

Rin şi Dunărea, prin construirea unor canale navigabile, trebuia să 
constituie o axă economică principală în aprovizionarea Reichului 24 . 
Costurile enorme ale unui asemenea plan au fost abandonate de către 
Germania în detrimentul dorinţei de a fi integrată, cu drepturile 
depline, la CED. Pretenţiile Germaniei au fost ascultate în 1939, 
când pe 1 martie a fost semnat Acordul de la Bucureşti. Această 
întâlnire a consfinţit şi deplina suveranitate a României asupra 
sectorului administrat de către CED, lucru recunoscut încă de la 
Aranjamentul de la Sinaia din 18 august 1938 25 . 

Pentru anii 1936-1940, Marea Britanie a reprezentat 
contraponderea democraţiei la interesele germane din porturile Brăila 
şi Galaţi. Nu se poate percepe cauza scăderii interesului francez 
asupra acestei „colonii” a sa. Cert este că politica franceză a 
influenţat enorm şi situaţia societăţilor controlate de către oamenii 
lor. In acest sens, nu se poate înţelege abandonul Franţei în faţa 
politicii expansioniste a Germaniei, atâta vreme cât, vom vedea, 
mare parte din comerţul din portul Brăila anilor ’20 şi începutul 
anilor ’30 i-a avut în prim plan pe Vuccino şi Boscoff. în această 
perioadă, contraponderea la Germania a fost legată de către firmele 
lui Costeruss, Grupper sau cele reprezentate de consulii greci ori 
agenţiile egiptene, siriene sau belgiene. Singura mare putere care a 
ţinut standardul ridicat şi în această perioadă a fost Marea Britanie, la 
concurenţă cu Italia, care a început să reprezinte prima opţiune a 
navigaţiei la gurile Dunării. în anii 1938, 1939 şi 1940 Grecia a fost 
principala sursă a traficului naval pe Dunăre prin bara Sulina 26 . 
Vasele armatorilor eleni au fost, în parte, subordonate intereselor 
germane prin societatea familiei de origine elenă din Brăila, Besi 
(uneori apare şi Bessi). 

La sfârşitul anilor ’30 s-au intensificat acţiunile de spionaj 
economic desfăşurate de către Marile Puteri europene. în acest timp 
de acţiuni s-au înscris şi ataşaţii diplomatici din Brăila şi Galaţi. La 
acest capitol a excelat Jean Bessi, consulul Germaniei la Brăila, care 
pentru apărarea tranzacţiilor cu cereale şi petrol a constituit un 
paravan pentru grupuri de spioni germani. Pentru porturile Brăila şi 


4 Planurile naziştilor cuprindeau sisteme de ecluze a navelor de 1.200 de tone, vezi 
Arthur Tuluş, Interese economice şi politice la gurile Dunării între 1936 şi 1940, p. 
232. 

25 Ibidem, p. 234. 

26 Pentru date suplimentare şi statistici vezi ibidem, pp. 239-250. 

Galaţi, războiul economic a început cu mult înaintea agresiunii 
Germaniei asupra Poloniei din 1 septembrie 1939, pentru că în opinia 
lor, porturile de la gurile Dunării au constituit doar centre de 
aprovizionare cu produse din ţări exotice. 

Contextul internaţional şi neputinţa de adaptare la noile realităţi 
internaţionale (şi sociale interne) au condus România la situaţia unui 
trafic internaţional prin gurile Dunării cu mult sub cel de dinainte de 
Primul Război Mondial şi unirea cu noile teritorii. în cele ce urmează 
vom detalia, pentru fiecare oraş în parte, modurile în care ataşaţii 
diplomatici străini la Brăila şi Galaţi au influenţat economia 
mondială. Vă menţionăm de la început că datele sunt mai numeroase, 
în această privinţă, în ceea ce priveşte Brăila, datorită existenţei aici 
a celui mai important port al exportului românesc, dar şi a deţinerii 
de către persoanele vizate a unor societăţi economice implicate în 
astfel de acţiuni. 

III.l. Implicarea consulilor străini în 
activitatea economică din Brăila 

Pe lângă misiunile clar delimitate de convenţiile internaţionale, 
ataşaţii diplomatici din Brăila au întreprins şi alte activităţi. Aspectul 
esenţial conform căruia mulţi dintre ei au fost localnici ori s-au 
stabilit în portul dunărean, după detaşarea lor în aceste locuri, a făcut 
ca aceştia să îşi caute, ca pe lângă activităţile diplomatice, şi alte 
îndeletniciri pentru a-şi mări substanţial veniturile. în acest fel, au 
fost atraşi de mediul economic prosper din portul Brăila, care spera 
la un reviriment şi o importanţă antebelică. Mirajul prosperităţii 
economice a anului 1911 era încă viu în mintea multora. Diplomaţii 
din portul brăilean au fost de două categorii: diplomaţi de carieră, 
care se ocupau doar cu ce le dicta centrala, şi localnici care erau deja 
prosperi oameni de afaceri. Fie că vorbim de arendaşii evrei Mendl, 
care au condus multe decenii reprezentanţele diplomatice ale 
Norvegiei şi Suediei la Brăila, fie că aduce în discuţie fa mi lia de 
armatori francezi Vuccino & Boscoff sau de Grupper şi Bessi, 
ultimul fiind omul Germaniei între 1930 şi 1940, cu toţii au făcut 
jocurile statelor care-i numeau şi pe cel personal. Aceştia au fost 
atraşi şi au influenţat mediul economic portuar brăilean, aflat într-o 
vizibilă scădere. 

O interesantă propunere de reconstruire a magaziilor din port a 
fost propusă de 1. Ceylon în cotidianul local „Expresul” 27 . Liniile 
trasate de autorul articolului au constat în căutarea de mijloace pentru 
reclădirea rapidă a unui mediu economic de nivel antebelic. 
Vecinătatea cu un important port a făcut ca mulţi dintre localnici să- 
şi îndrepte atenţia către această zonă, printre ei şi ataşaţii diplomatici 
acreditaţi la Brăila. Principalele atracţii au constant în reprezentarea 
filialelor locale ale societăţilor de navigaţie ori ale agenţiilor de 
vapoare aparţinând statului pe care-1 reprezentau sau în a le conduce 
pe cele pe care le patronau. 

Lucrurile nu aveau cum să stea altfel şi datorită revenirii la 
normal, dar nu la acelaşi nivel, a vieţii portuare după Primul Război 
Mondial. în anul 1919, oraşul intrase în ritmul său normal de 
principal port al Munteniei, dar ororile războiului şi-au pus amprenta 
şi asupra vieţii portuare, iar în acest sens au fost trase semnale de 
alarmă pentru a se face toate eforturile posibile reclădirii instalaţiilor 
şi magaziilor din port. Pentru punerea rapidă în funcţiune a acestor 
magazii au fost făcute planuri precum cel al lui I. Ceylon. Planul din 
februarie 1919 a constat în atragerea de investitori particulari, pe 
motiv că aceştia sunt mai rapizi în aplicarea iniţiativelor 28 . 

Spre exemplu, în anul 1920 au intrat în portul Brăila 2.912 nave 
fluviale, care însumau un deplasament de aproximativ 800.000 de 
tone. La capitolul plecări s-au înregistrat 1.084 de vase ce au fost 
încărcate cu aproximativ 600.000 tone de produse. Numărul navelor 
maritime intrare fiind de 400 şi având un deplasament de peste 
600.000 tone. Capitolul plecări a fost cu aproximativ 20% mai scăzut 


27 1. Ceylon, Reclădirea magaziilor din port, în „Expresul”, an XIV, nr. 40, marţi 19 
februarie 1919, p. 1. 

28 „Făcând apel la creditul şi iniţiativa particulară, întotdeauna mai sprintenă şi 
evitând intervenţia Statului atât de greoaie şi angajată în present, două soluţiuni ne 
par mai practice, mai potrivite pentru rezolvarea problemei: 1. Avansarea fondurilor, 
de către o Bancă sau un consorţiu Bănci. 2. Creiearea unei societăţi generale de 
antrepozite [...] Băncei creditoare i s’ ar da suficiente garanţii prin hipotecarea 
imobilelor în construcţie şi cesionarea sumelor ce ulterior s’ ar atribui pentru vechile 
magazii distruse [...] Societatea antrepozitelor ce preconizăm ca o a doua soluţie ar 
fi societate anonimă, cu un capital social subscris”. Probleme reclădirii magaziilor 
din port şi mai ales a modernizări instalaţiilor afectat enonn activitatea economică în 
privinţa transportului naval. Aceste aspecte au făcut uzul unor cercetări frecvente şi 
care duc la concluzia unei retardări a zonei portuare brăilene ce ţine de nivelul 
sfârşitului de secol al XlX-lea, în ibidem. 

ca cel al intrărilor 29 . La începutul perioadei interbelice funcţionau în 
portul Brăila numeroase societăţi de navigaţie şi agenţii de vapoare 
care asigurau mare parte din traficul de mărfuri. în anul 1922, au fost 
înregistrate 28 de agenţii de vapoare maritime şi 30 de birouri de 
expediţie 30 . 

în anii 1919-1922, lumea a început să-şi revină la normal, dar în 
noul context impus prevederile Congresului de Pace de la Paris şi de 
noile realităţi interbelice. Nu a făcut rabat de la acestea nici portul 
Brăila. Unul dintre cele mai importante centre de export din lume, 
înainte de prima conflagraţie mondială, a încercat un reviriment 
anterior situaţiei beligerante. Intervalul 1920-1922 a adus portul 
Brăila în încercarea de a reveni în prim planul exportului de cereale. 
Se constată, în cei trei ani, o medie anuala a exporturilor de cereale 
de 378.696 tone, cu mult sub media de peste 500.000 de tone anual 
înregistrată anterior războiului 31 . Mare parte din apatia cu care se 
desfăşurau activităţile în portul Brăila se datora şi extinderii ideilor 
comuniste în rândul muncitorimii, dar şi a negocierilor prelungite şi 
anevoioase în ceea ce priveşte nivelul salarial, numărul zilelor 
lucrătoare şi atragerea constituită de portul Constanţa şi transportarea 
cerealelor până acolo pe calea ferată. 

Mare parte din ataşaţii diplomatici la Brăila a profitat de situaţia 
lor şi de faptul că erau fie reprezentanţi ai unor firme ce aveau ca 
obiect de activitate transportul pe apă ori chiar erau proprietarii unor 
astfel de societăţi comerciale, extrem de profitabile. 

în anul 1922, se constată nemulţumiri în rândul muncitorilor 
portuari şi intense negocieri salariale între sindicatele care-i 
reprezentau şi armatori. Un prim caz supus atenţiei este cel de la 
finele lunii aprilie 1922. în ziua de 26, a acelei luni, Uniunea 
Armatorilor din România a hotărât să-i delege 32 „pe D-nii V. 
MENDL, B. BELLAFRONTE, MICH. DANIEL, V. HIOTTU şi M. 


29 Alexandru David, Aspecte ale traficului naval derulat prin portul Brăila între anii 
1920-1928, în ,Analele Universităţii „Dunărea de Jos” din Galaţi, seria XIX - 
istorie”, an IV, nr. 5, 2005, p. 217. 

30 SJAN BR, fond Inspectoratul Regional al Muncii Brăila, dosar 44/1922, f. 17; 
vezi anexa 5. 

31 Date statistice prezentate de Radu Portocală în Activitatea portului şi docurilor 
Brăila în anii 1935/1936 faţă de anii precedenţi, în „Analele Brăilei”, an X, nr. 1, 
ianuarie-martie 1938, p. 46. 

32 SJAN BR, fond Inspectoratul Regional al Muncii Brăila , dosar 19/1922, f. 1. 

BOSCOFF de a se prezenta în numele Armatorilor la Prefectura Jud. 
Brăila în ziua de Joi, 27 Aprilie orele 9 a.m. invitaţi fiind de către Dl. 
Inspector Central al Ministerului Muncii şi Ocrotirilor Sociale” 33 . 
Scopul acestei întâlniri a fost fixarea nivelului salarial pentru fiecare 
meserie exercitată în zona portuară. 

în acest scop, s-au semnat de către reprezentanţii agenţiilor de 
vapoare următoarele niveluri salariale lunare 34 : pentru remorchere: 
un căpitan pilot şi mecanic primea 3.325 de lei plus un spor de 20%, 
dacă deţinea brevete şi patente, secunzii şi mecanicii II 2.450 de lei 
plus un spor de 10% pentru aceleaşi acte ca şi principalul, un şef de 
echipa era remunerat cu 1.730 de lei etc. Cursele de noapte urmau să 
fie socotite „100% salariul de zi, iar pentru orele din port se vor 
socoti 50%, Duminicile dublu, nu şi sărbătorile” 35 . La capitolul 
şlepuri, salariile erau următoarele: un căpitan primea 1.925 de lei, iar 
un marinar 1.400 de lei. „De asemenea şlepurilor li se vor da ore de 
noapte se vor da ca şi la facerea şi desfacerea şchelei 300 lei” 36 . Se 
adăuga posibilitatea de negociere, în jurul sumei de 20 de lei sacul, 
pentru descărcarea vagoanelor de cereale. La tancurile maritime se 
adăugau la suma şlepurilor un plus de 40 de lei. 

Cei desemnaţi să negocieze au fost reprezentanţii unor firme, dar 
îndeplineau şi funcţia de ataşaţi diplomatici ai unor state. Victor 
Mendl a fost, în anul 1922, consulul Suediei la Brăila şi rudă cu 
Alfred Mendl, reprezentantul Norvegiei la Brăila, ambii făcând parte 
dintr-o familie de evrei stabilită la Brăila în secolul al XlX-lea, care a 
avut preponderent ca domeniu de activitate deţinerea şi exploatarea 
terenurilor agricole din judeţul Brăila. Michel Boscoff a fost 
reprezentatul agenţiei de vapoare Vuccino & Boscoff. Cum reiese şi 
din titulatura societăţii, asociat a fost domnul Ch. Vuccino, 
viceconsul al Franţei la Brăila, după război şi până la sfârşitul anilor 
’20, când îl va succeda chiar M. Boscoff 37 . Semnăturile puse pe acest 
acord salarial sunt ale următorilor armatori şi societăţi: Dunărea, 
S.R.D., Vuccino & Boscoff - soc. Franceză, Watson Youell, Sen’. 
Maritim Român, Statatos, Calaugis, Troianos, Navig. Generală 
Română, Societatea Naţională de Navigaţie. Petru Levenoi, 


33 Ibidem. 

34 Ibidem, f. 3. 

35 Ibidem. 

36 Ibidem. 

’ 7 Anuarul general al oraşului şi judeţului Brăila 1922, Brăila, 1922, p. 97. 

Matzuchis, Cerasimo Annos, Draifus, Rcidocovici, Dumitriu, 
Klaarsfeld, George Peretele , Soc. Granaria Italiana, Embiricos & 
CO. Brăila 3X . 

Drept răspuns la cererile trimise de către inspectoratul de muncă 
Brăila firmei Theodoridi & Co, reprezentatul acesteia a infirmat 
faptul că: „nici subsemnatul personal, şi nici firma Theodoridi & Co. 
al cărei titular sunt, nu posedă vase pe Dunăre, astfel încât nu pot da 
curs invitaţiunei Dvs. de a trimite un delegat al meu pentru a lua 
parte la şedinţa Dvs. de împăciuire” 39 . 

Ca reacţiei la cererile salariale considerate exagerate de către 
plătitori au început şi măsurile luate de patronat împotriva 
salariaţilor. O adresă a armatorului Georges Porto din data de 2 mai 
1922, către Inspectoratul Muncii Brăila, atrage atenţia prin faptul că 
acesta solicita numele angajaţilor de pe vasele sale care l-au reclamat 
pentru mărirea salariului 40 . Societatea lui Georges Portolo, armator în 
Brăila, avea ca domeniul de activitate, aşa cum reiese din antetul 
folosit în actele emise de societatea sa, importul de carbon, agenţie 
de construcţii navale şi achiziţia de remorchere şi barje 41 . 

în lunile aprilie şi mai 1922, au existat numeroase conflicte de 
muncă în zona portului, datorate nevoii de exporturi de cereale 
păstrate peste an în magazii, şi în perspectiva obţinerii de către 
muncitori a unor tarife avantajoase pentru noul sezon care se 
apropria. Există, în acest sens, numeroase reclamaţii şi şedinţe de 
punere de acord în ceea ce priveşte nivelul salarial şi plata restanţelor 
datorate de angajatori muncitorilor portuari. La începutul lunii mai, 
agenţiile de vapoare împuterniceau societatea Vuccino & Boscoff, 
reprezentanta intereselor franceze în Brăila, „să ia parte [...] cu 
depline puteri ca împuternicit - supleant la şedinţa de împăciuire ce 
va avea loc în ziua de Joi 4 Mai 1922 sub preşedinţia Dlui delegat al 
Ministerului Muncei” 42 . Societăţile care făceau acest lucru au fost: 


38 SJAN BR. fond Inspectoratul regional al muncii Brăila, dosar 19/1922, f. 4. 

39 Menţiunea lui Anton Theodoridi, proprietarul societăţii Theodoridi & Co., privind 
nedeţinerea de vase pe Dunăre, în ibidem, f 32. 

40 „Domnule INSPECTOR, Bine-voiţi vă rog a-mi permite de a cerceta în tablourile 
aflătoare la Dvs. cari din personalul vaselor mele au reclamat pentru mărirea 
salariului”, în ibidem, f. 60. 

41 Ibidem. 

42 împuternicirea a avut loc la data de 3 mai 1922 şi a venit ca răspuns la adresa 
Inspectoratului regional de Muncă Brăila, în ibidem, dosar 25/1922, f. 11. 

Societatea Anonimă Română Watson & Youell, Agenţie de vapoare ; 
Theodoridi & Co; Agenzia del Lloyd Triestino Brăila ; Kyriakides; 
Troicinos Brothers ; Marc Vuccino & Fils\ Embiricos & Co\ Nautilus, 
Maritimă Internaţională ; Gattorno 43 . 

O zi mai târziu, a sosit pe adresa Inspectoratului regional al 
Muncii Brăila, chiar în ziua în care aveau loc întrevederile, 
împuternicirea din partea altor companii care îşi desfăşurau 
activitatea în raza portului Brăila. Prin acest act, au fost împuternicite 
societăţile Gattomo & Co., Theodoridi & Co. şi Troicinos Bros 
„pentru ca, direct sau prin mandatarii lor legali, să ia parte în numele 
nostru şi cu depline puteri la şedinţa de împăciuire ce va avea loc în 
ziua de Joi 4 Mai 1922 sub preşedinţia D-lui delegat al Ministerului 
Muncei” 44 . Această împuternicire poartă semnătura aceloraşi 
societăţi, care aveau să fie reprezentate de două părţi în conflictul lor 
cu muncitorii portuari, lucru des întâlnit în epocă. Odată ce sunt 
semnate de către aceleaşi societăţi, ambele împuterniciri, nu putem 
vorbi de o concurenţă între ele sau vreo influenţă din partea altcuiva. 

în data de 8 mai, acelaşi an, au avut loc alte tratative între 
muncitorii portuari şi agenţiile de vapoare. Se cunoaşte acest aspect 
din adresa de împuternicirea lui Charles Vuccino de către societatea 
Gattomo & Co., datând din 7 mai 1922 45 . Pe 29 mai 1922 se adresa o 
împuternicire aceluiaşi Inspectorat al Muncii Brăila pe care 
reprezentanţii Guvernului nu-1 luau în calcul, datorită nerespectării 
legislaţiei în vigoare, şi solicita un altul până la data de 31 mai 46 . 

Noii împuterniciţi pentru alegerea preşedintelui Comisiei de 
arbitraj din data de 31 mai 1922 au fost Paul Demetriade şi Jacques 


43 Ibidem. 

44 Adresa este datată 3 mai 1922 şi intrată la 4 mai în evidenţele adresantului, în 
ibidem, f. 16. 

45 Ibidem, f. 20. 

46 La 29 mai 1922, „J. Vuccino în numele firmei Vuccino & Boscoff, J. Schnell în 
numele firmei Troianos Brothers şi J. Fein în numele firmei Theodoridi & Co, 
împuterniciţii agenţiilor de vapoare din Brăila pentru tratativele de împăciuire cu 
muncitorii dockeri, numim prin prezenta pe Domnii Jacques Vuccino şi Johan 
Schnell ca arbitri şi pe Dl. Pascal Vişin ca arbitru supleant ai agenţiilor de vapoare 
din localitate în arbitrajul aceluiaş diferend”. Adresa poartă însemnele de dezacord 
ale inspectorului şi menţiunile de refacere a împuternicirii conform legii, în ibidem, 
f. 34. 

Vuccino 47 . Diferendele dintre cele două părţi au continuat până la 
finele lunii iulie 1922, când începea noul sezon de export bazat pe 
noua recoltă. 

La 28 iulie 1922, Comisia de Arbitraj pentru conflictul de muncă 
dintre muncitorii docheri manufacturi şti şi agenţiile de vapoare din 
portul Brăila a decis propunerea domnului Vuccino, din partea 
societăţilor, pentru acordarea unei majorări de 15% a nivelului 
salarial al lucrătorilor manuali din port. A fost acceptat de o parte 
dintre muncitori 48 . Tot aceeaşi hotărâre prevedea faptul că urmau să 
fie favorizaţi la angajare muncitorii sindicalişti în defavoarea celor 
neasociaţi în vreun sindicat. Au apărut, în consecinţă, nemulţumiri 
datorate faptului că între armatori şi liderii sindicali, trimişi la 
arbitraje, se putea realiza un cartel care să menţină scăzut nivelul 
salariilor. La aceste nemulţumiri se pot adăuga altele. Societăţile 
comerciale aveau capital străin, fiind reprezentanţe ale unor case 
străine, interesate de un nivel al preţurilor relativ scăzut, care ar fi 
adus un profit satisfăcător după vânzarea produselor în Occident. 
Cum multe dintre persoanele desemnate să negocieze erau 
reprezentanţi străini, în dublă calitate de agent diplomatic al unui stat 
străin şi interesat direct de profit, prin agenţiile de vapoare 
controlate, suspiciunile şi nemulţumirile, animate şi de scăderea 
exportului, nu i-au favorizat pe muncitori, care fiind destui, agenţiile 
aveau de unde alege la un preţ scăzut. 

O altă practică, care a favorizat un câştig pentru societăţile 
comerciale, a fost legea care prevedea că pentru participarea la 
arbitraje, în conflictele de muncă, trebuiau ca acestea să fie 
reprezentate de către 3 persoane, separat pentru fiecare ramură a 
activităţii lor. în mai 1922, Inspectoratul de Muncă Brăila a trebui să 
le recunoască, în urma solicitării cartelului portuar, format din 
agenţiile de vapoare, importatori de cărbuni şi exportatori de cereale 
şi lemne 49 . Ar fi fost, în concluzie, 12 reprezentanţi vocali şi influenţi 
la arbitrajele de ordin salarial cu muncitorii. 


47 Conform adresei din data de 29 mai 1922, de care inspectoratul a luat act şi şi-a 
exprimat acordul o zi mai târziu, în ibidem, f. 35. 

48 Ibidem, ff. 96-98. 

49 „Cu referire la invitaţiunea Dvs. [...] vă aducem la cunoştinţă unnătoarele: 
Ramurile de Comerţ: 1. Agenţii de vapoare, 2. Importatorii de cărbuni, 3. 
Exportatorii de lemne, 4. Casele de expediţii nu pot fi considerate ca întreprinderi 
similare, având fiecare activitatea sa cu totul diferită, astfel încât nu pot fi grupate la 

în luna august, diferendele între muncitorii din port şi angajatori 
au reizbucnit. Pe 18 august 1922, Inspectoratul Brăila al Ministerului 
Muncii şi Ocrotirilor Sociale a adresat angajatorilor solicitarea de a- 
şi desemna reprezentanţii pentru ca „în ziua de 20 august 1922 ora 8 
dimineaţa la sediul Inspectoratului Muncii din strada Plevnei 194 să 
aibă loc întâlnirea cu împuterniciţii muncitorilor Dockeri din portul 
Brăila” 50 . 

încă din data de 15 august, societatea de navigaţie Fraissinet 
aducea la cunoştinţă faptul că negociase „cu o casă de export de 
scânduri, pe baza preţurilor actuale, încărcarea unui carie de 120 tone 
scânduri pe vaporul HENRY FRAISINET [...] dar cerând 
muncitorilor să încarce această partidă, ei au cerut un preţ care 
întrece cu mult preţul legal” 51 . în consecinţă, încărcătura a rămas pe 
chei, iar vaporul Henry Fraissinet, fiind unul poştal, a avut de suferit, 
din cauza prejudiciilor aduse de tergiversarea procesului de 
încărcare. Sub semnătura 52 lui Charles Vuccino, societatea solicita 
Inspectoratului aplicarea legii. Pe 19, ale aceleaşi luni, firma 
Fraissinet a revenit cu o adresă 53 la Inspectoratul Muncii, prin care 
arăta că fiind constrânşi de: „respectarea transacţiei comerciale, de 
necesitatea bunei echilibrări a caricului si de necesitatea plecărei 
acestui vas (poştal) la data prevăzută” şi după ce au aşteptat, timp de 
două zile, rezolvarea conflictului de muncă, a fost nevoită să accepte 
cererile salariale ale muncitorilor. Astfel am acceptat „condiţiunile 
muncitorilor şi am plătit 750 Lei de vagon, în loc de Lei 450”. La 
acestea se adaugă şi dorinţa aceluiaşi Ch. Vuccino ca Inspectoratul să 
ţină cont de cele petrecute şi să ia măsurile de rigoare, conform 
prevederilor legale, plus dorinţa ca „prin toate mijloacele ce ne stau 
la îndemână să se păstreze ordinea în munca portului Brăila şi cu 
toate sacrificiile făcute suntem pentru a menţine această ordine, 


un loc pentru a discuta revendicările muncitoreşti. Invitaţiunea Dvs. de a fi 
reprezentanţi, pentru toate aceste ramuri, numai de 4 delegaţi nu este deci în 
conformitate cu legea reglementărei conflictelor de muncă. Vă rugăm deci să 
binevoiţi a lua notă că în baza art. 10 din lege invocat de Dvs., vom trimite la şedinţă 
de Joi 4 crt. câte 3 împuterniciţi speciali, pentru fiecare din ramurile suszise absolut 
distincte”. La 4 mai 1922 inspectoratul a aprobat solicitarea ca fiind în conformitate 
cu legea, în ibidem , dosar 26/1922, f. 15. 

50 Ibidem, f. 16. 

51 Ibidem, f. 27. 

52 Ibidem, f. 28. 

53 Ibidem, f. 29. 

suntem totuşi constrânşi de a ne supune la cerinţele acestor 
muncitori, şi aceasta contra stipulaţiilor Legei, care înlătură putinţa 
acestei eventualităţi” 54 . Lege care a fost încălcată, de multe ori, 
pentru a onora comenzile. 

Revendicările muncitorilor din portul Brăila au ajuns, în luna 
august 1922, la un nivel de 220 de lei pe zi pentru un muncitor, care 
într-o echipă de 15 oameni trebuia să transporte din vagoane pe 
ambarcaţiuni cam 5-6 vagoane de cherestea, un vagon având cam 22 
de metri cubi 55 . Cele mai importante societăţi care trimeteau acest 
memoriu au fost: Fratelli Fratrinelv, Foresta Română - Secţia de 
navigaţie Brăila ; A. P. Calantzis', Intercontinentala. Ele au întocmit 
o analiză a problemelor cu care se confrunta activitatea din portul 
Brăila, în ceea ce priveşte exportul de lemn. Se cunoaşte faptul că cel 
mai important centru de export al lemnului din România, chiar de 
dinainte de Primul Război Mondial, a fost Galaţii. în acest scop, 
aceste societăţi au realizat un tablou comparativ al nivelului salarial 
din cele două oraşe, plus solicitările Sindicatului Muncitorilor 
brăileni. în anul 1914, pentru „descărcarea unui vagon de 22 m.c. 
aşezat în stive de 2 vagoane orice distanţă şi bine acoperit la Galaţi 
se plătea 4 lei iar în anul 1922 suma ajunsese la 150 de lei în timp ce 
la Brăila se ofereau 200 de lei iar tariful sindicatului era de 300 de 
lei” 56 . Acelaşi memoriu menţionează şi aspecte privind numărul 
crescut de muncitori gălăţeni în acest domeniu şi faptul că mulţi 
dintre aceştia „se găsesc în cete care lucrează cu preţuri chiar mai 
reduse ca cele arătate în tariful de mai sus” 57 . 

Luna august 1922 a fost afectată din cauza aceloraşi probleme 
de reglementare şi aplicare a nivelului salarial şi cele 10 societăţi 
importatoare de cărbuni 58 din Brăila: Watson & Youell; Theodoridi & 


54 Ibidem, f. 30. 

55 Ibidem, f. 36. 

56 La cele redate mai sus se adaugă toate tarifele pentru fiecare tip de muncă 
executată de muncitori în descărcarea, manipularea şi încărcarea vaselor, în ibidem, 
f. 35. 

57 Se realizează o comparaţie între muncitorii din portul Brăila şi cei din Galaţi, care 
are menirea de a demonstra că din cauza solicitărilor exagerate ale brăilenilor are 
foarte mult de suferit această ramură economică în Brăila. In concluzie, pentru o mai 
bună dezvoltare a exporturilor de lemn din Brăila trebuiau ca muncitorii, în opinia 
societăţilor exportatoare, să scadă preţul cerut sub cel al vecinilor din aval, în 
ibidem, f. 35 verso. 

58 Ibidem, f. 40. 

Cie\ M. Embiricos & Cie', Lascarides & Cie; N. G. Kyriakydes', 
Comptoir Anglo - Itcdo - Român', J. G. Matzoukis', Gattorno & Cie', 
Alfred Lowenbach şi Societatea de Navigaţiune Danubiană. Acestea 
i-au delegat pe W. Kupfer de la Wcitson & Youell, pe 1 Fein de la 
Theodoridi & Cie. şi pe A. Dallas de societatea Lascarides & Cie. 
pentru ca „să se prezinte la Onor. Inspectoratul Muncei Brăila în 
vederea tranşărei conflictului existent cu muncitorii dockeri” 59 . 

Spre sfârşitul anului 1922, cele două părţi s-au pus de acord doar 
asupra datei la care să aibă loc noile negocieri salariale pentru anul 
1923. S-a hotărât, în 17 noiembrie 1922, ca „pentru a numai lungi 
discuţiile contradictorii, părţile cad de acord ca noile tratative să 
înceapă a doua zi de Bobotează, adică la 7 Januarie 1923” 60 . 
Semnatarii acestei înţelegeri au fost domnii Gattorno şi Fain, din 
partea angajatorilor, Paul Demetriade, din partea Docurilor Brăila, 
Nicu Caspireschi, Vasile Pătraşcu şi Toma Mihăilescu, din partea 
muncitorilor. De remarcat a rămas poziţia inginerului Demetriade, 
care a afirmat că „dacă s-ar admite muncitorilor noi sporuri, 
Administraţia Docurilor n-ar mai putea acorda sporul neavând 
fonduri” 61 , cu referire la cererile de acordare de sporuri crescute 
solicitate de reprezentanţii muncitorilor, fiind un semn clar al 
posibilităţilor financiare de care dispuneau docurile brăilene. 

Spre deosebire de anul 1921, pe parcursul anului 1922 au intrat 
475 de nave maritime faţă de 544 în anul precedent. Totalul 
încărcăturilor din 1922 a fost de 45.432, faţă de 17.574 în 1921. La 
capitolul ieşiri se înregistrează un recul în 1922, în comparaţie cu 
anul precedent. Au ieşit din portul Brăila 482 de vase maritime spre 
deosebire de cele 534 din anul precedent. încărcătura ieşită prin 
Brăila însuma 701.319 tone, faţă de 940.225 tone în anul 1921 62 . 
România a importat în anul 1922 583.668 tone faţă de 615.415 tone 


59 Ibidem. 

60 încercarea de punere de acord pentru un barem salarial până la finalul anului a 
căzut. Astfel, reprezentanţii muncitorilor din sindicate, printre care şi noul apărut 
Dreptatea, şi societăţile de navigaţie au hotărât doar data următoarelor discuţii. 
Având în vedere faptul că în spaţiul românesc sărbătorile sunt foarte importante, iar 
cu toţii trebuie să se bucure de ele, s-au amânat discuţiile, în ibidem, dosar 44/1922, 
ff. 20-21. 

61 Ibidem. 

62 Vasile T. Ciobanu, Comentarii asupra activităţii portului şi docurilor Brăila între 
anii 1911-38. Concluzii pentru viitor, în „Analele Brăilei”, an XII, nr. 1-2, ianuarie- 
iunie 1940, Brăila, p. 37. 

în 1921. Ceea ce înseamnă că a plătit 12.325.366 de mii de lei, în 
comparaţie cu cele 12.145.405 de mii de lei din anul 1921. în anul 
1921 s-a plătit pentru o tonă de marfă importată 19.735 lei, pentru ca 
în 1922 să se ajungă la suma de 21.117 lei 63 . Prin portul Brăila au 
fost importate în anul 1921 66.379 tone, 11% din importurile 
României, ca pe parcursul anului 1922 să se ajungă la doar 34.430 
tone, 6%. în privinţa exportului se constată o tendinţă de înjumătăţire 
a cantităţilor. Pe parcursul anului 1922, au fost exportate prin Brăila 
327.861 tone, 8% din totalul României, în comparaţie cu cele 
671.527 tone, 14%, din anul 1921 64 . România exportase, în anul 
1921, 2.713.138 tone, faţă 4.069.963 tone în următorul an. Valoarea 
exporturilor, în cei doi, a fost de 8.263.009 mii de lei în 1921 şi de 
14.039.296 mii de lei în 1922. România a primit pentru o tonă de 
produse exportate în anul 1921 3.045 lei, ca să ajungă în anul 1922 la 
suma de 3.449 lei/tona exportată 65 . 

Aceste date conduc la ideea că prin portul Brăila au fost 
generate, la suma medie a României, venituri la export vamal în 
valoare de aproximativ 2 de miliarde de lei, ca în anul 1922 să se 
înregistreze câştiguri de 1,13 miliarde de lei. O scădere imensă 
pentru situaţia economică a portului Brăila şi a celor care îşi 
desfăşurau activitatea aici. Importurile prin Brăila au fost în valoare 
de 1,3 miliarde de lei în anul 1921 şi 727 de milioane de lei pe 
parcursul anului următor 66 . 

După cum am observat, cei mai interesaţi de dezvoltarea şi 
controlul comerţului la gurile Dunării, în primii ani de după Primul 
Război Mondial, au fost francezii. Prin implicarea lor directă în 
actele de arbitraj dintre muncitorii portuari şi autorităţi, aceştia au 
încercat să conducă porturile dunărene la statutul de „colonie a 
intereselor franceze”. Numărul crescut de litigii de muncă, în care 
apar numele celor care controlau comerţul şi viceconsulatul din 
Brăila, Vuccino şi Boscoff, este în strânsă legătură cu numărul de 


63 Sumele au fost calculate pe baza informaţiilor din Anuarul statistic al României 
1939-1940, Bucureşti, 1940, p. 575. 

64 V.T. Ciobanu, op. cit., p. 39. 

Date coroborate din B. Murgescu, op. cit.'. Anuarul Statistic al României pe anul 
1922', şi Victor Axenciuc, Evoluţia economică a României. Cercetări statistico- 
istorice 1859-1947, voi. III. Monedă - credit - comerţ - finanţe publice, Bucureşti, 
2000 . 

66 Sumele sunt calculate pe baza mediei anuale pe ţară. 

vase sub pavilion francez sosite în porturile Dunării maritime. în 
anul 1914 au intrat 55 de vase maritime franceze şi au ieşit din portul 
Brăila 93 de vase. Ca în anii 1921 şi 1922, cei ai apariţiei societăţii 
franceze de navigaţie pe Dunăre, să se înregistreze o creştere destul 
de considerabilă, dată fiind refacerea rapidă a flotei comerciale 
franceze după război. Capturarea navelor germane a făcut ca Societe 
Frangaise de Navigation Danubienne să controleze, alături de flota 
britanică, sectorul administrat de către CED. Au intrat 157 de vase 
franceze în anul 1921, ca în 1922 această cifră să scadă la 80. La 
capitolul ieşiri, se înregistrează 125 în anul 1921 şi 124 un an mai 
târziu 67 . 

înainte de prima conflagraţie mondială, se importau în medie din 
Franţa 14.396 de tone, 1,44% din totalul României, care reprezenta 
30.548 de mii de lei, 5,8% din totalul României 68 . Pe parcursul anilor 
1920-1924, media a fost de 32.617 tone importate din Franţa, 5,38%, 
pentru 1,35 de miliarde de lei. Datele statistice aferente anului 1922 
indică un import de 29.673 de tone, 5%, pentru o contravaloare de 
727,5 de milioane de lei, 5,9%. Cu mult mai puţin comparativ cu 
anul precedent, când România importase din Franţa 51.221 tone, 
8,32%, pentru 1,65 de miliarde de lei, 13,61%. 69 

România a exportat în medie, între 1911-1915, către Franţa 
246.485 tone, 6,55%, pentru 37.852 de mii de lei, 6,25%. Balanţa 
comercială ,dintre export şi import, fa fost pe plus pentru România, 
7.304 de mii de lei 70 . Media exportului românesc către Franţa pentru 
intervalul 1920-1924 a fost de 223.746 tone, 6,22%, pentru 1,32 
miliarde de lei, 8,4%. Aceste date conduc la o balanţă comercială 
negativă în raporturile comerciale româno-franceze, de „doar” 30,6 
milioane de lei 71 . Pe parcursul anului 1922, România a exporta către 
Franţa 261.749 tone de mărfuri, 6,43%, pentru un total de 1,35 
miliarde de lei, 9,65%; date care indică o balanţă economică pozitivă 
pentru România, de peste 627 de milioane de lei. în comparaţie, în 


b7 Anuarul Statistic al României pe anul 1929, Bucureşti, 1929, pp. 376-378. 

( ’ s Media calculată este cea pe anii 1911-1915, vezi Comerţul Exterior al Românie 
1929-1930, Bucureşti, 1931, p. 483; şi Victor Axenciuc, op. cit. 

69 Ibidem. 

70 Ibidem. 

71 România şi-a menţinut parcursul de a importa mai puţin decât exportă, dar pe 
preţuri cu mult mai mari faţă de propriile exporturi. Un asemenea caz se 
înregistrează şi în raporturile comerciale dintre România şi Franţa. 

anul 1921, România a exportat către Franţa mărfuri în cantitate de 
219.589 tone, 8%, pentru 728 de milioane de lei, 8,82%. Balanţa 
economică a României cu Franţa fiind negativă, de peste 924 de 
milioane de lei 72 . Principalele produse româneşti exportate către piaţa 
franceză au fost cerealele, de aici şi frecventele implicări consulare 
în viaţa economică portuară şi în dorinţa de a stabili preţuri cât mai 
mici la exportul românesc şi la tarifele percepute de muncitori (n.n.). 

în anul 1923, datorită unei conjuncturi favorabile, prilejuite de 
faptul că Iugoslavia şi-a deviat exportul de cereale spre porturilor 
româneşti, pentru a fi transbordate de pe şlepuri pe vapoare, tranzitul 
a crescut. Au intrat pe parcursul acestui an 3.854 de vase fluviale şi 
1.330 străine, adică un total de 5.184 nave fluviale. Dintre navele 
fluviale intrare, 2.219 au fost încărcate cu mărfuri ce însumau 
252.071 de tone, iar 2965 de nave aveau lest. Au fost transportate de 
către navele româneşti 364.878 tone, 754 de tone de cereale şi 
245.886,389 de tone ce constituiau diverse mărfuri, în comparaţie cu 
cele de provenienţă străină, care au dispus de 272.316,812 tone 
cereale şi 6.185,028 de tone mărfuri diverse. Numărul de vase 
fluviale care au părăsit portul Brăila a fost în anul 1923 de 3.805 sub 
pavilion românesc şi 1.298 străine, doar 662 dintre ele au părăsit 
portul cu mărfuri la bord, aproximativ 100.000 de tone. Diferenţa 
dintre transportul de cereale, de către vasele româneşti şi cele străine, 
era de peste 30.000.000 de tone în favoarea celor aflate sub pavilion 
străin. La capitolul alte mărfuri, se observă 21.851.474 de tone 
transportate de navele româneşti şi 1.435.419 de tone de către cele 
străine 73 . 

Un număr de 504 vase maritime au intrat pe parcursul acestui an 
în portul Brăila. Dintre acestea, 462 au fost străine şi au dispus de un 
deplasament de 1.073.210 de tone. Vapoarele aparţinând altor state, 
care au ieşit din portul Brăila, au transportat 837.079,617 tone de 
cereale şi 84.594,160 tone de mărfuri diverse şi putem afirma că 
navele străine au controlat şi au fost esenţiale pentru existenţa 
relaţiilor economice în portului Brăila. Se constată o preluare de 10% 
din traficul general de către portul Brăila, faţă de 40% înainte de 
război 74 . 


72 Comerţul Exterior al Românie 1929-1930, Bucureşti, 1931, p. 483. 
7j Alexandru David, op. cit., pp. 219-220. 

74 Ibidem. 

Sub preşedinţia judecătorului Al. St. Georgescu, la 13 octombrie 
1923, a avut loc judecarea arbitrajului privind conflictul de muncă 
dintre muncitorii cârmaci şi marinarii de pe şlepuri cu patronii şi 
armatorii de asemenea ambarcaţiuni 75 . Din partea salariaţilor s-au 
prezentat în instanţă domnii Coman der Octav Nedelcu şi Anastase 
Svoronos, conform împuternicirii reglementate de articolul 17 din 
legea conflictelor colective de muncă. Cealaltă parte nu a fost 
prezentă. Jacques Corbu, viitorul viceconsul al Marii Britanii 76 , şi D. 
Vretos au lipsit, la fel şi supleanţii. Conform articolului 24, din legea 
conflictelor de muncă, neparticiparea uneia dintre părţi dă 
posibilitatea judecătorului să fie cel care dă decizia după ce consultă 
partea participantă, decizia fiind valabilă pentru ambele părţi. Se 
„decide majorarea salariilor cu 50% şi respectarea tuturor celor 
stipulate în procesul verbal din 8 Iulie 1922 în punctele aşa cum arată 
acestora cărora s-au ivit conflicte şi cari sunt mai sus specificate - cu 
menţiunea că şi plata gradaţiilor să se facă lunar odată cu plata 
salariilor, cu sancţiunea că atunci când una din părţi nu va respecta 
această hotărâre, litigiul va fi diferit Justiţiei conform dreptului 
comun. Hotărârea de faţă este obligatorie pentru ambele părţi, 
împreună cu celelalte stipulaţiuni neconstatate din procesul verbal cu 
data de 8 Iulie 1922 având efectul unui contract colectiv de muncă, 
pe periodul de timp de la 25 Iunie 1923 - 25 Iunie 1924, rămânând în 
vigoare după expirarea termenului dacă părţile nu o denunţă” 77 . 
Deciziile luate au fost reglementate de arbitrajul din 8 iulie 1922 şi 
solicitate de reprezentanţii muncitorilor chiar şi în timpul procesului. 
Datorită nesusţinerii punctului lor de vedere şi a documentelor 
semnate cu un an în urma, decizia a fost de partea muncitorilor. în 
consecinţă, preţurile au crescut semnificativ iar cei defavorizaţi au 
fost neparticipanţii la negocieri şi cei care cumpărau mărfurile 
transportate de aceste societăţi. 

în noiembrie 1922, erau înregistrate în registrele Inspectoratului 
de Muncă Brăila un număr de 28 de agenţii de vapoare maritime şi 
30 de birouri de expediţie care activau în portul Brăila, funcţionarea 


75 SJAN BR, fond Inspectoratul Regional al Muncii Brăila , dosar 18/1923, ff. 19- 
20 . 

76 Anuarul economic al municipiului Brăila pe anul 1933, p. 93. 

77 Ibidem. 

acestora fiind afectată de deciziile prezentate mai sus 7S . Atunci când 
J. Corbu şi D. Vretos au făcut (probabil) jocurile cuiva, 
neparticiparea din alte motive nefiind justificată, iar la acestea se 
adaugă faptul că J. Corbu a fost ataşatul diplomatic al Londrei la 
Brăila, nu aduce în discuţie incapacitatea acestuia de a lua decizii 
cheie. 

Pe parcursul anului 1925, au avut loc tratative între muncitorii 
rujari nesindicalizaţi cu agenţiile de vapoare: Fraissinet, Watson & 
Youell, şi Theodorich din Brăila. Munca rujarilor consta în nivelarea 
grânelor încărcate în vrac, în vederea umplerii golurilor. Astfel încât, 
capacitatea magaziei să fie utilizată la maximum şi încărcătura să nu 
se poată deplasa în timpul navigaţiei. 

La începutul lunii mai, nemulţumirile muncitorilor rujari 
nesindicalizaţi din portul Brăila au început să prindă contur. Pe 7 mai 
1925 apare în evidenţa Inspectoratului Muncii Brăila un memoriu 
adresat de lucrătorii „Rujari afară din Sindicat către Onor Ministerul 
Muncei Ocrotirilor sociale et Onor. Căpitănia Portului Brăila şi 
Agenţiile Maritime” 79 . Inspectorul central Tuffli a dat curs cererii 
rujarilor brăileni şi a fixat pentru data de 11 mai, ora 17 la sediul 
Inspectoratului din strada C. Iancu (fostă Roşie) nr. 2, o întrevedere 
cu armatorii, după ce, în prealabil, trebuiau să expedieze numele 
delegaţilor împuterniciţi 80 . Acelaşi inspector a adresat şi domnilor 
Jacques Vuccino (reprezentantul Fraissinet ), C. Kenaskis ( Watson & 
Youell) şi L. Fein (de la Theodoridi ), solicitarea de a-şi trimite 
reprezentanţi la acea întrevedere cu muncitorii rujari 81 . Delegaţi din 
partea muncitorilor au fost desemnaţi 6 lucrători: Ştefan Constantin, 


78 SJAN BR. fond Inspectoratul Regional al Muncii Brăila, dosar 44/1922, ff. 17- 
18. 

19 „Sub-semnaţii lucrători Rujari din portul Brăila în număr de * nesindicalizaţi [* 
Memoriul a fost semnat, pe verso, de 38 de persoane] [...] vă rugăm să bine-voiţi a 
dispune să ni se acorde un spor peste preţurile stabilite de Onor. Ministerul Muncei 
[...] faţă de scumpirea excesivă ce se prezinte în toate cele ale vieţei şi independent 
de orice” lasă la aprecierea angajatorilor şi Inspectoratului nivelul cuantumului. 
„Sindicatele Muncitoreşti unelte de presiune şi de scopuri de interes personal” Iar de 
aceea au solicitat o întrevedere cu amatorii şi agenţiile de vapoare din Brăila. 
Document existent în ibidem, dosar 30/1925, f. 1. 

80 Ibidem, f. 2. 

81 Ibidem, f. 3. 

Nicu Chefaliadis, Orlău loan, Dumitrescu Tudose, Christea Coman şi 
Tudorii Taţandri 82 . 

Conform procesului verbal întocmit la data de 11 mai 1925, la 
tratative s-au prezentat doar 3 persoane. Au fost prezenţi doi 
reprezentanţi ai muncitorilor (Ştefan Constantin şi N. Chefalidis) şi 
delegatul căpităniei portului (căpitanul Popa). în acest context, 
subinspectorul Vemescu, delegat să medieze această cauză, a hotărât 
să amâne tratativele pentru joi 14 mai, ora 17 83 . Tot Vernescu a fost 
cel care a purtat corespondenţă în următoarele zile cu cele două părţi, 
pentru ca în data de 14 mai să aibă loc întrevederea pentru a se pune 
de acord 84 . Hotărârea luată, în data de 14 mai, a constat în majorarea 
salariului 85 de 440 de lei/zi cu 30 de lei. Cei 38 de petenţi „au 
beneficiat de un câştig simţitor” obţinut de la reprezentanţii caselor 
occidentale 86 . 

Intervalul de linişte în viaţa portuară brăileană a fost scurt. în 20 
mai, acelaşi an, aceleaşi părţi au fost implicate într-un proces similar 
de cereri de mărire a salariului muncitorilor rujari. 87 Termenul pentru 
confruntare a fost fixat pentru data de 26 mai 1925, la ora 17. 
Agenţiile prin reprezentanţii lor Ch. Vuccino şi L. Fein nu au întrunit 
condiţiile legale. în acest sens, autorităţile au fixat noul termen la 
care agenţiile să-şi poate trimite reprezentanţi la discuţii 88 . în acelaşi 
timp, muncitorii rujari nesindicalizaţi din portul Brăila au cerut 
Inspectoratului muncii din localitate recunoaşterea profesiunii lor şi 
dreptul de a fi singurii care au voie să o practice, fără a mai exista, în 
afară, de ei alte persoane care să practice această meserie pe lângă 


82 Ibidem, ff. 4-5. 

83 Procesul verbal prevede faptul că amânarea a avut loc doar fiindcă armatorii nu s- 
au prezentat, nu şi fiindcă nu au fost prezenţi toţi delegaţii muncitorilor rujari 
nesindicalizaţi, în ibidem, f. 6. 

84 Ibidem, ff. 7-8. 

85 Confonn documentului „Formular A pentru anunţarea conflictelor colective de 
muncă” semnat de inspectorul central Tuffli: „Părţile au căzut de acord cu instanţa. 

_elementul patronal a oferit un spor de lei 30 la suma de 440 lei pe zi pe care o 

primeau muncitorii, delegaţii muncitorilor au acceptat”. 

86 Ibidem. 

87 Părţile implicate în acest nou conflict de muncă, au fost aceleaşi agenţii de 
vapoare şi case de comerţ: Fraissinet şi Theodoridi. Printre împuterniciţi se găsesc: 
Charles Vuccino şi L. Fein, din partea societăţilor, şi Ştefan Constantin, T. 
Tzantzandri etc. din partea muncitorilor, în ibidem, f. 10. 

88 Ibidem. 

altele 89 . în sprijinul celor afirmate de către muncitorii ruj ari, 
Căpitănia Portului Brăila „în virtutea art. 30 din Legea de Organizare 
a Marinei Militare, motivat de cererea D-lui Nico Kefalitis, din 25 
Mai 1925, prin care cerea un certificat în care să se arate că 
muncitorii notaţi în cererea sus zisă sunt de profesiune muncitori 
rujari, înscrişi la Căpitănie, având în vedere registrul de înscrierea 
muncitorilor, certificăm că numiţii mai jos notaţi, se găsesc înscrişi la 
Căpitănie şi funcţionează în port recunoscuţi de noi ca muncitori 
rujari de profesiune” 90 . în acest mod, au fost rezolvate o parte din 
doleanţele muncitorilor rujari de a numai avea concurenţă neloială şi 
un nivel salarial redus. Ruj arii trebuiau să obţină şi din partea 
agenţiilor de vapoare o recunoaştere pe măsură a muncii lor. 

Procesul verbal al şedinţei din 26 mai 1925, privind punerea de 
acord asupra unui nou barem salarial pentru muncitorii rujari din 
portul Brăila, a adus faţă în faţă pe împuterniciţii agenţiilor de 
vapoare 91 şi pe muncitorii rujari brăileni, acum recunoscuţi ca parte 
distinctă în port. Delegaţii muncitorilor au cerut majorarea salariului 
de la 440 de lei/zi la suma de 500 de lei/zi, în timp ce patronii au 
oferit doar 460 lei. Astfel „în urma discuţiilor urmate părţile cad de 


89 „Noi subscrisă exercitând profesiunea muncei de rujari, în acest port, ne am văzut 
siliţi de a ne retrage din cauza ca să evităm exploatarea , adică „OM CĂTRE OM LA 
MUNCă” fată de Statutul Uniunei cuprins la art. 3, si care ne a determinat pe noi ca 
astăzi să fim cu desăvârşire retraşi din Sindicat şi conduşi dela sine prin noi înşine 
Secţiunea „RUJARI” în număr de 54. Rugăm pe D-voastre şi pe Dmnii. patroni ai 
Agenţiilor de vapoare să admite recunoaşterea noastră ca persoane cu deplină 
cunoşţintă în această branşă şi fără altă ocupaţiune sau serviciu de cât numai asupra 
acestui branşe pe care o exercităm, ca muncitori în portul Brăila şi ca persoane 
speciale în această branşă de „RUJAR” din care ne am selecţionat în anul 1922. 
Cerem [...] să fim recunoscuţi de Dv. precum şi Onr. Căpitănia Portului Brăila faţă 
de acele persoane care profesionează aceasta muncă seriorizând tabloul prin modul 
ca: ocupând diferite întreprinderi şi servicii în afara de această branşă a muncei. Şi 
de aceea solicitam ca şi acele persoane care exercită alte servicii să fie excluse cu 
desăvârşire din aceasta branşă care au căutat să ne exploateze pe noi”. Documentul 
este semnat de reprezentanţii muncitorilor şi cuprinde 54 de nume care trebuie 
recunoscute ca având profesiunea de „rujar”, în ibidem, f. 11. 

90 în listă apar 55 de nume, cu unul mai mult faţă de tabelul prezentat de rujari. 
Acest certificat a venit ca o nevoie în înlăturarea concurenţei neloiale din port, dar 
care, după cum vom vedea, crescuse exportul în celelalte porturi de la Dunărea de 
Jos, în ibidem, f. 12. 

91 Confonn împuternicirii din 20 mai 1925, agenţiile de vapoare i-au delegat pe: A . 
L. Gattomo de la societatea omonimă, pe Ch. Vuccino de la Fraissinet şi pe Fein de 
la societatea Theodoridi, în ibidem, f. 13. 

acord la suma de lei 470 pe zi. Iar delegaţii muncitorilor îşi iau 
obligaţia ca toţi muncitorii ruj ari în număr de 55 cuprinşi în 
certificatul eliberat ... să lucreze ori de câte ori va fi nevoie, nelăsând 
pe Dnii patroni în suferinţă” 92 . Termenul de la care a intrat în vigoare 
această înţelegere a fost 1 iunie, acel an, şi momentan tensiunile şi 
divergenţele salariale dintre agenţiile de vapoare, reprezentate, multe 
dintre ele, chiar de ataşatul diplomatic şi muncitorii din port, care 
erau de toate naţionalităţile. 

La fel ca-n primii ani de după război, portul Brăila a suferit de 
lovituri proprii care au avut repercusiuni directe în ceea ce priveşte 
traficul şi schimburile economice. Printre problemele care au 
măcinat lumea portuară brăileană, şi implicit pe reprezentanţii 
agenţiilor de vapoare şi al birourilor de expediţie, a fost utilizarea, 
după modelul secolului al XlX-lea, a muncii manuale în detrimentul 
utilajelor. Se adaugă şi alte probleme cum ar fi tarifele crescute ale 
CED pentru dragările, necesare şi reglementate prin tratatele 
internaţionale, ale adâncimii de la gura braţului Sulina. S-a întâmplat 
ca de multe ori mărfurile să fie transportate cu şlepurile până la 
Sulina şi apoi transferate pe vase maritime. Adâncimea minimă 
recomandată fiind de 24 de picioare (ft.), 7,31 m, lucru pe care CED 
nu l-a respectat întocmai în fiecare an. în primii ani de după război, 
se poate vorbi de valori situate între 20 şi 24 ft., ca în anii 1923 să fie 
de 17 ft., în 1924 doar 13 ft. şi între 1925 şi 1928 să varieze de la 14 
ft. în primăvara lui 1926, la 25 ft. în 1928. Blocarea Dunării de către 
sloiurile de gheaţă a fost o altă dificultate resimţită de navigatori, 
muncitorii portuari şi angajatorii lor. Chiar dacă şi porturile Galaţi şi 
Reni se confruntau cu probleme ce ţineau de nivelul taxelor, al 
infrastructurii portuare, România pierzând foarte mult din lipsa 
investiţiilor în utilaje modeme şi limitând factorul uman, s-au mai 
adăugat cerinţele uşor exagerate ale muncitorilor brăileni de a avea 
venituri considerabil mai mari faţă de concurenţă. Trebuie spus şi un 
alt aspect, de care au ţinut cont societăţile comerciale, a fost 
posibilitatea negocierii cu muncitorii din Galaţi, Reni şi Constanţa, a 
unor tarife mai mici faţă de cele stabilite prin lege. O astfel de 
concurenţă neloială şi faptul că Brăila nu era ajutată de căi de 
comunicaţii terestre, bine dezvoltate, a condus la un declin 


92 


Ibidem, f. 14. 

semnificativ faţă de perioada anterioară Primului Război Mondial, 
comparaţiile cu anul 1911 neavându-şi rostul 93 . 

Comerţul exterior al României din anul 1925 a contabilizat un 
import de 899.925 tone de mărfuri pentru un preţ de aproximativ 30 
de miliarde de lei. în timp ce, exportul s-a ridicat la 4.663.892 tone, 
însumând aproximativ 29 de miliarde de lei. Ceea ce înseamnă o 
balanţă negativă de aproximativ 800 de milioane de lei 94 . Pe 
parcursul anului 1925 au intrat în portul Brăila 464 de vase maritime, 
cele care contează cel mai mult în comerţul exterior, şi au ieşit 463 
de bastimente, din care 40 fără încărcătură. Tonajul vaselor intrate a 
fost de 67.376 tone, iar a celor ieşite de 950.038 tone. Pe parcursul 
anului 1925 a intrat un număr impresionant de nave pe Dunăre. 
Dintre acestea, cele mai multe au fost: austriece (1.882 - toate 
fluviale), elene (1.589, din care 451 maritime), englezeşti (345, din 
care 331 maritime), franceze (859, din care 141 maritime), germane 
(742, din care 142 maritime), italiene (554, din care maritime 354), 
olandeze (285, din care 115 maritime) etc. La capitolul ieşiri, 
numărul a fost cu mult mai mare. Cele mai active nave ieşite de pe 
Dunăre s-au aflat sub următoarele pavilioane: austriac (1.854, toate 
fluviale), elen (1.582, din care 452 maritime), englez (346, din care 
328 maritime), francez (873, din care 140 maritime), german (716, 
din care 140 maritime), italian (562, din care 358 maritime) şi 
olandez (283, din care 113 maritime) 95 . 

Radu Portocală sintetiza excelent problemele legate de 
muncitorimea brăileană din port şi necesitatea mecanizării acestui 
segment: „Organizarea raţională a muncii portului Brăila este o 
problemă de cea mai urgentă necesitate. Politica Sindicatelor 
profesionale socialiste tinde la monopolizarea mişcării portului, de 
către munca manuală, concepţia autorităţilor urmăreşte 
monopolizarea prin munca mecanică. Evident că ambele sisteme, 
fiind exagerate, sunt greşite. Cele două feluri distincte de necesare, 
fiindcă au particularităţi neasimilabile. Munca mecanică prezintă 


93 Date preluate din statisticile realizate de Radu Portocală, în Evoluţia negoţului 
internaţional al Brăilei. Probleme economice regionale, în „Analele Brăilei”, an I, 
nr. 2-3, martie-iunie 1929, pp. 54-68; şi Alexandru David, în op. cit., pp. 224-228. 

94 Date confruntate între V. Axenciuc, op. cit .; Anuarele Statistice ale României şi 
Comerţul Exterior al României, din perioada interbelică. 

95 Conform Anuarului Statistic al României pe anul 1925, Bucureşti, 1926, pp. 166- 
167. 

superiorităţi incontestabile de intenzitate şi durată, ea rezolvă mai 
metodic şi mai ieftin, cantităţile prea mari. Dar munca manuală 
execută lucrări de cari e incapabilă cea dintâi. Astfel, ea singură 
aplicabilă în manipularea mărfurilor variate, în munca pe distanţe 
neregulate şi interioare, dar cu deosebire de munca de specialitate 
<rujăritul cerealelor, stivuitul mărfurilor, arimatul cărbunilor, etc.> 
[...] în acest sistem, singurul pe care-1 cred efectiv şi radical, s’ ar 
întemeia o societate anonimă potrivit sistemului comercializărilor, 
între Stat, exportatori - importatori - capitalişti şi muncitori. Aportul 
Statului ar consta în imobile şi utilajul portului, al particularilor în 
capital, iar al muncitorilor, cari ar trebui selecţionaţi, în muncă” 96 . 

Contradicţiile între noile metode de lucru în port, expuse mai sus 
de Radu Portocală, şi soluţiile ce trebuiau aplicate pentru rezolvarea 
acestor chestiuni vin să întărească conştiinţa publică şi să rezume 
traiectoria descendentă în care se afla lumea portului Brăila, un 
univers prea ocupat de arbitraje şi obţineri de foloase economice, 
sporite uşor, practicând metode cu mult depăşite de realităţile şi 
capacitatea de adaptare a concurenţei. 

Muncitorii din port au încercat să pună presiune asupra 
angajatorilor prin acordarea de interviuri în presă. La începutul 
anului 1927, cotidianul „Cuvântul” prezenta „Suferinţele 
muncitorilor din port” 97 , o scrisoare primită la redacţie din partea 
muncitorilor din portul Brăila. Mulţi dintre cei care au semnat 
această scrisoare au fost implicaţi şi în alte divergenţe între 
angajatori şi rujari. La acea vreme „în rândurile muncitorimei 
domnea în adevăr agitaţie: dar această agitaţie provine din cauza 
conducătorilor cari vor primi tiranie să ne încă tuşeze toate 
drepturile. Muncitorii rujari organizaţi în sindicat, s’ au retras din 
Uniune”. Nici o lege nu-i obliga să se alieze la sindicate şi nici să 
îmbrăţişeze ideile socialiste. Tot aici se discută de o tentativă de 
diversiune a comuniştilor din Brăila. Semnatarii scrisorii vorbesc de 
elemente agitatoare care ar fi pătrunsă în sediul sindicatului şi ar fi 
creat agitaţie după care l-au atacat, pe strada Galaţi, pe muncitorul 
rujar Gheorghe Corbeanu. Corbeanu se retrăsese din sindicat şi nu 


% Fragmentul a fost redat pentru a sublinia dincolo de realităţile, foarte bine 
exprimate de autor, faptul că acesta, în ciuda mandatului de primar al oraşului 
Brăila, între anii 1922 şi 1925, şi de membru al 3 guverne la sfârşitul anilor ’30, nu a 
reuşit să aplice la rezolvarea lor. In Radu Portocală, op. cit., p. 59. 

97 „Cuvântul”, an VIII, nr. 13, Brăila, joi 20 ianuarie 1927, p. 1. 

era în asentimentul acelor elemente 98 . Agenţia de vapoare Theodoridi 
s-a confruntat şi cu un naufragiu care a afectat substanţial veniturile 
societăţii 99 . Pe 27 ianuarie 1927, vasul Sava, aflat sub pavilion 
italian, a eşuat pe nisipul de lângă satul Mamaia. Vaporul venea din 
Sulina şi transporta cereale. 

România a importat în anul 1927 1.008.069 tone de mărfuri 
pentru un preţ total de 33 de miliarde de lei. Exportul a reprezentat 
un total de 7.337.087 tone pentru 38 de miliarde de lei, ceea ce a 
condus o balanţă comercială pozitivă de aproximativ 4,25 de 
milioane de lei. Dar trebuie ţinut cont de faptul că o tonă de mărfuri 
româneşti exportate valora de 7 ori mai puţin decât o tonă 
importată 100 . Spre exemplu, România a exportat în anul 1927 cereale 
şi derivate ale acestora în cantitate de 3 milioane de tone pentru 19 
milioane de lei, dar a şi importat asemenea produse în valoare de 426 
de mii de lei, aproximativ 24 de tone 101 . Pe parcursul anului 1927 au 
intrat în portul brăilean 447 de vase, din care 331 deşerte, aducând cu 
ele 46.038 tone de produse necesare pieţei româneşti. Au părăsit 
portul Brăila, pe parcursul aceluiaşi an, 449 de vase, din care 30 
deşerte, ducând cu ele 914.024 tone de produse 102 . Importul vamal 
prin portul Brăila a fost de „doar” 51.990 de tone, 5% din totalul 
României, iar exportul s-a ridicat la 722.296 de tone, 10% 103 . 

La începutul anilor 1930, România s-a aflat în postura detronării 
uni rege (Mihai), minor şi aflat sub regenţă, şi proclamarea ca 
monarh a lui Carol al 11-lea. încă de la început, acesta din urmă şi-a 
manifestat dorinţa instaurării unui regim autoritar al cărui prim solist 
să fie. Dorinţa Majestăţii Sale a devenit practică la începutul anului 
1938. Până atunci, Regatul României a încercat să caute ori i s-au dat 
drept modele mai multe sisteme politice europene. Italia fascistă a lui 
Mussolini a constituit, de abia în vremea dictaturii regale, un model. 
Dar până atunci ataşaţii diplomatici străini din România au încercat 


98 Se pare că ziarul „Curierul” ar fi prezentat eronat diversiunea de la Sindicatul 
muncitorilor portuari, din relatările muncitorilor rezultă că acest lucru ar fi fost 
premeditat, în ibidem. 

99 Naufragiul unui vapor, în „Cuvântul”, an VIII, nr. 15, Brăila, 22 ianuarie 1927, p. 
1 . 

100 Vezi Anuarele Statistice ale României şi Comerţul Exterior al României din 
această perioadă. 

101 Comerţul exterior al României în anul 1927, Bucureşti, 1928, p. 3. 

102 y Ţ Ciobanu, op. cit., p. 37. 

103 Ibidem, p. 39. 

atragerea unor factori decizionali de partea modelului fascist, fie doar 
şi prin prezentarea măsurilor întreprinse de adepţii lui Mussolini în 
Peninsulă. 

în 9 ianuarie 1930, viceconsulul regent al Italiei la Brăila a 
expediat directorului Biroului Muncii Brăila un exemplar din nr. 10 
al publicaţiei italiene „Feuille d' Informations Corporatives”, varianta 
în limba franceză 104 . Din câte se pare, relaţiile dintre cele două părţi 
erau destul de cordiale, aşa că partea italiană a încercat atragerea la 
noul model implementat în Italia. La 30 ianuarie, acelaşi an, 
Viceconsulatul Italiei revine pentru aceleaşi rugăminţi de rezolvarea 
ale unor chestiuni nemenţionate în documente, dar de care aveau 
cunoştinţă cele două părţi, plus un nou număr din aceeaşi publicaţie 
de propagandă 105 . Pe 24 februarie, a fost expediată aceleaşi instituţii 
un exemplar din cartea Le contract de travail des journalistes a lui 
Ermanno Amicucci 106 . Numărul din ianuarie 1930 al „Feuille d' 
Informations Corporatives” a fost trimis la 3 martie 1930, dată la 
care, directorul Biroului Muncii semnează pe această adresă 
hotărârea de a da curs cererilor necunoscute de noi, formulate 
anterior 107 . 

Propaganda şi încercarea de a obţine anumite avantaje din partea 
funcţionarului român au continuat. Pe 12 martie 1930, acelaşi regent 
al Viceconsulatului Italiei la Brăila a alăturat cererii saleşi 5 
exemplare din „Le controle sur F exportation italienne des pommes 
de terre”. Din luna martie 1930, noul viceconsul titular al Italiei la 
Brăila a fost Vicenzo Gulii. Acesta din urmă, a adresat în 31 martie 
1930 directorului Corporaţiei Meseriaşilor o solicitare a chestiunilor 
amintite cu altă ocazie, dar continua cu bună pricepere expedierea de 


104 Publicaţia a fost editată la Roma în noiembrie 1929 şi cuprindea: actele 
legislative, reformele din domeniul agriculturii, activitatea sindicatelor corporatiste 
etc. realizate de fascişti. Atât adresa regentului cât şi publicaţia se găsesc în SJAN 
Brăila, fond Inspectoratul Regional al Muncii Brăila , dosar 12/1930, ff. 3-13. 

105 Se expediază acum nr. 11-12, din decembrie 1929. Din sumarul acestuia 
enumerăm: Bilanţul activităţii sindicatelor corporatiste pe anul 1929, activitatea 
legislativă, activitatea sindicatelor corporatiste, activitatea instituţiilor de cultură din 
Italia etc., în ibidem, ff. 14-21. 

106 Cartea lui Ermanno Amicucci nu a fost găsită ca făcând parte din acest fond aflat 
la SJAN BR, în comparaţie cu pagini existente ale celorlalte publicaţii amintite, în 
ibidem, f. 29. 

107 Ibidem, ff. 30-34. 

materiale cu caracter propagandistic. 108 Vicenzo Gulii a cerut în 3 
noiembrie 1930 „domnului Inspector al Muncii Regiunea a V-a 
informaţii privind condiţiile de lucru pe diverse ramuri, rata 
şomajului şi alte date asemănătoare” 109 , aceasta fiind o ultimă 
tentativă în acel an pentru propagarea de idei fasciste, dar şi un 
preambul la informaţiile din presă. Cotidienele locale abundau de 
informaţii privind criza din portul Brăila. Cotidianul „Expresul” 
prezenta succint o anchetă 110 . Redactorii expuneau situaţia 
deplorabilă la care au fost supuşi muncitorii locali şi cât a avut de 
suferit comerţul local. Problemele constau în nemulţumirile salariale 
ale muncitorilor, care erau specializaţi doar pentru această muncă, 
spre deosebire de portul Galaţi, unde pentru munci similare erau 
întrebuinţaţi chiar şi simpli ţărani. Ca răspuns la problema 
muncitorească, în decembrie 1930, guvernul l-a desemnat pe 
subsecretarul de stat Virgil Potârcă (de la Ministerul de Agricultură 
şi Domenii) să discute cu autorităţile locale şi cu reprezentanţii 
muncitorilor mijloacele de aplanare a situaţiei existente 111 . 


I0S La această dată a fost alăturată solicitării nr. 2 din publicaţia „Feuille d’ 
informations corporatives”, în ibidem, ff. 61-72. 

109 „Cu onoare vă rog să binevoiţi a-mi da informaţiuni asupra condiţiunilor actuale 
de lucru, costul manoperei în diferite ramuri (Industrial, comerciale, agricol, etc.) 
precum şi în privinţa şomajului, proporţia sa în raport cu manopera şi alte 
informaţiuni de felul acesta”. Inspectorul a cerut subalternilor să se dea curs cererii 
lui Gulii, în ibidem, f. 162. 

110 „Am rugat pe delegaţii muncitorilor manuali: Petre Apostol, Roman Ioan şi Ilie 
Chiriac, să ne spună câteva din nevoile grupului pe care îl conduc. Interlocutorii 
noştri încep a ne spune că contractele colective, încheiate cu casele comerciale, 
expiră la 1 Decembrie. - Actualmente, în baza acestor contracte - zic ei - ni se 
plăteşte câte 450 lei de vagon, cărat din magazie în căruţe şi din căruţe în vapor. Ni 
s’ a spus că, comercianţii cerealişti intenţionează, ca după expirarea contractelor 
colective, să ne scadă preţul cu 25%, sub pretext că, munca este prea scumpă şi că, 
diferenţa ce vor obţine-o dela noi să fie întrebuinţată la majorarea preţurilor 
cerealelor. Noi avem în sindicatul nostru, înscrişi, 620 muncitori şi cu munca, se 
face prin rotaţie, pe echipe revenindu-ne la câte două săptămâni, câteva vagoane, nu 
putem accepta reducerea preţurilor de manipulare [...] Un muncitor nu câştigă astăzi 
nici 70-80 lei pe zi [...] Comercianţii locali, ne tot spun, că la Galaţi, munca este mai 
eftină cu 25% decât cea dela Brăila. Dar trebuie să se ştie că la Galaţi munca nu se 
face cu muncitori de profesie, ci cu plugari cari n’ au ce face, aduşi de cine ştie unde 
[...]” în Munca în portul Brăila, în „Expresul”, an XXV, nr. 410 (seria IV), Brăila, 
duminică 12 octombrie 1930, p. 1. 

111 „Pe peronul gărei, se aflau, pentru întâmpinare, d. Avesalom, prefectul judeţului, 
d. Ionel Marinescu, prefect administrativ, d. Mihail Pantely, preşedintele Camerei de 
comerţ, d. Florian Cristescu, chestorul municipiului, d. I. Berceanu, etc.” [...] A 

Interesele Italiei din anul 1930 au venit pe fondul unui import 
românesc de produse italiene în cantitate de 3.837 de tone, 4,77% din 
totalul importurile româneşti, în valoare de 1,8 miliarde de lei, 
7,92%. Exportul românesc către Italia s-a ridicat la valori de 3,67 
miliarde de lei, 12,88% din exportul românesc, adică 1.260.742 de 
tone, 13,68% 112 . Italia se afla la concurenţă cu celelalte state 
componente ale CED şi cu Germania, care îşi revenea după război, şi 
cu grecii, cărăuşii lumii pe apă. Se justifică astfel mişcările masive 
de propagandă fascistă în cadrul funcţionarilor români prin 
intermediul şi sub stricta supraveghere a viceconsulatul italian din 
localitate. 

în 1933 au loc întruniri pentru stabilirea numărului de echipe de 
docheri care urmau să lucreze intr-un schimb la activităţile de 
transportare şi încărcare a vaselor. La aceste şedinţe au participat şi 
reprezentanţii agenţiilor de vapoare, cărbuni şi cherestea, care 
deţineau şi titluri de reprezentanţi diplomatici. în urma şedinţei din 
24 februarie 1933, agenţiile de vapoare Lloyd Trestino, Gattomo 
S.A.R ., George Besi etc., au solicitat ca vasele poştale şi cele de linie 
ce veneau în portul Brăila să dispună, conform articolului 8 din 
regulamentul legii organizării muncii în porturi, de o singură echipă 
aparte specializată pentru toate şi care să facă toate operaţiunile 
necesare de „descărcare, încărcare, transbordam şi manipularea 
mărfurilor generale care ar reprezenta singura soluţie pentru o mai 
bună executare şi desvoltare a acestor activităţi în portul Brăila” 113 . 


urmat ceaiul la ora 9 la cofetăria „Palace” după care s-au prezentat la negocieri. „Au 
luat parte la această consfătuire şi d-nii. D. Vâmav, Tufli, inspector a muncei, 
comandor Muhuţu, Luciliu Oprean, preşedintele Camerei de agricultură, C. Grupper, 
A Draculis, Witzling şi un însemnat număr de cerealişti şi muncitori [...] La urmă 
s’a hotărât ca să se facă un memoriu în care se vor expune doleanţele cerealiştilor şi 
muncitorilor şi totodată cerând desfiinţarea asoc. muncitoreşti şi înfiinţarea unui 
birou oficial pentru distribuirea muncii în port”. Nici după două zile datele 
prezentate nu au fost mai concludente şi dătătoare de speranţă pentru revigorarea 
activităţii economice brăilene. Materiale detaliate în presa vremii ce aduc iar în 
atenţie nume de ataşaţi diplomatici precum Grupper. Vezi Guvernul şi problema 
muncitorească la Brăila, în „ Expresul”, an XXV, nr. 460 (seria IV), Brăila, vineri 
12 decembrie 1930, p. 3; şi nr. 462, duminică 14 decembrie 1930, p. 1. 

112 Comerţul exterior al României în anii 1929-1930, Bucureşti, 1932, p. 4. 

113 „Buletinul Comisiunilor de muncă din porturile României”, an II, nr. 1-12, 
Brăila, 1933, pp. 3-4. 

Comisiunea după ce s-a mai consultat cu d-nii Gattorni şi Besi 114 , a 
hotărât ca să se formeze „2 echipe separate pe specialităţi de muncă 
repartizându-le astfel: una pentru operaţiunile de descărcări de 
cărbuni şi încărcări de cherestea, iar cealaltă pentru mărfurile 
generale, urmând ca ambele echipe să uzeze de sistemul adaptat şi 
până în prezent cu repartizarea produsului între aceştia pe bază de 
paralâc” 115 . 

Acest gen de întrevederi a continuat pe tot parcursul anului 
1933. Ele au avut în centrul atenţie stabilirea echipelor şi negocierile 
privind nivelul salarial alocat orelor suplimentare efectuate. în acest 
sens, comisiile întrunite - din care făceau parte pe lângă patroni, 
muncitori şi reprezentanţii Inspectoratului de muncă şi Paul 
Demetriad (directorul Docurilor Brăila) - au trebuit să reglementeze 
aducerea de muncitori necalificaţi după ora 17 pentru efectuarea 
rapidă a transbordării surplusului de produse 116 . 

Reprezentantul agenţiei de vapoare Vuccino & Boscojf era în 
anul 1933, conform actelor întocmite pentru Direcţia Generală a 
Vămilor, Michel Boscoff, cetăţean francez şi totodată viceconsulul 
acestui stat în Brăila, reprezentanta „casei franceze Louis Dreyjus & 
Cie” ul . Cum domnii Vuccino şi Boscoff, asociaţii acestei societăţi, 
nu erau cetăţeni români şi nu deţineau vase, George Luca, 


114 Besi este familia de greci-macedoneni din care Germania şi-a numit 
reprezentantul diplomatic la Brăila, pe Jean Bessi (uneori apare şi sub numele de 
Jonny Besi). 

115 Comisia „decide: Toţi muncitorii docheri vor fi împărţiţi pe echipe de 20-25 
muncitori, separat pentru mărfurile generale, cărbuni şi cherestea. Munca se va 
împărţi de Biroul muncii prin rotaţie pe echipe şi pe categorie de muncă: mărfuri 
generale, cărbuni şi cherestea. Dacă echipele de la una din aceste categorii de muncă 
nu sunt suficiente pentru efectuarea muncii. Biroul muncii va repartiza echipele de la 
celelalte categorii de muncă, iar dacă şi acestea nu sunt suficiente, se va recurge la 
muncitorii de port disponibili şi apoi la flotanţi. Plata şi angajarea muncii se va face 
numai prin Biroul muncii, ajutat de conducătorii celor 3 categorii de muncă. 
Muncitorii docheri vor avea un delegat permanent la Biroul muncii şi 3 conducători 
de muncă pentru fiecare categorie, adică unul pentru cherestea, al doilea pentru 
cărbuni şi al treilea pentru mărfuri generale”. Paralâcul urma să fie reglementat de 
către Comisia muncii iar până pe 27 februarie muncitorii docheri urmau să depune 
numele muncitorilor înscrişi pe echipe, în ibidem, p. 4. 

116 Sunt prevăzute de „oficiosul” Camerei de Muncă mai multe documente care 
atestă întâlniri pentru rezolvarea acestor chestiuni. Dc fiecare dată se vorbeşte şi de 
punctul de vedere al reprezentanţilor agenţiilor de vapoare şi caselor de comerţ, 
aceeaşi patroni ce reprezentau şi interesele altor state, în ibidem, pp. 10-28. 

117 SJAN BR, colecţia Agenţii de vapoare Brăila, dosar 10/1933, f. 1. 

administratorul regional vamal, a respins cererea depusă de aceştia: 
„Agenţia Comercială şi Maritimă Franceză pe Dunăre Vuccino şi 
Boscojf din Brăila, ce dispunea de sucursale la Galaţi şi Brăila nu 
îndeplineşte condiţiunile pretinse de art. 21 punctul 11 din legea 
vămilor, de a putea obţine autorizaţia, să îndeplinească formalităţile 
şi a face operaţiuni vamale pe lângă vama Brăila întrucât nu face 
dovada, că este proprietară de vase, sau vase închiriate sau are 
reprezentanţi şi nu prezintă avizul prealabil al Camerei de Comerţ şi 
Industrie [...] nu pot îndeplini formalităţile vamale astfel că, trebuie 
să aibă împuterniciţi ne naţionalitate română” 118 . Cu toate acestea, 
agenţia de vapoare Vuccino & Boscojf, cu sediul în Brăila, str. 
Portului nr.17, a deţinut un certificat emis de Registrul Comerţului 
prin care a putut să-şi desfăşoare fără activitatea fără vreun 
impediment 119 . 

Activitatea economică a funiei ce reprezenta interesele franceze 
la gurile Dunării consta, conform declaraţiilor oferite de 
reprezentanţii acesteia, în „operaţiunile legate de cele 15-20 vapoare 
pe an, în toate porturile” 120 . Pentru a funcţiona conform legilor în 
vigoare, Direcţiunea Vămilor a pus în vedere firmei Vuccino & 
Boscojf ca pe lângă actele prevăzute de art. 21 din lege trebuia să 
achite integral sau în 6 rate lunare egale suma de 300.000 de lei, 
reprezentând garanţia după care îşi putea primi autorizaţia 121 , iar 
astfel: „In conformitate cu dispoziţiunile Onor. Direcţiunii Generale 
a Vămilor Nr. 210587/933 se făcea cunoscut că s’ a acordat 
autorizaţia prevăzută de art. 21 din Legea Vămilor, ca Agenţie de 
Vapoare ” 122 . 

România a importat în anul 1933 o cantitate de produse de 
466.962 tone, care a valorat 11,7 miliarde de lei. Exportul românesc 
s-a ridicat la 8.777.30 tone şi a generat venituri de circa 14 miliarde 


118 Ibidem, f. 2. 

119 „Susnumita societate îndeplineşte formalităţile ca agent de vapoare, manifeste şi 
conosamente, numai pentru vapoare ce sosesc Societăţii Louys Dreyfus & Co. Drept 
care i s’ a eliberat prezentul certificat”, în ibidem, ff. 3-4. 

120 Declaraţia dată în ziua de 24 septembrie 1933 de către M. Boscoff, viceconsulul 
Franţei la Brăila, chiar pe o hârtie cu antetul viceconsulatului, sub care au fost 
trecute cele ale agenţiei de vapoare şi respectiva declaraţie, în ibidem, f. 6. 

121 înştiinţarea Serviciului Administrativ de la Direcţiunea Vămilor din cadrul 
Ministerului Finanţelor, din data de 4 octombrie 1933, în care se mai solicita şi 
situaţia datoriilor acestei societăţi, în ibidem, f. 10. 

122 Ibidem, f. 19. 

de lei, ducând la o balanţă comercială pozitivă a României, cu toate 
că o tonă exportă de aceasta a valorat cât jumătate de tonă importată. 
Prin portul Brăila au intrat pe parcursul anului 1933 448 de vase 
maritime, din care 273 fără încărcătură, aducând 218.820 de tone şi 
au ieşit 450 de vase maritime, 58 deşerte, însumând 1.340.937 de 
tone 123 . Comerţul exterior al portului Brăila din anul 1933 s-a ridicat 
la 188.417 tone importate, 40% din totalul României, şi 675.182 tone 
exportate, 7%. Pentru moment se constata o reorientare a portului 
Brăila către importuri, element care a creat un climat propice 
dezvoltării intereselor naziste, fasciste şi franco-engleze. 

Importurile româneşti de produse englezeşti s-a ridicat la 
10,76% din cantitatea totală importată de România şi la 14,85% din 
valoarea totală plătită pentru mărfurile intrate în ţară. Franţa a 
reprezentat „doar” 5,51% la cantităţi importate şi 10,55% la valoarea 
importului. Germania 13,77% la cantitate şi 18,57 la valoare, iar 
Italia 6,13% din cantitatea totală importată şi 10,53% din valoarea 
totală a importurilor României 124 . Exporturile României către Anglia 
au reprezentat 14,76% din totalul cantităţii exportate şi 15,4% din 
valoare, în vreme ce exporturile către Franţa au fost de 11,11% din 
cantitate şi de 12,37% din valoare, 6,18% respectiv 10,60%, iar cele 
ale Italiei de 12,69% din valoare şi de 9,17% din valoarea totală 
exportată de România 125 . 

Reprezentantul diplomatic al Poloniei de la sfârşitul deceniului 
patru controla societatea Theodoridi S.A.R., având ca obiect de 
activitate reprezentarea societăţilor: Armament Deppi S.A Anve rs, Pr. 
Philipacopoulos, Belgian Cself Company S.A Anvers. Sediul firmei 
din Brăila a fost situat pe strada împărat Traian, la nr. 8. Agenţia a 
beneficiat şi de sucursale în Galaţi, Bucureşti, Sulina, Constanţa şi 
Constantinopol 126 . Spre deosebire de omologii săi francezi. Anton 
Theodoridi a primit încă de la început autorizaţia din partea Direcţiei 
Vămilor şi a Camerei de Comerţ şi Industrie Brăila. Trebuie 
specificat faptul că Anton Theodoridi deţinea cetăţenia română, 
dispunea de colaboratori români şi achitase la începutul lunii 
octombrie taxele privind garanţia. Conform datelor existente, 


“ V.T. Ciobanu, op. cit., p. 37. 

124 Comerţul exterior al României în anul 1933, Bucureşti, 1934, p. 7. 

125 Ibidem. 

126 SJAN BR, colecţia Agenţii de vapoare Brăila, dosar 13/1933, ff. 1-11; şi Ioan 
Munteanu, Stradele Brăilei, voi. II, Brăila, 2009, pp. 106-107. 




139 


Activitatea consulară la Brăila şi Galaţi (1919-1940) 

societăţii Theodoridi, care avea ca obiect de activitate şi armamentul, 
i-a fost verificat ultima dată un vapor, Spiridon în mai 1934 127 . 

Interesele economice ale Cehoslovaciei la Brăila au fost apărate 
de către Heinerich Braun, cetăţean român din 21 februarie 1919 l2S . 
Societatea pe care o deţinea Braun a fost una individuală, înregistrată 
în registrul de firme individuale în 11 iunie 1913. Firma a avut ca 
obiect de activitate comerţul de birou de expediţie, era sediul a fost 
situat în strada Mistiilor 129 . H. Braun a funcţionat, din 1913 şi până în 
1 octombrie 1933, ca expeditor vamal conform legilor. în 19 ianuarie 
1934, ca rezultat al cererii efectuate de Braun, pentru a-şi putea 
continua activitatea, i s-a dat un răspuns favorabil, dar sub obligaţia 
de a plăti cele 13 rate lunare reglementate de art. 21 din Legea 
Vămilor 130 . Pe 17 ianuarie 1935, Braun a fost înştiinţat de 
Direcţiunea Vămilor că autorizaţia de vămuire individuală i s-a 
ridicat iar garanţia i se va returna 131 . în iulie 1938, H. Braun a fost 
invitat pentru ca să poată continua activitatea pe lângă un birou de 
expediţie, să prezinte actele legalizate 132 . în toată această perioadă 
statul cehoslovac a deţinut o societate oficială de navigaţie pe 
Dunăre, Cehoslovaca. 

Familia Besi (uneori apare şi Bessi), de origine elenă, a fost una 
dintre reprezentantele intereselor germane la Brăila. La conducerea 
Viceconsulatului german pe parcursul anilor ’30 s-a aflat Jean 


127 Ibidem, ff. 13-14. 

128 „Prin ordonanţa de tncetăţenire cu No. 19 pronunţată de acest Tribunal în ziua de 
21 Februarie 1919, s’a acordat cetăţenia română d-lui HAIM zis HEINRICH 
BRAUN, de ani 45, de religie mozaică, născut în Brăila în luna Maiu 1874, de 
profesie comerciant, domiciliat în Brăila B-dul Carol No. 70, soţiei sale FEIGHE 
zisă FANY BRAUN născută GRUNBERG, precum şi copiilor săi Marcel de ani 12 
şi Leontina de ani 7, cu domiciliul sus arătat”, în ibidem, dosar 17/1933, f. 3. 

129 Ibidem, f. 2. 

130 Ibidem, ff. 15-19. 

131 „Avem onoarea a vă comunica că, Direcţiunea Vămilor, prin ordinul No. 314.260 
din 17 Ianuarie 935 ne face cunoscut, că pe baza deciziei Ministeriale No. 
107.807/934, v’ a ridicat autorizaţia de vămuire, în mod individual, de pe lângă 
această vamă, restituidu-vi-se garanţia”. Se pare că activitatea consulului 
Cehoslovaciei a fost mai degrabă de supravieţuire şi nicidecum o afacere prosperă, 
în ibidem, f. 23. 

132 „Vă invităm a pune în vederea D-lui H. Braun, fost expeditor, că pentru a putea 
lucra pe lângă un birou de expediţie, trebuie să ne depună procura legalizată şi 
celelalte acte cerute de art. 21 1. v. pentru procurişti”, în ibidem, ff. 25-26. 

Besi 133 . Această agenţie de vapoare a fost reprezentanta în portul 
Brăila companiilor: Deutsche Levant - Linie Hamburg, Atlas Levant 
- Linie Bremen, Hamburg - Amerika Linie Hamburg , Norddeutscher 
Lloyd, Bremen , Schuldt Orient - Linie, Hamburg, Svenska Orient - 
Liniean, Goteborg 144 . Reprezentantul agenţiei, care dispunea de 
filiale şi la Galaţi şi Constanţa, a fost George Besi, iar unul dintre fiii 
acestuia a deţinut atribuţiile de consul al Germaniei din anul 1930. 
Prin această societate autorităţile germane au încercat să constituie o 
alternativă şi un impediment în coasta agenţiilor franceze şi engleze. 
Relatările despre agenţia Bessi & Fii au fost mai reduse ca cele 
despre cea franceză. 

între aceste societăţi străine au existat chiar şi schimburi de 
personal, ca să numai vorbim despre demersuri comerciale. Pe 4 
aprilie 1933, G. & F. Grupper S.A - Comision şi exportator de 
cereale adresa Inspectoratului Muncii Brăila o adresă prin care 
anunţa un schimb de personal între această societate şi cea aflată sub 
influenţă franceză 135 . în aranjarea rapidă a lucrurilor, doamna Marii 
Ch. Vuccino a declarat că îl are drept angajat pe cârmaciul Valentino 
Raizis şi că roagă a i se viza carnetul de muncă pentru a trece la 
firma controlată de cetăţeanul român, de origine etnică evreu, 
Grupper 136 . 

Mişcările de nemulţumire din porturile României au atras atenţia 
guvernanţilor şi pe parcursul anului 1934. Cotidianul local brăilean 
„Cuvântul” prezenta publicului demersul ministerului muncii pe 
lângă cel al comunicaţiilor pentru a acorda atenţie muncii manuale 
din porturi şi a nu creşte rata şomajului 137 . în şedinţa din 30 iunie 


133 Informaţiile privind originea etnică şi cetăţenia acestora provin din f. 1 a 
dosarului 26/1934 din colecţia Agenţii de Vapoare Brăila. Document greşit arhivat, 
deoarece această filă nu corespunde deloc cu documentele acestui dosar. Ele ar fi 
fost indicat să fie prezente în dosarul 28/1934, care păstrează actele societăţii 
George Besi şi Fii S.A. 

134 SJAN BR, Colecţia Agenţii de Vapoare Brăila, dosar 28/1934, f. 1. 

135 „Urmând a angaja în serviciul nostru pe dl. Valentinos Raizis, în calitate de 
căpitan pe şlepul „MARIA T.”proprietatea d-ne Mărie Ch. Vuccino, şlep pe care îl 
deţinem cu chirie, - cu onoare vă rugăm să binevoiţi a dispune vizarea livretului de 
libera exercitare a profesiei No. 04215, aparţinând susnumitului.” In SJAN BR, fond 
Inspectoratul Regional al Muncii Brăila, dosar 14/1933, f. 16. 

136 Conrad Grupper a deţinut funcţie de consul al statului Panama la Brăila în a doua 
jumătate a anilor ’30, în ibidem, f. 382. 

137 „Cuvântul”, an XV, nr. 22, Brăila, vineri 26 ianuarie 1934, p. 4. 

1934, agenţiile de vapoare Gattorno S.A.R., Agenţiile de Vapoare 
Unite S.A.R., Watson & Youell S.A.R., Intercontinentala Maritima 
S.A. şi George Besi au primit un răspuns din partea comisiei 
Inspectoratului Regional de Muncă Brăila. Prin aceasta a fost 
reglementat faptul că se „consideră liberă munca de epistat de 
covertă în sensul ca să rămână la dispoziţia agenţiilor de vapoare”, 
urmând ca epistaţii de covertă să treacă la muncitorii ruj ari „cu 
dreptul de a presta muncă de epistat în cazul când vor fi aleşi în acest 
scop de agenţiile de vapoare” 138 . 

Importul României în anul 1934 a fost de 635.868 de tone, 
pentru care s-au achitat 13,2 miliarde de lei, în timp ce exportul s-a 
ridicat la 8.854.096 de tone, aproximativ 13,6 miliarde de lei. 
Balanţa comercială a fost pozitivă, 447 de milioane de lei, dar o tonă 
de produse româneşti a valorat de aproape 12 ori mai puţin 

• • w 139 

comparativ cu una importata . 

Principalele state care au întreprins comerţ cu România au fost: 
Anglia, Franţa, Germania, Italia, Grecia, Cehoslovacia, Belgia şi 
Italia. Marea Britanie a exportat în România produse care au 
reprezentat 10,66% din cantitatea importată de România şi 16,25% 
din valoarea acestora, în timp ce exportul românesc către Anglia a 
reprezentat 10,59% din totalul cantităţilor şi 10% din valoarea 
acestora. Franţa a constituit 9,16% din totalul cantităţilor importate 
de România şi 11 % din cel al valorilor. România a exportat către 
Franţa un procent de 9,42% din totalul cantităţilor exportate de ea şi 
de 9,68% din cel al valorilor. Germania a exportat mărfuri în 
România care au constituit 8,83% din totalul cantităţilor şi de 15,5% 
din cel al valorilor. Exportul românesc către Germania a fost de 
8,95% din totalul cantităţilor şi de 16,38% din cel al valorilor 
financiare. Importul românesc de produse italiene a fost de 3,5% din 
totalul cantităţilor importate de România şi de 7,34% din cel al 
valorilor plătite. România a exportat în Italia 11,94% din totalul 
cantităţilor vândute altor state şi de 7,74% din cel al valorilor 
exportate 140 . Cele mai exportate produse româneşti au fost cerealele 
şi petrolul. 


138 „Buletinul comisiunilor de muncă din porturile României”, an III, nr. 1-6, 
ianuarie-iunie 1934, p. 19. 

139 Comerţul exterior al României în anul 1934, Bucureşti, 1935, p. 7; şi V. 
Axenciuc, op. cit. 

140 Ibidem. p. 7. 

în anul 1934, au intrat în portul Brăila 305 vase maritime, din 
care 152 deşerte, cu o cantitate de 159.157 tone şi au ieşit din portul 
Brăila un total de 304 nave maritime, din care 27 fără încărcătură, cu 
un tonaj total de 758.195 tone 141 . Comerţul exterior vamal al portului 
Brăila arată un import de 118.965 tone, 18% din totalul României, şi 
un export de 393.676 tone, 4% 142 . Cele mai importate produse prin 
portul Brăila pe parcursul anilor 1934-1935 au fost cele din fierărie şi 
oţel (58.457 tone), cărbuni (29.542 tone) şi orez (19.950 tone) 143 . La 
capitolul exporturi, cele mai bine vândute produse româneşti au fost 
cerealele (orz -109.170 tone şi porumbul - 127.517 tone) 144 . 

Pe parcursul anului 1935 au fost semnalate aceleaşi discuţii 
privind existenţa vătafilor şi epistaţilor din port. în epoca, aceştia nu 
au fost priviţi cu ochi buni de niciuna din părţile contractoare. Se 
considera că aceşti paznici alegeau, în funcţie de interesele proprii, 
muncitorii care urmau să lucreze în ziua respectivă, prejudiciind atât 
pe muncitorii care nu le intrau în joc cât şi pe armatori, care nu 
beneficiau de cea mai bună mână de lucru. S-au încercat tot felul de 
strategii regulamentare pentru eliminarea acestor neregularităţi. în 2 
iulie 1935, pe lângă sentinţa dată în cazul petiţiei liderului 
muncitorilor manuali Anghel Panait, care solicita, în contradicţie cu 
delegatul muncitorilor elevatorişti, D. Rahoveanu, o cotă parte din 
munca întreprinsă de elevatorişti, s-a judecat şi cazul muncitorilor 
angajaţi de Grupper 145 . Pe ordinea de zi a fost şi soluţionarea 
raportului agentului de port Şerban Gheorghe, care a solicitat 
judecare cazului în care Grupper a apelat la muncitorii Lascu 
Alexandru, Petre Ivanciuc şi Constantin Marin zis Velcu prin 


1 V.T. Ciobanu, op. cit, p. 37. 

142 Ibidem, p. 39. 

143 Paul Demetriad, Activitatea porturilor şi docurilor Brăila în perioada 1 aprilie 
1934 - 31 martie 1935. faţă de activitatea anilor precedenţi, în , Analele Brăilei”, an 
VII, nr. 1, ianuarie-martie 1935, p. 59. 

144 Ibidem p. 60. 

145 „Având în vedere pe dealtă partă că pretenţiunea muncitorilor manuali de a li se 
acorda 1-10 vagoane din muncile din specialitatea elevatoarelor unnează a fi 
respinsă, dat fiindcă descărcarea cerealelor din şlepuri în vapoare de mare şi 
viceversa se execută mult mai rapid cu elevatorul decât cu braţele; iar în al doilea 
rând cheltuielile în plus ca, facerea schelei, chirie saci şi cantar, garanţia la firma 
Salmanowitz fiind mai mare ca la elevatoare (se scade risipa, un epistat în plus şi un 
vătaf)”. Se pare că autorităţile au început să înţeleagă nevoia utilizării utilajelor în 
detrimentul muncii manuale. In „Buletinul comisiunilor de muncă din porturile 
României”, an IV, nr. 7-9, iulie-septembrie 1935, pp. 3-4. 

intermediul asistentului de cereale Isidor Aurbach şi Nicolae Roşea, 
comerciant din Făurei, pentru încărcarea a două vagoane de rapiţă 
din curăţitorul Grupper în vagoane. Acestă activitate „nu a fost 
declarată la biroul muncii conform art. 47 din regulamentul legii 
pentru organizarea muncii în porturi” 146 . Muncitorii au fost 
prejudiciaţi de un tarif normal, iar statul de plata taxelor. Cert este 
faptul că atât Isidor Aurbach cât şi Roşea Nicolae au fost declaraţi 
vinovaţi pentru încălcarea legii, conform art. 7 din legea pentru 
organizarea muncii în porturi şi art. 48 din regulamentul ei de 
aplicare 147 . Nu se cunoaşte faptul concret că însuşi Conrad Grupper 
ar fi solicitat angajaţilor săi contractarea unor muncitori dincolo de 
prevederile legale în scopul obţinerii unor beneficii, dar cu toate 
acestea, implicarea unui vas ce-i aparţinea a fost o pată pe activitatea 
sa. 

Grupper a mai fost implicat în anii 1934-1935 într-un proces 
care privea transportul orzului de la depozite la vasele din port. 
Dumitru Pelea, delegat al muncitorilor manuali din portul Brăila, a 
făcut recurs la sentinţa pronunţată de comisia muncii din portul 
Brăila în mai 1934 cu privire la procedurile legale de transport a 
orzului de la curăţătorie în raza portului. S-a decis că apelul făcut de 
Dumitru Pletea, delegat al muncitorilor manuali din portul Brăila, cu 
petiţia înregistrată la No. 122/934 în contra deciziunii No. 92 din 7 
Mai 1934, pronunţată de comisiunea muncii portului Brăila şi 
„reformează în parte deciziunea apelată în ce priveşte punctul 1, 
considerându-se ca muncă de port transportul mărfii din vagoane, 
căruţe, arioae şi stive la magazia curăţitorului şi în consecinţă ea 
urmează să se efectueze de către muncitorii permanenţi înscrişi la 
Căpitănia portului, pe baza principiului rotaţiei” 148 . Recursul făcut de 
către societăţile intimate, de mai sus, nu a avut succes, sentinţa dată 


146 Ibidem, p. 4. 

147 „Art. 7 - Este cu desăvârşire oprit angajarea muncii prin intennediul vătafilor 
(antreprenori de muncă). Oricine va angaja munca în porturi, direct sau indirect, prin 
vătafi (antreprenori de muncă), se va pedepsi cu amendă de la 5.000 lei la 50.000 
lei”, în ibidem, pp. 5- 6. 

148 Sentinţa a reglementat această ramură a transportului de orz prelucrat de la 
magazii în spre port. Sector economic în care alături de societăţile Portera, Rizeria 
Română şi comerciantul C. A. Cristescu mai activa şi o firmă cu numele de G. & F. 
Grupper, a familiei consulului statului Panama. Vezi „Buletinul comisiunilor de 
muncă din porturile României”, an IV, nr. 10-12, octombrie-decembrie 1935, pp. 69- 
76. 

fiindu-le nefavorabilă şi au fost obligaţi să plătească drept cheltuieli 
de judecată suma de 2.000 de lei 149 . 

România a importat pe parcursul anului 1935 533.268 tone, cu o 
valoare de 10,8 miliarde de lei, faţă de anul precedent în care 
importurile s-au situat la 635.868 tone şi pentru care s-au achitat 13,2 
miliarde de lei. Exporturile României pe anul 1935 au fost în 
cantitate de 9.276.009 tone şi la un preţ de 16,7 miliarde de lei, faţă 
de cele 8.854.096 tone exportate în anul 1934 pe o valoare de 13,6 
miliarde de lei 150 . 

Reclamaţia muncitorului lopătar divers Vodă Haralambie din 
1936, prin care îl denunţa pe Gherasim Pappadat, delegatul acestor 
muncitori lopătari diverşi, că nu distribuia munca conform legilor în 
vigoare, ce priveau selecţia şi rotaţia muncitorilor la activităţile din 
port 151 . Cu toate că în zilele de 23 şi 24 martie 1936, revizorul 
Vasilache de la firma Louis Dreyfus, la solicitarea pârâtului G. 
Pappadatos, i-a repartizat pe muncitorii Rudolf Dais şi Bercu Ghidale 
la o muncă ce avea loc la paioalele (hambarele) din interiorul unui 
vapor al societăţii franceze, comisia de muncă din Brăila a respins 
cererea depusă Vodă Haralambie. Instanţa a a ajuns la concluzia că 
muncă prestată de aceştia nu ţine de spaţiul portului şi implicit de 
aria de decizie a Inspectoratului Muncii Brăila 152 . 

In 1936, România a importat 630.443 tone pentru o valoare de 
12,6 miliarde de lei şi a exportat produse în cantitate de 10.548.913 


149 Ibidem, p. 90. 

150 Anuarul statistic al României 1939-1940, Bucureşti, 1940, p. 575; şi V. 
Axenciuc, op. cit. 

151 „Buletinul comisiunilor de muncă din porturile României”, an V, nr. 4-9, aprilie- 
septembrie 1936, pp. 3-4. 

152 „Având în vedere că din declaraţiile martorilor audiaţi se constată că ei au 
efectuat munca numai în interiorul vaporului la paioale (hambare) atât dimineaţa cât 
şi după amiaza. Muncile din interiorul hambarelor vapoarelor plutitoare, nu sunt 
munci de port conf. art. 2 din Legea pentru organizarea muncii in porturi, pentru a 
executa prin sistemul de rotaţie de muncitorii pennanenţi înscrişi la Căpitănia 
portului, casele comerciale având dreptul a angaja la aceste munci, muncitorii de 
încredere. Simpla intervenţie a delegatului Gherasim Papadat de ase repartiza la 
muncile de încredere ale firmei Louis Dreyfus muncitori lopătari diverşi dela rotaţie, 
nu poate constitui o culpă în sarcina sa”. Finna franceză Louis Dreyfus a fost 
reprezentată în portul Brăila de către Vuccino & Boscoff, societatea celor doi 
viceconsuli interbelici ai Franţei la Brăila, în ibidem. 

tone pentru care s-au încasat 21,7 miliarde de lei 153 . Pe parcursul 
anului 1936, au intrat în portul Brăila 476 de vase maritime, dintre 
acestea 311 au fost deşerte, cu o încărcătură de 97.921 de tone. Au 
ieşit în acel an 477 de vase maritime, din care 59 goale, cu o 
încărcătură totală de 1.358.406 tone. Comerţul exterior vamal al 
portului Brăila s-a ridicat în 1936 la 100.152 tone importate, 16% din 
totalul României, şi la 919.770 de tone exportate, 8% din totalul ţării. 

Exportul către către Marea Britanie a totalizat 1.404,4 de mii 
tone în schimbul cărora s-au încasat 3,12 miliarde de lei, în timp ce 
importul s-a ridicat la 928 de milioane de lei (7,85%), adică 362.799 
tone (5,75%). Franţa a reprezentat 4,66% din cantităţile importate şi 
5,9% din valoarea importurilor româneşti. România a exportat către 
Franţa 9,83% din totalul cantităţilor şi doar 8,1% din cel al valorilor. 
Produsele importate din Germania au reprezentat 27,42% din totalul 
cantităţilor şi 36,13% din cel al preţurilor plătite! în timp ce 
exporturile României către Germania au reprezentat 14,55% din 
cantităţi şi 17,76% din cel al valorilor încasate. In raport cu 
Germania, România a avut o balanţă comercială negativă de 
aproximativ 711 de milioane de lei. Importurile din Italia s-au situat 
la 1%, în timp ce exporturile româneşti către Italia au reprezentat 
7,8% din totalul cantităţilor şi 6,14% din cel al valorilor. Balanţa 
comercială a fost una pozitivă pentru România, de 1,1 miliarde de 
lei 154 . 

Pe parcursul anului 1937, au fost înscrise la căpitănia „portului 
Brăila: 7 vapoare dintre care 3 cargoboturi, 5 drage, 3 tancuri, 21 
ceamuri, 40 elevatoare, 28 remorchere, 120 şlepuri, 1 şlep cu motor, 
11 şalupe, 7 bakuri”, conform statisticilor prezentate de cei care au 
întocmit lucrarea Municipiul Brăila a XXI-a Adunarea Generală a 
uniunei oraşelor din România. 29, 30 şi 31 octombrie 1937 ]55 . 

Societăţile de navigaţie existente în Brăila erau în număr de trei. 
N.F.R. (Navigaţiunea Fluvială Română), care funcţiona din anul 
1895 şi dispunea de 17 vapoare de pasageri, 24 de remorchere, 143 
de şlepuri şi tancuri plus 14 pontoane. S.R.D. a fost întemeiată în 
anul 1914 cu sprijinul lui Vintilă I.C. Brătianu şi dispunea de un 


153 Anuarul statistic al României 1939-1940, Bucureşti, 1940, p. 575; şi V. 
Axenciuc, op. cit. 

154 Comerţul exterior al României în 1936, p. 7. 

155 Municipiul Brăila a XXI-a Adunarea Generală a uniunei oraşelor din România. 
29. 30 şi 31 octombrie 1937, Brăila, 1937, p. 58. 

capital de 53.300.000 de lei investiţi în 24 tancuri pentru transportul 
produselor petrolifere, 70 şlepuri pentru transportul cerealelor şi 
diverselor mărfuri, 4 pontoane, un şantier flotant, 3 vapoare de 
pasageri amenajate cu un confort modern, 15 remorchere dintre care 
2 vase de cataracte, 3 şalupe puternice, 4 elevatoare, marele şantier 
naval Galaţi a fost „Şantierele Române de la Dunăre” - unde 
lucrează cotidian 600 de lucrători” 156 . S.F.N.D. fondată în anul 1921, 
la Paris, cu numele de Societe Frangaise de Navigation Danubienne, 
dispunea de un sediu secundar şi o direcţiune la Brăila. Capitalul 
societăţii era de 5.000.000 de franci francezi, şi era dotată cu 13 
remorchere, 16 tancuri şi 53 de şlepuri 157 . 

Conform aceloraşi date statistice cuprinse în sursa noastră 158 , 
pentru anul 1937, în Brăila funcţionau un număr de 13 agenţii de 
vapoare. Agenţia S.M. Reului, Serviciul Maritim Român (S.M.R.) a 
fost înfiinţată în 1895 şi era singura societate de navigaţie 
românească care dispunea de vapoare proprii. Aceasta avea de un 
parc compus din: „3 vapoare de călători, 8 vapoare mixte, 3 
cargoboturi care, prin confortul, eleganţa şi viteza lor, pot rivaliza cu 
vasele marilor companii streine de navigaţie” 159 . Vasele S.M. R.-ului 
au fost cele care au dezvoltat relaţiile economice dintre România şi 
Orientul Apropiat. George Besi Fii, S.A.R. a reprezentat companiile 
germane: Deutsche Levante Linie, Hamburg Atlas Levante—Linie, 
Bremen Schuldt—Orient—Linie, Hamburg—Frachte—treuhand G. m. v. 
H. De activitatea acestei societăţii s-a ocupat reprezentantul 
diplomatic al Germaniei la Brăila, Jean Bessi. Societatea Gcittorno, 
S.A.R. , fondată în anul 1857, a fost cea mai veche din portul Brăila şi 
dispunea de un capital de 5.000.000 de lei. Aceasta a fost 
reprezentanta companiilor: Adricitica S. A. di Navigazione, Venezia; 
Compagnia Genovese din Navigazione a Vapore, S. A., Genova; 
Lloyd Triestino S. A. di Navigazione, Trieste; „Italia”, S. A. din 
Navigazione, Genova. Compania de navigaţie Achille Lauro din 
Napoli a fost reprezentată în portul Brăila de agenţia de vapoare 
Intercontinentala Maritima, S. A. R. 

Theodoridi, S.A.R., cu un capital de 2.000.000 de lei, a uncţionat 
din anul 1900 şi reprezenta interesele firmelor străine precum: Soc. 


156 Ibidem, pp. 58-59. 

157 Ibidem, p. 59. 

158 Ibidem, pp. 59-60. 

159 Ibidem, pp. 58-59. 

„Affreteurs Reunis” - Paris, „Lloyd Royal Belge”, „A, Regier” - 
Londra”, „Maritima - Brăila”, „Soc. Belgia Gulf Oii Ltd.”, 
„Armement Deppe” S. A. Anversa, etc. precum şi pe mulţi armatori 
din Grecia. Până în anul 1937 a avut ca obiect de activitate 
armamentul şi vapoarele, reuşind să încarce în ambarcaţiunile sale, 
aproximativ 600, peste 17 milioane de tone de cereale şi cherestea. 
Wcitson & Youell, S.A.R., care a avut sediul la Galaţi, a fost agenţia 
generală a companiilor engleze şi olandeze: Johnstone-Linie, Royal 
Netherlands Steamhip Compcmy. 

Mai trebuie amintite şi agenţiile A. Dracoulis din strada 
Mistiilor, G.Z. Troicmos au reprezentat „numeroşi armatori din 
Grecia”, F. Bartha & Co., George Kiriakides, ce reprezenta, şi el, pe 
unii armatori din Grecia, dar dispunea şi de ambarcaţiunii proprii, 
Agenţiile de Vapoare Unite, înfiinţată în 1933, la care se adaugă 
Căpitănia Portului şi Serviciul Hidraulic, ultimele două în postura de 
reprezentante ale statului român. Cu siguranţă, pe lângă acestea, au 
mai existat şi altele, care fie nu s-au adaptat mediului economic 
local, fie au fost încoiporate de cele existente ori au fost omise de 
autorii acestui anuar. 

Pe parcursul anilor 1937-1938, România devine un izvor 
important pentru maşinăria de război germană care se pregătea de un 
nou conflict mondial. In acest sens, nu se poate explica maniera în 
care, în acest timp, atât Franţa, cu cea mai bogată flotă de pe Dunărea 
maritimă, cât şi Anglia au cedat în faţa expansiunii naziste şi fasciste 
din zonă. Beneficiind de complicitatea navelor sub pavilion grecesc, 
nemţii au controlat la sfârşitul deceniului patru comerţul şi navigaţia 
la gurile Dunări, în ciuda reglementărilor CED şi a unui factor 
geografic. Pentru Germania, calea cea mai scurtă către ţară pentru 
navele sale era cea a utilizării sectorului fluvial şi nicidecum cel al 
Dunării maritime. Cu toate acestea, concesiile franco-engleze şi 
nesiguranţa României au condus la transformarea porturilor Brăila şi 
Galaţi în centre ale „colonialismului nazist”, în dauna unora care au 
făcut acest lucru aproape un secol, britanicii şi francezii 160 . în anul 
1938, România a importat 820.603 tone pentru o sumă de 18,7 
miliarde de lei şi a exportat produse în cantitate de 7.409.084 tone, 


160 Vezi Arthur Tuluş, Interese economice şi politice la gurile Dunării între 1936 şi 
1940 , în .Analele Universităţii „Dunărea de Jos” din Galaţi seria XIX - istorie”, an 
IV, nr. 4, 2005, pp. 229-250. 

cu o valoare de 21,5 miliarde de lei. Aceste sume indică o balanţă 
comercială pozitivă de aproximativ 2,7 miliarde de lei. Pe parcursul 
anului 1939, România a importat peste 700 de mii de tone, cu o 
valoare de 22,8 miliarde de lei, iar exportulurile sale au fost de 7,56 
milioane de tone, circa 26,8 miliarde de lei. Balanţa comercială a 
României în anul 1939 a însemnat un plus 3,9 miliarde de lei 161 . 

în 1938, au intrat în portul Brăila 306 vase maritime, din care 
190 goale, cu o încărcătură de 93.424 tone, faţă de cele 428 de vase 
maritime intrate în anul 1937, din care 275 au fost fără încărcătură, 
cu un total de 121.700 de tone. Pe parcursul anului 1938 au ieşit din 
portul Brăila 306 vase maritime, din care 75 deşerte, cu o încărcătură 
de 783.172 de tone, în comparaţie cu anul 1937 când au părăsit 
portul 425 de nave maritime, din care 75 fără încărcătură, cu un tonaj 
de 1.085.540 162 . Importul vamal din portul Brăila s-a situat în anul 
1937 la 82.753 de tone (11%) şi de 82.193 tone în anul următor. 
Exporturile din 1937 au fost de 816.443 tone (8%) şi de 482.431 tone 
în 1938. Prin portul Brăila au ieşit în 1938 circa 347 de mii de 
cereale, 272 de mii de tone de cartofi şi legume, şi 341 de mii de tone 
de „uleiuri minerale şi esenţe, petrol”, dintr-un total exportat de 
482.431 de tone 163 . 

La sfârşitul anilor ’30 devenise aproape iminent un conflict 
armat în Europa care urma să implice Germania nazistă. Pentru că 
situaţia politica a fost de aşa natură, România a intrat pentru a 
supravieţui în sfera de influenţă a celui de al Treilea Reich. Cele 
două state au semnat acorduri privind vânzarea de cereale şi petrol de 
către România statului militarizat din centrul Europei. Concesiile 
făcute de către Anglia şi Franţa la Munchen în 29 septembrie 1938 şi 
expansiunea rapidă a naziştilor în Europa Centrală şi de Est au făcut 
ca după 1 septembrie 1939 reprezentanţele diplomatice ale 
Germaniei să devină adevărate case de spionaj. Nevoia acută de 
cereale şi de petrol a îndemnat Reichul să instaleze pe lângă 
misiunile sale diplomatice şi economice oameni de încredere. Nici 
oraşul Brăila, mai cu seamă raza portului, nu a fost scutită de astfel 
de personaje misterioase. 


161 Comerţul exterior al României în 1939, p. 9. 

162 V.T. Ciobanu, op. cit., p. 37. 

163 Ibidem, p. 40. 

Arhivele local păstrează amprenta câtorva dintre aceşti 
„supraveghetori ai comerţului”. în data de 4 ianuarie 1940, a fost 
semnalat, de către Serviciul Migraţiuni, faptul că „firma George Besi 
& Fii din Brăila are reprezentanţa firmei germane Deutsche Levant 
Linie din Hamburg care are ca om de încredere de Dl Gunther 
Froreich”. Acesta a fost omul de „legătură dintre cele 2 firme şi 
personalul vaselor Soc. D.L.L”. El mai avea drept atribuţii 
transmiterea corespondenţei la centrala din Germania. De asemenea 
a fost specificat faptul că salariul lui G. Froreich „îl primeşte dela 
D.L.L prin firma G. Besi fii care-1 decontează”. De asemenea a fost 
specificat şi faptul că trimisul german nu se amestecă în administraţia 
internă a societăţii G. Besi 164 . Un caz asemănător a fost cel al lui Karl 
Fleinz Wemer, venit în România la 1 mai 1939, şi care locuia la 
Rudolf Spiesswinkel, membru în consiliul Reichului pentru cereale, 
furaje şi alte produse agricole. R. Spiesswinkel aparţinea de 
secţiunea comercială Berlin Vilmersdotf şi se ocupa de 
supravegherea cerealelor cumpărate în baza acordului din 10 
decembrie 1938. K. H. Wemer nu dispunea de o firmă sau un birou 
propriu şi salariul îl primea de la Berlin în mărci, ci era dependent de 
Spiesswinkel 165 . în luna martie 1940, Flerbet Flolste a fost o altă 
persoană implicată în astfel de procedee. Legaţia Germaniei a 
intervenit ca el să-şi poată exercita profesia de supraveghere a 
transporturilor de grâne 166 . 


164 „Reprezentantul fmnei G. Besi declară că acest sistem este utilizat de firma 
germană în toate ţările, şi la noi a avut întotdeauna câte un asemenea reprezentant pe 
care îl schimbă din 3 în 3 ani. In astfel de situaţie, întrucât i s’a aporbat şi până acum 
termen de şedere în ţară, suntem de părere a i se da şi anul acesta”. încercând să 
liniştească lucrurile şi să obţină aprobarea prelungirii şederii în ţară a acestui 
„supraveghetor” reprezentantul firmei Besi & Fii, şi totodată cei care apărau 
interesele cetăţenilor gennani prin simplul fapt că unul dintre acţionari a fost 
consulul Germaniei, a dezvăluit că Germania apelase la asemenea procedee cu de 
mai multă vreme. O altă cerere a fost înregistrată la Direcţia Muncii Brăila în 14 
decembrie 1939, în SJAN BR, fond Inspectoratul Regional al Muncii Brăila, dosar 
14/1939, ff. 176-177. 

165 „D-l Karl Heinz Werner e funcţionar la D-l Spiesswinkel, încă cu alţi 6 
funcţionari gennani. - N’are firmă.- Un birou comun pentru toţi în str. Bălcescu Nr. 
22. - Salariul îl primeşte dela Berlin în mărci. - Posedă adeverinţă dela M. Muncii 
Nr. 7618, din care reiese că are prelungirea până la 31 Decembrie 1940”, în ibidem, 
f. 194. 

166 „Alăturat, trimitem adresa Legaţiunii Germaniei [nu a fost păstrată - s.n.] jurn. 
no. 10105/1940, care intervine pentru prelungirea termenului de şedere cu drept de 

începând cu 1940, multe din societăţile amintite au devenit un 
instrument de luptă directă în cel de al Doilea Război Mondial. 
Majoritatea vaselor aparţinând societăţilor de navigaţie au devenit 
arme în acest conflict economic şi strategic. Pe parcursul anului 
1940, au fost exportate prin gurile Dunării 370.757 tone, doar un 
sfert din anul precedent 167 , şi constituie un efect dăunător al 
războiului, dai - şi al noilor reglementări impuse de România privind 
navigaţia pe Dunăre şi avantajarea vaselor sub pavilion german, cu 
toate că s-a constat, în primăvara şi vara lui 1940, un tranzit 
important al vaselor sub pavilion francez şi englez 168 . 

Mediul economic al portului Brăila a resimţit din plin pe 
parcursul perioadei interbelice nevoia statelor occidentale de a 
controla nivelul comerţului de aici sau al reprezentanţilor diplomatici 
de a face jocurile, după propriul lor interes. Cu toate acestea, 
informaţiile privind neajunsurile muncitorimii portuare şi regresul 
activităţilor comerciale din portul Brăila au avut în atenţie şi 
capacitatea diplomaţilor străini de a gestiona situaţiile cheie, chiar şi 
altele decât cele obişnuite pentru un diplomat. 

111,2. Implicarea consulilor străini 
în activitatea economică din Galaţi 

Importanţa economică a spaţiului de la vărsarea Şiretului în 
Dunăre se cunoaşte din Antichitate. Asupra sitului arheologic de la 
Bărboşi (Bărboşi), istoriografia, încă mai caută lămuri pentru a 
demonstra unul dintre punctele de vedere asupra acestei aşezări 
romane. încă din epoca premodernă, în portul oraşului Galaţi au 
existat mici şantiere navale dedicate construcţiei de ambarcaţiuni. 
Comerţul a cunoscut un aflux semnificativ în secolul al XlX-lea, 
după declararea oraşului Galaţi porto-franco în anul 1837. La acestea 
se adaugă apariţia Comisiei Europene a Dunării, cu sediul la Galaţi, 
în 1856, dar şi Unirea Principatelor Române din anul 1859. 


exercitarea profesiei pentru supusul străin Herbet Holste, domiciliat în Brăila, 
motivând că prezenţa sa în ţară este necesară, pentru supravegherea transporturilor 
de cereale, rugându-vă a lua cunoştinţă, a cerceta şi referi Ministerului, odată cu 
restituire lucrării”, în ibidem , f. 212. 

167 Arthur Tuluş, Interese economice şi politice la gurile Dunării între 1936 şi 1940, 
pp. 249-250. 

168 Ibidem. 

Acest context geopolitic a constituit pentru oraşul Galaţi, dar, 
mai ales pentru zona portuară, un prilej de maximă dezvoltare 
economică. Situaţia favorabilă a fost recunoscută şi de către statele 
europene şi nu numai, interesate de a avea aici un „om de încredere”, 
în acest sens, au deschis reprezentanţe diplomatice care să le 
înlesnească nu doar reprezentarea populaţie străine la Galaţi, ci şi 
atenta supraveghere şi implicare în relaţiile economice desfăşurate în 
acest perimetru 169 . După Primul Război Mondial şi adoptarea 
sistemul de pace de la Versailles, lumea a început să-şi revină la 
coordonatele obişnuite. Schimburile comerciale şi reapariţia 
ataşaţilor diplomatici se produc în paralele. în cele ce urmează dorim 
să facem o scurtă prezentare a modalităţilor şi implicit a celor mai 
importante afaceri desfăşurate de către consulii străini din Galaţi, în 
perioada interbelică, dar şi a celor care au fost înlesnite, într-un mod 
straniu, de către aceştia. 

în anii ’20 ai secolului trecut populaţia Galaţilor era estimată la 
150.000 de locuitori şi îşi desfăşurau activitatea pe o suprafaţă de 
aproximativ 1.500 de hectare 170 . Oraşul era alcătuit din trei părţi: 
Valea, Platoul şi Dealul. Pentru studiul nostru ne vom opri asupra 
primelor două, datorită situării aici a magaziilor şi a sediilor 
diverselor consulate sau agenţii comerciale. Valea oraşului se 
întindea de la strada Portului spre Lacul Brateş şi Bădălan dispunea 
de foarte multe dintre magaziile şi hambarele de cereale şi coloniale, 
dar şi numeroase agenţii, fabrici şi prăvălii, care comercializau cu 
amănuntul mărfurile aduse de navele sosite pe Dunăre în portul 
Galaţi. Locuitorii acestei zone erau în principal muncitori portuari, 
meseriaşi şi comercianţi, componenţa etnică fiind extrem de 

• w 171 

variata . 

în zona Portului erau prezente cele mai importante instituţii 
comerciale gălăţene: Palatul Navigaţiei Fluviale Române, Camera de 
Comerţ, Bursa, Pescăriile, şi Moara Steaua 172 . Gara oraşului dispunea 


169 Primele misiuni consulare străine la Galaţi au fost deschise de către Rusia şi 
Imperiul Habsburgic, în scopul de a încerca acapararea gurilor Dunării. La sfârşitul 
secolului al XVIII-lea şi începutul veacului unnător, supremaţia asupra navigaţiei şi 
comerţului pe această arteră fluvială au început să stârnească şi interesul Marilor 
Puteri. 

170 Gheorghe N. Munteanu Bârlad, Galaţii, p. 37. 

171 Ibidem. 

172 Ibidem, pp. 38-39. 

de opt magazii de mărfuri, rampe de vinuri, depozite de maşini 
agricole, depouri de locomotive, ateliere pentru reparaţia materialului 
rulant, linii de garaj. La acestea se adăugau şi linii care legau gara de 
Docuri, uzine şi fabricile de pe cheiul Dunării 173 . 

O atentă numărătoare a lui Gh. N. Munteanu Bârlad din 1927 îl 
face pe acesta să estimeze numărul de străini din oraş la aproximativ 
55.000 de locuitori. Cifra uriaşă, aproape 1/3 din populaţia oraşului 
Galaţi, era calculată după un algoritm ce ţinea de numărul de străini 
înscrişi la Siguranţa Statului, dar şi cei care nu au nevoie de acte 
speciale pentru a putea lucra în Galaţi. Ar rezultat o cifră de 
aproximativ 11.000 de bărbaţi, capi de familie care lucrau pentru 
întreţinerea gospodăriei. Se cunoaşte că în epocă, numărul mediu de 
membrii ai unei familii era situat la 5. O înmulţire a numărului 
capilor de familie cu numărul de membrii ar da exact suma 
prezentată, 55.000 de supuşi străini 174 . Numărătoarea poate fi 
refăcută parţial şi de numărul de enoriaşi ai bisericilor eterodoxe. Se 
cunoaşte faptul că românii sunt majoritari creştin ortocşi, iar celelalte 
naţiunii purtate în arealul gurilor de activităţile negustoreşti aeste de 
o cu totul altă confesiune. Majoritatea acestei populaţii lucra în 
activităţi ce se legau de mediul portuar şi de consum. 

Dacă până la începutul primei conflagraţii mondiale activitatea 
economică a celor mai mari porturi dunăre ale României, Brăila şi 
Galaţi, a fost considerată o epocă de aur, după a început un declin 
resimţit şi astăzi. Cel mai important port al importului românesc, 
Galaţii, aduna înainte de Primul Război Mondial mărfuri ale caselor 
comerciale apusene, dar şi orientale şi chiar americane. Din spaţiul 
central şi vest european erau importate prin Galaţi următoarele 
produse trebuincioase pieţei autohtone: stofe, obiecte de metal, 
ceasornicărie, fierărie, sticlărie, cărbuni de pământ, cocks, uleiuri 
vegetale. Spaţiul oriental oferea Galaţilor şi României accesul la 
colonialele extrem de accesibile românilor din mediul urban 175 . 

Contemporanii puneau situaţia defavorabilă a perioadei 
interbelice pe seama deprecieri valutei şi sporirii taxelor ce însoţeau 
un transport. Costurile pe care un vapor cu marfă adusă la Galaţi erau 


173 Ibidem, p. 41. 

174 Ibidem, pp. 56-57. 

175 Istoricul gălăţean, Gh. N. Munteanu Bârlad, a realizat în 1927 un studiu 
comparativ al diferenţelor economice, ale Galaţilor, înainte şi după Primul Război 
Mondial. Vezi ibidem, pp. 98-102. 

reprezentate de plata muncitorilor care realizau transportul 
produselor de la vapor la doc, aproximativ 40-50 de lei pentru o tonă 
de marfa în 1926-1927, la care se adaugă taxele impuse de CED. în 
cazul cerealelor, costul unei tone creştea cu aproximativ 10 lei 
datorită cerinţelor exagerate ale muncitorimii gălăţene, dar şi a 
incapacităţii autorităţilor române de a dota infrastructura portuară cu 
utilaje mecanice 176 . în cazul portului Brăila, diferenţele dintre epoca 
anterioară Primului Război Mondial şi perioada interbelică au fost 
mult mai dramatice. 

Cu toate acestea, deficienţele traficului din portul Galaţi au 
continuat să fie la cote semnificative în ceea ce priveşte cheresteaua, 
în anul 1924, România, datorită portului gălăţean, s-a aflat pe prima 
poziţie la exportul de cherestea dintre porturile Europei. Acest record 
semnificativ a venit pe fondul majorării taxelor la exportul de 
cherestea cu 50% din cauza utilizării transportului C.F.R. Cu această 
ocazie, România a exportat 600.000 tone de cherestea, aproximativ 
70.000 de vagoane. Au existat două modalităţi de transport a 
lemnului la Galaţi: cu ajutorul plutelor pe Şiret, apoi pe Dunăre până 
în raza porturilor şi ulterior erau încărcate pe vapoare, varianta cea 
mai veche şi utilizată, dar şi cea pe căile ferate, mai costisitoare, dar 
care asigura un transport cantitativ compact şi fără mari pagube. Din 
exportul de cherestea, Municipiul Galaţi încasa anual, în prima 
jumătate a anilor ’20, între 15 şi 20 de milioane de lei, aproximativ 
un sfert din venitul bugetar 177 . Cheresteaua provenea din Bucovina, 
Ardeal, dar şi din Vechiul Regat, şi avea ca destinaţie: Turcia, 
Grecia, Egipt, Spania, Italia, Franţa, Algeria, India, America şi 
Portugalia. Ultima dintre ele, după cum vom vedea, era o doritoare 
de lemn de stejar pentru doage 178 . 

Pentru a observa diferenţa dintre perioada de dinainte şi cea 
interbelică vă prezentăm datele statistice realizate de inginerul I. 
Popovici între anul 1911 şi anul 1923. în anul 1911, se importau prin 
portul Galaţi 302.375 tone de mărfuri şi se exportau 763.006 de tone, 
în timp ce situaţia de după război arăta astfel: 124.607 de tone 


6 Ibidem. 

177 Ibidem, p. 99. 

17S Mai multe informaţii despre legăturile comerciale dintre Portugalia şi mediul 
economic din Galaţi ţin de prezenţa în postura de consul al Portugaliei la Galaţi al 
localnicului, Cristopher Macry. Vezi dosarele de la SJAN Galaţi din fondul 
Consulatul Portugaliei la Galaţi destinate comerţului. 

importate şi 513.566 tone exportate. în anul 1911, suma totală de 
mărfuri a fost de 1.065.381 tone, în timp ce în cel de al doilea an al 
studiului, 1923, se înregistrau de abia 638.173 179 . Un deficit total de 
427.208 de tone de mărfuri ce făceau uzul comerţului în portul 
Galaţi. Acest raport nefavorabil apărea cu toate că mărfurile din 
Ardeal, Bucovina şi Basarabia, vecină, luau, în mod normal, cursul 
porturilor Brăila şi Galaţi. Pe lângă cerealele Moldovei, integrale, a 
colonialelor şi a cherestelei, prin portul Galaţi, se mai exportau: şi 
peşte proaspăt 180 , transportat în vagoane frigorifice până la 
Budapesta şi Viena, dar şi petrol, benzină, sare, vin, legume etc. 
Importul, cel care a făcut din portul Galaţi să fie primul din România 
în epoca modernă, se baza pe navele occidentale care aduceau: 
baloturi de manufactură, colete de coloniale, lăzi de şampanie, saci 
cu banane, lăzi cu apă de Vichy, lăzi cu portocale, lămâi, smochine, 
curmale şi chiar castraveţi şi bostănei, care apăreau pe piaţa 
românească doar vara 181 . 

Dacă ar fi să prezentăm o situaţie pe state, putem afirma că 
navele olandeze aveau înclinaţie către mii de tone de aramă, 
provenită din URSS cu destinaţia minele din Bordeaux. Vapoarele 
sub pavilion grecesc transportau cocks şi brichete de Anvers pentru 
minele din Siberia, iar agenţia fluvială N.F.R. se ocupa cu exportul 
de păcură. Majoritatea navelor veneau la Galaţi cu marfa necesară 
aici, în special coloniale, manufacturi şi medicamente, pentru a pleca 
cu cherestea, dar şi cu grâne, lucruri absolut fireşti în cadrul 
„jocurilor schimbului”. Portul Galaţi începe în perioada interbelică, 
datorită declinului portului Brăila şi a surplusului de cereale venit din 
Basarabia, să conteze semnificativ pe piaţa internaţională 182 . în 
această stare de incertitudine şi decădere a exportului de cereale 


179 I. Popovici, Necesitatea mărirei şi organizării Porturilor noastre. Galaţi, 1924, 
p. 37, apuci Gh. N. Munteanu Bârlad, op. cit., p. 98. 

180 în zilele noastre, pare o simplitate ca restaurantele şi pieţele din orice colţ al lumii 
să se aprovizioneze cu peşte proaspăt. Dc la navele pescăreşti acesta ajunge, în lăzi 
frigorifice, rapid la aeroporturile internaţionale şi de acolo în orice colţ al lumii. în 
perioada interbelică situaţia era cu totul diferită şi necesita eforturi substanţiale. 

181 Gh. Munteanu Bârlad, op. cit., pp. 91-110. 

18 “ Declinul exporturilor de cereale prin Brăila s-a datorat dezvoltării căii ferate 
Cernavodă - Constanţa, dar şi a incapacităţii găsirii unor soluţii la concurenţa 
neloială, dar profitabilă, a muncitorilor portuari din Galaţi. Brăila s-a confruntat în 
perioada interbelică cu serioase probleme la exportul de cereale şi din cauza deselor 
greve şi pretenţii exagerate ale muncitorilor rujari şi docheri. 

româneşti intervin şi agenţiile de navigaţie şi comerciale aflate sub 
administrarea unor agenţi diplomatici străini, în deosebi cei din 
Brăila. Incapacitatea unor familii ca Vuccino, Boscoff, Grupper sau 
Mendl, a făcut ca acest derapaj să fie mai semnificativ între 
exportatori, pieţele de desfacere şi muncitori 183 . 

Trebuie precizate şi agenţiile de vapoare care îşi desfăşurau 
activitatea în portul Galaţi la jumătatea anilor ’20: Watson & Youell, 
Theodoridi & Co., a consulului polonez la Brăila, Gattorno et. Co., a 
consulului statului Panama la Brăila, Marine Atreprise, Greco- 
Român, Intercontinentala, Agenţiile Maritime Unite, Embericos et. 
Co., Wiliam Iacob Owen et. Co., G. M. Colucundis, Danubiana, C. 
Xydias & Sons, M. Pettinato, G. M. Vcisilicidis, S.G. Avherinos, E. 
Sachelis, Schenker et Co., Lloyd Triestino, Troiano Brothers şi 
Valsamachis et. Co. Multe dintre acestea au fost proprietatea unor 
ataşaţi diplomatici străini la Brăila şi Galaţi ori au fost reprezentate 
de către aceştia 184 . 

în continuare, ne vom referi la câteva dintre cele mai importante 
afaceri în care au fost implicaţi ataşaţii diplomatici la Galaţi, în 
perioada interbelică. Pentru a fi mai accesibilă o percepţie asupra 
celor întâmplate, vom prezenta aceste lucruri în ordine cronologică ci 
nu pe fiecare consul în parte, cu o singură excepţie, cazul consulului 
Estoniei la Galaţi şi Brăila. Acesta din urmă prezintă câteva menţiuni 
demne de un film, descoperirea aparţinându-i lui Silviu Miloiu, în 
arhivele de la Tallin şi Bucureşti. în comparaţie cu studiul economic 
asupra implicării consulilor în economia brăileană, cel asupra 
Galaţilor prezintă câteva deficienţe. Neajunsurile constau în câteva 
aspecte semnalate de noi mai departe. Unul dintre acestea constă în 
imposibilitatea investigării societăţilor de navigaţie din perimetrul 
gurilor Dunării, deoarece acestea erau reprezentate sau aparţineau 
unor consuli de la Brăila. Alt factor ţine de inexistenţa unor unităţi 
arhivistice destinate domeniului economic al Galaţilor şi judeţului 
Covurlui pe întreaga perioada a studiului nostru la arhivele gălăţene 


183 Agenţia franceză, Societe Franqaise de Navigation Danubienne, a fost controlată 
de familiile Vuccino şi Boscoff. Ambele au dat, în perioada interbelică, viceconsulii 
Franţei la Brăila. Aceştia au intrat frecvent în conflicte de muncă cu muncitorii rujari 
sau docheri, iar nu de multe ori au avut de câştigat la curţile de arbitraj locale. 

184 Date coroborate din Gh. Munteanu Bârlad, op. cit.', şi anuarele statistice gălăţene 
interbelice. 

La acest aspect se adaugă lipsa studiile serioase, contemporane 
evenimentelor, asupra mediului economic gălăţean. în afara micilor 
referiri din anuarele gălăţene interbelice şi a presei, mereu aflată sub 
influenţa economică a unor întreprinzători, interesaţi şi ei în parte, 
lipsesc studiile ample şi pe cât se poate de obiective asupra 
economiei gălăţene interbelice şi, mai cu seamă, a zonei portuare. 
Cum lucrarea reputatului istoric gălăţean Paul Păltănea 185 se opreşte 
la anul 1918, iar istoriografia acestei epoci încă îşi mai caută încă 
istoricul, vom utiliza ca date statistice şi comparative pe cele 
furnizate de redactorii de la „Analele Brăilei” 186 . în afară de aceste 
materiale, o să utilizăm documentele de arhivă păstrate în fondurile 
şi colecţiile aflate în arhivele locale. Cele mai numeroase referiri vor 
fi, neintenţionat, ci datorită materialelor existente, la relaţia 
economică a consulului Portugaliei Cristopher Macry. Acest lucru 
mai are la bază şi faptul că, spre deosebire de Brăila, la Galaţi au fost 
numiţi şi mulţi consuli de carieră. în acest caz, şederea lor a putut fi 
de scurtă de durată, iar deschiderea unor afaceri durabile aici nu le-ar 
fi fost favorizată. Pe lângă acestea, trebuie adus la cunoştinţă şi 
faptul că în perioada interbelică reprezentanţii diplomatici ai Angliei, 
Franţei şi Italiei la Galaţi şi-au reprezentat statele la CED. 

După cum am putut observa, pe lângă importantele importuri 
realizate prin portul Galaţi, chiar cu toate neajunsurile şi scăderea 
gravă a mărfurilor importate, la ramurile de export tradiţionale, cum 
ar fi cheresteaua, s-au adăugat şi altele. Un aplomb important l-a luat 
în această perioadă exportul de cereale, în deosebi grâu, ce provenea 
şi din noua provincie unită cu ţara, Moldova dintre Prut şi Nistru 


185 Academicianul, Paul Păltănea (1924-2008), s-a remarcat prin lucrări de o fineţe 
istoriografică nemaiîntâlnită în studiile ce privesc zona oraşului Galaţi. In lucrarea. 
Istoria oraşului Galaţi de la origini şi până 1918, Galaţi, 1994, distinsă cu Premiul 
„A. D. Xenopol” al Academiei Române, prezintă, cel mai bine situaţia Galaţilor 
până la Primul Război Mondial. La această lucrare se adaugă şi opera lui Ştefan 
Stanciu, România şi Comisia Europeană a Dunării: diplomaţie, suveranitate, 
cooperare internaţională, Galaţi, 2002; care atinge şi perioada interbelică. 

186 Grupul redacţional de la .Analele Brăilei” a cuprins în paginile revistei lor 
articolele lui Paul Demetriad sau Radu Portocală despre navigaţia pe Dunăre şi 
declinul celor două porturi, Brăila şi Galaţi. Majoritatea studiilor lor prezintă o 
comparaţie a celor două oraşe. Mereu, concluzia autorilor a fost, poate şi subiectivă, 
că activitatea economică mai prosperă în domeniul exportului cerealier din portul 
Galaţi a fost favorizată de concurenţa neloială şi de angajarea muncitorilor 
necalificaţi pentru activităţi de rujărit cu salarii sub minimul reglementat de lege. 

până la gurile Dunării. S-au adăugat, în mică parte, exporturile, dar 
mai ales cererea, de carne, conserve şi petrol. 

Nevoia unor state în curs de dezvoltare şi de revenire de după 
prima conflagraţie mondială (cel mai bine se înscrie aici Portugalia) 
a făcut ca societăţile din aceste state să ceară în repetate rânduri un 
export crescut al României în domeniul: cerealelor, produselor din 
carne şi al petrolului. Oscilând între a duce o politică protecţionistă, 
a-şi reface propriile decalaje dintre provincii şi a deschide larg porţile 
pentru capitalul străin, România a reînceput să fie o piaţă importantă 
de desfacere pentru statele occidentale. în perioada interbelică au 
început să fie interesate de produsele româneşti, dar şi de a desface 
aici mărfurile lor, mici state în curs de dezvoltare. Noile standarde 
mondiale în privinţa cerealelor şi a produselor din came au făcut ca 
sectorul agricol al României să facă un pas important înapoi. Cu 
toate aceste neîmpliniri, state de nivelul României au văzut o 
oportunitate în a începe o colaborare strânsă cu aceasta. Cum taxele 
impuse pe sectorul Brăila - Sulina de către CED începeau să fie 
considerate prohibitive, doar statele neapărat în nevoie îşi 
întrebuinţau serios diplomaţia pentru a identifica noi pieţe de 
desfacere, dar şi a găsi materie primă ieftină. Cerealele au continuat 
să fie exportate într-o mai mare măsură şi de portul Galaţi. Dar cum 
linia ferată Cernavodă - Constanţa şi tarifele subvenţionate ale 
acesteia au făcut ca mare parte a cerealelor Munteniei să 
întrebuinţeze această rută, Galaţii au fost, faţă de Brăila, mai puţin 
dezavantajaţi. Producţia scăzută de grâne a României din primii ani 
interbelici a avut mai muţi factori: pierderile omeneşti din timpul şi 
de după război, incluzând aici şi pagubele gripei spaniole, reforma 
agrară şi parcelare terenurilor agricole, dar şi retardarea sistemului de 
producţie local, în comparaţie cu SUA şi ţările Europei occidentale. 

în lipsa unei agriculturi puternice, Portugalia şi-a îndreptat 
atenţia către România. Schimbul de corespondenţă dintre ataşaţii 
diplomatici ai Portugaliei de la Galaţi şi mediul economic portughez 
priveau solicitarea de informaţii asupra nivelul taxelor de export ale 
României şi realizarea rapidă de către aceştia a unor legături cu 
posibilii exportatori. Pentru că vasele nu puteau veni goale la Galaţi, 
ele trebuiau să aducă produse care ar putea interesa piaţa gălăţeană. 
în acest sens, nevoia de a extinde orizontul de export al Portugaliei, 
firma Osorio Pereiras & Pacheco Ldci. dorea în 1924 ca ataşatul 
diplomatic portughez la Galaţi să intermedieze cu societăţile locale o 

tranzacţie cu sardine în saramură 187 . Aceste lucruri veneau după o 
perioadă în care se făceau solicitări din partea societăţilor portugheze 
pentru identificarea unor producători de fasole albă necesară pe piaţa 
lusitană 188 . în continuare, vă vom prezenta datele celor mai 
importante tranzacţii economice, ale statelor care dispuneau de un 
reprezentat diplomatic aici, efectuate prin portul Galaţi pe parcursul 
anului 1924, având în vedere statistica realizată de Gh. N. Munteanu 
Bârlad. 

Numit consul al Marii Britanii la Galaţi în ianuarie 1924 
Laurence Milner Robinson a avut de supravegheat pentru interesele 
britanice exportul a aproximativ 16 milioane kg de produse britanice, 
prin portul Galaţi pe piaţa românească, şi mai puţin de 600 de mii 
kg 189 de produse româneşti importate de britanicii prin intermediul 
portului gălăţean 190 . Aproximativ 60% din mărfurile britanice 
importate de România prin „Vama - Doc” a Portului Galaţi, au fost 
manufacturi, 30% din fierărie şi 10% din drogherie. Exportul 
românesc către Anglia s-a bazat pe 581.110 kg de grozură de grâu, 
170 de kg de piei tăbăcite şi 78.475 kg de piei de vite mari 191 . 

Michel Angius, consulul Austriei la Galaţi, a avut de intermediat 
pentru interesele austriece un trafic comercial de aproximativ 1,8 
milioane de kg de mărfuri prin portul Galaţi. Aproape întreaga 
cantitate a reprezentat importul de produse austriece, 70%, 
majoritatea acestora au fost articole de fierărie. Exportul românesc, 
desfăşurat prin portul Galaţi şi dedicat Austriei a constat în 143.244 
de kg de rumegătură de zinc 192 . 

Prima poziţie în importul de mărfuri străine prin portul gălăţean 
în 1924 a aparţinut produselor din Germania. Peste 37,5 milioane de 
kg, din care 80% erau constituite din fierărie în stare brută, iar restul 
erau ţesături şi articole de drogherie, au ajuns în portul dunărean. 
Exportul românesc către Germania s-a clasat pe locul al Vl-lea, 5,7 
milioane de kg de turte de floarea-soarelui, aproximativ 178 de mii 


187 SJAN GL, fond Consulatul Portugaliei la Galaţi , dosar 5/1921, f. 7. 

188 Ibidem , f. 6. 

189 Vom utiliza ca unitate de măsură pentru datele statistice ale anului 1924 
kilogramul, păstrând varianta iniţială a lui Gh. N. Munteanu Bârlad. 

190 Gh. N. Munteanu Bârlad, op. cit., pp. 101-102. 

191 Ibidem. 

192 Ibidem, p. 101. 

de kg de clei pentru tâmplărie şi aproximativ 500 de mii de kg de 
seminţe de floarea-soarelui 193 . 

Gabriel Gaston Philippe Mouille, consulul Franţei la Galaţi, 
cunoscut în spaţiul Moldovei ca fiind descendentul unei familii cu 
importanţă în laşii veacului al XlX-lea, a avut de apărat exportul 
românesc către Franţa, situându-se pe pe poziţia a doua în 
clasamentul pe anul 1924, şi doar a IV-a în cel al importului 
românesc de produse fabricate în Franţa. Din statul reprezentat de 
Mouille, s-au importat peste 11 milioane de kg de ţesături de lână şi 
bumbac, maşini agricole (catalogate de autorul statisticii ca fiind de 
lux) şi o cantitate redusă de coloniale 194 . 

Totalul general al sumelor încasate la import pe anul 1924 de 
către autorităţile statului român a fost de 429.599.631 de lei şi a 
reprezentat 85% din total. Exportul a reprezentat „doar” 15% din 
acest total şi a însumat 388.053.273 de lei 195 . 

Pe parcursul anilor 1925 şi 1926, reprezentanţii economici 
portughezi au continuat încercările de apropriere economică de piaţa 
românească în privinţa exportului de conserve de peşte şi importului 
de cereale 196 . O problemă majoră de care s-au lovit iniţiativele 
portugheze a constat în politica liberală din România de stopare a 
capitalului străin, dar şi de reforma agrară de la sfârşitul războiului. 
Aceasta din urmă a redus semnificativ producţia şi potenţialul de 
export al unor grâne calitative şi aducătoare de beneficii financiare 
majore. 

în luna aprilie 1926, Asociaţia Comercială şi Industrială din 
Setubal (Portugalia) a solicitat intervenţia ataşatului lor diplomatic în 
chestiunea KOFLER et ZETTLIN pentru ca aceasta să nu se 
desfăşoare, deoarece conflictul s-a încheiat 197 . Nu se cunosc 
amănuntele primei scrisori ale acestei asociaţii din Setubal, emise pe 
8 aprilie, şi cauzele declanşării divergenţelor între cei doi agenţi 


193 Ibidem. 

194 Ibidem, pp. 101-102. 

195 Ibidem. 

196 Situaţia economică a Portugaliei anilor ’20 a fost mai dramatică, în comparaţie cu 
cea a României. Astfel că, pentru micul stat din Peninsula Iberică exporturile 
tradiţionale compensate cu importurile de cereale, fie şi de calitate îndoielnică, 
reprezentau o soluţie care să redreseze, în opinia lor, acest derapaj. Fondurile 
Consulatului Portugaliei din Galaţi sunt pline de astfel de cereri adresate consulului 
lor pentru găsirea unor firme dispuse să efectueze comerţ cu Portugalia. 

197 SJAN GL. fond Consulatul Portugaliei la Galaţi, dosar 5/1921, f. 26. 

economici. Asupra acestei chestiuni nu putem continua detalierea din 
cauza nepăstrării tuturor documentelor care aveau legătură cu 
misiunea diplomatică portugheză din Galaţi. 

Societatea comercială a lui A. Moraes Nascimento a intervenit 
pe parcursul toamnei anului 1926 pentru obţinerea de date privitoare 
la comercianţii din Galaţi, interesat fiind de firmele care ar dori 
exportul de cereale spre Portugalia prin intermediul societăţii sale 198 . 
Problema ridicată de această chestiune era concurenţa pe care 
agentul economic portughez ar fi prilejuit-o agenţiilor comerciale 
conduse de către consulii Franţei, Angliei, Greciei etc. la Brăila, 
cunoscându-se faptul că aceştia din urmă controlau societăţile de 
export de cereale din cel mai important port de profil din România, 
în acest sens, între aceşti agenţi economici, dar şi prin implicarea 
Consulatului Portugaliei şi a celorlalţi ataşaţi diplomatici, se crea o 
luptă directă pentru exportul de grâne româneşti. Deşi se cunoaşte 
calitatea relativ mai slabă a produselor româneşti, datorată retardării 
sistemului de producţie românesc şi a seminţelor în comparaţie cu cel 
apusean, piaţa românească nu ducea lipsă de oferte concrete. 

Cererea societăţii portugheze a venit într-o perioadă în care 
producţia cerealieră a României creştea. Pentru anul 1925 s-au 
înregistrat aproximativ 9 milioane tone de cereale produse în 
România, iar în anul 1926 se înregistra pentru prima dată o depăşire 
a situaţiei antebelice, 12,1 milioane de tone 199 . în acest context, 
Portugalia, care şi ea producea conform statisticilor undeva la o mie 
de kilograme de grâu la hectar după război, a simţit nevoia unui 
import semnificativ pentru acoperirea deficitului intern. Cu toate 
acestea, producţia Portugaliei era cu mult în creştere faţă de perioada 
de dinainte de război, 600 de kilograme la hectar 200 . 

în ceea ce priveşte comerţul de conserve de sardine în ulei 
portugheze la Galaţi, trebuie precizat că prin portul Galaţi se 
exportau importante cantităţi de peşte proaspăt iar accesul 
localnicilor la acest produs era uşor de realizat, mai ales, în intervalul 
temporal din primăvară şi până la îngheţ. Cele mai multe zile de post 


198 Ibidem, f. 31 urm. 

199 Date statistice oferite de către Bogdan Murgescu pe baza lucrării lui Victor 
Axenciuc, Evoluţia economică a României. Cercetări statistico-istorice 1859-1947 , 
voi. II, Agricultura, Bucureşti, 1996, pp. 516-517; Bogdan Murgescu, România şi 
Europa. Acumularea decalajelor economice (1500-2010), Iaşi, 2010, p. 226. 

200 B. Murgescu, op. cit., p. 228. 

cumulate, în care era permisă populaţiei ortodoxe majoritare 
consumul de peşte erau primăvara şi vara, lucru ce nu putea fi 
suplimentat de consumul de conserve de sardine portugheze, cu mult 
mai scumpe şi exotice faţă de peştele proaspăt pescuit, de multe ori 
de capii familiilor, din Dunăre. 

în luna decembrie 1926, Consulatul Portugaliei din Galaţi a 
trebuit să intervină pe lângă agenţia de vămuire şi depozitare Jaques 
Kuhnberg, pentru a permite vapoarelor Derindje şi Pontos să-şi 
continue activitatea comercială şi să îşi descărce marfa în port. în 
acest sens, consulul Portugaliei a intermediat actele între firma de 
vămuire şi Banca Română de Credit 201 . 

Din 1927, consul al Portugaliei la Galaţi a fost numit 
Christopher Macry, fost angajat la Banca Chrissoveloni, şi a demarat 
un schimb interesant de corespondenţa între consulat şi bancă în 
cauză. Relaţiile la nivel înalt ale familiei Macry, înrudite cu 
personaje influente din politica portugheză, au făcut ca acest consulat 
să constituite o sursă importantă de implicare a intereselor străine în 
activitatea economică a Galaţilor. Cu menţiunea că, nu i-am lua în 
calcul pe ataşaţii diplomatici străini ai Angliei, Franţei şi Italiei, care 
aveau şi atribuţii în structurile de conducere ale CED 202 . 

J. Froes, L.dci. din Lisabona solicita pe data de 23 iunie 1927 să 
pregătească actele necesare şi să facă informările către aceştia cu 
privinţă la casa comercială a lui Heinrich Freifeld din Oradea. 
Tranzacţia dintre firma portugheză şi cea românească a fost 
intermediată de o societate austriacă şi privea comerţul cu răşină 
neclasificată portugheză destinată firmei orădene 203 . Alte situaţii 
similare, între societatea portugheză şi Consulatul din Galaţi, au 
continuat pe perioada verii şi a toamnei anului 1927 204 . Printre aceste 
discuţii se numără şi cea din 5 septembrie 1927 cu I. Bunea prin care 
solicita firmei orădene date privind calitatea produselor aflate în 
butoaie şi cantitatea aflată în acestea, dar şi dacă acestea sunt intacte. 
I se cerea să expertizeze mostre din fiecare butoi, oferindu-i suma de 
1.500 de lei pentru cele efectuate 205 . între timp, a sosit înştiinţarea 
din Portugalia că solicitantul acestei operaţiuni comerciale, Heinrich 


201 SJAN GL. fond Consulatul Portugaliei la Galaţi, dosar 5/1921, f. 34. 

202 Ibidem, f. 38 urm. 

203 Ibidem, ff. 51-52. 

204 Vezi ibidem, f. urm. 

205 SJAN GL. fond Consulatul Portugaliei la Galaţi, dosar 15/1921, f. 35. 

Freifeld a decedat în iulie, iar cel care a preluat afacerile acestuia a 
fost Alexandre Cordu, dar afacerea cu 10 tone de răşină neclasificată 
a continuat 206 . 

In luna octombrie 1927, Cristopher Macry a fost rugat să 
intervină pentru societatea de import şi export Sociedcide Scimciral, 
L.da. 201 , cu sediul pe strada Santa Justa nr. 82 din Lisabona. 
Expeditorul nota date despre numirea şi relaţiile avute de Macry la 
Ministerul de Externe al Portugalie şi despre o anumită sumă de bani, 
330 dolari, plătibilă ca impozite. Este un text ambiguu care lăsă să se 
înţeleagă mult mai multe lucruri. Unele dintre acestea ar fi un anumit 
şantaj sau mai de grabă o cerere de susţinere a respectivei firme 
pentru Marintinho Nobre de Melo, cumnatul consulului de la Galaţi. 

Ca răspuns la una dintre solicitările făcute de către 
administratorul general al Portului Lisabona, Cristopher Macry a 
expediat către acesta pe data de 21 iulie 1927 o listă cu 23 de agenţii 
de navigaţie şi adresele a câtorva dintre ele 208 . Printre acestea se 
găseau inevitabil cele care aveau (aproape) monopolul pe sectorul 
Dunării maritime, aflate sub administrarea CED. Afirmăm aceste 
lucruri cunoscând relaţiile dintre aceste societăţi şi reprezentanţii lor 
legali, viceconsulii Franţei, Angliei sau Italiei la Brăila, subalternii 
consulilor din Galaţi, care erau reprezentanţii statelor lor la CED. 
Sunt amintite aici societăţi precum: Vuccino & Boscojf, Lloyd 
Triestino, Watson & Youell şi Theodoridi & Co. etc 209 . Pe parcursul 
anului 1928, consulul Portugaliei la Galaţi este rugat, în termenii 
normali postului, să întocmească liste cu posibilii armatori din portul 
Galaţi interesaţi să lucreze cu societăţile portugheze. Un asemenea 
demers a fost şi cel al companiei A. Freitas & Gcimeiro, iar 
Cristopher Macry a răspuns favorabil acestor cereri 210 . 

în perioada interbelică, România a fost cunoscută ca un 
producător important de produse petroliere. Doar după 1926 
producţia mondială de petrol a depăşit-o pe cea de dinaintea dprimei 


206 „[...] Le titulaire etant mort votci deux mois [.. .]” (traducerea din limba franceză 
în limba română: [...] Proprietarul a murit acum două luni [...]), în ibidem, f. 37. 

207 SJAN GL, fond Consulatul Portugaliei la Galaţi, dosar 5/1921, f. 58. 

208 Ibidem, dosar 15/1921, f. 34. 

209 Pentru a vedea relaţiile dintre ataşaţii diplomatici la Brăila şi agenţiile de 
navigaţie cu capital românesc şi străin, controlate de către aceştia, vedeţi studiul 
nostru dedicat relaţiilor dintre aceştia şi mediul economic din Brăila. 

210 SJAN GL, fond Consulatul Portugaliei la Galaţi, dosar 5/1921, f. 62. 

conflagraţii mondiale 211 . Pe fondul uni export al României de 
aproximativ 2 milioane tone de petrol, în anul 1927 Portugalia şi-a 
îndreptat atenţia către piaţa românească pentru completarea 
necesarului propriu. Societatea Anonimă pentru Industria şi 
Comerţului Petroleului Aquila Franco Română anunţa pe 3 aprilie 
1928 faptul că nu poate da curs solicitării din 28 martie, acelaşi an, a 
consulului Portugalie la Galaţi. Solicitarea consulului a fost legată de 
vânzarea către societăţile portugheze a unor produse petrolifere. 
Răspunsul societăţii române a cuprins următoarele argumente: „avem 
onoarea a vă face cunoscut că din cauza producţiei restrânse ce avem 
actualmente, regretăm a nu putea da reprezentanta noastră pentru 
vânzarea de produse petrolifere” 212 . Un răspuns asemănător l-au 
primit autorităţile portugheze pe 5 aprilie 1928 şi din partea societăţii 
Petrol BIock lu . 

Luna august 1928 a adus firmele portugheze în situaţia de a 
solicita reprezentatului portughez din Galaţi date privind societăţile 
româneşti exportatoare de cereale şi legume, în special porumb şi 
fasole. în această situaţie, doreau întocmirea unei liste cu astfel de 
firme interesate să efectueze exporturi către Portugalia 214 . 

Firma Sciaky din Galaţi a oferit un răspuns la 11 ianuarie 1929 
cu cei interesaţi din Galaţi de comercializarea sardinelor în ulei 
produse de firmele portugheze 215 . La finele anilor ’20, în luna 
ianuarie, se resimţea nevoia pe piaţa gălăţeană de produse din peşte, 
iar importul era necesar pentru completarea necesarului. Pe 30 
ianuarie, acelaşi an, firma portugheză The Iberic Import and Export 
C. Ltd. din Lisabona a solicitat date privitoare la exportul pe piaţa 


211 B. Murgescu, op. cit., f. 245. 

212 SJAN GL. fond Consulatul Portugaliei la Galaţi, dosar 5/1921, f. 65. 

213 „[...] regretăm însă de a nu fi în măsură de a satisface cererea acelei firme”, în 
ibidem, f. 66. 

214 „[...] Desejando entrar em relagoes com as principais flrmas exportadoras dessa 
praca, dos seguintes: CEREIAS E LEGUMES, especialmente MILHOS E FE1JAO, 
venho mui respeitosamente solicitai- de V. exa, obsequio de me fomecer uma lista da 
sobreditas flrmas e de me informar quais os centros de exportacao desse pais, o 
ques antecipadamente agradeco”. (traducerea din limba portugheză în limba 
română: [...] Dorim să intrăm în relaţii cu piaţa principală de firme exportatoare, cu 
următoarele: cereale şi legume, în special porumb şi fasole, vin, foarte respectuos vă 
solicit a examina dur şi a-mi oferi o listă a societăţilor menţionate anterior şi 
infonnaţi-mă de centrele de export din această ţară, întrebarea la care vă mulţumesc 
în avans.), în ibidem, f. 68. 

215 Ibidem, f. 70. 

românească de produse portugheze. Se dorea exportul de: conserve 
de peşte, ulei de măsline, vin de consum şi dopuri de plută 216 . 
Răspunsul către The Iberic Import and Export C. Ltd. din Lisabona a 
fost expediat pe data de 22 februarie 1929 217 de către Cristopher 
Macry 218 . Un prim semn al faptului că afacerile din acest sector, 
intermediate de către consulul Portugaliei, s-au bucurat de un 
oarecare succes se observă din corespondenţa dintre consul şi firmele 
româneşti. Un asemenea caz este scrisoarea de răspuns a lui Macry 
către Rudolf Habermann din Sibiu. 

Deoarece Galaţii erau principalul port de import din România, 
consulul Portugaliei era rugat de către firmele şi autorităţile statului 
pe care-1 reprezentau să expună nivelul taxelor aplicate de români la 
importul unor produse portugheze, iar una dintre aceste referiri a fost 
cea din 8 februarie 1929. Macry a solicitat date lui G. Dimitriu, 
taxator vamal din Galaţi 219 . Produsele portugheze care urmau să fie 
vândute pe piaţa gălăţeană erau: vinurile de Porto, de masă şi 
lichiorurile la sticlă şi butoaie, conserve ambalate în cutii ermetice de 
peşte (sardele, scrumbie şi anchois), în ulei, oţet şi saramură. De 
asemenea, se mai dorea aducerea pe piaţa românească a crustaceelor 
în ulei, oţet şi saramură, moluşte, ghivece, zarzavaturi, vânat, fructe, 
dulceţuri, marmelade, compoturi, dar şi plută şi manufacturi din 
lemn 220 . 

Un principal cotidian local gălăţean din perioada interbelică a 
fost condus de către viitorul consul al Estoniei la Galaţi şi Brăila, 
Devy Calmanovici. Pe 19 februarie 1929, Calmanovici, doar 
pretendent la ocuparea unor consulate ale Ţărilor Baltice, îi adresa 
lui Macry o scrisoare în care îşi arăta intenţiile de a efectua un voiaj 


216 Preponderent agrară. Portugalia îşi revenise după Primul Război Mondial şi avea 
nevoie de o piaţă de desfacere care să-i cumpere produsele, care nu îşi găseau 
cumpărători în statele din vestul Europei, în ibidem, f. 73. 

217 SJAN GL, fond Consulatul Portugaliei la Galaţi, dosar 15/1921, f. 47. 

218 „On RUDOLF HABERMANN, Piaţa Regele Ferdinand n. 6 Sibiu. Am primit 
scrisoarea Dv. din 26 Junie a. c. şi vă fac cunoscut că puteţi întră în legătura du 
firma „THE IBERIC IMPORT AND EXPORT Ltd.” din Lisabona, rua Arco 
Bandeira 16. care tocmai doreşte de a desvolta deboucheurile sale [...], în ibidem, f. 
50. 

219 Se prezintă o listă detaliată de produse portugheze care ar putea interesa piaţa 
românească. Printre acestea se numărau fructele de mare şi produsele din peşte, vezi 
ibidem, dosar 15/1921, f. 46. 

220 Ibidem. 

în Portugalia 221 . Cu ocazia vizitării ţării reprezentate de Macry, 
Calmanovici dorea să fie însoţit de către un redactor economic. Cel 
din urmă avea misiunea de a redacta studii despre economia 
Portugaliei şi eventualele relaţii economice dintre cele două state. Pe 
lângă acestea, directorul de la „Vocea Galaţilor” solicita informaţii 
despre posibile relaţii la care ar putea apela în sejurul lor în Peninsula 
Iberică. 

Portugalia este cunoscută ca o mare producătoare de vin, în acest 
sens, avea nevoie de mari cantităţi de lemn destinate butoaielor şi 
dopuri pentru recipiente. în a doua parte a perioadei interbelice s-au 
intensificat schimburile de corespondenţă şi comerciale între firmele 
româneşti şi cele portugheze pe această temă. Intermediar a fost, ca 
mai mereu. Consulatul Portugaliei la Galaţi. în 1930 s-a intensificat 
un schimb de corespondenţă între Consulatul Portugaliei la Galaţi, 
Camera de Comerţ şi Industrie din mai multe localităţi din România 
şi diverse societăţi comerciale. Principalul subiect a fost identificarea 
unor posibili producători români de „douelles”. Acest produs 
reprezenta echivalentul în română a termenului de „doage”, produs 
din stejar care în România nu era întrebuinţat la confecţionarea 
butoaielor 222 . De o asemenea afacere au fost interesate societăţile din 
Transilvania, unde meşterii ar fi dorit să lucreze în atelierele lor 
asemenea produse. în acest sens, Camera de Comerţ şi de Industrie 
Arad a solicitat mai multe explicaţii legate de dimensiunile şi 
calitatea materialelor necesare societăţilor portugheze 223 . Posibilii 
exportatori români de doage au fost identificaţi la Arad şi Sibiu 224 . 
Societăţile din Arad erau gata să producă asemenea produse, dar nu 
posedau la acea oră, vara lui 1930, materia primă. La Sibiu situaţia a 
fost mult mai favorabilă cererilor portugheze, aici existând 
„aproximativ 100 de vagoane pentru doage”. Reprezentantul statului 
român îi oferea lui Macry ca punct de plecare pentru solicitările sale 


221 Ibidem, dosar 5/1921, f. 74. 

222 Adresa Camerei de Comerţ şi de Industrie din Arad, din 1930, menţiona 
următoarele: „ [...] la noi sub expresiunea „douelles” se înţelege un material de 
stejar /duşumele/ care însă nu este întrebuinţat la confecţionarea butoaielor [...], în 
ibidem , dosar 7/1922, f. 35. 

223 [...] vă rugăm, să binevoiţi a ne comunica calitatea şi dimensiunile materialului 
căutat de Dvs. şi în posesiunea acestor date vom putea răspunde, dacă acest material 
este procurabil ori nu în circumscripţia noastră [...]”, în ibidem. 

224 Ibidem, f. 38. 

adresa antreprenorului Dumitru Sârbu din Sibiu, str. Pământul 
Olarilor nr. 6 225 . 

în 7 iunie 1930, firma de transport Albert Gross din Arad a 
început demersurile legale pe lângă Consulatul Portugaliei la Galaţi 
„pentru a transporta lemne pentru dogărie din România la 
Portugalia”. Pentru acest transport aveau „nevoie de certificate de 
origine legalizată [...] cari urmează a fi prezentat la autorităţile 
vamale Portugheze” 226 . Pe 13 iunie, Macry a dat indicaţiile necesare 
firmei Albert Gross din Arad pentru a putea solicita la Camera de 
Comerţ şi de Industrie Arad actele necesare exportului de lemn către 
piaţa portugheză 227 . Dintr-o scrisoare a lui Macry către Ştefan 
Leopold din Dej aflăm dimensiunile doagelor din stejar cioplite de 
mână solicitate de portughezi. Dimensiunile erau următoarele: 


Tabelul III.l. 

Dimensiunile doagelor cerute pe piaţa portugheză 228 


Lungime (în cm) 

Grosime (în mm) 

Lăţime (în cm) 

150 

55 

8-16 

100 

45 

8-14 

85 

45 

8-16 

75 

55 

8-16 


Declanşarea crizei economice mondiale în SUA, în toamna 
anului 1929, a început rapid să-şi facă simţită prezenţa şi-n restul 
lumii. în acest nou context socio-economic planetar au fost implicate 
şi relaţiile comerciale din porturile situate la Dunărea maritimă. 
Printre demersurile de revenire la situaţia economică favorabilă de 
dinainte de „joia neagră” s-au aflat şi ataşaţii diplomatici străini din 
Galaţi. Pe parcursul anilor 1930-1931 erau recunoscute la Galaţi 19 
misiuni diplomatice, unele chiar exotice precum cel al Guatemalei - 
reprezentată de Eduardo Schwab. Una din încercările consulului 
Portugaliei la Galaţi a fost cea de a încuraja comerţul cu arme prin 


225 Ibidem, f. 39. 

226 Ibidem, dosar 5/1921, f. 92. 

227 Ibidem, dosar 15/1921, f. 60. 

228 Conform datelor trimise de consulul Portugaliei la Galaţi lui Ştefan Leopold din 
Dej, în ibidem. 

portul gălăţean 229 . Prea multe date despre aceste aspiraţii ale 
consulului Macry nu se cunosc, dar acesta ar fi intrat în concurenţă 
cu societatea Theodoridi din Brăila, a consulului Poloniei la Brăila. 

Pe parcursul anilor 1932 şi 1933 criza economică a început să nu 
îşi mai facă simţită prezenţa în lume şi au reînceput schimburile 
economice importante şi implicit interesele străine. Sursele 
documentare ale Consulatului Portugaliei din Galaţi conţin schimburi 
de corespondenţă între ataşatul diplomatic al Portugaliei la Galaţi şi 
firmele portugheze exportatoare de conserve de peşte. Cristopher 
Macry a încercat intervenţii, în limita legii şi reglementărilor 
diplomatice internaţionale, pentru a găsi o piaţă de desfacere a 
produselor portugheze 230 . 

în intervalul cuprins între Primul Război Mondial şi până la 
instaurarea regimului nazist în Germania, ataşaţii diplomatici străini 
de la Galaţi ai celor trei state care contau au fost: Anglia, Franţa şi 
Italia, fiind cele care alături de România constituiau CED. în lipsa 
unor surse documentare asupra implicării directă, prin firmele lor, a 
consulilor acestor state şi cunoscând modalităţile efectuării 
activităţilor economice străine prin intermediul diplomaţilor lor de la 
Brăila, putem afirma că cei din Galaţi au fost paravanul legislativ şi 
de control al CED pentru efectuare tranzacţiilor economice prin 
firmele celor de la Brăila 231 . Astfel, cei de la Galaţi aveau obligaţia 
de a controla din punct de vedere legislativ şi al navigaţiei pe 
Dunăre, iar cei de la Brăila prin societăţile controlate de ei sau care le 
aparţineau se ocupau direct de negoţul dintre România şi statele lor. 
Cum Galaţii, încă din epoca modernă, a fost principalul port de 
import al României, aici se descărcau mărfurile occidentale pentru a 
încărca mărfurile româneşti la Galaţi şi, în special, la Brăila. La 
acestea se adaugă un argument extrem de important în acest sens. 
Consulii de la Brăila au fost preponderent localnici, în timp ce cei de 
la Galaţi erau diplomaţi de carieră. Acest fapt semnifică în mod cert 
nevoia de a controla direct şi de către cunoscători ai mediul 


229 Se fac referiri la dorinţa Portugaliei de a dezvolta cu mediul economic din Galaţi 
relaţii bazate pe schimburi comerciale cu armament, în ibidem, dosar 8/1922, f. 84 
urm. 

230 Ibidem. 

231 în perioada interbelică, cele patru state care aveau reprezentanţi la CED au fost: 
Anglia, Franţa, Italia şi România; şi erau cele care lua deciziile pe sectorul de la 
Brăila la Sulina. 

economic local, aceştia erau cei din Brăila, şi de cunoscători ai 
legislaţiei internaţionale la consulatele din Galaţi şi la CED. Trebuie 
menţionat faptul că multe din reprezentanţele diplomatice din Brăila 
erau la nivel de viceconsulat, aflându-se în circumscripţia consulară 
Galaţi 232 . 

După venirea lui Hitler la putere în 1933 situaţia internaţională 
şi implicit cea de la Dunărea maritimă s-au schimbat în favoare 
intereselor celui de al Treilea Reich, contând şi alunecarea uşoară a 
României către interesele germane. Partea a doua a anilor ’30 are în 
prim plan disputa dintre Anglia şi Franţa, pe de o parte, şi Germania 
şi Italia (aliate pe alocuri), pe de cealaltă parte. Acestă luptă 
economică şi politică a vizat şi portul Galaţi şi activităţile comerciale 
existente acolo. 

în acest timp, la Galaţi s-a deschis şi un consulat al Estoniei, 
care urma să deservească zona Brăila şi Galaţi. Pe 28 august 1933, 
autorităţile estoniene au dat curs solicitărilor lui Devy Calmanovici, 
datând din 1928, pentru a fi reprezentantul diplomatic al celei mai 
nordice dintre cele trei state baltice 233 . Calmanovici deţinea, din 
1918, cotidianul local „Vocea Galaţilor” şi era dispus să-şi pună 
ziarul să servească intereselor statului de adopţie. Pentru funcţia sa 
au garant numeroşi localnici, dar şi consulul Letoniei de la Galaţi, 
Avgherinas 234 . Interesant este că la jumătate de an după eliberarea 
exequatur -ului său a fost implicat într-un scandal public cu iz 
economic. în mai multe scrisori anonime adresate Ministerului 
Afacerilor Externe de la Tallin, un anume „Cerc al comercianţilor 
din Galaţi” aducea la cunoştinţa autorităţilor estoniene că numirea lui 
Calmanovici poate aduce prejudicii statului lor. Dorinţa celor care au 
semnat această scrisoare a fost de îndepărtarea din funcţie a lui Devy 
Calmanovici. După trimiterea unor persoane şi noi referinţe din 
partea autorităţilor locale, centrale, dar şi a consulului Letoniei la 
Galaţi, s-a constat contrariul. Pe 21 martie 1934, într-un nou cotidian 
local gălăţean, „Noutatea”, un anume B. Marian semna un articol 
denigrator la adresa consulului Estoniei. Acesta îl descria ca fiind: 


232 Pentru mai multe detalii vezi studiul asupra implicării ataşaţilor diplomatici 
străini la Brăila în interesele economice. 

233 Arhivele Naţionale ale Estoniei, pachet 3, dosar 608, f. 25 (decizia nr. 2635) apuci 
Silviu Miloiu, România şi Ţările Baltice în perioada interbelică, ediţia a Il-a, 
Târgovişte, 2012, p. 103. 

234 Ibidem, pp. 103-104. 

„mic de suflet, murdar în afaceri, speculând totul pentru a-şi crea 
situaţii personale [...] acest domn a reuşit să-şi creeze în Galaţi o 
demnitate de director al unui cotidian şi acum, în urmă, consul” 235 . 
După câteva zile se revenea cu un alt articol ce îşi punea aceeaşi 
întrebare, ce fel de stat este acela care îşi numeşte un asemenea 
consul. Dar se adăugau şi noi acuzaţii. Acelaşi autor declara că Devy 
Calmanovici este „omul tuturor turpitudinilor, afacerilor veroase şi a 
mult discutatei diplome falşe” 236 . 

Au fost trimişi să verifice acuzaţiile reprezentantul Estoniei la 
Varşovia şi fost ministru de externe, Kaarel Pusta, şi Consulul 
general al Estoniei la Bucureşti, Ion D. Mataki. Pe 17 aprilie 1934, 
K. Pusta a primit o scrisoare a anchetei care conţinea concluziile 
acesteia. Denigratorii lui Calmanovici au fost identificaţi ca fiind doi 
tineri jurnalişti gălăţeni, proprietarii noului cotidian din Galaţi, 
„Noutatea”. Aceştia au dorit să-i creeze o imagine publică 
defavorabilă lui Calmanovici pentru a se răzbuna pe faptul că au fost 
disponibilizaţi de la „Vocea Galaţilor”. Pe lângă acest argument, se 
aduceau drept garanţie scrisori semnate de către: primarul oraşului 
Galaţi, prefectul judeţului Covurlui, Serviciul de Siguranţă, Parchetul 
Tribunalului Covurlui etc. Toate îl descriau asemănător primarului, 
ca fiind o persoană cu o „reputaţie excelentă [...] serioasă, onorabilă 
şi perfect corectă” 237 . Consulul Letoniei îl descria pe omologul său 
estonian ca fiind: „om stimat, de o excelentă reputaţie, foarte corect 
şi foarte serios” 238 . Grigore Trancu-Iaşi a constituit cea mai bună 
armă în apărarea lui Calmanovici. Intr-o scrisoare pentru ministrul 
Estoniei la Varşovia, acesta, demonstra că fostul său elev la cursul 
superior al Şcolii de Comerţ era o persoană „foarte onorabilă, având 
relaţii excelente în înalta societate, corect” 239 . Din documentele 
cercetate de istoricul român Silviu Miloiu, specialist în spaţiul baltic, 
rapoartele lui Calmanovici au avut o amprentă economică. Consulul 


235 Ibidem. 

236 Ibidem. 

237 Ibidem. p. 105. 

238 Ibidem. 

239 Trancu-Iaşi Grigore (23 octombrie 1874, Târgu Frumos - 7 ianuarie 1940, 
Bucureşti) a fost un om politic, economist, avocat, profesor universitar, scriitor şi 
memorialist român de origine armeană, figură importantă a perioadei interbelice din 
România. Acesta a reprezentat o garanţie serioasă pentru fostul său elev de la 
sfârşitul Primului Război Mondial, în ibidem. 

la Galaţi fiind o sursă pentru informarea autorităţilor estoniene 
asupra comerţului de la gurile Dunării 240 . 

După un an 1933 plin de schimbări pe plan mondial şi spectrul 
economic al portului Galaţi s-a modificat. Pe parcursul lui 1933 au 
lucrat legal în portul Galaţi 1.590 de muncitori. Cei mai mulţi dintre 
aceştia, 611, au fost „cherestigii” 241 . Pentru portul Galaţi şi pentru 
ataşaţii diplomatici din Galaţi perioada 1934-1940 a fost una extrem 
de „ciudată” şi s-a înscris în politica internaţională a statelor pe care 
le reprezentau. în lipsa unei societăţi gălăţene pe care să o 
controleze, consulii Germaniei la Galaţi, Wilhelm Otto Fritz 
Schonberg şi Gerhart Lutkens, au făcut jocurile centralei pentru a 
adera la CED. Pentru a favoriza comerţul german la gurile Dunării 
teoria lui Arthur Tuluş este valabilă. Germania nazistă a închiriat, în 
deosebi, vase greceşti, dar a beneficiat şi de aportul unei firme din 
Brăila care aparţinea familiei de origine elenă Besi, care prin Jean 
Bessi deţinea funcţia de consul al Germaniei la Brăila 242 . 

în acest context politico-diplomatic, consulii Angliei şi Franţei 
au avut de luptat şi în plan economic împotriva Germaniei şi a aliatei 
sale Italia. Dar din studiile efectuate nu se poate înţelege motivul 
abandonării timpurii a intereselor economice de către Franţa. De 
reţinut este că Franţa prin Societe Frangaise de Navigation 
Danubienne - condusă de către viceconsul Franţei la Brăila, 
subordonat celui din Galaţi - deţinea supremaţia numărului de vase 
străine pe Dunăre. Cu o asemenea armă economică la îndemână, 
Franţa, la fel şi Anglia, au demara, în ceea ce priveşte apărarea 
intereselor lor economice la gurile Dunării, o politică conciliatoristă 
timpurie. La 1 martie 1939, Germania a fost primită în componenţa 
CED şi a avut parte de jure de un statut preferenţiat la masa celor 


240 Din păcate, pentru studiile ulterioare, ce ar putea pleca de la incursiunea lui 
Silviu Miloiu în arhivele estoniene, cartea publicată de acesta nu conţine anexe 
documentare care să probeze, dar mai ales, să constituie o sursă bibliografică 
accesibilă tuturor cercetătorilor din România, fără a mai fi nevoiţi să parcurgă şi ei 
încă o dată aceleaşi fonduri, în ibidem, p. 106. 

~ 41 „Buletinul Comisiunilor de muncă din porturile României” (editat de 
Inspectoratul Muncii Brăila), Brăila, an II, nr. 1-12, decembrie 1933, pp. XXII- 
XXIII. 

242 Vezi Arthur Tuluş, România şi neutralizarea Dunării (septembrie 1939-iunie 
1940), în „Analele Universităţii „Dunărea de Jos Galaţi”seria XIX - istorie”, an VI, 
nr. 6, 2007, pp. 137-146. 

care controlau comerţul prin braţul Sulina 243 . Alături de armatorii 
greci, consulatul acestui stat a reprezentat un punct de sprijin pentru 
armatorii, comercianţii şi, indirect, pentru marina germană şi 
interesele celui de al Treilea Reich. 

Abandonul Franţei şi al Angliei şi neputinţa reprezentanţilor ei 
consulari de a contracara expansiunea germană au condus la scăderea 
comerţului pe Dunăre al statelor importante şi utilizarea portului 
Galaţi pentru interesele germane, dar mai ales ale unor state cu valută 
slabă. în acest scop, consulii Olandei, W. Roth, cel al Belgiei, Alfred 
Hermann, sau cei ai Greciei au jucat, fără să vrea, într-un război 
economic din care, pentru început acestea cât şi piaţa românească, au 
avut de câştigat, ca mai apoi învingătoare, pentru moment, să iasă 
Germania. La acestea se adaugau şi lupta economică deschisă în 
1940 dintre franco-englezi şi germani prin utilizarea flotei 
comerciale de la Dunărea maritimă. Sub aceste auspicii belicoase, 
Marea Britanie a constituit pentru acest gen de război o societate de 
navigaţie, care alături de cea franceză, urma să lupte contra vaselor 
ce deţineau mărfuri destinate Germaniei. Societatea Goeland nu s-a 
ridicat nici pe departe la nivelul adversarei sale 244 . Trebuie amintit 
faptul că interesele în această zonă erau dictate de consulii de la 
Brăila şi de societăţile lor, Galaţii fiind iarăşi deficitar la a intra în 
această luptă economică. Familiile implicate direct fiind cea româno- 
germană cu origini elene Bessi, de partea Germaniei, şi Boscoff şi 
Vuccino, de partea Franţei, plus nou apăruta societate condusă din 
umbră şi de către ataşaţii diplomatici englezi din arealul dunărean. 

în lipsa unor probe concludente şi cunoscând faptul că 
exporturile semnificate se realizau prin portul Brăila, Galaţii rămân 
reprezentativi pentru cherestea şi importuri, nu putem dezbate amplu 
cazuri de implicare directă a ataşaţilor diplomatici străini de la Galaţi 
în activităţile economice desfăşurate aici. Adăugăm menţiunea că 


243 D e facto prin abandonarea de către Franţa, în special, şi Anglia în mâinile flotei 
Italiei şi a Germanie, cu ajutorul armatorilor greci, Germania a controlat comerţul pe 
Dunăre din 1936. Pentru mai multe detalii privind cantităţile exportate în intervalul 
1936-1940, vezi Arthur Tuluş, Interese economice şi politice la gurile Dunării intre 
1936 şi 1940, în .Analele Universităţii „Dunărea de Jos” Galaţi seria XIX - istorie”, 
an IV. nr. 4, 2005, pp. 229-253. 

244 Pentru mai multe detalii vezi Arthur Tuluş, România şi neutralizarea Dunării...', 
şi Paul D. Quinlan, Ciocnire deasupra României. Politica anglo-americană faţă de 
România (1938-1947), Iaşi, 1995, p. 57. 

state precum Anglia, Franţa şi Italia îşi aveau aici consulatele, iar 
subalternii lor erau viceconsulii de la Brăila. Aceştia din urmă erau 
cei însărcinaţi să se ocupe de activităţile economice, iar superiorii lor 
din Galaţi de chestiunile legislative şi de funcţia de membrii 
supleanţi la CED. 

în concluzie, se poate afirma că în cazul reprezentanţilor 
diplomatici străini la Galaţi implicarea directă acestora în actele de 
comerţ nu a fost în aceeaşi măsură ca a celor din Brăila. în afara 
cazului lui Crystopher Macry, consulul Portugaliei la Galaţi, nu 
există cazuri concrete de implicare în comerţul local şi de mijlocire a 
tranzacţiilor economice 245 . Aplecarea acestora a fost către domenii 
precum literatură, cazul lui Alfred Herman, consulul Belgiei, dar şi 
director la Societatea de Gaz Aerian, şi, mai ales, diplomaţie de 
carieră. Un alt caz de literat şi consul la Galaţi a fost cel al lui Osorio 
Duttra, consulul Braziliei. 

Galaţii au constituit şi-n perioada interbelică principala poartă de 
import pe Dunăre a României. Ataşaţii diplomatici străini s-au 
aplecat mai mult către spectrul legislativ şi de reglementare a 
activităţilor comerciale şi de navigaţie pe sectorul maritim al Dunării, 
lăsând în seama omologilor lor de la Brăila, de multe ori subalterni, 
deţinerea controlului asupra comerţului naval din hinterlandul 
Dunării de Jos. Fără doar şi poate, consulii de la Galaţi, precum şi cei 
de la Brăila, „au jucat într-o piesă” dictată de interesele economice 
impuse din centralele lor, dar de multe ori au ştiut să pună deasupra 
tuturor propriile lor dorinţe. 


245 Nu putem afirma că fondurile arhivistice din întreaga lumea au fost epuizate de 
către cercetarea noastră. Aşa că oricând sunt bine venite completări ale acestui 
studiu. Cazul Brăilei este elocvent pentru politică economică a Marilor Puteri 
interbelice de a domina spaţiul economic de la gurile Dunării. 




CAPITOLUL IV 

CONSULII STRĂINI ŞI ACTELE DE 
PROPAGANDĂ IDEOLOGICĂ ŞI SPIONAJ 


Pe lângă prerogativele oficiale şi reglementate de convenţiile 
internaţionale, consulii străini de la Dunărea de Jos au întreprins şi 
acte de propagandă ideologică şi spionaj. Aceste îndeletniciri secrete 
sunt probate de documentele păstrate în arhivele locale şi centrale, 
înscriind perimetrul gurilor Dunării pe harta războaielor economice 
şi ideologice. Principalele acte de acest gen, în care au fost implicaţi 
ataşaţii diplomatici străini ai Italiei şi Germaniei, au avut loc în anii 
’30 ai secolului trecut. Dar în astfel de chestiuni s-au remarcat şi 
diplomaţii Marii Britanii şi ai Franţei. Misiunile de acest profil au 
constat în schimburi de materiale propagandistice sau directive de 
acoperire a unor spioni nazişti sau de contracarare acţiunilor 
acestora. Ele au începutul în perioada crizei economice dintre anii 
1929-1932 şi au avut în prim-plan încercarea de depăşire a simplelor 
acte de informare, colegialitate şi prietenie dintre factorii consulari 
italieni şi administraţia locală brăileană. Ele au continuat cu acte de 
implicare totală a trimişilor Germaniei în treburile interne ale 
spaţiului politico-economic de la gurile Dunării 1 . 

în data de 9 ianuarie 1930, viceconsulul regent al Italiei la Brăila 
a expediat directorului Biroului Muncii Brăila un exemplar din nr. 10 
al publicaţiei italiene „Feuille d' Informations Corporatives”, varianta 
în limba franceză 2 . Relaţiile dintre cele două persoane erau destul de 


1 Italia şi Gennania au fost cele mai interesate de astfel de activităţi. State precum 
Marea Britanie şi Franţa deţineau alte mijloace de constrângere (economice şi CED) 
şi nu vedeau în actele de spionaj ideologic o modalitate de control a porturilor de la 
Dunărea maritimă în care să investească. Aceste fapte au avut loc şi pe fondul 
conciliatorismului franco-britanic la adresa cererilor germano-italiene, dar şi a 
incapacităţii Societăţii Naţiunilor de a da un răspuns concret şi de amploare statelor 
revizioniste. 

2 Publicaţia a fost editată la Roma în noiembrie 1929 şi cuprindea: actele legislative, 
reformele din domeniul agriculturii, activitatea sindicatelor corporatiste etc., 
realizate de fascişti. Atât adresa regentului, cât şi publicaţia se găsesc în România, 
SJAN BR. fond Inspectoratul Regional al Muncii Brăila, dosar 12/1930, ff. 3-13. 

cordiale, aşa că partea italiană a încercat atragerea părţii române la 
noul model implementat în Italia. Pe 30 ianuarie acelaşi an, 
Viceconsulatul Italiei revine pentru aceleaşi rugăminţi de rezolvarea 
ale unor chestiuni nemenţionate în documente, dar de care aveau 
cunoştinţă cele două părţi. La acestea se adăuga un nou număr din 
aceeaşi publicaţie de propagandă 3 . Pe 24 februarie a fost expediată 
aceleiaşi instituţii un exemplar din cartea Le contract de travail des 
joumalistes a lui Ermanno Amicucci 4 . Numărul din ianuarie 1930 al 
„Feuille d' Informations Corporatives” a fost trimis la 3 martie 1930, 
dată la care directorul Biroului Muncii semnează pe această adresă 
hotărârea de a da curs unor cereri necunoscute de noi, formulate 
anterior 5 . 

Propaganda şi încercarea de a obţine anumite avantaje din partea 
funcţionarului român au continuat. Pe 12 martie 1930, acelaşi regent 
al viceconsulatului Italiei la Brăila a alăturat cererii sale 6 , de 
rezolvarea a chestiunilor în care era implicat, şi 5 exemplare din „Le 
controle sur l’exportation italienne des pomrnes de terre”. începând 
cu luna martie 1930, noul viceconsul titular al Italiei la Brăila a fost 
Vicenzo Gulii. Acesta a adresat, în 31 martie 1930, directorului 
Corporaţiei Meseriaşilor o solicitare a chestiunilor amintite cu altă 
ocazie. Dar continua cu bună pricepere expedierea de materiale cu 
profund caracter propagandistic 7 . Vicenzo Gulii a cerut, în 3 


3 Se expediază la acel moment nr. 11-12 din decembrie 1929. Din sumarul acestuia 
enumerăm: Bilanţul activităţii sindicatelor corporatiste pe anul 1929, activitatea 
legislativă, activitatea sindicatelor corporatiste, activitatea instituţiilor de cultură din 
Italia etc., în ibidem , ff. 14-21. 

4 Ermanno Amicucci (1890-1955) era, la acea dată, deputat în Parlamentul italian şi 
Secretar al Sindicatului Naţional Fascist al Ziariştilor. Acesta a deţinut mai multe funcţii 
în conducerea unor publicaţii cu tentă radicală. In 1938, el a fost printre semnatarii 
Manifestului privind introducerea legilor rasiale în Italia, după un model propriu 
asemănător variantei celui de al Treilea Rcich. Intre 1943 si 1945 a deţinut funcţia de 
director al cotidianului „Corriere della Sera”, iar după război a fost condamnat la moarte. 
Ulterior, pedeapsa a fost comutată în închisoare pe 30 de ani şi s-a bucurat de o amnistie. 
Date despre E. Amicucci pe http://www.treccani.it/encicloDedia/ermanno-amicucci/ 
(consultat pe 21.01.2014). Cartea nu a fost găsită ca făcând parte din acest fond aflat la 
SJAN Brăila, în comparaţie cu pagini existente ale celorlalte publicaţii amintite, în 
ibidem, f. 29. 

5 Ibidem, ff. 30-34. 

6 Ibidem, ff. 38-59. 

7 La această dată a fost alăturat solicitării nr. 2 din publicaţia „Feuille d’ 
informations corporatives”, în ibidem, ff. 61-72. 

noiembrie 1930, Inspectorului Muncii Regiunea a V-a informaţii 
privind condiţiile de lucru pe diverse ramuri, rata şomajului şi alte 
date asemănătoare 8 . Aceasta era o ultimă tentativă, în acel an, pentru 
propagarea ideilor fasciste, dar şi un preambul la informaţiile din 
presă. 

Cotidienele locale abundă de informaţii privind criza din portul 
Brăila. După cum putem observa, aceste acte se petreceau pe 
parcursul unei acute crize economice mondiale, cu profunde victime 
pe piaţa românească, mai ales într-o epocă în care, pe lângă ieşirea 
din criza economică, românii îşi căutau un model de ieşire din criza 
identitară. Cotidianul „Expresul” prezintă succint o anchetă 9 în acest 
sens. Cercetarea scoate la iveală situaţia deplorabilă la care au fost 
supuşi muncitorii locali şi cât a avut de suferit comerţul local. 
Problemele au fost, ca de frecare dată, nemulţumirile salariale ale 
muncitorilor, care erau specializaţi doar pentru această muncă, spre 
deosebire de portul Galaţi, unde pentru munci similare erau 
întrebuinţaţi chiar şi simpli ţărani. Ca răspuns la problema 
muncitorească, în decembrie 1930 guvernul l-a desemnat pe 
subsecretarul de stat Virgil Potârcă de la Ministerul de Agricultură şi 
Domenii să discute cu autorităţile locale şi cu reprezentanţii 


8 „Cu onoare vă rog să binevoiţi a-mi da informaţiuni asupra condiţiunilor actuale de 
lucru, costul manoperei în diferite ramuri (Industrial, comerciale, agricol, etc.) 
precum şi în privinţa şomajului, proporţia sa în raport cu manopera şi alte 
infonnaţiuni de felul acesta”. Inspectorul a cerut subalternilor să se dea curs cererii 
lui Gulii, în ibidem, ff. 162. 

9 „Am rugat pe delegaţii muncitorilor manuali: Petre Apostol, Roman Ioan şi Ilie 
Chiriac, să ne spună câteva din nevoile grupului pe care îl conduc. Interlocutorii 
noştri încep a ne spune că contractele colective, încheiate cu casele comerciale, 
expiră la 1 Decembrie. - Actualmente, în baza acestor contracte - zic ei - ni se 
plăteşte câte 450 lei de vagon, cărat din magazie în căruţe şi din căruţe în vapor. Ni 
s’ a spus că, comercianţii cerealişti intenţionează, ca după expirarea contractelor 
colective, să ne scadă preţul cu 25%, sub pretext că, munca este prea scumpă şi că, 
diferenţa ce vor obţine-o dela noi să fie întrebuinţată la majorarea preţurilor 
cerealelor. Noi avem în sindicatul nostru, înscrişi, 620 muncitori şi cum munca, se 
face prin rotaţie, pe echipe revenindu-ne la câte două săptămâni, câteva vagoane, nu 
putem accepta reducerea preţurilor de manipulare [...] Un muncitor nu câştigă astăzi 
nici 70-80 lei pe zi [...] Comercianţii locali, ne tot spun, că la Galaţi, munca este mai 
eftină cu 25% decât cea dela Brăila. Dar trebuie să se ştie că la Galaţi munca nu se 
face cu muncitori de profesie, ci cu plugari cari n’ au ce face, aduşi de cine ştie unde 
[...]”, în Munca in portul Brăila, în „Expresul”, an XXV, nr. 410, (seria a IV-a), 
Brăila, duminică 12 octombrie 1930, p. 1. 

muncitorilor mijloacele de aplanarea a situaţiei existente 10 . Probabil, 
astfel de acte din partea fascismul italian au continuat, dar în lipsa 
surselor istoriografice ne oprim la cele de faţă. 

La sfârşitul anilor ’30 a devenit aproape iminent un conflict 
armat în Europa în care să fie implicată Germania nazistă. Pentru că 
situaţia politică a fost de aşa natură, România a intrat, pentru a 
supravieţui, în sfera de influenţă a celui de al Treilea Reich. în acest 
sens, cele două state au semnat acorduri privind vânzarea de cereale 
şi petrol de către România statului militarizat din centrul Europei. 
Concesiile făcute de către Anglia şi Franţa la Miinchen, în 29 
septembrie 1938, şi expansiunea rapidă a naziştilor în Europa 
centrală şi de Est, au făcut ca după 1 septembrie 1939 reprezentanţele 
diplomatice ale Germaniei să devină adevărate case de spionaj. 
Nevoia acută de cereale şi de petrol a îndemnat Reichul să instaleze 
pe lângă misiunile sale diplomatice, dar, mai ales pe lângă cele 
economice, oameni de încredere. Nici oraşul Brăila, mai cu seamă 
perimetrul portului, nu a fost scutit de personaje misterioase. 

Un raport al serviciilor secrete române pentru Armând 
Călinescu, întocmit în 1938-1939, prezenta în concluziile sale 
următoarele: „după părerea germană, România, incomplet înarmată 
astăzi, va capitula uşor în faţa unui puternic atac dat prin surprindere 
de către armata maghiară, susţinută de cea germană. România cu 
resursele în produse agricole, petrol şi vite, va constitui cea mai 
bună, sigură şi imediată bază de aprovizionare spre continuarea 


10 „Pe peronul gărei, se aflau, pentru întâmpinare, d. Avesalom, prefectul judeţului, 
d. Ionel Marinescu, prefect administrativ, d. Mihail Pantely, preşedintele Camerei de 
comerţ, d. Florian Cristescu, chestorul municipiului, d. I. Berceanu, etc.” [...] A 
unnat ceaiul la ora 9 la cofetăria „Palace” după care s-au prezentat la negocieri. „Au 
luat parte la această consfătuire şi d-nii. D. Vârnav, Tufli, inspector a muncei, 
comandor Muhuţu, Luciliu Oprean, preşedintele Camerei de agricultură, C. Grupper, 
A Draculis, Witzling şi un însemnat număr de cerealişti şi muncitori [...] La urmă s’ 
a hotărât ca să se facă un memoriu în care se vor expune doleanţele cerealiştilor şi 
muncitorilor şi totodată cerând desfiinţarea asoc. muncitoreşti şi înfiinţarea unui 
birou oficial pentru distribuirea muncii în port”. Nici după două zile datele 
prezentate nu au fost mai concludente şi dătătoare de speranţă pentru revigorarea 
activităţii economice brăilene. Materiale detaliate din presa vremii aduc în atenţie 
nume de ataşaţi diplomatici precum Grupper. Guvernul şi problema muncitorească 
la Brăila, în „ Expresul”, an XXV, nr. 460 (seria a IV-a), Brăila, vineri 12 
Decembrie 1930, p. 3; şi nr. 462, duminică 14 decembrie 1930, p. 1. 




Activitatea consulară la Brăila şi Galaţi (1919-1940) 177 

expansiunii germane spre est sau spre sud” 11 . Acelaşi raport 
cuprindea şi referiri la tendinţa nazistă de a controla gurile Dunării: 
„Cea mai probabilă intenţiune a Germaniei, în acest an, este să 
realizeze etapa cea mai uşoară, şi mai sigură, adică penetraţiunea 
spre sud-est prin România, pentru a stăpâni gurile Dunării, a-şi 
amenaja o bază puternică la Marea Neagră şi a-şi crea o puternică şi 
largă bază de operaţii (strategică şi economică), pentru ca să poată 
trece apoi la ultima şi cea mai grea etapă în expansiunea sa spre est şi 
sud-est” 12 . 

Corpul detectivilor a descoperit pe 11 august 1939, în cadrul 
cercurilor de presă româneşti, următorul aspect îngrijorător pentru 
România: „Reichul ar fi pregătit un plan pentru ocuparea militară a 
României şi în special a triunghiului Galaţi - Delta Dunării - 
Constanţa, cu scopul de a asigura posesiunea petrolului românesc” 13 . 
După trei zile, aceeaşi instituţie descoperea, pe filiera biroului 
Partidului Naţional Socialist German din Bucureşti, informaţia că pe 
parcursul lunilor mai-iulie 1939 au intrat în România cu 300% mai 
mulţi germani, în comparaţie cu cele trei luni anterioare. în realitate, 
această masă imensă de supuşi germani intrată în România ocupa 
legal posturi la agenţiile de comerţ sau ca tehnicieni, dar scopul lor 
era cu totul altul, cel de a mări numărul de agenţi nazişti infiltraţi în 
posturile cheie ale comerţului exterior al României. Din informaţiile 
furnizate spionajului românesc, la Hamburg se organizau de către 
Serviciului de spionaj german cursuri pentru instruirea agenţilor care 
urmau să fie trimişi în Balcani sub acoperirea de comişi voiajori 14 şi 
veneau în contrapondere la manevrele similare duse de englezi şi 
francezi. 

La 23 august 1939 se semna Pactul Ribbentrop-Molotov, cu 
protocolul adiţional secret privind Moldova dintre Prut şi Nistru şi 
accesul URSS-ului la gurile Dunării. La adăpostul şi beneficiind de 


11 Raportul generalului Florea Ţenescu pentru prim-ministrul Armând Călinescu în 
ianuarie 1939.Vezi Arhivele Naţionale ale României, fond Diplomatic voi. III - 926, 
Bibliotecă, voi. II., pp. 1-926, apuci Horia Brestoiu, Acţiuni secrete în România în 
preajma şi la începutul celui de-al doilea război mondial , Bucureşti, 1973, pp. 30- 

31.' 

12 Ibidem. 

13 Arhivele Naţionale al României, Fond Diplomatic, dos. 22, voi. 232, p. 16, apud 
H. Brestoiu, op. cit., p. 85. 

14 Ibidem, p. 86. 

complicitatea sovieticilor, Germania a atacat pe 1 septembrie 1939 
Polonia şi a izbucnit cel de al Doilea Război Mondial. Pe 7 
septembrie, în cercul serviciilor de informaţii româneşti circula, pe 
filiera jurnaliştilor germani acreditaţi la Bucureşti, informaţia că 
britanicii o să facă tot posibilul ca să distrugă sondele din regiunea 
petroliferă. Totodată, se afirma că în cadrul societăţilor petroliere 
avea să fie introduşi agenţi englezi, specialişti în astfel de practici de 
sabotaj 15 . Tot în această perioadă, se vehicula informaţia că, pentru 
apărarea şi exploatarea resurselor petroliere din România, Germania 
o să-i împingă pe maghiari să cucerească acest spaţiu vital, necesar 
maşinării de război a Wehrmachtului 16 . 

în acest context de război economic, ambasadorul francez la 
Bucureşti, Thierry, şi R. Hoare, cel al Marii Britanii, au început, cu 
acceptul tacit al lui Armând Călinescu şi cu susţinere semnificativă 
din partea statelor lor, un plan de sabotaj al instalaţiilor petroliere din 
Prahova şi de blocare a Dunării. în cadrul grupului francez se aflau şi 
conducătorii societăţii franceze de navigaţie pe Dunăre (S.F.N.D), şi 
implicit a consulilor lor din întreaga ţară, printre care şi cei de la 
Brăila, foarte bine plasaţi în cadrul organizaţiei. Contribuţia engleză 
a constat în readucerea în România a multora dintre cei implicaţi în 
operaţiunile similare din toamna anului 1916. Printre aceştia s-a aflat 
şi maiorul Wiliam Watson, viceconsulul Marii Britanii de la Brăila 17 . 

Pe Dunăre, încă din primăvara anului 1939, se desfăşurau acte 
de sabotaj împotriva germanilor, coordonate de către agenţii 
consulari englezi. Aceştia au utilizat logistica pusă la dispoziţie de 
societăţile coordonate de către ei: Watson et Youell (engleză) şi 
Societe Frangaise de Navigation Danubienne (franceză). Ambele 
aveau sediile la Brăila şi erau conduse de către ataşaţii diplomatici ai 
statelor lor în acest oraş. Pentru sporirea operaţiunilor, în toamna 
anului 1939, a fost înfiinţată la Londra societatea Goelland Transport 
et. Limited, care şi-a deschis o sucursală la Bucureşti pe strada 
Alexandru Lahovari nr. 14. Fiind frecventată de mediul spionajului 
franco-englez, această societate a preluat imediat toată infrastructura 


15 Ibidem, p. 97. 

16 Germania dorea să mascheze acţiunea sub doleanţele revizioniste ale Ungariei 
hortyste, care cerea public Transilvania şi nu recunoştea prevederile Tratatului de la 
Trianon. 

17 H. Brestoiu, op. cit., pp. 104-105. 

societăţilor Watson et. Youell şi Anglo-Danubian. La conducerea noii 
structurii se afla englezul W. H. Burland 1S . 

Arhivele locale păstrează amprenta câtorva dintre aceşti 
„supraveghetori ai comerţului”. în data de 4 ianuarie 1940, a fost 
semnalat de către Serviciul Migraţiuni faptul că „firma George Besi 
& Fii din Brăila are reprezentanţa firmei germane Deutsche Levant 
Linie din Hamburg care are ca om de încredere de Dl Giinther 
Froreich”. Acesta a fost omul de „legătură dintre cele 2 firme şi 
personalul vaselor Soc. D.L.L”. El avea drept atribuţii transmiterea 
corespondenţei la centrala din Germania. De asemenea, a fost 
specificat faptul că salariul lui G. Froreich „îl primeşte dela D.L.L 
prin firma G. Besi fii care-1 decontează”. A fost menţionată şi ideea 
că trimisul german nu se amestecă în administraţia internă a societăţii 
G. Besi 19 . Un caz asemănător a fost cel al lui Karl Fleinz Wemer, 
venit în România la 1 mai 1939. Acesta a locuit la Rudolf 
Spiesswinkel, membru în consiliul Reichului pentru cereale, furaje şi 
alte produse agricole. R. Spiesswinkel aparţinea de secţiunea 
comercială Berlin Vilmersdorf şi se ocupa de supravegherea 
cerealelor cumpărate în baza acordului din 10 decembrie 1938. K. H. 
Wemer nu dispunea de o firmă sau un birou propriu şi salariul îl 
primea de la Berlin în mărci, fiind dependent de Spiesswinkel 20 . 

în primăvara anului 1940, războiul era în faza de aşteptare şi se 
pregătea războiul fulger al Germaniei pe frontul de vest. Autorităţile 


IS Ibidem, pp. 139-140. 

19 „Reprezentantul firmei G. Besi declară că acest sistem este utilizat de finna 
germană în toate ţările, şi la noi a avut întotdeauna câte un asemenea reprezentant pe 
care îl schimbă din 3 în 3 ani. In astfel de situaţii, întrucât i s’a aprobat şi până acum 
termen de şedere în ţară, suntem de părere a i se da şi anul acesta”. încercând să 
liniştească lucrurile şi să obţină aprobarea prelungirii şederii în ţară a acestui 
„supraveghetor”, reprezentantul firmei Besi & Fii, şi totodată cei care apărau 
interesele cetăţenilor germani prin simplul fapt că unul dintre acţionari a fost 
consulul Germaniei, a dezvăluit că Germania apelase la asemenea procedee cu mult 
înainte de semnarea acordului economic româno-german şi izbucnirea războiului. O 
altă cerere a fost înregistrată la Direcţia Muncii Brăila în 14 decembrie 1939, în 
SJAN BR, fond Inspectoratul Regional al Muncii Brăila, dosar 14/1939, ff. 176- 
177. 

20 „D-l Karl Heinz Wemer e funcţionar la D-l Spiesswinkel, încă cu alţi 6 funcţionari 
germani. - N’are firmă. - Un birou comun pentm toţi în str. Bălcescu Nr. 22. - 
Salariul îl primeşte dela Berlin în mărci. - Posedă adeverinţă dela M. Muncii Nr. 
7618, din care reiese că are prelungirea până la 31 Decembrie 1940”, în ibidem, f. 
194. 

din porturile dunărene au fost înştiinţate să nu lase vasele britanice şi 
pe cele franceze să se apropie de cele germane, pentru a nu risca 
incidente şi o eventuală blocare a şenalului navigabil, lucru care ar fi 
agravat circulaţia şi schimburile economice ale României, atât de 
apărate de CED, atunci când interesele europene corespundeau. 

Se vehiculau zvonuri conform cărora vasele: Princess Elisabeth, 
Brithania şi Bayard, proprietatea britanicilor, respectiv ultimul 
închiriat de la o firmă elenă, transportau armament şi muniţie 21 . 
Vasele Princess Elisabeth, Brithania şi Bayard aparţineau Watson et. 
Youell şi erau staţionate la Brăila. în celula de conducere a misiunilor 
de sabotaj pe Dunăre din primăvara anului 1940 se găseau W. H. 
Burland, George Marschall (viceconsulul englez de la Sulina), 
Wiliam Watson (consulul englez de la Brăila), Blakay (inspectorul 
societăţii Anglo-Danubian-Transport Ltd.) şi Richard Macnabb. 
Aceştia au avut misiunea de a bloca şenalul navigabil al Dunării în 
zona Porţilor de Fier. în acest fel se dorea sabotarea transporturilor 
de cereale şi petrol românesc către Germania, ştiindu-se faptul că 
mare parte din produsele româneşti destinate Germaniei părăseau 
România pe cale Dunării în amonte, către Austria şi Germania. 
Acţiunea se desfăşura cu complicitatea francezilor, prin S.F.N.D., dar 
sub stricta observare a agenţilor români şi din câte se pare şi a celor 
nazişti. în acest sens, au început să angajeze piloţii Comisiei 
Internaţionale a Dunării, pentru ca aceştia să nu poată trece vasele 
germane prin cataractele din sectorul de la Porţile de Fier 22 . 

Operaţiunile britanice aşteptau sosirea noilor membrii pentru 
echipajele lor, care trebuiau să fie în totalitate cetăţeni englezi, şi a 
muniţiei pentru a se apăra în cazul deconspirării activităţilor 
întreprinse. Acţiunea s-a bucurat de sprijinul serviciilor române. 
Misiunea a fost un eşec din cauza cunoaşterii de către germani a 
activităţii prea vizibile a lui Blakay şi a faptului că la Giurgiu au 
fugit câţiva din marinarii eleni de pe vasele convoiului britanic. 

Grecii s-au prezentat la Consulatul german din Giurgiu şi de 
acolo vestea şi ei au ajuns rapid la centrală din Bucureşti. Fa 


21 SJAN BR, fond Căpitănia Portului Brăila, dosar 30/1940, f. 43, vezi şi Arthur 
Tuluş, România şi neutralizarea Dunării (septembrie 1939 - iunie 1940), în 
, Analele Universităţii Dunărea de Jos Galaţi, Seria 19 - istorie”, an VI, nr. 6, 2007, 
pp. 137-146. Astfel de zvonuri erau frecvente în acea perioadă, în care şi interesele 
României începeau să se apropie din ce în ce mai mult de partea gennană. 

22 H. Brestoiu, op. cit., pp. 140-141. 

solicitarea germanilor, românii au efectuat noi controale pe vasele 
engleze, care de data aceasta au arătat şi oficial ceea ce autorităţile 
române ştiau, faptul că navele sunt pline cu armament. Sub 
complicitatea românilor, englezii au fost îmbarcaţi pe navele lor din 
porturile Dunării maritime şi Constanţa, fiind trimişi spre Marea 
Britanie, iar armamentul a fost dus la Arsenalul Statului din 
Bucureşti. Diplomaţii englezi au solicitat ca tehnica militară să fie 
transportată la Brăila, ca să le fie mai uşor atunci când o vor prelua 
de la români, oricând s-ar face acest lucru 23 . 

Directorul Marinei Comerciale, Nicolae Păiş, transmitea portului 
Brăila, pe data de 5 februarie 1940, înştiinţarea că pe unele 
remorchere aparţinând Germaniei şi Olandei se aflau agenţi Gestapo. 
Atenţionarea prevedea şi supravegherea vaselor în cauză de către 
autorităţile române 24 . în luna martie 1940, Herbet Holste a fost 
implicat în astfel de procedee. Legaţia Germaniei a intervenit ca el 
să-şi poată exercita profesia de supraveghetor a transporturilor de 
cereale 25 . în mai 1940, Căpitănia Portului Brăila a informat Direcţia 
Marinei Comerciale de modalitatea suspectă a cetăţeanului german 
Reinichter, care încerca să dezvolte agenţia de spionaj din Brăila. 
Agenţie de spionaj era plătită direct de către autorităţile germane prin 
societăţile sale de navigaţie şi comerţ, reprezentate în portul Brăila 
de către familia de origine elenă, Bessi. Aceasta dădea în perioada 
interbelică şi reprezentantul consulatului german din Brăila, pe Jean 
Bessi 26 . 


23 Pentru desfăşurarea în întregime a operaţiunilor vezi H. Brestoiu, op. cit. La Brăila 
armamentul ar fi urmat să-i fie predat consulului Wiliam Watson, care l-ar fi scos 
din România la bordul navelor britanice. 

24 SJAN Brăila, fond Căpitănia Portului Brăila, dosar 30/1940, ff. 43 şi f. 18; şi A. 
Tuluş. România şi neutralizarea Dunării..., p. 140 

25 „Alăturat, trimitem adresa Legaţiunii Germaniei [nu a fost păstrată] jurn. no. 
10105/1940, care intervine pentru prelungirea termenului de şedere cu drept de 
exercitarea profesiei pentru supusul străin Herbet Holste, domiciliat în Brăila, 
motivând că prezenţa sa în ţară este necesară, pentru supravegherea transporturilor 
de cereale, rugându-vă a lua cunoştinţă, a cerceta şi referi Ministerului, odată cu 
restituire lucrării”, în ibidem, f. 212. 

26 Vezi Cristian Constantin, Activităţi şi rapoarte diplomatice cu privire la oraşul şi 
portul Brăila (1919-1940), în „Analele Brăilei”, Seria Nouă, an XII, nr. 12, 2012, 
pp. 197-215; şi idem, Etniile din Brăila-o problemă europeană (1919-1940), în „ ... 
Greci, evrei, ruşi lipoveni, turci... Brăila. Reactivarea memoriei culturale a 
oraşului", ed. Camelia Hristian, Ghena Pricop şi Evdochia Smaznov, Brăila, 2012, 
pp. 439-457. 

în foarte multe din cazuri, J. Bessi a intervenit în favoarea 
supuşilor germani bănuiţi de acte de spionaj şi a dezminţit zvonurile, 
garantând seriozitatea acestora. în luna iunie, războiul luase o turnură 
defavorabilă taberei franco-engleze, iar la Dunărea de Jos au început 
actele de război economic. Tabăra germană, prin agenţii ei, atrăgea 
de partea naziştilor muncitorii portuari. Muncitorii primeau sume de 
aproximativ 200 de lei pentru a refuza participarea la activităţile 
oferite de către societăţile franco-engleze. Acest conflict aducea faţă 
în faţă societăţile lui Bessi, consulul german din Brăila, şi pe cele ale 
lui Vuccino şi Boscoff, viceconsulii Franţei la Brăila în perioada 
interbelică. Tot în această perioadă confuză pentru ce urma să se 
întâmple cu Europa şi vechile orânduiri politico-statale, se zvonea 
ideea germanilor ca fiecare vas francez sau britanic, al inamicilor, să 
fie escortat de către un vas german, cu precădere remorcher 27 . 
Remorcherele plătite de germani aveau rolul de a păzi şenalul 
navigabil şi al barei Sulina, pentru ca actele de sabotaj franco-englez 
să nu se concretizeze cu blocarea Dunării. Blocarea navigaţiei 
dinspre Dunăre spre Marea Neagră ar fi stopat accesul Germaniei la 
produsele de pe piaţa Mării Negre, petrolul şi cerealele URSS-ului, 
încă aliată până în iunie 1941, în baza Pactului Ribbentrop-Molotov. 

începând cu 1940, multe din societăţile amintite mai sus au 
devenit un instrument de luptă directă în cel de al Doilea Război 
Mondial, iar vasele societăţilor de navigaţie au devenit arme în acest 
conflict economic şi strategic de aprovizionare. Pe parcursul anului 
1940 au fost exportate prin gurile Dunării 370.757 tone, un sfert faţă 
de anul precedent 28 , semn clar al conflictului izbucnit, dar mai ales al 
noilor reglementări impuse de România privind navigaţia pe Dunăre 
şi avantajarea vaselor sub pavilion german, cu toate că s-a constat în 
primăvara şi vara lui 1940 un tranzit important al vaselor sub 
pavilion francez şi englez 29 . Acţiuni de acest gen au avut loc şi 
dincolo de implicaţiile economice şi ideologice şi nu ar fi putut avea 
loc fără colaborarea directă a ataşaţilor diplomatici străini ai statelor 


' SJAN BR, fond Căpitănia Portului Brăila, dosar 30/1940, ff. 17-18; şi A. Tuluş, 
România şi neutralizarea Dunării..., p. 140. 

28 Idem, Interese economice şi politice la gurile Dunării între 1936 şi 1940, în 
.Analele Universităţii Dunărea de Jos din Galaţi, seria 19 - istorie”, an IV, nr. 4, 
2005, pp. 249-250. 

29 SJAN BR, fond Inspectoratul Regional al Muncii Brăila, dosar 14/1939-1940, f. 
177 urm. 

implicate. Un caz elocvent a fost numirea maiorului Wiliam Watson 
în funcţia de consul al Marii Britanii la Brăila. 






Noul consul 



al Italiei la Brăila 



Ailia ca plăcere că «mi excelentă impresie d.sa bu¬ 
cul nostru d. dr. Beta ironie, a curindu-se de multe simpatii 
'J»* numit consulul Italiei U ia Unul coloniei italiene din 
demnitate pe cate localitate. 

SJ •«“* • «l«Unuto d. 50- D . dr. BeUtronte aparţine 

de nou. *"""** •“? ” U “~' 4 ^ 

«"sat ti-a luat demnitatea »«««««' J« ««na repuuţtc 

10 Prtmtre. ■ (a seismul ui Iulian In alarl. 

Pelictiăad p« d. dr. Baia- aadtl că numirea d-aala este. 
trebnc aă arătăm că detegur, o alegere Mm tă- 

Fig.2 

Relatarea în presă a numirii lui Belafronte 
în funcţia de consul al Italiei la Brăila 30 , august 1933. 


30 .Ancheta”, an V, nr. 649, marţi 22 august 1933, p. 1. 






CAPITOLUL V 
RELAŢIA DINTRE CONSULI 
ŞI SUPUŞII STRĂINI DIN BRĂILA* 


Brăila a fost, este şi trebuie să rămână un loc al cooperării şi 
toleranţei între etnii. Şi unde se putea realiza acest lucru dacă nu intr- 
un port de o asemenea importanţă economică, care a atras, precum 
un magnet, negustori şi armatori din cele patru zări. Pentru că apa, 
din Antichitate şi până în zilele noastre, a rămas cea mai activă, 
ieftină şi sigură cale de comunicaţii, de realizare a schimburilor 
comerciale, dar şi a interferenţelor culturale. 

Mulţi dintre etnicii din Brăila nu au deţinut cetăţenia română. 
Aflaţi sub diverse protecţii, au fost în contact cu reprezentanţii 
diplomatici ai altor state. Vă prezentăm, pe baza rapoartelor 
diplomatice şi documentelor de arhivă, mediul multicultural al 
Brăilei interbelice. Pe lângă istoria orală, memoria comunităţilor 
etnice şi amintirile publicate până acum, sursele arhivistice locale, 
mult mai bine reorganizate în ultimii ani, sursele arhivistice străine, 
dedicate exilului evreilor, precum şi cel ale consulatelor străine au 
rolul de a aduce noi informaţii interesante. în ultimii ani au fost 
editate de factorii culturali din Brăila două volume dedicate etniilor 
din localitatea în care îşi desfăşoară activitatea. Primul dintre ele 
dezbate problema grecilor 1 din Brăila, iar cel de al doilea este dedicat 
atât vieţii comunităţii elene, cât şi turcilor, evreilor, ruşilor lipoveni 
etc. 2 . Volumele de faţă vin să completeze istoriografia de specialitate 
dedicată în mare parte evreilor şi grecilor 2 . 


* O variantă a acestui capitol a apărut în Cristian Constantin, Etniile din Brăila - o 
problemă europeană (1919-1940), în ..... Greci, Evrei Ruşi lipoveni. Turci... Brăila. 
Reactivarea memoriei culturale a oraşului”, ed.: C. Hristian, G. Pricop şi E. Smaznov, Brăila, 
2012. pp. 439-461. 

1 Un grec, doi greci, trei greci... Brăila, ed.: Camelia Hristian, Ghena Pricop, Brăila, 2009. 

2 Vezi ..... Greci, Evrei, Ruşi lipoveni. Turci... Brăila. Reactivarea memoriei culturale a 
oraşului 

3 Ion Ursulescu, Valori ale patrimoniului evreiesc la Brăila, Brăila, 1998, şi Cristian 
Filip, Comunitatea Greacă de la Brăila: 1864-1900, Brăila, 2004. 

Familia Mendl s-a aflat în situaţia de a i se intenta de-a lungul 
timpului multe procese. Un caz demn de reţinut a fost cel al lui 
Alfredo B. Mendl, viceconsul al Norvegiei la Brăila, din 1916. Pe 3 
iulie 1922, Panait Statos cerea Prefecturii Brăila lămuriri cu privire la 
calitatea diplomatică a lui Alfredo B. Mendl. Cererea lui Statatos 
avea ca ţintă aflarea statului lui Mendl pentru a putea continua 
acţiunea de evacuare a imobilului ocupat de către presupusul 
diplomat. Din informaţiile deţinute şi oferite Prefecturii Brăila de 
către Statatos, Alfredo B. Mendl se folosea de un certificat eliberat 
de Prefectura Brăila din care „rezultă că în Martie 1916 Ministerul de 
Interne a comunicat Prefecturei numirea sa ca vice-consul al 
Norvegiei” 4 . Cum respectiva adresă nu mai exista, solicita „un 
certificat în acest sens, şi anume că dela Martie 1916 şi până astăzi 
nu s,a mai primit nici o altă comunicare că dl. Mendl este menţinut în 
această funcţie, iar adresa Ministerului de Interne nu mai există în 
dosar” 5 . 

Panait Statatos dorea ca prefectul să ceară „Ministerului de 
Externe relaţiuni în ce condiţiuni funcţionează dl. Alfredo B. Mendl 
ca vice-consul al Norvegiei, întrucât d-sa din cunoştinţele noastre 
este numai vice-consul onorific, şi dacă dl. Alfredo B. Mendl a mai 
fost recunoscut de Statul respectiv în funcţiunea de vice-consul după 
Martie 1916 [...] şi care este situaţiunea în diplomaţie al d-lui 
Alfredo B. Mendl în raport cu dreptul internaţional” 6 . Prefectul 
Şerban Răducan a urmat întocmai cele cerute pentru soluţionarea 
chestiunii atribuirii acelui imobil lui Alfredo B. Mendl. Nu se 
cunoaşte adresa care a făcut uzul acestui act, dar, din sursele vremii 
adresa la care era trecut Alfredo B. Mendl a fost cea de pe Str. 
Călăraşilor nr. 6 7 . 

Pe 14 iulie acelaşi an, prin adresa nr. 35014, Ministerul 
Afacerilor Străine a înaintat Prefecturii Brăila următorul răspuns:. 
„Domnul Alfredo B. Mendl funcţionează în calitate de Vice-Consul 
onorific (deci nesalariat) al Norvegiei la Brăila, dela 25 februarie 
1916, dată când i s’ a acordat de către Maiestatea Sa Regele 
exequaturul. De atunci şi până în prezent, a continuat să funcţioneze 


4 SJAN BR, fond Prefectura judeţului Brăila, dosar 117/1922, f. 29. 

5 Ibidem. 

6 Ibidem. 

7 Adresa se regăseşte în Anuarul General al oraşului şi judeţului Brăila, 1922 , 
Brăila, 1922, p. 97. 

în zisa calitate, fără a fi avut nevoie de nici o confirmare sau acordare 
de nou exequatur” 8 . Ca urmare a acestor fapte, Serviciul 
Administrativ al Prefecturii judeţului Brăila a eliberat un „Certificat” 
pe care Panait Statatos să-l utilizeze în evacuarea imobilului. 
Conform reglementărilor diplomatice ale vremii, Alfredo B. Mendl, 
în calitatea sa de viceconsul onorific şi nesalariat, nu putea deţine o 
reşedinţă consulară din partea statului român. 

Consulatul italian din Brăila, condus la acea vreme de armatorul 
Alexandru Gattorno, s-a confruntat cu un episod interesant legat de 
unul dintre supuşii săi. Ckiem Giuseppe a intrat, fără să vrea, într-un 
conflict cu şeful postului de jandarmi din comuna brăileană Brăiliţa. 
Consulul italian a semnalat, prin adresa 31/5/923, Prefecturii 
Judeţului Brăila că supusul italian a fost chemat în biroul şefului de 
post din Brăiliţa, unde a fost agresat fizic, după care a fost eliberat 9 . 
La 4 iunie 1923, Prefectul Brăilei solicita administratorului plasei 
Silistraru demararea unei anchete în ceea ce priveşte afirmaţiile 
făcute de consulul italian, lucru repetat şi în data de 8 iunie acelaşi 
an 10 . 

Răspunsul oferit de către administratorul plasei Silistraru aducea 
noi elemente la cele afirmate până atunci. Din ancheta efectuată, se 
arată că supusul italian a fost găsit de către locotenentul I. Rădulescu 
în data de 30 mai, la ora 12 noaptea, în faţa plutonului pe care-1 
conducea. Cu ajutorul unui jandarm, l-a condus în incinta clădirii 
aparţinând plutonului, unde a încercat să afle date despre acesta, 
lucru realizabil prin intermediul actelor. După legitimare, s-a trecut 
la eliberarea acestuia, fără să existe vreun act de violenţă 11 . 

Declaraţia lui C. Giuseppe cuprinde date care arată că cele 
petrecute în data de 30 mai 1923 rămân incerte din lipsa martorilor 
care să susţină cele afirmate de către italian la consulatul de care 
aparţine, dar şi faptul că este lucrător la Societatea Franco Română 12 , 
în urma cercetărilor efectuate de autorităţile locale, s-a constat că „în 
noaptea de 30 Maiu a.c. pe la orele 12, Domnul Locotenent I. 
Rădulescu comandantul Plutonului de jandarmi Brăiliţa, venind 
acasă a zărit în faţa plutonului rezemat de gard un individ ce şedea 


8 SJAN BR. fond Prefectura judeţului Brăila, dosar 117/1922, f. 34. 

9 Ibidem, dosar 82/1923, f. 51. 

10 Ibidem, f. 52-53. 

11 Ibidem, f. 58. 

12 Ibidem, f. 59. 

dosit şi acesta cu toate întrebările D-lui Locotenent nu a răspuns 
nimic; atunci D-l Locotenent a luat un jandarm şi l-a dus la pluton 
unde cercetându-1 a aflat cine este şi după ce i-a văzut actele în 
regulă i-a dat imediat drumul, după ce mai întâi i-a făcut morală şi i-a 
pus în vedere ca să numai umble noaptea târziu prin sat” 13 . 

în 10 septembrie 1923, consulul Italiei la Brăila, Alexandru 
Gattomo, a înmânat autorităţilor locale reclamaţia lui Silvio 
Tomasich prin care afirma că a fost lovit de un jandarm în timp ce 
aştepta cu mai mulţi prieteni tramvaiul pe Strada Regală 14 . Compania 
de Jandarmi Brăila a efectuat cercetări, la solicitarea Prefecturii 
Judeţului Brăila, pentru cazul Silvio Tomasich. Căpitanul 
Gherghescu, comandantul batalionului 11 jandarmi, afirma că erau în 
faţa companiei trei indivizi ce se urinau. „Făcându-le observaţii ce 
este neruşinarea asta, nu vede că este o autoritate, unul din ei anume 
Fortunescu Ion a făcut obraz mic, pentru care lucru a fost 
admonestat, ceilalţi doi au plecat imediat” 15 . După un interval de 
timp, căpitanul Gherghescu „aşteptând tranvaiul în Strada Regală 
colţ cu Griviţa [...] aude pe supusul italian Silvio Tomasich, înjurând 
şi spunând lui Fortunescu să reclame, atunci l-au dus frumos la 
Companie unde i s’ a luat declaraţie ce se trimite în copie spre a fi 
dat judecatei la bunele moravuri şi ultraj. 1 s’ a dat drumul imediat şi 
nu a fost nici bătut nici arestat. [...] în caz că supusul italian Silvio 
Tomasich nu va cere scuze ca fi dat judecăţei [,..]” 16 . Compania de 
jandarmi se afla la 50 de metri de locul unde cei trei urinau. 
Consulatul a primit la sfârşitul lunii o copie după ancheta 
Jandarmeriei Brăila iar cazul s-a închis. 

Fapte, precum această reclamaţie privind abuzul autorităţilor 
locale la adresa unor supuşi străini, sunt numeroase. Ele au la origine 
nivelul precar al educaţiei de ambele părţi, contextul şi locul unde se 
produceau, cartiere mărginaşe ale Brăilei în plină industrializare, far 
noua situaţie socio-economică interbelică tindea să transforme 
componenta umană din pescari şi muncitori portuari, în simplii 
muncitori în fabricile nou apărute. 

Maximilian Koch a fost un cetăţean austriac care în 1923 îşi 
desfăşura meseria de tehnician dentar în cadrul cabinetului doctorului 


13 Ibidem. 

14 Ibidem , ff. 76-77. 

15 Ibidem , f. 75. 

16 Ibidem. 

Leo Balter din Brăila. Conform adresei consulatului Austriei din 
Galaţi, din data de 6 octombrie 1923, Maximilian Bloch s-a prezentat 
în acea zi la consulat „cu paşaportul No. 20870, bilet de liberă 
petrecere No. 4947 cu termen la 13 Septembrie 1923 a Brigadei de 
Siguranţă, Brăila, spre a aduce la cunoştinţă, că este ameninţat din 
partea Domnului Doctor Leo Balter, că va dispune prin Brigada de 
Siguranţă din Brăila să părăsească România” 17 . Motivul că „Leo 
Balter recurge la această ameninţare este un diferend între patron şi 
techniceaunul-dentist, Maximilian Koch, care pentru diferite motive 
nu poate sta în serviciul Domnului Leo Balter şi vroeşte să treacă în 
serviciul unui alt medic-dentist din Brăila, concurent al Domnului 
Doctor Balter” 18 . Consulul austriac la Galaţi, Michel Angius, solicita 
Prefecturii Judeţului Brăila realizarea unei anchete şi lăsarea liber a 
lui Koch, până când justiţia i-ar putea da dreptate doctorului Balter. 

Prefectura Poliţiei Brăila, în urma cercetărilor efectuate în cazul 
de faţă, a oferit pe 23 octombrie autorităţilor brăilene şi consulatului 
Austriei la Galaţi următoarea concluzie: „s’ a constatat că D-l. Dr. 
Leo Balter a avut un contract făcut la Viena cu reclamantul 
Macsimilian Koch, în care acesta era obligat, că după ce termină 
angajamentul, să părăsească ţara, nu are nimic cu numitul şi nu Dr. 
Balter poate să ia măsuri contra lui Koch, care de altfel posedă la 
brigada de siguranţă locală dosarul individual No. 4947 ca supus 
strein şi biletul de liberă petrecere cu acelaş No. eliberat în basa 
ordinului Dir. Pol. şi Sig. Generale No. 66107 din 1 Sept. 1923, 
valabil până la 2 Decembrie 1923 [.. .]” 19 . 

Un alt episod demn de reţinut a fost cel din 3 ianuarie 1925. La 
această dată, consulul elen la Brăila a adresat Prefecturii Brăila 
adresa nr. 1139/1925 prin care se aducea la cunoştinţa factorilor 
locali brăileni incidentul din ziua respectivă 20 . Conform afirmaţiilor 
reprezentantului diplomatic grec, un anume Dennis Milliaresis, fiul 
lui Milliaresis Spyridion, a provocat un scandal în incinta 
reprezentanţei diplomatice. Venit să solicite un certificat, pe fondul 
nemulţumirilor legate de timpul care i se solicita pentru aşteptare, 
Dennis Milliaresis a început să adreseze injurii, iar consulul s-a 
simţit nevoit să intervină pentru a-1 scoate cu forţa pe recalcitrant din 


17 Ibidem, f. 80. 

18 Ibidem. 

19 Ibidem, f. 88. 

20 Ibidem, dosar 68/1925, f. 3. 

incinta consulatului. Tot din aceasta relatare se observa faptul că nu 
ar fi fost prima oară când cetăţeanul grec s-a dedat la astfel de fapte, 
iar pentru a numai exista conflicte, consulul solicita punerea sub 
atenta monitorizare a acestui tânăr. în consecinţă, Prefectul Brăilei a 
răspuns clar solicitând Prefecturii Poliţiei oraşului Brăila luarea de 
„măsuri urgente contra acelui individ spre a numai comite asemenea 
fapte” 21 . 

Prefectura Poliţiei Brăila a avut grijă să-l facă pe Milliaresis să 
regrete cele făcute, aşa cum reiese din comunicarea din 22 ianuarie 
1925 dintre poliţiei şi prefectura judeţului: „numitul Miliaresis a fost 
chemat de noi, şi i sa pus în vedere de a nu se mai deda la asemenea 
fapte faţă de acel Consulat” 22 . La finele lunii ianuarie au fost 
transmise consulatului grec datele anchetei efectuate la solicitarea 
Prefectului Judeţului Brăila. Prefectul Judeţului Brăila Ignat a 
comunicat consulatului elen concluziile anchetei, dar şi „rugămintea 
de a înştiinţa dacă în viitor sus numitul Domn va mai avea atitudini 
necuviincioase” 23 . 

în 13 iulie 1925, grecul Georges Panaghi Kavopoulos a fost 
arestat „sub motivul că nu a făcut serviciul militar în România. 
Numitul ar poseda un certificat cu care justifică că este de 
naţionalitate Grec şi că a satisfăcut obligaţiile militare în Grecia” 24 , 
în acest sens, au avut loc schimburi de corespondenţă între 
Prefectura Judeţului Brăila şi autorităţile militare din localitate. 
Conform consulului grec, „autorităţile militare din Brăila au procedat 
la arestarea D-lui. ... de 26 de ani pe motivul că acest tânăr om nu a 
făcut serviciul militare în România or D-l .... a fost inputemicit de 
un certificat după care el justifică toate drepturile de cetăţean elen că 
şi-a făcut serviciul militar în Grecia” 25 . Şansa tânărului grec a fost 
telegrama Arsenalului Grec, dată consulatului elen din Brăila, pe 
care o găsim în acelaşi document prezentat mai sus, care sună astfel: 
„în sfârşit Direcţiunea Arsenalului Grec a făcut cunoscut 
Consulatului prin telegrama No. 111.598 cu data de 15 Aprilie că 
supusul ... aparţine la rezervă în Marina de războiu elenică” 26 . în 


21 Ibidem, f. 4. 

22 Ibidem , f. 9. 

23 Ibidem , f. 10. 

24 Ibidem , f. 65. 

25 Ibidem , f. 68. 

26 Vezi date suplimentare în ibidem. 

acest sens, consulul Greciei a solicitat prefectului Brăilei să intervină 
la „autorităţile militare de recrutare din Brăila astfel că supusul elen 
... să fie lăsat în libertate fără a i se aplica rigoriile legii căci acest 
tânăr om în chestiune este incontestabil un supus grec” 27 . 

în spaţiul balcanic lipsurile materiale au continuat şi in perioada 
interbelică. în plină dezvoltare economică, România a reprezentat un 
punct de atracţie pentru statele din Balcani. Un asemenea caz a fost 
cel al lui Jsmail Harun Behlul, zis şi Sucri, în vârstă de 23 de ani. 
Acesta era originar din Istanbul şi domicilia din martie 1925 la 
Brăila, la cafeneaua lui Suleiman Efendi. Tânărul lucra la fabrica de 
ciment din oraş. Consulatul Turciei de la Bucureşti solicita informaţii 
în acest sens pentru a i le putea oferit tatălui acestuia, îngrijorat de 
părăsirea domiciliului de către fiul său 28 . Pe 19 august 1927, 
Serviciul de Siguranţă Brăila a trimis Prefecturii Judeţului Brăila 
concluziile anchetei sale în acest caz. Conform datelor obţinute de 
ofiţerii brăileni „în urma cercetărilor făcute atât la adresele indicate 
în Ordinul D-voastre de mai sus cum şi pe la toţi cafegii şi supuşii 
turci din localitate, am constatat că numitul 1SMAIL HARUM 
BEE1LUL zis SUCRI, nu este cunoscut” 29 . 

De străinii care au locuit în Brăila nu au stat departe nici 
crimele. Un caz interesant, în care a fost implicat un supus grec 
datează din vara anului 1927. Consulatul Greciei din Brăila anunţa 
autorităţile brăilene de uciderea lui Constantin Chr. Joanu şi solicita 
o anchetă temeinică în acest sens 30 . Cel care a anunţat crima la 
consulat a fost un alt cetăţean grec, Dumitru Vas. Manta, domiciliat 
în Brăila pe strada Hepites, la nr. 2. Victima a „venit din Grecia, 
intrase la sosirea lui în serviciul D-lui Stoica Drăgan, cetăţean 
Român, negustor de brânzeturi în acest oraş din Piaţa Regală, care îl 
trimise pentru contul lui să lucreze la stâna din satul Batogu” 31 . Tot 
din petiţia lui Manta, s-a aflat că „Const. Chr. Joanu, cetăţean Elen, a 
fost găsit mort în ziua de 18 Julie a.c. în sus numita localitate (n.n. 
Batogu), având trei răni de cuţit în regiunea abdominală, după cum s’ 
a constatat la Spitalul Gărei din Dudeşti, unde corpul său fusese 


27 Ibidem. 

28 Ibidem, dosar 341/1927, ff. 33-32. 

29 Adresa Serviciului Special de Siguranţă al Judeţului Brăila către Prefectul 
judeţului Brăila din 19 august 1927, în ibidem f. 42. 

30 Ibidem, f. 34. 

31 Ibidem. 

transportat” 32 . Consulatul grec din Brăila solicita concluziile anchetei 
efectuate, dacă aceasta au avut loc. Din cercetări a reieşit că „şeful 
postului de jandarmi Batogu fiind înştiinţat [...]” a constat că „în 
pârâul Călmăţui se află înecat individul Constantin Hadjian” 33 . 

Din 1 septembrie 1927 datează adresa Consulatului General al 
Regatului Sârbilor, Croaţilor şi Slovenilor din Bucureşti prin care se 
cerea efectuarea unei anchete de către autorităţile locale brăilene 
pentru aflarea unor informaţii despre Alexa Vasiljevici-Matici. 
Acesta „şi-a lăsat familia în localitatea Turkana din Serbia, venind la 
noi în ţară pentru a găsi de lucru. Soţia sa, anume Suzana şi fiica sa, 
Vaska, a făcut în două rânduri plângeri suscitatului consulat arătând 
că numitul le-a părăsit, lăsându-le fără existenţă” 34 . Autorităţile 
brăilene solicitau notarului comunei însurăţei realizarea unei 
cercetări. Concluziile acestui caz lipsesc. 

Pe parcursul anului 1927 a avut loc falimentul Băncii Eleno- 
Române în care au fost implicate şi personalităţi locale brăilene. Pe 
17 septembrie 1927, preşedintele Băncii Eleno-Române, Nicolae 
Anninos, a fost găsit împuşcat în sediul băncii pe care o conduse 
timp de un an 35 . Din datele pe care Prefectura Judeţului Brăila le 
deţinea în aprilie 1927, „Ministerul Grec al afacerilor străine a numit 
pe d-1 Andrei Draculis locţiitor extraordinar al acestui consulat (n.n. 
consulatul Greciei la Brăila)” 36 . Pe 20 octombrie, Ministerul de 
Interne al României înştiinţa că Michel Sakellariadis a fost numit 
consul al Greciei la Brăila în locul lui D. Iglessis. Banca Eleno- 
Română a fost declarată în stare de faliment o zi mai târziu, când 
Sakellariadis era deja consul. Arestarea lui Draculis a avut loc pe 19 


32 Ibidem. 

33 Documentul a fost emis de către Serviciul administraţiei generale din cadrul 
Prefecturii Brăila pe 11 septembrie 1927. Datele cuprinse aici conţin ştersături şi 
corecturi care conduc la ideea că cel ucis a fost alt cioban angajat la stână, ci 
nicidecum supusul grec, în ibidem, f. 51. 

34 Date oferite pe 6 septembrie 1927 de Serviciul Administraţiei Generale al 
Prefecturii Judeţului Brăila către Notarul comunei însurăţei după datele oferite de 
consulatul Iugoslaviei la Bucureşti, datând din 1 septembrie acelaşi an, vezi ibidem, 
f. 46. 

35 Nicolae Anninos făcea parte dintr-o familie de armatori şi comercianţi cu cereale 
din porturile Galaţi şi Brăila, de numele acestuia se leagă primul zbor civil din 
România pe distanţa Bucureşti - Galaţi. Pentru detalii despre Nicolae Anninos vezi: 
http://www.adevarul.ro/actualitate/Povestea primului pasager oficial pe o cursa 
aeriana romaneasca O 618538413.hţmj# (consultat pe 06.10.2012). 

36 SJAN BR. fond Prefectura judeţului Brăila, dosar 341/1927, f. 59. 

octombrie, când deja în funcţia de ataşat diplomatic elen la Brăila 
fusese deja numit Sakellariadis 37 , o neconcordanţă cu realitatea 
taxată de Ministerul Afacerilor Externe al României pe 28 decembrie 
1927. Documentul mai conţine şi faptul că Tribunalul Brăila, la 
momentul arestării lui Draculis nu a făcut referiri la calitatea de 
consul al Greciei. 

Un lucru este cert, în momentul arestării, Draculis a putut să-şi 
exercite şi să beneficieze de prerogativele de consul al Greciei, de 
privilegiile funcţiei fără nici o piedică. Afacerea falimentului Băncii 
Eleno-Române a fost una extrem de controversată, iar numirea lui 
Draculis în postura de locţiitor consular pe parcursul anului 1927 
pare să fi făcut parte din jocul celor care l-au pus şi pe Nicolae 
Anninos în postura de a semna, fără să aibă habar, acte ce au condus 
la faliment şi apoi l-au împins la sinucidere. 

în octombrie 1928 are loc un alt incident, în care a fost implicat 
un supus grec, care îşi desfăşura activitatea în Brăila, şi un ofiţer 
local de poliţie. Constantin Skambavias se plângea Consulatului elen 
din Brăila că fiind chemat la Prefectura Poliţiei Brăila, pentru a fi 
anchetat într-o afacere, a fost agresat fizic de către comisarul „Mişu 
Stoenescu cu o vână de bou şi cu pumnul în felul că el suferă (n.n. 
Constantin Skambavias) de pe urma acestor răni conform 
certificatului medical” care i-a fost prezentat consulului grec. 38 . Pe 3 
decembrie 1928 a sosit pe adresa consulatului Greciei din Brăila 
răspunsul Serviciului de Siguranţă Brăila, la ancheta în cazul 
Skambavias contra comisarul Stoenescu, raportul fiind trimis spre 
cercetare Inspectoratului de Siguranţă Constanţa 39 . 

Cel de al III-lea Reich, a fost denumirea atribuită regimului 
politic care a condus destinele Germaniei între 1933 şi 1945. Acest 
stat, cât, şi populaţia sa s-au aflat sub controlul ferm al partidului 
nazist (Ncitionalsozicilistische Deutsche Arbeiterpartei) şi al 
Fiihrerului Adolf Hitler. Şi în perioada interbelică, Germania a 
manifestat un interes pentru spaţiul economic al Dunării de Jos. în 


37 Ibidem. 

38 Ibidem, dosar 32/1928, f. 70. 

39 Cum raportul lipseşte ne vom raporta doar la a menţiona că a existat o anchetă în 
acest caz, care a obligat Serviciul de Siguranţă Brăila să ceară superiorilor de la 
Constanţa o analiză şi eventuale sancţiuni. Din ce rezultă de aici cel vinovat ar fi fost 
comisarul Stoenescu, atâta vreme cât ancheta continuă în cadrul Siguranţei, în 
ibidem , ff. 89-90. 

acest context, în deceniului al IV-lea al secolului trecut, se 
reînfiinţează la Brăila un consulat 40 . 

La începutul anilor 1930, ataşaţii diplomatici germani s-au 
mulţumit cu simplele adrese de acreditare transmise autorităţilor 
locale. în cea de a doua parte, a deceniului amintit, au început să se 
implice mai activ în viaţa oraşului. Primele referiri la consulatul 
german din Brăila, în perioada interbelică, sunt adresele consulului 
german, Jean Bessi, către Prefectura judeţului Brăila. Acestea au avut 
loc cu ocazia numirii lui V. Albu în funcţia de prefect al judeţului în 
cauză 41 . Conform surselor epocii, sediului consulatului german din 
Brăila, în 1933, era situat pe strada împăratul Traian, la numărul 42. 
Consulatul fiind condus de Jean Bessi 42 . Pe parcursul anilor 1933- 
1934. au avut loc relaţii cordiale între instituţiile locale şi 
reprezentanţii diplomatici ai Republicii de la Weimar, care au constat 
în invitaţii reciproce la evenimentele naţionale ale celor două state 43 . 

La 2 august 1934, s-a înregistrat decesului preşedintelui german 
von Hindenburg. Dispariţia celui de al doilea preşedinte al Republicii 
de le Weimar a lăsat cale liberă ascensiunii naţional-socialismului, 
propagat de ideile lui Hitler. Pe acest fundal, a apărut şi prima adresă 
dată autorităţilor locale pentru participarea la ceremoniile tipice 
regimului nazist, adresate comemorării lui Hindenburg 44 . Ceremonia 
a avut loc marţi 7 august 1934, la Biserica Evanghelică din 
Bulevardul Cuza nr. 15, de la ora 11. Cu această ocazie, prefectul 
Eugen Stănescu „fiind rugat să binevoiască a participa la 

• ,,45 

eveniment ". 

La 5 aprilie 1938, consulul german la Brăila, J. Bessi, a adresat 
Prefecturii Brăila o cerere prin care solicita transmiterea către 
Comandamentul Diviziei din localitate a faptului că în seara zilei de 
7 aprilie, acelaşi an, în localul şcolii Evanghelice de pe Bulevardul 
Cuza, aveau să se întâlnească toţi cetăţenii germani şi foşti austrieci 
ce domiciliau în Brăila. Scopul a fost acela de a stabili modalităţile 


40 Vezi Cristian Constantin, Activităţi şi rapoarte diplomatice cu privire la oraşul şi 
portul Brăila (1919-1940), în .Analele Brăilei”, Seria Nouă, an XII, nr. 12, 2012, 
pp. 197-215. 

41 SJAN BR. fond Prefectura judeţului Brăila, dosar 148/1931, ff. 7, 13. 

42 S. Semilian , Anuarul Economic..., p. 93. 

43 SJAN BR. fond Prefectura judeţului Brăila, dosar 46/1934, f. 27-28. 

44 Ibidem, f. 46. 

45 Ibidem. 

călătoriei spre Constanţa, ce a urmat în ziua de 10 aprilie. Deplasarea 
s-a realizat în interesul de a participa la alegerile generale din 
Germania 46 . Prefectul Eugen Stănescu a aprobat a doua zi această 
cerere din partea ataşaţilor Germaniei. 

în data de 18 aprilie 1938, Deutsches Konsulat Brăila a cerut 
Prefecturii Brăila concursul pentru a organiza în cele mai bune 
condiţiuni aniversarea Fiihrerului Adolf Hitler. Reprezentanţa 
germanilor din Brăila a dorit ca la data de 20 aprilie, în cadrul şcolii 
Evanghelice din localitate, să se desfăşoare şedinţa festivă cu ocazia 
sărbătorii naţionale în cauză. Autorităţile române au făcut tot 
posibilul pentru a face pe placul germanilor. în acest sens, Prefectura 
a dat ordin Comandamentului local pentru ca evenimentul să dispună 
de o bună organizare 47 . De consemnat faptul că se păstrează metoda 
de aniversare tipică naziştilor. Ele legau centrele de interes ale 
comunităţi germane, biserica şi şcoala, cu ideologia nazistă prin 
manifestări tipice ce creau o aură mistică şi de trăinicie pentru noul 
imperiu construi la Berlin. 

Conform legilor rasiale de la Niirenberg, din 1935, apar şi cereri 
din partea ataşaţilor Germaniei din Brăila pentru a se clarifica situaţia 
unor cetăţeni germani născuţi Brăila. La 10 august 1938, consulatul 
german a adresat Prefecturii Brăila o solicitare de emitere a unui 
certificat de botez pe numele lui Benţion Avram Voinov. Cetăţeanul 
german era născut la 20 aprilie 1883, în comuna Izlaz, din judeţul 
Brăila 47 . Atât pentru petiţionar cât şi pentru autorităţile germane cea 
mai importantă menţiune era cea a religiei. Până în toamna anului 
1940 au continuat cererile de aprobare a manifestărilor cu ocazia 
diferitelor serbători naţionale ale Germaniei naziste. Ultima referire 
la consulatul german din Brăila este cea din 5 octombrie 1940, prin 
care se solicita aprobarea întrunirii din data de marţi 8 octombrie, cu 
ocazia zilei recoltei ce trebuia să aibă loc încă din 1 octombrie 49 . 

Brăila a fost, de la 1830 şi până la instaurarea regimului 
comunist în România, adăpost pentru un număr mare de străini. în 
vecinătatea portului, unii dintre ei au făcut negoţ, alţii au descărcat 
sau încărcat vase, unii au fost locuitori oneşti, alţii au fost bandiţi, 
unii s-au îmbogăţit sau au dus un trai decent, alţii au trăit la limita 


46 Ibidem, dosar 32/1938, ff. 28-29. 

47 Ibidem, ff. 36-37. 

48 Ibidem, f. 62. 

49 Ibidem, dosar 50/1940, f. 39. 

sărăciei. Au coexistat şi au influenţat viaţa majoritarilor. Am 
prezentat mai sus doar câteva aspecte neexplorate, mărturii ale 
modului de convieţuire a românilor cu grecii, evrei sau italienii 
stabiliţi în portul Brăilei. Cu toţii au visat la un „El Dorado 
danubian”, dar mulţi dintre ei au sfârşit rujari în port. 




CAPITOLUL VI 

CONSULATUL PORTUGALIEI LA GALAŢI 


Istoria lumii a cunoscut în scurgerea sa temporală nenumărate 
imperii care au avut ca punct de plecare în ascensiunea acestora un 
teritoriu redus, câteva ambarcaţiuni şi foarte mult curaj pentru a 
înfrunta căile necunoscute ale mărilor. Capitalul investit în curajul 
unor aventurieri dornici de faimă şi înavuţire rapidă, mai de grabă 
proprie şi ulterior a statului - creditor, a fost o cheie a succesului 
rapid plătit pentru clădirea unor imperii în care soarele apune cu 
greu. Intr-o manieră sau alta, globalizarea a cuprins Europa 
occidentală cu mult înaintea expansionismului american din secolul 
al XX-lea. Nevoia de resurse a alimentat un capitalism pe alocuri 
păgubos în care metropola trebuia aprovizionată cu orice preţ, iar 
acapararea unor noi teritorii şi dominarea rutelor comerciale a fost 
gramatica identică a civilizaţiilor care au făcut parte din jocul pe care 
marile puteri l-au pus în scenă 1 . Secolul naţiunilor (al XlX-lea) şi 
declanşarea primei conflagraţii mondiale au schimbat radical harta şi 
aspiraţiile unora dintre aceste imperii multinaţionale, dar cu toate 
acestea şi-n perioada interbelică conectarea la Oceanul Planetar şi 
nevoia de resurse au alimentat schimburile comerciale şi dorinţa unor 
state de a-şi impune propria politică. 

în ultima vreme a devenit o preocupare pentru cercetătorii din 
România să investigheze relaţiile dintre diverse state şi Principatele 
Române/ România în epoca apariţiei ideii, creării şi consolidării 
statului naţional român. Mare parte dintre aceste studii au în vedere 
spaţiului gurilor Dunării şi a principalelor porturi româneşti după o 


* O variantă a acestui capitol a apărut în Cristian Constantin, Câteva informaţii cu 
privire la interesele Portugaliei la Dunărea de Jos (1919-1940), în „Danubius”, voi. 
XXXII. 2014, pp. 265-277. 

1 Fernand Braudel, Structurile cotidianului; posibilul şi imposibilul, voi. I, trad. 
Adrian Riza, Bucureşti, 1984, pp. 143-194. 206-252; idem, Gramatica civilizaţiilor, 
trad. Dinu Moarcăş, Bucureşti, 1994, pp. 17-34, 73-81. 

profundă comă indusă de controlul otoman 2 . Pentru exploratorii 
arhivelor diplomatice completarea studiile deja clasice ale lui Paul 
Cernovodeanu cu privire la relaţiile româno - britanice sau a seriilor 
de documente diplomatice şi comerciale publicate constituie un 
tărâm demn de cercetat precum o pădure ecuatorială 3 . în domeniul 
relaţiilor româno-portugheze s-au detaşat studiile Alinei Stoica, care 
prezintă pe baza documentelor aflate la Bucureşti şi Lisabona 
evoluţia intereselor lusitane asupra Peninsulei Balcanice 4 . Principalul 
pion în jurul căruia gravitează cercetările este Martinho Brederode, 
însărcinatul cu afaceri externe al Portugaliei în acest spaţiu şi şef de 
legaţie la Bucureşti. După Primul Război Mondial se înfiinţează o 
agenţiei consulară portugheză la Galaţi. Păstrarea unui fond 


2 Vezi o listă sumară a cercetărilor româneşti în domeniul relaţiilor diplomatice şi 
economice ale românilor cu alte state în secolele XIX şi XX: Paul Cernovodeanu, 
Relaţiile comerciale româno-engleze in contextul politicii orientale a Marii Britanii 
(1803-1878), Cluj-Napoca, 1986; Constantin Ardeleanu, Evoluţia intereselor 
economice şi politice britanice la gurile Dunării (1829-1914), Brăila, 2008; idem, 
Gurile Dunării - o problemă europeană. Comerţ şi navigaţie la Dunărea de jos în 
surse contemporane (1829-1853 ), Brăila, 2012; Ştefan Stanciu, România şi Comisia 
Europeană a Dunării: Diplomaţie, suveranitate, cooperare internaţională, Galaţi, 
2002; idem. Transporturi de mărfuri efectuate de flota elenă pe Dunărea maritimă 
în perioada 1847-1861, în „Danubius”, voi. XXIII, 2005; Constantin Buşe, 
Comerţul exterior prin Galaţi sub regim de port-franc (1837-1883), Bucureşti, 
1976; Cornelia Papacostea-Danielopolu, Le commerce balkanique des ports 
danubiens et Ies progres de la marine marchande frangaise, în „Revue des Etudes 
du Sud-Est Europeenne”, t. XXIV, nr. 1, 1986, pp. 17-26; Ela Cosma, 
Reprezentanţele consulare austriece în Moldova, Muntenia şi Serbia (1782-1848), 
Cluj-Napoca, 2012; eadem, Consulatele, agenţiile consulare şi starostiile Austriei 
din principatul Moldovei (1846-1850), în „Anuarul Institutului de Istorie Cluj”, tom 
XLVI, 2007, pp. 119-157; Ana-Maria Vele, Reprezentarea diplomatică a Franţei în 
România (1866-1914), în ,Anuarul Institutului de Istorie G. Bariţiu” din Cluj- 
Napoca, tom XLVII, 2008, pp. 143-156. 

3 Vezi noţiuni despre „capitalism” din epoca premodernă şi până în secolul al XX- 
lea în Femand Braudel, Dinamica Capitalismului, trad. Adriana Gheorghe, 
Bucureşti, 2002. 

4 Alina Stoica, Relaţii diplomatice româno-portugheze 1919-1933. Martinho de 
Brederode. Ambasador la Bucureşti, Oradea, 2011; eadem, The image of România 
and the Romanians, the Portuguese Legation Perspective in Bucharest, în Ethno- 
Confessional Realities in the Romanian Area. Historical Perspectives (XV1I1-XX 
Centuries), Oradea, 2011, pp. 157-170; eadem, Politica internă românească din 
primii ani de după Primul Război Mondial în viziunea diplomatului portughez 
Martinho de Brederode, în „Analele Universităţii Dimitrie Cantemir”, Seria Nouă, 
an IV, nr. 1-2, 2013, pp. 93-117. 

documentar în arhivele gălăţene, pentru intervalul 1920-1946, ne 
face să ne îndreptăm atenţia asupra acestui oficiu consular 5 . Se nasc 
întrebări legitime: Care au fost relaţiile şi nevoile unui stat de nivel 
mediu în perioada interbelică, ca Portugalia, la gurile Dunării? Sau 
ce anume determină un studiu asupra acestei agenţii consulare? - iar 
în continuare vom încerca să oferim răspunsuri în acest sens. 
Existenţa unui bogat izvor primar, la care se adaugă interesele 
economice şi de rudenie dintre ataşatul diplomatic portughez la 
Galaţi şi persoane din înalta societate portugheză, constituie încă un 
atu pentru un asemenea studiu. 

în perioada interbelică, Portugalia era la distanţă enormă de 
statutul său de mare imperiu colonial din perioada marilor 
descoperiri geografice. După revoluţia din 1910, Portugalia devenise 
republică, iar haosul părea să cuprindă statul din Peninsula Iberică, 
cu toate că resurselor venite din coloniile sale - din Africa, Asia, şi 
din insulele din oceanele: Atlantic, Indian şi Pacific - reprezentau o 
bogăţie semnificativă. Deţinerea în continuare a resurselor sale din: 
Mozambic, Angola, Guineea-Bissau, Insula Capului Verde, Sao 
Tome şi Principe, Timorul de Est şi Macao nu a putut depăşi 
inconstanţa politică şi economică din ţară, dar şi concurenţa 
Imperiului Britanic sau al celui francez 6 . Portugalia s-a înscris în 
lupta pentru interesele economice şi politice la gurile Dunării în 
perioada ocupării funcţiei de consul al său la Galaţi de către 
Christophe Macry 7 . 

în timpul Primului Război Mondial producţia agricolă a scăzut 
dramatic în ţările beligerante din cauza mobilizării populaţiei pentru 
război şi din lupta purtată pentru coloniile africane şi asiatice. După 
revenirea la economia tipică perioadei de pace s-a constatat o 
supraproducţie, iar preţurile au scăzut. Reducerea preţurilor s-a 


5 Sursa documentară dedicată acestui capitol cuprinde un fond propriu numit 
Consulatul Portugaliei la Galaţi (1920-1946). Acesta dispune de 47 de unităţi 
arhivistice păstrate la SJAN GL. Sunt arhivate discuţiile dintre: consulatul gălăţean 
şi centrala Ministerului Afacerilor Externe de la Lisabona, Legaţia Portugaliei din 
Bucureşti, Viceconsulatul Portugaliei din Brăila, Corpul Consular din Galaţi şi 
diverşi agenţi economici. 

6 Portugalia, cu toate eforturilor depuse, a rămas un stat care încă îşi căuta traiectoria 
spre revenirea în elita marilor imperii, aşa cum a fost în secolele XV-XVII. 

7 Christophe/ Christopher/ Christofer Macry apare sub mai multe forme în funcţie de 
cel care întocmea actele. 

aplicat cel mai mult în cazul cerealelor 8 . Comparativ, produsul intern 
brut/locuitor în dolari internaţionali Geary-Khamis 1990 9 arată o 
superioritate a României în perioada antebelică faţă de Portugalia. 
Astfel, în 1913, România avea un produs intern brut/locuitor de 
1.741 de dolari faţă de 1.250 de dolari ai Portugaliei 10 . în 1919, 
războiul afectase economia României iar principala sa marfa de 
export, cerealele, luase în anii de război calea Puterilor Centrale, fără 
ca acestea să plătească despăgubiri pentru intervalul de ocupaţie 
(1916-1918). Pentru anul 1919, se constată o revenire a Portugaliei 
datorată perioadei sale de neutralitate, în comparaţie cu perioada de 
participare directă a României la eforturile de război. Portugalia a 
înregistrat, în anul 1919, un produs intern brut/locuitor de 1.173 de 
dolari, dar cu mult mai mult, în comparaţiei cu multe dintre statele de 
nivelul său participante la război 11 . La sfârşitul anilor ’20, în raport 
cu România, Portugalia a beneficiat de 1.610 dolari pe cap de 
locuitor, faţă de cei 1.152 ai României 12 . în 1938, situaţia 
defavorabilă României a continuat, Portugalia a înregistrat un produs 
intern brut/locuitor de 1.747 de dolari, comparativ cu cei 1.242 de 
dolari ai României. Situaţia din 1938 nu era nici pe departe una 
demnă de o ţară înstărită a Europei, cu toate că exporturile de petrol 
şi cereale către Germania nazistă, în deosebi, au sporit. 

Cea mai mare parte din perioada interbelică, Portugalia s-a aflat 
sub dictatura de factură fascistă a lui Antonio de Oliveira Salazar. în 
timp ce, România îşi păstrase forma de organizare statală, monarhia 
constituţională. Au existat şi sincope, în intervalele 1927-1930 şi 
1938-1940, prilejuite, în special, de capriciile lui Carol al 11-lea. 
Interesele portugheze la Dunărea de Jos au constat în crearea, 
aparentă, unei concurenţe marilor puteri europene ale epocii 
interbelice, Marea Britanie, Franţa, Italia şi, ulterior, Germania 
nazistă. 

Cei doi consuli ai Portugaliei la Galaţi în perioada interbelică, 
Jean D. Vlassopoulo şi Christopher Macry, au stat în jurul intereselor 


8 Bogdan Murgescu, România şi Europa. Acumularea decalajelor economice (1500- 
2010), Iaşi, 2010, p. 208. 

9 Moneda etalon artificială impusă de Geary-Khamis în anul 1990, cunoscută şi ca 
dolar internaţional. 

10 B. Murgescu, op. cit., p. 211. 

11 Ibidem. 

12 Ibidem. 

portughezo-române din portul Galaţi. Principalele activităţi ale unui 
consul, pe lângă cele de eliberare de acte, paşapoarte şi respectarea 
eventualelor prevederi ale convenţiilor internaţionale şi cele 
prevăzute de către Statutul Corpului Consular din Galaţi, au constat 
în implicarea în activităţile economice locale. La astfel de practici s- 
au pretat şi cei doi, cu precădere C. Macry datorită relaţiilor de 
familie. 

Datele despre Jean D. Vlassopoulo sunt relative şi au în prim- 
planul lor activitatea sa diplomatică, relaţiile sale contractuale şi 
ierarhice cu Ministerul Afacerilor Externe al Portugaliei, Legaţia 
Portugaliei din Bucureşti, consulatul din Brăila şi supuşii portughezi 
din teritoriul arondat biroului său. Oficiile consulare portugheze din 
spaţiul Balcanilor, în perioada interbelică, apar la solicitările şi sub 
stricta observaţie a diplomatului portughez Martinho Brederode 13 . în 
cadrul contextului de instabilitate politică şi economică de după 
prima conflagraţie mondială, Portugalia a decis deschiderea unei 
legaţii consulare în Balcani. După tatonarea terenului la Belgrad şi pe 
fondul divergenţelor interne din cadrul Regatului Sârbilor, Croaţilor 
şi Slovenilor, la 10 mai 1919 a luat fiinţă, la Bucureşti, Legaţia 
Portugaliei, care avea ca circumscripţie teritoriile: României, Greciei 
şi Iugoslaviei 14 . Politica diplomatică portugheză constituită de 
Bredorede în Balcani reprezenta, în principal, dorinţa lusitanilor de a 
găsi pieţe de desfacere a debuşeurile existente în Portugalia. 
Personalitatea lui Bredorede nu a fost nici pe departe pe placul 
multor români. Mateiu Caragiale îl considera ca fiind un „fanfaron” 
cu relaţii sus puse în ţara sa 15 . 


13 Martinho Brederode a fost un important diplomat portughez care în perioada 
interbelică s-a ocupat de relaţiile Portugaliei cu spaţiul politic din Balcani. A fost 
ministru plenipotenţiar al Portugaliei la Belgrad şi Atena, ulterior la Bucureşti. Prin 
corespondenţa sa cu diverşi lideri politici, din spaţiul amintit, se creionează relaţiile 
economico-diplomatice dintre Portugalia şi Iugoslavia, Grecia, România etc. Vezi o 
lucrare destinată acestuia semnată de Alina Stoica, Relaţii diplomatice româno- 
portugheze 1919-1933. Martinho de Brederode. Ambasador la Bucureşti , Oradea, 
2011. 

14 Cf. Alina Stoica, în ibidem. 

15 Pentru a înţelege nivelul la care erau în epoca interbelică şefii direcţi ai consulilor 
din Galaţi, în cazul acestora lui Jean D. Vlassopoulo şi Christopher Macry, vă 
propunem descrierea lui Mateiu Caragiale, din propriul jurnal, la adresa lui Martinho 
Brederode, ministrul plenipotenţiar al Portugaliei pentru zona Balcanilor şi inclusiv 
a gurilor Dunării: „24 ianuarie. întâlnesc în capul Podului pe Brederode; fanfaronul 
e în ţinută, dar miroase ca o damă ieftină. Mă îmbrăţişează afabil, însă îl cunosc 

Problemele agricole ale Portugaliei au făcut ca această ţară să-şi 
îndrepte atenţia către România. Schimbul de corespondenţă dintre 
ataşaţii diplomatici ai Portugaliei în România, de la Galaţi, şi mediul 
economic portughez privesc solicitarea de informaţii privind nivelul 
taxelor de export ale României şi realizarea rapidă, de către aceştia, a 
unor legături cu posibilii exportatori. Portughezii au considerat că 
efortul financiar era de a aduce vase deşarte la Galaţi era mare aşa că 
trebuiau să aducă produse care ar putea interesa piaţa gălăţeană. în 
acest sens, în nevoia de a extinde orizontul de export al Portugaliei, 
firma Osorio Pereiras & Pacheco Ldci. dorea, în 1924, ca ataşatul 
diplomatic portughez la Galaţi să intermedieze cu societăţile locale o 
tranzacţie cu sardine în saramură 16 . Astfel de cereri au venit perioadă 
în care se făceau solicitări, din partea societăţilor portugheze, pentru 
identificarea unor producători de fasole albă necesară pe piaţa 
iberică 17 . în luna aprilie 1926, „Asociaţia Comercială şi Industrială” 
din Setubal, Portugalia, solicita ca intervenţia ataşatului lor 
diplomatic în chestiunea „Kofler et Zettlin” să numai aibă loc, 
deoarece conflictul s-a încheiat 18 . Nu se cunosc amănuntele primei 
scrisori ale acestei asociaţii din Setubal, emise pe 8 aprilie 1926, şi 
cauzele declanşării divergenţelor între cei doi agenţi economici. 
Asupra acestei chestiuni nu putem continua detalierea din cauza 
nepăstrării tuturor documentelor care aveau legătură cu misiunea 
diplomatică portugheză din Galaţi. Societatea comercială a lui A. 
Moraes Nascimento a intervenit, pe parcursul toamnei lui 1926, 


bine, e un parşiv. Zice că vrea să combinăm din nou împreună, îl ascult, dar sunt 
convins: il me met dans une sale ajfaire. Intr-adevăr, în câteva minute mă ia părtaş 
într-o speculare a leului pe piaţa europeană şi îmi vinde pontul cu acţiunile 
Concordiei, care vor sări precisement săptămâna viitoare de la 2.225 la cel puţin 
2.400 lei. Mă asigură de bunăvoinţa şi prietenia lui, ignorând toate încurcăturile în 
care m-a băgat! nu sunt nici zece ani de la scandalul din redacţia Universului iscat de 
evocarea lui Mendonşa; m-am răcit cu Stelică pentru o chitanţă! Nu meritam asta. 
Nici eu, nici Vasco da Gama”. Brederode încearcă să reia vechea legătură de 
prietenie cu Mateiu Caragiale pentru a-1 susţine cu mărturia sa la combaterea 
reclamaţiile trimise la Lisabona de negustorii portughezi care cer rechemarea 
violentului lor compatriot înainte de a fi declarat indezirabil de autorităţile române. 
Brederode a izbutit să-şi menţină postul graţie fratelui său Femando, ministru al 
pescuitului în guvernul portughez. Vezi Ion Iovan, Index la ultimele însemnări ale 
lui Mateiu Caragiale, în „România literară”, nr. 1, 12.01.2007 - 18.01.2007, 2007. 

16 SJAN Galaţi, fond Consulatul Portugaliei la Galaţi, dosar 5/1921. f. 7. 

17 Ibidem, f. 6. 

18 Idem, dosar 5/1921, f. 26. 

pentru obţinerea de date privind comercianţii din Galaţi, dar şi spre a 
identifica acele firme care ar dori exportul de cereale în Portugalia 
prin intermediul societăţii sale 19 . Problema în această chestiune era, 
fără îndoială, concurenţa pe care agentul economic portughez ar fi 
prilejuit-o agenţiilor comerciale conduse de către consulii Franţei, 
Angliei, Greciei etc. la Brăila, cunoscându-se faptul că aceştia 
controlau societăţile de export de cereale din cel mai important port, 
specializat pe export, de la Dunărea maritimă. în acest sens, între 
aceşti agenţi economici, dar şi prin implicarea consulatului 
Portugaliei şi diplomaţi, se crea o luptă directă pentru exportul de 
cereale româneşti. Deşi se cunoaşte calitatea relativ mai slabă a 
produselor româneşti, datorată retardării sistemului de producţie 
autohton în comparaţie cu cel apusean, piaţa românească nu ducea 
lipsă de oferte concrete. 

Cererea societăţii portugheze a venit într-o perioadă în care 
producţia de cereale româneşti a crescut. Pentru anul 1925 s-au 
înregistrat aproximativ 9 milioane de tone de cereale produse în 
România. Iar în anul 1926, pentru prima dată, se constată o depăşire 
a situaţiei antebelice, 12,1 milioane de tone 20 . în acest context, 
Portugalia care şi ea producea conform statisticilor undeva la o mie 
de kilograme de grâu la hectar, după război, a simţit nevoia unui 
import pentru asigurarea deficitului. Cu toate acestea, producţia 
Portugaliei era cu mult în creştere faţă de perioada de dinainte de 
război, 600 de kilograme la hectar 21 . 

în cazul comerţului de conserve de sardine în ulei portugheze la 
Galaţi, trebuie precizat că prin portul Galaţi se exportau importante 
cantităţi de peşte proaspăt. Accesul localnicilor la acest produs era 
uşor de realizat, mai ales, în intervalul temporal din primăvară şi 
până la îngheţ. în decembrie 1926, Consulatul Portugaliei din Galaţi 
a trebuit să intervină pe lângă Agenţia de vămuire şi depozitare 
Jaques Kuhnberg pentru a permite vapoarelor Derindje şi Pontos să- 
şi continue activitatea comercială şi să poată descărca marfa în port. 


19 Ibidem, f. 31 urm. 

20 Date statistice oferite de către Bogdan Murgescu pe baza lucrării lui Victor 
Axenciuc, Evoluţia economică a României. Cercetări statistico-istorice 1859-1947, 
voi. II, Agricultura , Bucureşti, pp. 516-517; B. Murgescu. op. cit., p. 226. 

21 B. Murgescu, op. cit., p. 228. 

în acest sens, consulul Portugaliei a intermediat actele între fuma de 
vămuire şi Banca Română de Credit 2 . 

Ataşaţii diplomatici ai Portugaliei, din anul 1927, au intervenit 
pentru a rezolva cererile societăţii portugheze J. Froes, L.da. din 
Lisabona. Societatea portugheză solicitase consulatului, pe 23 iunie 
1927, să pregătească actele necesare şi să facă informările necesare 
către aceştia cu privire la casa comercială a lui Heinrich Freifeld din 
Oradea. Tranzacţia dintre firma portugheză şi cea românească a fost 
intermediată de o societate austriacă şi privea comerţul cu răşină 
neclasificată portugheză destinată firmei din Oradea 23 . Situaţii 
similare au continuat pe perioada verii şi a toamnei anului 1927 24 . în 
5 septembrie 1927, Consulatul Portugaliei, în corespondenţa cu 
Bunea, solicita firmei orădene date privind calitatea şi cantitatea 
produselor aflate în aceste butoaie, dar şi dacă acestea sunt intacte. îi 
cerea să expertizeze mostre din fiecare butoi, oferindu-i suma de 
1.500 de lei pentru cele efectuate 25 . între timp, a sosit înştiinţarea din 
Portugalia conform căreia solicitantul acestei operaţiuni comerciale, 
Heinrich Freifeld, a decedat în iulie, iar cel care a preluat afacerile 
acestuia a fost Alexandre Cordu. Afacerea cu 10 tone de răşină 
neclasificată a continuat 26 . 

Din 26 octombrie 1927, Christopher Macry a fost numit consul 
al Portugaliei la Galaţi. La acea vreme era un fost angajat la Banca 
Chrissoveloni şi începe un schimb interesant de corespondenţa între 
Consulat şi bancă în cauză. Relaţiile la nivel înalt ale familiei Macry, 
înrudite cu personaje influente din politica portugheză, au făcut ca 
acest Consulat să constituite o sursă importantă de implicare a 
intereselor străine în activitatea economică a Galaţilor. 

Christofer Macri a fost fiul doctorului Nicolae Macri şi al Elenei 
Climis, căsătoriţi în anul 18 8 9 27 . S-a născut, la fel ca sora sa, 
Alexandra, la Constantinopol unde tatăl lor a fost medic voluntar. La 
16 mai 1919, Christofer Macri a obţinut diploma de licenţă în 


22 SJAN GL, fond Consulatul Portugaliei la Galaţi , dosar 5/1921. f. 34. 

23 Ibidem, f. 5 1 -52. 

24 Ibidem. 

25 Idem, dosar 15/1921, f. 35. 

26 „[...] Le titulaire etant mort voici deux mois [...]” (traducerea din limba franceză 
în limba română: [...] Proprietarul a murit acum două luni [...]), în ibidem , f. 37. 

27 Ion N. Caşu, Consulatul Portugaliei - Casa Macri, în ,Altă Viaţă magazin”, an V, 
nr. 4540, 16-17 octombrie 2004, p. 4. 

domeniul ştiinţelor fizico-chimice la Universitatea din Geneva. După 
revenirea sa în România, a efectuat un stagiu timp de jumătate de an 
la Banca Crissoveloni. Cariera diplomatică a fost legată de căsătoria 
surorii sale, în 1921, cu Martinho Nobre De Mello. Cumnatul său a 
fost un important avocat şi om politic portughez, fiind fiul unui fost 
guvernator al Insulelor Capului Verde. Iar prin ocuparea funcţiei de 
prim ministru al justiţiei în Portugalia, a putut înlesni o carieră 
diplomatică pentru rudele sale 28 . Căsătoria lui Christopher Macri, la 
Galaţi, cu Carolina Johanna Anneliesel Ost, a constituit un al prilej 
de înrudire şi obţinerea unui statut social superior. înrudirea cu 
familia Carolinei Johanna a adus stabilitatea economică şi sprijinul 
unei familii influente în mediul economic internaţional. Soţia sa a 
fost fiica reprezentantului companiilor engleze Bessler, Waechter & 
Co. LTD. Lincoln, la Galaţi, administrator delegat al Uzinelor 
Metalurgice Unite, Titan, Nădrag, Călan S.A.R 19 . 

Cristopher Macry a intervenit, în octombrie 1927, pentru 
societatea de import şi export Sociedcide Samarul, L.da. M \ cu sediul 
pe strada Santa Justa nr. 82 din Lisabona. Din notările expeditorului 
se deduce că acesta cunoştea date despre numirea şi relaţiile avute de 
Macry la Ministerul de Externe al Portugaliei, dar şi despre o 
anumită sumă de bani, 330 dolari, plătibilă ca impozite. Textul este 
ambiguu şi lăsă să se înţeleagă mult mai multe lucruri. Se poate 
deduce că solicitarea poate să fie un şantaj sau, mai degrabă, o cerere 
de susţinere din partea respectivei firme pentru Marintinho Nobre de 
Melo, cumnatul consulului de la Galaţi. 

C. Macry a trimis către Căpitănia Portului Lisabona, pe data de 
21 iulie 1927, o listă cu 23 de agenţii de navigaţiei şi adresele a 
câtorva dintre ele 31 . Printre acestea se găseau inevitabil cele care 
aveau, aproape, monopolul pe sectorul Dunării maritime, aflate sub 
administrarea indirectă a CED. Acest aspect este cunoscut datorită 
relaţiilor dintre aceste societăţi şi reprezentanţii lor legali, 
viceconsulii Franţei, Angliei sau Italiei la Brăila, subalternii 
consulilor din Galaţi, care erau reprezentanţii statelor lor la CED. 
Sunt prezentate aici societăţile: Vuccino & Boscoff, LIoyd Triestino, 


2S Valentin Bodea, Casa Macri în „Dunărea de Jos”, Seria Nouă, an IX, nr. 99, mai 
2010, pp. 44-45. 

29 Ibidem. 

30 SJAN GL, fond Consulatul Portugaliei la Galaţi, dosar 5/ 1921, f. 58. 

31 Idem, dosar 15/1921, f. 34. 

Watson & Youell, Theodoridi & Co. etc., cu marc impact economic 
şi politic internaţional. în anului 1928, Consulatul Portugaliei la 
Galaţi se ocupă, în special, cu atribuţii normale postului. Se 
întocmesc liste cu posibilii armatori din portul Galaţi interesaţi să 
lucreze cu societăţile portugheze. Merită amintit cazul companiei A. 
Freitas & Gameiro, pentru care Cristopher Macry a răspuns 
favorabil acestei cereri 32 , dar nici celelalte nu au fost omise, 
răspunzându-se în limita posibilităţilor 33 . 

România a fost cunoscută ca un producător important de produse 
petroliere. Din 1926, producţia mondială de petrol a depăşit-o pe cea 
de dinainte de război 34 . Pe fondul unui export al României de 
aproximativ 2 milioane de tone de petrol, în anul 1927, Portugalia şi- 
a îndreptat atenţia către piaţa românească, pentru completarea 
necesarului său. Societatea Anonimă pentru Industria şi Comerţului 
Petroleului Aquila Franco Română anunţa, pe 3 aprilie 1928, faptul 
că nu poate da curs solicitării din 28 martie, acelaşi an, a consulului 
Portugalie la Galaţi. Solicitarea consulului a fost legată de vânzarea 
către societăţile portugheze a unor produse petrolifere. Argumentele 
societăţilor române au cuprins următoarele idei descurajatoare pentru 
portughezi: „avem onoarea a vă face cunoscut că din cauza 
producţiei restrânse ce avem actualmente, regretăm a nu putea da 
reprezentanta noastră pentru vânzarea de produse petrolifere” 35 . 
Răspunsuri identice au fost date portughezilor pe 5 aprilie 1928şi de 
către firma Petrol Block 36 ,. Consulatul Portugaliei, prin consulul C. 
Macry, a întocmit, în august 1928, pentru solicitanţii portughezi date 
despre firmele româneşti exportatoare de cereale şi legume, în 
special porumb şi fasole, doritoare să-şi trimită produsele pe piaţa 
portugheză 37 . 


32 SJAN GL, fond Consulatul Portugaliei la Galaţi , dosar 5/1921. f. 62. 

33 Din nefericire nu am putut consulta şi arhivele din Portugalia. 

34 B. Murgescu. op. cit., p. 245. 

35 SJAN GL, fond Consulatul Portugaliei la Galaţi, dosar 5/1921. f. 65. 

36 „[...] regretăm însă de a nu fi în măsură de a satisface cererea acelei firme”, în 
ibidem, f. 66. 

37 ,,[...] Desejando entrar em relaqoes corn asprincipaisfirmas exportadoras dessa 
praca, dos seguintes: CEREIAS E LEGUMES, especialmente MILHOS E FEIJAO, 
venho mui respeitosamente solicitar de V. exa, obsequio de me fornecer urna lista da 
sobreditas firmas e de me informar quais os centros de exportacao desse pais, o 
ques antecipadamente agradeco”. (traducerea din limba portugheză în limba 
română: [...] Dorim să intrăm în relaţii cu piaţa principală de firme exportatoare, 

Societaea Sciaky din Galaţi a oferit consulatului Portugaliei un 
răspuns pe 11 ianuarie 1929, cu cei interesaţi, din Galaţi, de 
comercializarea sardinelor în ulei produse de firmele portugheze 38 . 
Firma portugheză The Iberic Import and Export C. Ltd. din Lisabona 
coresponda, la sfârşitul lunii ianuarie 1929, cu ataşatul diplomatic la 
Galaţi pentru oferirea de date privind exportul pe piaţa românească 
de produse portugheze. The Iberic Import and Export C. Ltd. dorea 
exportul pe piaţa românească de: conserve de peşte, ulei de măsline, 
vin de consum şi dopuri de plută 39 . Pe 22 februarie 1929 40 , 
Cristopher Macry 41 a oferit răspunsurile la cererile firmei din 
Lisabona. Una dintre aceste referiri a fost cea din 8 februarie 1929. 
Macry a solicitat, în acest sens, date lui G. Dimitriu, taxator vamal 
din Galaţi 42 . Produsele portugheze care urmau să fie vândute pe piaţa 
gălăţeană erau: vinurile de Porto, de masă şi lichior la sticlă şi 
butoaie, conserve ambalate în cutii ermetice de peşte (sardele, 
scrumbie şi anchois), în ulei, oţet şi saramură. De asemenea, se mai 
dorea aducerea pe piaţa românească a: crustaceelor în ulei, oţet şi 
saramură, moluşte, zarzavaturi, vânat, fructe, dulceţuri, marmelade, 
compoturi, dar şi plută şi manufacturi din lemn 43 . 

Macry a intrat, în numele Consulatului Portugaliei, într-o 
corespondenţă cu patronul unui cotidian local 44 din Galaţi, viitorul 


următoarele: cereale şi legume, în special porumb şi fasole, vin, foarte respectuos vă 
solicit a examina Dvs. şi a-mi oferi o listă a societăţilor menţionate anterior şi 
informaţi-mă de centrele de export din această ţară, întrebarea la care vă mulţumesc 
în avans.), în ibidem , f. 68. 

38 Ibidem, f. 70. 

39 Preponderent agrară, Portugalia îşi revenise după Primul Război Mondial şi avea 
nevoie de o piaţă de desfacere care să-i cumpere produsele, deoarece nu-şi găsea 
cumpărători în statele din vestul Europei, în ibidem, f. 73. 

40 Idem, dosar 15/1921, f. 47. 

41 „On RUDOLF HABERMANN, Piaţa Regele Ferdinand n. 6 Sibiu. Am primit 
scrisoarea Dv. din 26 Junie a. c. şi vă fac cunoscut că puteţi întră în legătura du 
firma „THE IBERIC IMPORT AND EXPORT Ltd.” din Lisabona, rua Arco 
Bandeira 16. care tocmai doreşte de a desvolta deboucheurile sale [...], în ibidem, f. 
50. 

42 Se prezintă o listă detaliată de produse portugheze care ar putea interesa piaţa 
românească. Printre acestea se numărau fructele de mare şi produsele din peşte, vezi 
idem, dosar 15/1921, f. 46. 

43 Ibidem. 

44 Cotidianul local în cauza este „Vocea Galaţilor”. A fost înfiinţat de Calmanovici 
după Primul Război Mondial. 

consul al Estoniei la Galaţi şi Brăila, Devy Calmanovici. Pe 19 
februarie 1929, Calmanovici îi adresa lui Macry o scrisoare în care 
îşi arăta dorinţa de a pleca într-un sejur în Portugalia 45 . Cu acesta 
ocazie, Calmanovici dorea să fie însoţit de către un redactor 
economic, având misiunea de a realiza articole despre economia 
Portugaliei şi posibilele relaţii economice dintre cele două state. 
Directorul de la „Vocea Galaţilor” a cerut, cu această ocazie, şi 
informaţii despre posibilele relaţii la care ar putea apela în sejurul lor 
în Portugalia. Probabil era o referire clară la cumnatul influent al lui 
C. Macry. 

Intervenţiile Consulatului Portugaliei din Galaţi s-au îndreptat şi 
spre domeniul viticol. Relaţiile dintre Consulat şi factorii industriali 
români au constat în căutarea unor producători de dopuri pentru 
butoaiele în care se depozita vinul portughez. Schimburile de 
corespondenţă, pe această temă, au crescut la finele anilor ’20, în 
plină criză economică. Cererea venită pentru piaţa românească sosea 
pe fondul cunoaşterii exporturilor masive de cherestea din România 
pe piaţa occidentală, cu precădere britanică. Intermediar al discuţiilor 
de acest gen a fost Consulatul Portugaliei la Galaţi. In 1930, a avut 
loc un schimb de corespondenţă între Consulatul Portugaliei la 
Galaţi, Camera de Comerţ şi Industrie din mai multe localităţi din 
România şi diverse societăţi comerciale. Principala chestiune adusă 
în discuţie a fost identificarea unor posibili producători români de 
„douelles”. Acest produs reprezenta echivalentul în română a 
termenului de „doage”, produs din stejar care în România nu era 
întrebuinţat la confecţionarea butoaielor 46 . C. Macry a identificat în 
zona Transilvaniei ateliere meşteşugăreşti interesate de o asemenea 
afacere. Meşterii au fost interesaţi să lucreze în atelierele lor 
asemenea produse pentru piaţa portugheză. între Consulatul 
Portugaliei din Galaţi şi Camera de Comerţ şi de Industrie Arad a 
avut loc un schimb de corespondenţă, prin care cei din urmă solicitau 


45 SJAN GL, fondul Consulatul Portugaliei la Galaţi , dosar 5/1921, f. 74. 

46 Adresa Camerei de Comerţ şi de Industrie din Arad, din 1930, menţiona 
unnătoarele: „ [...] la noi sub expresiunea „douelles” se înţelege un material de 
stejar /duşumele/ care însă nu este întrebuinţat la confecţionarea butoaielor [...], în 
ibidem, dosar 7/1922, f. 35. 




209 


Activitatea consulară la Brăila şi Galaţi (1919-1940) 

mai multe explicaţii legate de dimensiunile şi calitatea materialelor 47 . 
Consulul Portugaliei din Galaţi a identificat posibilii exportatori 
români de doage la Arad şi Sibiu 4 *. Cei din Arad erau gata să 
producă asemenea produse, dar nu se aflau în posesia materiei prime. 
Situaţia la Sibiu a fost favorabilă cererilor portugheze, acolo fiind 
disponibile „aproximativ 100 de vagoane pentru doage”. 
Reprezentantul statului român a oferit consulatului portughez din 
Galaţi adresa antreprenorului Dumitru Sârbu din Sibiu (str. Pământul 
Olarilor nr. 6) 49 în scopul contactării acestuia în vederea efectuării 
comenzilor. Firma de transport Albert Gross din Arad a început, pe 7 
iunie 1930, demersurile legale pe lângă Consulatul Portugaliei la 
Galaţi „pentru a transporta lemne pentru dogărie din România la 
Portugalia”. Pentru acest transport aveau „nevoie de certificate de 
origine legalizată [...] cari urmează a fi prezentat la autorităţile 
vamale Portugheze” 50 . După şase zile, Macry a dat indicaţiile 
necesare firmei Albert Gross din Arad, pentru a putea solicita la 
Camera de Comerţ şi de Industrie Arad actele necesare exportului de 
lemn în Portugalia 51 . 

O altă preocupare a Consulatului Portugaliei din Galaţi a fost 
încurajarea comerţul cu arme prin portul Galaţi 52 . Nu se cunosc 
foarte multe date despre aceste aspiraţiile lui C. Macry. însă, aceasta 
ar fi intrat în concurenţă cu agenţia de navigaţie şi transport de 
armament Theodoridi din Brăila, care aparţinea lui Anton 
Theodoridi, consulul Poloniei la Brăila. Este posibil ca interesele lui 
C. Macry, pentru o asemenea afacere, să fi intrat în conflict cu cele 
ale omologului său polon din Brăila. Fie, cel mai probabil, au fost 
doar o simplă intenţie nereuşită din cauza interesului scăzut din 
partea celor două state şi al societăţilor de profil 53 . 


47 [...] vă rugăm, să binevoiţi a ne comunica calitatea şi dimensiunile materialului 
căutat de Dvs. şi în posesiunea acestor date vom putea răspunde, dacă acest material 
este procurabil ori nu în circumscripţia noastră [...]”, în ibidem. 

48 tbidem, f. 38. 

49 Ibidem, f. 39. 

50 Idem, dosar 5/1921, f. 92. 

51 Idem, dosar 15/1921, f. 60. 

52 Se fac referiri la dorinţa Portugaliei de a dezvolta, cu mediul economic din Galaţi, 
relaţii bazate pe schimburi comerciale cu armament, în idem, dosar 8/1922, f. 84 
urm. 

53 în lipsa unor surse concrete acestea sunt doar simple supoziţii lipsite de un 
argument concret. 

în anii 1932 şi 1933, lumea a început să-şi revină după criza 
economică, dar efectele erau încă vizibile. Cu acest prilej, au 
reînceput schimburile economice importante şi, implicit, interesele 
străine. Sursele documentare ale Consulatului Portugaliei din Galaţi 
conţin schimburi de corespondenţă între ataşatul diplomatic al 
Portugaliei la Galaţi şi firmele portugheze exportatoare de conserve 
de peşte. Cristopher Macry a încercat, din nou, intervenţii, în limita 
legii şi reglementărilor diplomatice internaţionale, pentru a găsi o 
piaţă de desfacere a produselor portugheze 54 . 

Mare parte din economiile personale sau cele ale oficiului 
consular portughez din Galaţi au fost depuse sau au avut legătură cu 
Banca Chrissoveloni. Banca începând să fie vizată de către 
Consulatul Portugaliei la Galaţi din perioada în care C. Macry îşi 
desfăşura stagiatura în cadrul băncii, la începutul anilor ’20. Apoi, 
datorită intereselor portugheze pentru a dirija şi politica fostei lor 
colonii braziliene, Macry a deţinut pentru o scurtă perioadă de vreme 
şi atribuţiile consulare ale Braziliei la Galaţi, înainte ca să fie numit 
consul al Portugaliei în toamna anului 1927 55 . După numirea lui 
Macry, schimburile de corespondenţă dintre Banca Chrissoveloni şi 
consulat au presupus cotaţii ale monedelor internaţionale, dar şi sume 
virate de către Legaţia din Bucureşti pentru cheltuielile existenţei 
consulatului 56 . Sunt prezente şi documente care arată interesul lui 
Macry pentru aflarea, câteodată, a cotaţiei zilnice a lirei italiene în 
raport cu leul. 

O sursă de venit pentru misiunile diplomatice străine au 
constituit-o taxele pentru eliberarea paşapoartelor, vize sau alte acte 
care necesitau eliberarea şi/sau vizarea lor de către consulat. în 
martie 1940, Consulatul Portugaliei la Galaţi a înregistrat intrarea a 
2.777 escudo 57 , reprezentând acumularea de taxe consulare pentru 
emiterea de acte cetăţenilor portughezi 58 . Pe 30 septembrie 1940, 


54 Ibidem. 

55 Intensa corespondenţă dintre Banca Chrissoveloni şi Consulatul Portugaliei poate 
da de gândit în privinţa unor afaceri dincolo de prevederile legii. 

56 Vezi dosarele economice ale fondului Consulatul Portugaliei la Galaţi. 

87 Escudo a fost moneda naţională a Portugaliei între anii 1911 şi 2002, fiind 
precedat de real şi succedat de euro. 

58 SJAN GL, fond Consulatul Portugaliei la Galaţi , dosar 41/1940, f. 42. Data 
întocmirii actului a fost 31 martie 1940 şi reprezenta cumularea taxelor pentru 
primul trei luni ale anului. 

consulatul înregistra din taxele consulare 2.765 de escudo 59 . De 
asemenea, s-a observat de-a lungul studiul nostru o importantă 
corespondenţă întreţinută de către ataşaţii diplomatici ai Portugaliei 
la Galaţi cu diverşi agenţi economici, dar pentru atragerea acestora 
au fost utilizaţi şi consulii din Brăila şi Legaţia de la Bucureşti 
condusă de Brederode. 

Pe parcursul existenţei Consulatului Portugaliei la Galaţi, 
consulii săi au făcut parte din Corpul Consular din Galaţi, organism 
care reglementa relaţiile dintre ataşaţii diplomatici din oraş. Atât Jean 
D. Vlassopoulo cât şi Christopher Macry au cotizat la fondurile 
instituţiei diplomatice gălăţene, dar au şi făcut parte dintre cei care au 
luat decizii asupra Statutului Corpului Consular din Galaţi cât şi a 
Uzanţelor diplomatice, aplicate, în acest oraş, de către Corpul 
Consular local 60 . Datorită bunei păstrări a acestui fond documentar 
putem cunoaşte astăzi regulile la care au căzut de acord consulii 
locali, conform reglementărilor internaţionale, în organizarea şi 
funcţionarea Corpului Consular din Galaţi şi respectiv a Uzanţelor 
aplicate de către acesta 61 . La acestea se adaugă înştiinţările primite de 
la Legaţia din Bucureşti, pe parcursul anului 1940, cu privire la 
supravegherea şi ulterior revocarea din funcţie a consulului 
portughez de la Brăila, Panaghi Teodosatos 62 . Acesta din urmă a fost 
acuzat că a ar fi luat un exemplu negativ în epocă de la Sousa 
Mendes 63 şi a eliberat paşapoarte false unui număr important de 
persoane. în acest scop, Teodosatos a intrat în conflict cu autorităţile 
române, iar Legaţia de la Bucureşti l-a rugat pe C. Macry să găsească 
o persoană care să se ocupe de atribuţiile oficiului consular din 
Brăila, după ce vechiul consul a fost îndepărtat 64 . 


59 Ibidem, f. 48. 

60 Idem, dosar 28/1927, f. 11 urm. 

61 însemnării păstrate din anul 1927, în limba franceză, în corespondenţa dintre C. 
Macry şi decanul Corpului Consular Galaţi , Laurence Milner Robinson - consul 
Marii Britanii la Galaţi şi delegat supleant la CED, în ibidem. 

62 Vezi SJAN GL. fond Consulatul Portugaliei la Galaţi, dosar 41/1940, numeroase 
file dedicate acestui subiect pe parcursul anului 1940. 

63 Aristides de Sousa Mendes (19 iulie 1885-3 aprilie 1954) consul al Portugaliei la 
Bordeaux, care pe parcursul anului 1940 a eliberat paşapoarte unui număr imens de 
persoane, majoritatea evrei, pentru a putea părăsi Franţa, aflată în conflict cu Axa, şi 
a se stabili, măcar pentru moment, în Portugalia lui Salazar; vezi: 
http://sousamendesfoundation.org/ (consultat pe 07. 03. 2014). 

64 Ibidem. 

Pentru Galaţi, dar şi pentru interesele portugheze la gurile 
Dunării, stabilirea unui oficiu consular în acest oraş a reprezentat o 
încercarea de atragere a pieţei româneşti la produsele exotice 
portugheze şi găsirea, la nevoie, a unor soluţii locale pentru 
acoperirea deficitului agricol al Portugaliei. Acestea nu au fost mereu 
pe placul localnicilor. Peste toate însă a rămas personalitatea 
internaţională a lui Christopher Macry şi a puternicilor sale relaţii 
politice şi economice în cele două state. Pe de o parte, Macry a fost 
român prin existenţa sa în România, dar nu trebuie uitate originile 
sale mediteraneene şi legăturile de rudenie cu personalităţi influente 
din Portugalia. Consulatul Portugaliei din Galaţi a constituit o 
alternativă trainică la relaţiile consulare şi cele de la Comisia 
Europeană a Dunării, ale Angliei, Franţei şi Italiei 65 . Subiectul nu 
este nici pe departe epuizat, oricând între filele dosarelor acestui 
fond 66 se pot face legături cu mediul economic local sau cu factorii 
politici, culturali locali şi internaţionali. Aşteptăm aplecarea atentă şi 
răbdătoare a cuiva asupra celor de faţă în scopul completării unui 
hiatus din existenţa intereselor străine la Dunărea maritimă. 


65 Membrele CED, prin intermediul consulilor lor din Galaţi, au făcut o sumedenie 
de jocuri politice şi diplomatice favorabile lor. Consulii locali au avut printre 
priorităţi transformarea regiunii Dunării maritime într-o proprie colonie. 

66 Fondul Consulatul Portugaliei la Galaţi de la SJAN GL. 




CONCLUZII 


Lucrarea de faţă reprezintă un studiu introductiv într-un 
domeniu extrem de complex şi cu aplicaţii interdisciplinare. Până la 
acest moment, nimeni nu s-a aplecat asupra acestei chestiuni, 
creându-se astfel un gol în istoriografie. Un studiu asupra activităţilor 
desfăşurate de către diplomaţii străini la gurile Dunării aduce în 
atenţie nu numai o perspectivă strict diplomatică, ci una cu mult mai 
complexă. Plurivalenţa acestei teme ţine de legăturile personale ale 
consulilor acreditaţi în porturile Brăila şi Galaţi, dar şi de nevoile 
economice ale statelor pe care le reprezentau. într-o lume care îşi 
căuta identitatea după Primul Război Mondial, perimetrul Dunării 
maritime a rămas un factor esenţial al geopoliticii internaţionale. 

Noutatea acestei lucrări constă în aducerea în atenţia 
specialiştilor, dar şi a simplilor pasionaţi de istorie, a unor surse 
arhivistice neexploatate până la acest moment, dai - şi prin 
interpretarea unor lucrări apărute în istoriografia românească, în 
special, după evenimentele din 1989. De la apariţia lucrării lui Ştefan 
Stanciu, România şi Comisia Europeană a Dunării: Diplomaţie, 
suveranitate, cooperare internaţională , şi până la Dunărea maritimă 
între Aranjamentul de la Sinaia şi Acordul de la Belgrad (1938- 
1948) a lui Arthur Tuluş, plus alte nenumărate articole ştiinţifice, s-a 
adus în prim-plan ideea diplomaţiei internaţionale la gurile Dunării 
în perioada interbelică. 

Implicarea ataşaţilor diplomatici la Brăila şi Galaţi în chestiuni 
economice profitabile a ţinut de necesitatea controlului mediului 
financiar local de către Marile Puteri, dar şi de dorinţa de 
ascensiunea a unor state medii. Se cunoaşte faptul că principala 
preocupare a oricărei reprezentanţe diplomatice la gurile Dunării a 
ţinut strict de controlarea comerţului din acest hinterland prosper. 
Apariţia şi creşterea numărului de consuli străini din porturile Brăila, 
Galaţi şi Sulina a ţinut exclusiv de creşterea comerţului internaţional, 
şi, în special, de producţia de cerealele româneşti. în perioada 
interbelică, nu s-au schimbat cu mult percepţiile occidentale asupra 
celor două porturi româneşti în ceea ce priveşte comerţul exterior. în 



214 


Cristian Constantin 


acest sens, Brăila a continuat să reprezinte o piaţă bună pentru 
exportul de cereale româneşti pentru marile antrepozite. Pentru acest 
aspect s-au păstrat şi dezvoltat instituţiile comerciale şi de navigaţie 
franceze, engleze şi italiene. Acest lucru venea şi pe fondul 
participării directe a acestor trei state în luare deciziilor Comisiei 
Europene a Dunării, alături de singur stat riveran, România, 
încrengătura de politică şi simţ economic a condus la o luptă pentru 
controlul mediul financiar local. 

Reprezentanţii diplomatici străini la Brăila au deţinut, în special, 
rangul de viceconsul, fiind în circumscripţia consulatului din Galaţi. 
Au avut drept atribuţii administrarea filialelor societăţilor naţionale 
de navigaţie şi comerţ de la gurile Dunării. Fiind în strânsă legătură 
cu superiorii lor ierarhici de la consulatul din Galaţi, care de multe 
ori îndeplineau şi funcţia de delegat supleant la CED, au luat cele 
mai importante decizii pentru profitul naţional al statelor lor. Dar de 
multe ori interesul economic a devenit şi personal. în această goană 
după un profit important s-au înscris şi state cu un apetit crescut 
pentru exploatarea navigaţiei. State cum ar fi Grecia, Belgia sau 
Olanda au reprezentat alternativa la cele trei Mari Puteri din CED. 
De această sferă nu s-a ţinut departe nici Germania, cu precădere în 
epoca dictaturii lui Hitler. 

între politica CED şi nevoia de profit s-au răspândit în cele două 
porturi, mai mult decât nişte simple oraşe, idei pe care doar cele mai 
active căi de comunicaţii le pot realiza. Dinspre Dunăre, şi uneori şi 
cu ajutorul consulilor străini, s-au răspândit în rândul populaţiei 
ideologiile extremiste şi spiritul de solidaritate, sindicalism şi grevă. 
Dacă anii 1919-1929 s-au desfăşurat sub semnul renaşterii 
economice a acestui spaţiu şi obţinerea unui profit maxim, anii crizei 
economice şi cei ai expansiunii fascismului şi nazismului au 
constituit pentru perimetrul Dunării maritime o alternativă la grevele 
cu substrat comunist. Pe canalul propagandei ideologice, un factor 
substanţial l-a reprezentat relaţia personală, dincolo de cea 
instituţională, dintre persoana consulului şi cea a reprezentanţilor 
statului român. Cea de a doua jumătate a deceniului patru semnifică 
expansiunea şi nivelul crescând al implicării Germaniei naziste în 
treburile CED, dar şi în cele interne a statului riveran, România. 

De la sfârşitul Primul Război Mondial şi până la începutul celui 
de al Doilea Război Mondial, cele două porturi dunărene au fost 
tărâmul revenirii economice, din anii ’20, şi cel al profundei lupte 




215 


Activitatea consulară la Brăila şi Galaţi (1919-1940) 

dintre lumea democratică şi cea totalitară. Evoluţia intereselor străine 
la gurile Dunării în perioada interbelică se poate observa clar şi din 
numărul consulatelor existente la Brăila şi Galaţi. Prin reprezentarea 
diplomatică la nivel de consulat şi viceconsulat celelalte state nu se 
limitau doar la activităţile strict reglementate de dreptul diplomatic şi 
consular, ci căutau să devină de la agenţii comerciale şi de navigaţie 
la case conspirative şi centre ale spionajului şi clasificărilor etnice. 

După începerea celui de al Doilea Război Mondial, spaţiul 
Dunării maritime şi, implicit, politica dusă de consulatele străine din 
Brăila şi Galaţi s-au adaptat noii stări de fapt. Urmările războiului şi- 
au pus amprenta şi asupra existenţei unei reprezentări diplomatice 
străine în cele două oraşe. Până la mijlocul anilor ’50, toate 
reprezentanţele consulare străine din cele două oraşe au fost închise. 
Acordarea exequatur -ului nu mai depindea strict de hotărârea capului 
politici externe româneşti, ci de decizia care se lua la nivelul 
structurilor înalte de partid şi de stat din URSS, care reprezenta 
atunci reperul de necontenit pentru tovarăşii de drum din România. 

Brăila şi Galaţii redeveneau, după aproape un secol şi jumătate, 
din oraşe eminamente portuare, activitatea care le-a conferit statul 
internaţional, simple aşezări de interes local. Din acel moment au 
fost angrenate involuntar în procesul de industrializarea de tip 
sovietic. în acest context, nu numai societăţile de navigaţie şi comerţ, 
cu numeroasele lor filiale din cele două oraşe, au dispărut. Dar până 
la finele deceniului şase acea Europă în miniatură care caracteriza 
perimetrul controlat de CED s-a transformat intr-un ţinut al utopiei. 
Pe străzile centrale şi pe cele din porturi, locul limbilor franceză, 
italiană şi greacă a fost înlocuit de cel al rusei, iar celebrele Bălţi ale 
Brăilei nu mai erau simbolul legendelor internaţionale cu bandiţi, ci 
locul de punere în valoare a muncii inamicilor de clasă. în lipsa unui 
număr semnificativ de străini, dar şi a vreunui interes economic, 
consulatele străine s-au închis pe rând după 1945, lăsând locul unei 
zone a izolării şi deznădejdii. Strada Mistiilor sau strada Domnească 
au devenit apanajul nomenclaturii şi a unor conaţionali infiltraţi, în 
special, de partidul stat în locuinţele fostei burghezii pentru a o 
distruge. 

Nici după 1990, interesul occidental, în primul rând, nu a condus 
la redeschiderea unor consulate, fie ele şi onorifice, în cele două 
oraşe şi reprezintă semnul clar al unui argument care contribuie să 
întărească ideea că pentru a putea să ai parte de o importantă 

reprezentare străină la nivel consular este nevoie de dezvoltarea 
căilor de comunicaţii. Excepţie face inaugurarea în anul 2013 a unui 
consulat onorofic al Kazahstanului la Galaţi. Pentru spaţiul românesc 
plasarea sa între Orient şi Occident a fost importantă dintr-un singur 
punct de vedere: achiziţia produselor agricole autohtone la un preţ 
extrem de scăzut, iar în perioada interbelică a apărut şi nevoia de 
produse petrolifere. Liberalizarea traficului şi comerţului în Marea 
Neagră şi la gurile Dunării a făcut din cele două porturi riverane, 
Brăila şi Galaţii, centre eminamente comerciale în interesul celor 
care nu s-au ferit să înfrunte apa. Pentru Brăila şi Galaţi nicio altă 
investiţie făcută, în afara liberalizării comerţului cu produse agricole 
obţinute cu o mână de lucru ieftină, nu a adus, în nici o epocă, un 
profit la fel de mare precum utilizarea Dunării. 

în concluzie, consulatele străine stabilite la gurile Dunării nu au 
ţinut de vreo nevoie a politicii externe româneşti, ci, în mod exclusiv, 
de un nivel ridicat al comerţului şi utilizarea Dunării. Pentru un secol 
şi jumătate, de la războaiele napoleoniene şi până la lăsarea „cortinei 
de fier”, cele două oraşe româneşti au fost în conştiinţa 
occidentalilor, ceea ce pentru coloniştii marilor descoperiri 
geografice au fost porturile africane sau sud americane, teritorii 
demne de a devenii proprii colonii. De aceea nu trebuie uitată 
afirmaţia lui Karl Marx, conform căreia cine ţine în mâinile sale 
gurile Dunării este stăpân pe Dunăre. Iar noi adăugăm la spusele lui 
Marx faptul că Dunărea nu avut în esenţă numai sensul de arteră 
navigabilă, ci şi pe acela de cale de întrepătrundere a ideilor. în acest 
sens, cine manipulează acest lucru o face cu bună ştiinţă controlând 
dincolo de comerţ şi oamenii. 

Anexa 1 

Statutul Corpului Consular din Galaţi în anul 1927 

CORPS CONSULAIRE DE GALATZ 1 
1927 
STATUS 

ORGANIS ATION CONSULAIRE 

ART. 1. 

Le Corps Consulaire de Galatz adopte le Statut suivant pour servir de 
base â son organisation et â ses reunions. 

ART. 2. 

Le Corps Consulaire de Galatz est constitue dans le but de: 

a) resserrer Ies relations personnelles entre tous ses membres; 

b) developper Ies relations amicales entre Ies Agents residant â Galatz 
et Ies Autorites Territoriales; 

c) sauvegarder Ies droits et privileges du Corps Consulaire; 

d) discuter toutes Ies questions d’interet commun. 

OBLIGATIONS DE SES MEMBRES 

ART. 3. 

Les membres du Corps Consulaire de Galatz s’obligent â reconnaitre et 
â respecter l’autorite du Doyen dans Texercice de ses fonctions. 

ART. 4. 

lls s’engagent, dans la mesure du possible : 

a) â rendre â tous et â chacun en particulier les Services dont leurs 
Collegues auraient besoin ; 

b) â fournir au Doyen, sur sa demande, toutes informations pouvant 
interesser le Corps Consulaire ; 

c) e se faire representer, devant les Autorites du Pays ; par le Doyen ; 
cheques fois qu’il s’agira de Pinteret general du Corps Consulaire. 

d) â se rendre, sur 1 »invitations du Doyen, aux ce remanies officielles ; 

e) â maintenir la plus parfaite harmonie d’actions. 

MEMBRES DE DROIT 

ART. 5. 

Sont membres de droit du Corps Consulaire de Galatz : 

a) Les Consuls Generaux ; les Consuls ; les Vice -Consuls ; Les Agents 
Consulaire ; les Agent Commerciaux ; de carriere ou honoraires ; nommes 
par Gouvernements, eu qui out etes agrees par le Gouvernement Territorial : 

b) les personnes qui, n’ayant pas obtenu l’exequatur ou P agrement du 
Gouvernement Territorial; exercent cependant â Galatz, nommees ou 


1 Material existent în cadrul SJAN GL, fond Consulatul Portugaliei la Galaţi, dosar 
28/1927, ff. 11-16. 

designees par leurs Representants Diplomatiques ; des fonctions 
consulaires. 

LE DOYEN ET LE VICE-DOYEN 

ART. 6. 

Le Corps Consulaire est represente par le Doyen ; ou par le Vice- 
Doyen en cas d’absence ou d’empechement du Doyen : 

ART. 7. 

Le Doyen est le Consul General de carriere le plus ancien dans le post. 

ART. 8. 

Le Vice-Doyen est le Consul General de carriere ou le Consul de 
carriere le plus ancien dans le poşte apres le Doyen. 

ART. 9. 

En cas d’absence ou d’empechement simultane du Doyen et du Vice- 
Doyen, le Decanat revient au Consul General de carriere, ou â defaut, au 
Consul de carriere le plus ancien dans le poşte. 

ART. 10. 

Le Doyen prend la parole, au nom du Corps Consulaire, dans toutes Ies 
reunions officielles auxquelles celui-ci doit participer ; 

a) II preside Ies reunions du Corps Consulaire et du Comite 
Permanent; 

b) II signe le proces-verbal avec le Secretaire du Comite ; 

c) II etablit, d’accord avec le Comite, dans la mesure du possible, le 
protocole â suivre par Ies membres du Corps Consulaire dans Ies 
ceremonies officielles ; 

d) II convoque Ies membres du Corps Consulaire dans tous Ies cas ou il 
le juge opportun. Cette convocation peut etre par lettre personnelle â tous 
Ies membres du Corps Consulaire ou par circulaire. 

ANCIENNETE ET PRESEANCE 

ART. 11. 

Pour etablir l’anciennete des differents membres du Corps Consulaire 
de Galatz on prend comme point de depart la date) laquelle l’Agent a pris 
possession effective de ses fonctions, etant donne que la date de 1’ 
«exequatur» e celle de la nomination ne correspondent pas toujours â la 
realite du temps de service dans le poşte occupe. 

ART. 12. 

La distinction des Consuls par classes n’est pas prise en consideration. 

ART. 13. 

On ne fait pas non plus mention des titres universitaires ; ou autres, â 
l’exception des titres diplomatiques et consulaire. 

ART. 14. 

L’ordre de preseance du Corps Consulaire de Galatz est etabli de fagon 
suivante ; 

a) Consuls Generaux de carriere. 

b) Consuls Generaux honoraires. 

c) Consuls de camere. 

d) Consuls honoraires. 

e) Vice-Consuls de carriere. 

f) Vice-Consuls honoraires. 

g) Gerants d’un Consulat General. 

h) Gerants d’un Consulat : 

i) Gerants d’un Vice-Consulat. 

ART. 15. 

Dans la meme categorie. Ies chefs de poşte passent toujours avant leurs 
Collegues du meme grade non titulaires. 

ART. 16. 

Est consideree comme Gerant d’un poşte consulaire la personne qui 
remplace le titulaire avec l’approbation de son Gouvernement ou du 
Representant Diplomatique de celui-ci. 

ART. 17. 

Le Chancelier du Consulat de France est assimile â an Vice-Consul de 
carriere, vu que dans la carriere consulaire franşaise le grade de Vice- 
Consul n’existe plus et que le grade immediatement superieur â celui 
Chancelier est celui de Consul. 

ART. 18. 

Le Consul de carriere qui exercerait Ies fonctions de Doyen a la 
preseance sur Ies Consuls Generaux honoraires. 

ASSEMBLEE GENERALE 

ART. 19. 

L’Assemblee Generale est convoquee par le Doyen chaque fois qu’il le 
juge opportun. II la convoque egalement sur la demande ecrite, signee par 
au moins un quart des chefs de poşte, specifiant le motif de la convocation. 

ART. 20. 

L’Assemblee Generale ordinaire doit avoir lieu dans la premiere 
quinzaine du mois de Decembre de chaque annee. Elle a pour objet de : 

a) examiner la gestion fmanciere et donner decharge au Tresorier ; 

b) etablir la budget de l’annee suivante ; 

c) proceder â l’election des membres du Comite ; 

d) fixer la cotisation annuelle ; 

e) deliberer sur toutes Ies questions mises â l’ordre du jour et sur Ies 
propositions eventuelles faites par un ou plusieurs de ses membres. 

ART. 21. 

Toutes Ies autres reunions de l’Assemblee sont extraordinaires. 

ART. 22. 

Les decisions sont prises â la majorite. En cas d’egalite, la voix du 
Doyen est preponderente. 

ART. 23. 

A la premiere convocations, l’Assemblee e peut deliberer que si la 
presence de la majorite de ses membres ayant droit au vote est assuree. 

ART. 24. 

A la seconde convocation qui doit avoir lieu dans un delai maximum 
de huit jours, la presence de la majorite des membres n’est plus requise. 

VOTE 

ART. 25. 

Seuls Ies chefs de poşte ont droite au vote deliberatif. 

ART. 26. 

Les autres membres peuvent prendre part â la discussion, mais ne 
peuvent voter qu’en cas d’absence de leurs chefs. 

ART. 27. 

Tout membre ayant droit au vote peut donner delegation pour le 
representer â un de ses Collegues ayant egalement voix deliberative. Cette 
delegation doit etre donnee par ecrit et n’est valable que pour une seance. 

ORDREDU JOUR 

ART. 28. 

L’ordre du jour est etabli par Doyen. 

ART. 29. 

Les questions non inscrites â l’ordre du jour ne peuvent etre discutees 
qu’avec le consentement expres de l’Assemblee. 

COMITES PERMANENT 

ART. 30 

Pour aides le Doyen dans ses fonctions, il est cree un Comite 
Permanent compose du Doyen, president de droit, du Vice-Doyen, vice- 
president de droit, d’un Secretaire, d’un Tresorier, d’un Secretaire Adjoint 
et d’un Tresorier Adjoint. 

ART. 31 

Les Secretaires et les Tresorier sent elus pour un a au scrutin secret, et 
â la majorite, â l’Assemblee Generale ordinaire. Ils sent reeligibles. 

ART. 32. 

Le Secretaire et le Tresorier Adjoines remplaceat la Secretaire et le 
Tresorier pendant leur absence ou ca cas d’empiecement. 

ART. 33. 

Les reunions du Comite sent cenaoquaees par le Doyen ou saoul 
remplaşant cheque fois qu’il le juge necessaire. 

ART. 34.] 

Se accord outre les membres du Comite n’est pas possible le Doyen 
decide en touts autorite 


ART. 35. 

Sous la directions du Doyen, le Comite s’occupe de routes Ies 
questions concernant Tinteret general du Corps Consulaire ou de ses 
membres. 

ART. 36. 

Sans la presence du Doyen ou son remplagant le Comite ne peut pas se 
reunir. 

LE SECRETAIRE 

ART. 37. 

Le Secretaire est charge, sous la directions du Doyen, de la 
correspondence et des archives. 

ART. 38. 

Sauf en cas d’urgence ou d’empechement, il contresigne la 
correspondence signee par le Doyen. 

ART. 39. 

11 tient un registre destine â l’inscription des noms de tous Ies 
membres. 

ART. 40. 

11 redige le proces-verbal des reunions de l’Assemblee Generale. 

LE TRESORIER 

ART. 41. 

Le Tresorier est charge, sous la directions du Doyen, de la 
comptabilite. 

ART. 42. 

11 produit des reţus pour toutes Ies sommes payees ; il donne quittance 
pour toutes Ies sommes reşues payees ; 

11 donne quittance pour toutes Ies sommes reşues par lui. 

ART. 43. 

Toutes Ies depenses sont effectuees par le Tresorier d’accord avec le 
Doyen. 

ART. 44. 

La cotisation annuelle doit etre versee au Tresorier pendant premiere 
quinzaine de Janvier. Elle est payee par chaque membre. 

LANGUE OFFICIELLE 

ART. 45. 

La langue officielle du Corps Consulaire du Galatz est la langue 
frangaise. 

Traducere în limba română : 

CORPUL CONSULAR GALAŢI 
1927 

STATUTUL 

ORGANIZAREA CONSULARĂ 

ART. 1. 

Corpul Consular din Galaţi adoptă următorul statut, ca bază pentru 
organizarea sa şi a reuniunilor sale. 

ART. 2. 

Corpul Consular din Galaţi este format în scopul de a: 

a) să consolideze relaţiile personale dintre toţi membrii săi; 

b) dezvoltarea relaţiilor de prietenie dintre agenţii care locuiesc la 
Galaţi şi a autorităţilor locale; 

c) să protejeze drepturile şi privilegiile Corpului Consular; 

d) discută toate problemele de interes comun. 

OBLIGAŢIILE MEMBRILOR SĂI 

ART. 3. 

Membrii Corpului Consular din Galaţi se angajează să recunoască şi să 
respecte autoritatea de Decan în îndeplinirea funcţiilor sale. 

ART. 4. 

Ei se angajează, în măsura în care este posibil: 

a) pentru a ajunge la fiecare şi fiecare, în special, de serviciile pe care 
colegii lor ar avea nevoie; 

b) să furnizeze Decanului, la cerere, orice informaţie de interes a 
Corpului Consular; 

c) de a fi reprezentat în faţa autorităţilor din ţară, de către decan, el va 
verifica atât de interesul general al Corpului Consular. 

d) la cererea Decanului să facă revizuirile necesare; 

e) menţinerea armonie perfectă de acţiune. 

MEMBRII DE DREPT 

ART. 5. 

Sunt membri cu drepturi depline ai corpului consular din Galaţi: 

a) consulii generali, consulii, vice-consulii, agenţii consulari, agenţii 
comerciali, de carieră sau de onoare, numiţi de către guvernele, care au fost 
aprobaţi de Administraţiile teritoriale: 

b) persoanele care, nu au obţinut procedura de exequatur sau de 
aprobare a Guvernului Teritorial, cu toate acestea, exercită la Galaţi, fiind 
numit sau desemnat de către reprezentanţii lor diplomatici, în funcţiile 
consulare. 

DECANUL ŞI PRODECANUL 

ART. 6. 

Corpul Consular este reprezentat de către decan, sau decan asociat, în 
absenţa sau incapacitatea de Decanului: 

ART. 7. 

Decanul este consulul general din cele mai lungi cariere în mesaj. 

ART. 8. 

Vice-Decanul este vice-consul, consul general de carieră sau o carieră 
cu o poziţie anterioară, după Decan. 

ART. 9. 

în caz de absenţă sau incapacitate simultană a Decanului şi Vice- 
Decanului, Decanul a revenit la Consulului General carieră, sau în lipsa 
acestuia, consulului din cele mai lungi cariere în mesaj. 

ART. 10. 

Decanul vorbeşte în numele Corpului Consular, în toate întâlnirile 
oficiale la care acesta trebuie să participe; 

a) prezidează la reuniunile corpului consular şi Comitetul permanent; 

b) să semneze procesul-verbal, cu secretarul Comitetului; 

c) se stabileşte, în acord cu Comisia, în măsura posibilului, protocolul 
care urmează să fie urmat de membrii corpului consular la ceremoniile 
oficiale; 

d) convoacă membrii ai corpului consular, în toate cazurile în care le 
consideră adecvate. Acest aviz poate fi printr-o scrisoare personală a tuturor 
membrilor Corpului Consular sau circulare. 

VECHIMEA ŞI PRIORITATEA 

ART. 11. 

Pentru a stabili vechimea diferiţilor membri ai corpului consular din 
Galaţi vom lua ca punct de plecare data de la care agentul a intrat în posesia 
efectivă a atribuţiilor sale, de la data emiterii exequatur-ului până la numire 
realitatea de timp nu corespunde întotdeauna cu serviciu la locuri de muncă. 

ART. 12. 

Distincţia de consuli pe clase, nu este luată în considerare. 

ART. 13. 

Nu există nici o menţiune a calificărilor academice sau a altor, cu 
excepţia titlurilor diplomatice şi consulare. 

ART. 14. 

Prioritatea Corpului Consular din Galaţi se stabileşte după cum 
urmează; 

a) consuli generali de carieră. 

b) consulului onorific general. 

c) consulii de carieră. 

d) consulii onorifici. 

e) vice-consulii de carieră. 

f) adjuncţi consulilor onorifici. 

g) managerii de Consulat General. 

h) managerii unui Consulat: 

i) directorii unui vice-consulat. 

ART. 15. 

în aceeaşi categorie, şefii de posturi întotdeauna înainte de a veni 
colegii lor, în acelaşi rang, fără a mandatului. 

ART. 16. 

Managerul este considerat un post consular în care o persoană 
înlocuieşte titularul, cu aprobarea Guvernului sau a reprezentantului său 
diplomatic din urmă. 

ART. 17. 

Cancelarul de la Consulatul Franţei este tratat ca vice-consul de carieră 
la ani, după cum cariera franceză consulară în rang de vice-consul nu mai 
există şi că următorul rang mai mare decât cel al cancelarul este consulului. 

ART. 18. 

Consulul de carieră, care ar putea servi ca Decan are prioritate faţă de 
taxele de consuli generali. 

ADUNAREA GENERALĂ 

ART. 19. 

Adunarea Generală este convocată de către decan ori de câte ori crede 
de cuviinţă. El, de asemenea, este convocat la cererea scrisă semnată de cel 
puţin un sfert din şefii de post, precizând motivul pentru întâlnire. 

ART. 20. 

Adunarea Generală Ordinară se va desfăşura în a doua săptămână a 
lunii decembrie a fiecărui an. Acesta îşi propune să: 

a) analiza de management financiar şi de îndeplinirile Trezorierului; 

b) să stabilească bugetul pentru anul următor; 

c) de a alege membrii Comitetului; 

d) stabileşte taxa anuală; 

e) discută orice elemente introduse pe ordinea de zi şi toate propunerile 
făcute de către unul sau mai mulţi dintre membrii săi. 

ART. 21. 

Toate celelalte reuniuni ale Adunării sunt extraordinare. 

ART. 22. 

Deciziile sunt luate cu majoritate de voturi. în caz de egalitate de vot, 
Decanul are votul decisiv. 

ART. 23. 

La prima convocare. Adunarea poate delibera numai în cazul în care 
prezenţa majorităţii membrilor săi cu drept de vot este asigurată. 

ART. 24. 

A doua întâlnire să aibă loc în termen de opt zile, prezenţa majorităţii 
nu mai este necesară. 

VOTUL 

ART. 25. 

Doar şefii de posturi au dreptul la un vot deliberativ. 

ART. 26. 

Alţi membri pot lua parte la discuţie, dar poate vota numai în lipsa 
liderilor lor. 

ART. 27. 

Un membru cil drept de vot poate delega să-l reprezinte unul dintre 
colegii săi, care, de asemenea, votează. Această delegare trebuie să fie în 
scris şi trebuie să fie valabilă doar pentru o singură sesiune. 

ORDINEA DE ZI 

ART. 28. 

Ordinea de zi este stabilită de Decan. 

ART. 29. 

Aspectele care nu sunt enumerate pe ordinea de zi pot fi discutate cu 
acordul expres al Adunării. 

COMISIILE PERMANENTE 

ART. 30 

Pentru a ajuta Decanul în sarcinile sale, el a creat un comitet permanent 
format din preşedinte de drept, decanul, vice-preşedinte de drept, 
prodecanul, un secretar, un trezorier, un secretar adjunct şi un trezorier 
adjunct. 

ART. 31 

Secretarii şi trezorierul, sunt aleşi pentru o sesiune prin vot secret şi cu 
majoritatea Adunării Generale ordinare. Ei se sunt realeşi. 

ART. 32. 

Cele Adjoines secretar şi trezorier remplaceat secretarul şi trezorierul, 
în absenţa lor sau în cazul în care AC jug. 

ART. 33. 

Reuniunile comisiilor cenaoquaees simt stare de ebrietate de către 
decan sau cec de înlocuire, aşa cum se consideră necesar. 

ART. 34.] 

Acordul este indignat de membri ai Comitetului nu este posibil, decan 
decide întreguri autoritatea 

ART. 35. 

Sub direcţia de Decanului, Comitetul se ocupă cu probleme în ceea ce 
priveşte drumurile de interes general al Corpului Consular sau a membrilor 
săi. 

ART. 36. 

Fără prezenţa Decanului sau desemnează Comitetul nu poate îndeplini. 

SECRETARUL 

ART. 37. 

Secretarul, sub conducerea Decanului, corespondenţa şi înregistrări. 

ART. 38. 

Cu excepţia cazului de urgenţă sau nu, să contrasemneze 
corespondenţa semnată de către Decan. 

ART. 39. 

El păstrează un registru de înregistrare a numelor tuturor membrilor. 

ART. 40. 

El scrie procesele-verbale ale reuniunilor Adunării Generale. 

TREZORIERUL 
ART. 41. 

Trezorierul este responsabil, sub direcţia Decanului, de contabilitate. 
ART. 42. 

El adună încasările pentru toate sumele plătite, el dă o chitanţă pentru 
toate sumele plătite primite; 

El dă o chitanţă pentru toate sumele primite de el. 

ART. 43. 

Toate cheltuielile sunt suportate de către trezorierul de acord cu 
Decanul. 

ART. 44. 

Taxa anuală trebuie să fie plătite trezorierul în cursul celei de a două 
săptămâni a lunii ianuarie. Aceasta este plătită de către fiecare membru. 
LIMBA OFICIALĂ 
ART. 45. 

Limba oficială a Corpului Consular din Galaţi este limba franceză. 


Anexa 2 

Uzanţele generale ale Corpului Consular din Galaţi în anul 1927 2 

CORPS CONSULAIRE DE GALATZ 
USAGES GENERALEMENT ADMIS 

ARRIVEE OU NOMINATION D’UN COLLEGUE. 

1) A sa prise de fonctions, le nouveau Chef de poşte en informe par 
ecrit Ies Autorites Territoriales ainsi que ses Collegues. 

2) II Ies avise egalement de la prise de fonctions de ses subordonnes 
devant dans la liste du Corps Consulaire. 

3) Si le Doyen le juge utile, il prie Ies Secretaire de visiter un Chef de 
poşte nouvellement arrive ou nomme, pour lui fournir Ies renseignements 
dont il pourrait avoir besoin. 

4) Le nouveau Consul visite en premier lieu le Prefet du District. 

5) II visite ensuite le Doyen, qui lui fournit une liste des principales 
Autorites Territoriales et de ses Collegues, en vue des visites eventuelles â 
faire. 

6) Celles-ci sont rendues dans le delai maximum de huit jours. 

7) Elles sont faites et rendues personnellement de part et d’autre et 
peuvent etre effectuees en tenue de viile. 


2 Material disponibil la SJAN GL, fond Consulatul Portugaliei la Galaţi , dosar 
28/1927, ff. 20-22. 

8) Le nouveau Collegues fournit au Doyen Ies renseignements le 
concernant qui doivent figurer sur la Liste du Corps Consulaire et la Liste 
des Consulats. 

FETES ET CEREMONIES. 

1) En dehors de ses propres fetes nationales, chaque Consulat arbore le 
pavilion pour la fete naţionale roumaine (10 mai). Pour celle-ci la tenue est 
Luniforme ou l’habit avec decorations. 

2) Pour toute autre ceremonie officielle â laquelle Ies membres du 
Corps Consulaire seraient invites, et sauf indications speciale de la part des 
Autorites, le Doyen indique la tenue â adopter. 

3) Les membres du Corps Consulaire visitent leurs Collegues pour leur 
fete naţionale entre 11 heures et 13 heures. Ces visites sont considerees 
comme redues par la visite effectuee jour de la fete naţionale de chaque 
Collegue et peuvent etre faites en costume de viile. 

4) On n’echange pas de visites du Nouvel An entre Collegues. 

5) Les visites aux Autorites Territoriales â Loccasion de la Nouvelle 
Annee sont facultatives. 

6) Pour les fetes religieuses, les Consulats sont libres d’arbore ou ne 
pas arborer leurres pavillons. 

VISITE D’UN BATEAU DE GUERRE 

1) Lorsque la visite d’un bateau de guerre est annoncee, le Consul 
interesse informe la Commission Europeenne du Danube de la date et de 
l’hetire de son arrivee â Soulina et la prie de mettre un pilote â la disposition 
du bateau. 

2) 11 informe egalement le Capitaine du Port de Galatz et le prie 
d’assurer 1’emplacement du bateau ainsi qu’un pilote pour le conduire au 
quai. 

3) Sur la demande du Consul interesse, le Doyen lui fournit une liste 
des autorites auxquelles il est d’usage de faire visite, ainsi que tout autre 
renseignement qui pourrait lui etre utile. 

4) Le Consulat arbore pavilion naţional pendant toute la duree sejour 
du bateau de guerre dans le port. 

5) Au depart du bateau le Consul interesse s’adresse â la Commission 
Europeenne du Danube â l’effet d’obtenir un pilote â la descente. 

CONGE 

1) Les Chefs de poşte communiquent aux Autorites Territoriales, au 
Doyen et â leurs Collegues leur depart en conge, et, si possible, la date, ainsi 
que le no, de leurs remplagants. 

2) lls communiquent egalement la date de la reprise de leurs fonctions. 

3) Dans les deux cas aucun accuse de reception n’est obligatoire. 

DEPART D’UN COLLEGUE. 

1) Un Chef de poşte qui cesse ses fonctions en informe par ecrit Ies 
Autorites Territoriales ainsi que tous Ies autre Chefs de poşte et leur fait une 
visite d’adieu en costume de viile. 

2) 11 leur communique egalement la cessations de fonctions d’un de ses 
subordonnes figurant sur la liste du Corps Consulaire. 

3) Le Doyen se renseigne aupres du Collegues quittant son poşte de la 
date et de l’heure de son depart pour en informer Ies membres du Corps 
Consulaire. 

4) Le Doyen, accompagne d’un ou de plusieurs membres du Comite 
Permanent, assiste au depart. 

5) Si toutefois l’heure n’est pas commode, le Doyen accompagne de 
ses Collegues ci-dessus designes, lui fait la veille une visite d’adieu au nom 
du Corps Consulaire. 

Galatz, le 9 Decembre 1927. 

Traducere în limba română: 


Corpul consular 

UZANŢE GENERALE ADMISE 

SOSIREA SAU NUMIREA UNUI COLEG. 

1) La preluarea mandatului, noul şef de post (consular) înştiinţează în 
scris autorităţile teritoriale si pe colegii săi. 

2) El va notifica în lista de Corpului Consular, de asemenea, asumarea 
de biroul a subordonaţilor săi. 

3) în cazul în care decanul consideră că este necesar, aceasta solicită 
secretarului vizitarea noului şef de misiune sau cum de a ajuns numit, şi să-i 
ofere informaţiile de care are nevoie. 

4) Vizita Consulului nou prim la prefectul districtului. 

5) El îl va vizita apoi pe decan, care oferă o listă a autorităţilor cheie 
teritoriale şi colegii săi, în scopul de a face vizitele posibile. 

6) Acestea sunt realizate într-o perioadă de maximum opt zile. 

7) Ele sunt realizate personal şi de către ambele părţi şi poate fi făcute 
în haine de stradă. 

8) Noul coleg furnizează Decanului informaţii care urmează să fie 
incluse pe lista de Corpului Consular şi lista de consulate. 

FESTIVITĂŢILE ŞI CEREMONII. 

1) în plus faţă de propriile sale sărbători naţionale, fiecare consulat va 
marcat Ziua Naţională a României (10 mai). Pentru aceasta este păstrată 
uniforma sau rochia cu decoraţiuni. 

2) Pentru orice ceremonie oficială a membrilor Corpului Consular vor 
fi invitaţi, şi cu excepţia cazului în instrucţiuni speciale din partea 
autorităţilor, decanul indică dreptul de a adopta. 

3) Membrii Corpului Consular vizitează colegii pentru ziua lor 
naţională între ora 11 şi ora 13. Aceste vizite sunt considerate de către 
reduse vizita de Ziua Naţională a fiecărui coleg şi pot fi făcute în haine de 
stradă. 

4) Noi nu facem schimb de vizite între colegi de Anul Nou. 

5) vizitele la autorităţile locale cu ocazia Anului Nou sunt opţionale. 

6) Pentru sărbători religioase, consulate sunt libere să aleagă dacă 
arborează sau nu drapelul naţional. 

VIZITA UNEI NAVELOR DE RĂZBOI 

1) atunci când vizita unei nave de război este anunţată consulul în 
cauză informează Comisia Europeană a Dunării de data şi ora de sosire la 
Sulina şi cere unui pilot disponibil de navă. 

2) El a informat, de asemenea, căpitanul Portului Galaţi şi a cerut să i 
se asigure locaţia navei şi un pilot să-l ia de andocare. 

3) La cererea consulului în cauză, decanul trebuie să furnizeze o listă a 
autorităţilor cu care se obişnuieşte să se viziteze, precum şi orice alte 
informaţii care ar putea fi utile. 

4) Consulatul poartă drapelul naţional pe durata de şedere în port a 
navei de război. 

5) Din nava consulului în cauză se aplică la Comisia Europeană a 
Dunării în scopul de a obţine un pilot pentru cobori. 

CONCEDIUL 

1) Şefii de birou trebuie să comunice autorităţilor locale. Decanului si 
colegiilor lor de concediu, şi, dacă este posibil, data, şi subsemnatul, 
succesorii lor. 

2) Ele comunică, de asemenea, data de reluarea a funcţiilor lor. 

3) în ambele cazuri, confirmarea nu este necesară. 

PLECARE AL UNUI COLEG. 

1) Un Şef de post (consul), care părăseşte serviciul, anunţă în scris 
autorităţilor teritoriale şi pe toţi ceilalţi şefii de birou şi a făcut o vizită de 
rămas bun, în haine de stradă. 

2) Ele comunică, de asemenea, că a încheiat unuia dintre subordonaţii 
săi de pe lista a Corpului Consular. 

3) Decanul va stabili cu colegii care părăsesc postul, data şi ora plecării 
sale, pentru informa membrii Corpului Consular. 

4) Decanul, însoţit de unul sau mai mulţi membri ai Comitetului 
permanent, va participat la plecare. 

5) în cazul în care, cu toate acestea, timpul nu este convenabil, decanul 
cu colegii săi au identificat mai sus, a făcut cu o zi înainte o vizită de rămas 
bun, în numele Corpului Consular. 

Galaţi, 9 decembrie 1927. 


Anexa 3 


• 21 decembrie 1935, Brăila, adresa decanului corpului consular 
Brăila, M. Sekellariadis, către Prefectura judeţului Brăila privind înfiinţarea 
acestui organism. 


Corps Consulaire de Braila 


Monsieur le Prefet, 


Braila le 21 Decembre 1935 

No. 3. 


J’ai l’honneur de porter a votre connaissance que tous Ies Consuls 
nommes a Braila se sont constitues en "Corps Consulaire" et ont elu comme 
Doyen Mr. M. Sachellaridis Consul General de Grece, de carriere, 
Secretaire Mr. M. Boscoff, Agent Consulaire de France et Tresorier Mr. 
Corbu, Vice- Consul de le Grande Bretagne. 

En cas d’empechement le Doyen sera supplee par Mr. A. Mendel, 
Vice-consul de Norvege. 

Veuillez agreer, Monsieur le Prefet, l’assurance de mes considerations 
tres distinguees. 

Le Doyen du Corps Consulaire, 

M. Sekellariadis. 

Monsieur le Prefet du Departement de Braila 

Traducerea în limba română: 


Corpul Consular Brăila Brăila 21 Decembrie 1935 

Nr. 3. 

Dl. Prefect, 

Am onoarea să vă informez că toţi consulii numiţi în Brăila se 
constituie în „Corpul Consular” şi au ales ca Decan pe domnul M. 
Sachellaridis, consul general al Greciei, de carieră, secretar pe domnul 
secretar Boscoff M., agent consular al Franţei şi pe domnul Corbu trezorier, 
vice-consul al Marii Britanii. 

Dacă Decanul se află în incapacitatea de a participa atunci atribuţiile 
vor fi completate de domnul A. Mendel, vice-consul al Norvegiei. 

Vă rog să acceptaţi, domnule prefect, expresia înaltei mele consideraţii. 

Decan al Corpului Consular, 

Dl. Sekellariadis. 

Brăila 

Sursa: SJAN Brăila, fond Prefectura Judeţului Brăila, dosar 36/1936, f. 4. 


Anexa 4 

• 12 martie 1940 Brăila, adresa Corpului Consular din Brăila către 
Prefectura judeţului Brăila prin care este anunţată numirea lui Constantin 
Al. Sourlas în funcţia de decan. 

Corps Consulaire de Braila Braila le 12 Marş 1940 


Corps Consulaire de Braila Braila, le 8 Mai 1940 
Monsieur le Prefet 

Nous avons l’honneur de porter â votre connaissance, que Monsieur 
Constantin Al. Sourlas, qui a ete nomme Consul de Grece â la date du 1 
Marş 1940, est Doyen du Corps Consulaire de Braila, conformement aux 
statuts de ce Corps. 

Veuillez agreer, Monsieur le Prefet, l’assurance de notre consideration 
la plus distinguee. 

Le Doyen 
Le Secretaire 
Monsieur 

Le Colonel V. Atanasiu 
Prefet du District de Braila 
BRAILA 

Traducere în limba română: 


Corpul Consular Brăila Brăila, 08 mai 1940 

Domnul Prefect 

Avem onoarea să vă informăm că domnul Constantin Al. Sourlas, care 
a fost numit consul al Greciei de la 1 martie 1940, este decan al Corpului 
Consular din Brăila, în conformitate cu statutul acestui organism. 

Vă rog să acceptaţi, domnul administrator, expresia înaltei mele 
consideraţii. 

Decan 

[indescifrabil] 

Secretar 

[indescifrabil] 

Dl. 

Colonel V. Atanasiu 
Prefectul judeţului Brăila 
BRAILA 

Sursa: SJAN Brăila, fond Prefectura Judeţului Brăila, dosar 50/1940, f. 21. 


Anexa 5 

• 13 noiembrie 1922, Brăila, tablou de agenţii de vapoare maritime şi 
birouri de expediţie 

Agenţii de vapoare maritime: 

1) Watson & Youell 

2) Teodoride & Co. 

3) M Embiricos & Co. 

4) Gattorno & Co. 

5) Troianos Brothers 

6) Ag. Internaţionala 

7) Ag. Intercontinentala 

8) Kyriakides & Co. 

9) Frasinet & Co. 

10) Vucino & Boscoff 

11) Eduard Fancioti & Co. 

12) Lloydul Triestino 

13) Solari Brothers 

14) Lloydul M. Român 

15) P. Macri & Sohn 

16) Oascar Ward şi Solari Freres 

17) S. avgherino 

18) Lasscaride & Co. 

19) Anacreonte C. Gherghtades 

20) Fraţii Groedel 

21) M. Culucudis 

22) Leon R. Chales 

23) D.D.S.C. 

24) Soc. Nautilius 

25) S.M.R. 

26) Amarantis & Aliprantis 

27) Soc. Trotanos 

28) George Portolo 

Birouri de Expediţie: 

1) Watson & Youell 

2) Schender & Co. 

3) Soc. Intercontinentala 

4) Soc. Inernaţionala 

5) P. Macri & Sohn 

6) Societatea Viteza 

7) Zaharia Hilel 

8) H. Braun & Dubov 

9) C. Boicekofski 

10) D.H. Ivry 

11) 1. Niţescu 

12) I.M. Brociner 

13) Lucian St. Pantely 

14) Birou Expediţie Doc. Brăila 

15) Oficiu Economic Român 

16) Rudolf Kohn 

17) Samuel H. Rosentveig 

18) Axente M. Agopşa 

19) Pândele Mihăilescu 

20) S. Hussar 

21) N.G. Kyriakides 

22) Comptor General 

23) Soc. Antrepozitelor Brăila 

24) Jacques Kuhnberg 

25) loan Mihăescu 

26) S. Chiscăneanu, Gh. Mihăescu şi S. Mincea 

27) A. Stoian ( Expresul S.A.) 

28) I. Zaller 

29) Leopold Slah 

30) Soc. Nautilius 

Sursa: SJAN Brăila, fond Inspectoratul Regional al Muncii Brăila , dosar 
44/1922, f. 17. 


Anexa 6 

• 28 mai 1927, Brăila. Adresa prin care Consulatul Italiei la Brăila face 
cunoscut Prefecturii judeţului Brăila intenţia exprimată de echipajele de 
război italiene, aflate în rada portului, de a depune flori pe mormintele 
militarilor italieni decedaţi la Brăila. 

Consolato din S.M. il Re d’ Italia în Brăila 
Nr. 184 

Brăila, le 28 Mai 1927 
Monsieur le Prefect, 

J’ai rhonneur de porter â v. connaissance que dimanche 29 crt. m.m. 
Ies officiers et eqquipages des navires de guerre italiens se trouvant dans ce 
port, ainsi que la colonie italiene de cette viile, visiteront au cimetiere St: 
Constantin Ies tombeaux des militaires italiens decedes â Braila: 

Le cortege partira â 9 heuteres du matin de la dane Nr. 7 du port, ou se 
trouvent accoste Ies navires susdits 

En portant â v. connaissance ce qui precede, j’ai rhonneur, monsieur le 
prefect; de vous presenter mes hommages et l’assurance de ma parfaite 
consideration. 

Le consul royal d’Italie. A Gattomo 
A monsiur le prefect du district de Braila. 

Traducerea în limba română: 


Consulatul M.S. Regele Italiei la Brăila 

Nr. 184 

Brăila, 28 mai 1927 

Domnule Prefect, 

Am onoarea a vă aduce la cunoştinţă că duminică, 29 curent, domnii 
ofiţeri şi echipajele navelor de război italiene care se găsesc în acest port, 
precum şi colonia italiană din acest oraş, vor vizita la cimitirul Sf. 
Constantin mormintele militarilor italieni decedaţi la Brăila. 

Cortegiul va porni la ora 9 dimineaţa de la dana nr. 7 din port, unde se 
află acostate navele sus-zise. 

Aducându-vă la cunoştinţă cele de mai sus, am onoarea, domnule 
prefect, să vă prezint omagiile mele şi asigurarea perfectei mele 
consideraţii. 

Consul regal al Italiei. A. Gattorno 

Domnului prefect al judeţului Brăila. 

Sursa: N. Mocioiu (coord.). Brăila file de istorie. Documente privind 
istoria oraşului 1919-1940 , voi. II, Bucureşti, 1989, pp. 168-169. (sursa 
arhivelor nu este specificată în carte) 

Anexa 7 

• 2 iulie 1927, Brăila. Adresa prin care Consulatul imperial al Persiei 
la Brăila aduce la cunoştinţa Prefecturii judeţului Brăila numele noului 
consul şi adresa unde funcţionează consulatul. 

Consul Consulat Imperial â Braila 

Nr. 10 

Brăila, 1927 iulie 2 

Domnule prefect. 

Am onoarea a aduce la cunoştinţa domniei-voastre că, redeschizându- 
se Consulatul imperial al Persiei în acest oraş, Legaţiunea Imperială a 
Persiei din Bucureşti a binevoit a mă însărcina cu conducerea şi direcţiunea 
acestui consulat, având sediul în str. Cetăţii nr. 27. 

Făcându-vă această comunicare, găsesc că una din primele mele datorii 
de a vă asigura că, având fericita ocaziune de a fi în relaţiuni cu domnia 
voastră, voi face tot posibilul de a restabili şi menţine cordialitatea ce a 
existat odată între defunctul meu predecesor şi onorata prefectură. 

Cu această ocasiune, am onoarea a vă prezenta, domnule prefect, 
expresiunea distinsei mele consideraţiuni. 

Le gerant du Consulat Imperial de Perse 

Lazar Feibel 

Domniei sale, domnului prefect al judeţului Brăila 

<Rezoluţia>: Se va răspunde că am luat cu satisfacţie şi deosebită 
consideraţie act de această numire. 

Sursa: SJAN BR, fond Prefectura judeţului Brăila, dosar 34/1927, f. 
29, orig; şi N. Mocioiu (coord.). Brăila file de istorie. Documente privind 
istoria oraşului 1919-1940 , voi. II, Bucureşti, 1989, pp. 171-172. 

Anexa 8 


• decembrie 1936, Brăila. Tabel întocmit de Camera de muncă Brăila, 
cuprinzând evidenţa întreprinderilor comerciale şi industriale din oraşul 
Brăila. Fragment cu cele aparţinând unor ataşaţi diplomatici: 


Nr. 

crt. 

Denumirea de 
întreprindere 

Natura 

întreprinderilor 

Adresa 

Nr. de 
salariaţi 

1 . 

Watson şi 
Youell 

navigaţie 

Faţa portului 

14 

2. 

S.F.N.D. 

navigaţie 

Faţa portului 

54+29 

3. 

Alfred Mendl 

navigaţie 

Orientală 

3 

4. 

George Besi Fii 

S. A. 

navigaţie 

împăratul 

Traian 

7 

5. 

Gattorno 

navigaţie 

împăratul 

Traian 

26 

6. 

Theodoridi S. 

A. R. 

navigaţie 

împăratul 

Traian 

3 

7. 

Forestina - 
Mendl 

armator 

Roşie 

6 

8. 

G.S.F. Grupper 

societate diverse 

împăratul 

Traian 

26 

9. 

Societatea de 
navigaţie 
cehoslovacă 

societate 

Mistii 

3 


Sursa: SJAN BR, fond Camera de muncă Brăila, dosar 4/1936, ff. 166-169; 
şi Mocioiu (coord.). Brăila file de istorie. Documente privind istoria 
oraşului 1919-1944 , voi. II., Bucureşti, 1989, pp. 390-398. 







